
PREDGOVOR 



Zahvala pripada Allahu, dž.š. Njega hvalimo, Njega za pomoć 
molimo i Njemu se za oprost obraćamo. Njemu se utječemo od 
zala naših duša te naših loših djela. Niko ne može u zabludu odve- 
sti onoga koga On na Pravi put uputi, niti iko može na Pravi put 
izvesti onoga koga On u zabludi ostavi. Svjedočim da nema dru- 
gog boga osim Jednog i Jedinog Allaha, dž.š., te da je Muhammed, 
s.a.v.s., Njegov rob i poslanik koji je dostavio poslanicu, ispunio 
emanet i Ummetu opomenu i upozorenje uputio. Allah, dž.š., je po- 
sredstvom njega uklonio zastor, i zato ga, Gospodaru moj, nagradi 
najboljim onim čime si nagradio nekog vjerovjesnika ili poslanika. 
Ostavio nas je na Putu čija je noć jednaka njegovome danu i s kojeg 
može zaluta« samo onaj koji je propao. Neka su salavati i selami 
moga Gospodara na njega, njegovu porodicu, njegove ashabe i sve 
one koji budu slijedili njegov put i držali se njegove upute sve do 
Sudnjega dana. 

Odgajanje je ženske djece veoma težak i komplikovan zadatak, 
osim onima kojima to Allah, dž.š., olakša i koje On nadahne razbori- 
tošću i oštroumnošću te budu slijedili uputu najboljeg među vjerovje- 
snicima i budu se pridržavali njegovih smjernica i direktiva. S dm je u 
vezi hadis u kojem stoji da je Allahov Poslanik, s.a.v.s., rekao: 

"Onaj koji bude izdržavao dvije kćerke, sve dok ne postanu pu- 
noljetne, na Sudnjem danu ćemo ja i on biti ovako", i pokaza to spo- 
jivši dva prsta. 1 

U hadisu koji bilježi Ebu Davud, a prenosi Ebu Se'id el-Hudri, 
stoji da je Allahov Poslanik, s.a.v.s., rekao i sljedeće: 

"Ući će u Džennet onaj koji bude izdržavao tri kćerke, pa ih lije- 
po odgoji, uda i daruje ih." U drugom predanju ovog hadisa stoji da 
je Allahov Poslanik, s.a.v.s., rekao: "Ući će u Džennet onaj koji bude 
izdržavao tri sestre ili tri kćerke, ili dvije kćerke ili dvije sestre ..." 2 

O vi, koji priželjkujete da u Džennetu budete s Allahovim Posla- 
nikom, s.a.v.s.! Morate dobro obratiti pažnju kada je u pitanju razvija- 
nje lijepog islamskog karaktera i vrlina kod vaših kćerki, te lijep odnos 
prema njima, kao i njihova naobrazba i odgajanje. Nadalje, morate ih 
sprečavati da se otkrivaju te da se pretjerano dotjeruju (šminkaju), sve 
to ukoliko želite u Džennetu biti u društvu Allahovog Miljenika, s.a.v.s. 

Knjiga koja je pred vama uputit će vas, uz Allahovu, dž.š., po- 
moć, i pomoći vam da vašoj kćerki, ili vašim kćerkama, pružite ispra- 
van islamski odgoj. Ukoliko u tome uspijemo, a to nam je cilj, za to 
zahvala pripada jedino Allahu, dž.š. 

Svemoćnog i Uzvišenog Allaha, dž.š., molim da ova knjiga bude 
od koristi svim muslimanima i muslimankama te da nas sve uputi na 
činjenje dobrih djela i razvijanje odlika lijepog karaktera, jer je On u 
stanju to učiniti. 

Neka naša posljednja dova bude zahvala Allahu, dž.š., Gospoda- 
ru svjetova. 

Jusuf Rešad 

1 Bilježi ga Muslim, a prenosi F.nes b. Malik, r.a. Knjiga o dobročinstvu, rodbinskim vezama 

i odgoju; Značaj dobročinstva prema ženskoj djeci (br. 4765). Predaju bilježi i Tirmizi. 
Knjiga o dobročinstvu i rodbinskim vezama (br. 837). 

2 Bilježi ga Ebu Davud. Knjiga o odgoju (br. 4481). 




UVOD 



Predislamski odnos prema ženskoj djeci 

Allah, dž.š., u Kur'anu kaže: "I kad se nekome od njih javi da mu se 
rodila kći, lice mu potamni i postaje potišten, krije se od ljudi %bog nesreće koja 
mu je dojavljena; da li ovako prezren da je %adr%i ili da je u %emlju parovi? Kako 
ru^no oni prosuđuju!'^ 

Kada bi u prijeislamsko doba Arapima bilo rečeno da im je rođe- 
no žensko dijete, lice bi im potamnilo, tj. izmijenilo bi se zbog velike 
tuge i žalosti te srdžbe i bijesa. Zatim bi bježali i skrivali se od ljudi 
zbog zla o kojem su obaviješteni, dvoumeći se da li da to dijete zadrže 
prezreno i poniženo, bez prava na nasljedstvo i izdržavanje, u okru- 
ženju u kojem se muška djeca više cijene i vole, ili da je živu zakopaju 
u zemlju. 

Odsustvo ispravnog vjerovanja u predislamskom društvu pod- 
sticalo je ljude na sahranjivanje žive ženske djece ili njihovo zadr- 
žavanje uz konstantno omalovažavanje i ponižavanje, te loš odnos 
prema njima i poglede pune prezira i mržnje. Naime, oni su se zbog 



3 En-Nahl, 58, 59. 

rođenja ženskog djeteta plašili sramote i siromaštva, imajući u vidu 
da djevojke nisu išle u borbu i da nisu privređivale te da su nekada, u 
toku borbi, padale u zarobljeništvo i na taj način izazivale sramotu, 
ili da su svojim porodicama predstavljale samo teret i breme te na taj 
način privlačile siromaštvo. 

Međutim, Allahova, dž.š., mudrost i zakonitosti života na ovome 
svijetu predviđaju da se život rađa i razvija od muškog i ženskog su- 
pružnika. I žena je, dakle, u životu na ovome svijetu značajna karika 
kao i muškarac. Štaviše, možda je žena i značajnija, imajući u vidu da 
ona u svojoj utrobi nosi zametak. Kako da se onda žalosti i tuguje 
onaj kojem biva saopćeno da je dobio žensko dijete i kako da zbog 
toga osjeća sramotu pred ljudima, kad život na ovome svijetu može 
opstati samo uz konstantno prisustvo oba supružnika?! 

Kada god neko društvo odstupi od ispravnog vjerovanja, pono- 
vo se jave i dominiraju odvratne džahilijetske ideje i predodžbe. Te 
su ideje i predodžbe prisutne u mnogim društvima danas. U mnogim 
sredinama i kod mnogih ljudi, rođenje ženskog djeteta ne biva lijepo 
i srdačno prihvaćeno niti se ono pazi i poštuje kao što je to slučaj s 
muškim djetetom. To bi bila jedna od slika džahilijetskog idolopo- 
klonstva koje se pojavilo kao rezultat odstupanja od islamskog vje- 
rovanja. 4 

Najveće nepravde koje je žensko dijete trpilo u predislamskom 
periodu su: 

1. žensko dijete nije imalo pravo na nasljedstvo zato što nije uče- 
stvovalo u borbama, 

2. najbolji primjer nepravde koja je u predislamskom periodu činje- 
na ženskoj djeci je zakopavanje u zemlju žive ženske djece, što se 
smatralo pohvalnim postupkom i plemenitim djelom. Prenosi se 

4 Pogledati Ibn Kesirov Te/sir, 2/572; Eš-Ševkanijev Fethu l-kadir, 3/235 i djelo Sejjida Kutba 
Fi^ia/iJ-K»r'an,4/2\7S. 

da je običaj zakopavanja u zemlju žive ženske djece uveo Kajs b. 
Asim et-Temimi. Naime, prema tom predanju, jedne prilike na- 
pao ga je jedan njegov neprijatelj, te mu zarobio kćerku i odveo 
je sa sobom. Kada je među njima uspostavljen mir, dao je svojoj 
kćerki priliku da bira između njih dvojice, pa je ona odabrala svo- 
ga supruga, tj. njegovog bivšeg neprijatelja. Tada se Kajs zare- 
kao da će svako žensko dijete, koje mu se nakoii toga rodi, živo 
zakopati, pa su ga u tome počeli slijediti i ostali Arapi. Arapi su 
u predislamskom periodu, kada bi došlo vrijeme porođaja, nare- 
đivali svojim ženama da to rade pored rupe iskopane u zemlji, te 
da u nju bace novorođenče i zatrpaju ga zemljom ukoliko bude 
žensko, odnosno da ga zadrže ukoliko bude muško; 

3. žena u predislamskom periodu nije imala pravo napustiti svoga 
supruga, nego je on nad njom imao sva prava. Tako joj je, na- 
primjer, mogao stotinu puta dati razvod, a ona bi i dalje njemu 
pripadala i njemu bila podređena; 

4. Djevojka u predislamskom periodu nije imala pravo birati supru- 
ga niti je imala pravo razvoda braka. Porodica njenog supruga 
imala je pravo upravljati njome kako god želi kada je u pitanju, 
naprimjer, njen miraz. Kada bi joj preselio suprug, njegov sin (od 
druge žene, o.p.) je, i protiv njene volje, imao pravo baciti na nju 
svoju odjeću i na taj je način učiniti svojim vlasništvom. 

Žensko dijete u jevrejskoj vjeri 

Jevreji su, kao i njihovi savremenici, osjećali averziju kada bi im 
supruge rodile žensko dijete, a radovali bi se kada bi dobili muško 
dijete. Razlog takvog ponašanja jeste to što je prema njihovom mišlje- 

nju, muško dijete, a ne žensko, to koje nosi ime svoga oca i svoje poro- 
dice, te nasljeđuje njegov imetak i brine o njegovom kaburu kada umre, 
dok se žensko dijete udaje i odlazi u tuđu kuću, te na taj način roditelji 
ostaju bez njega, a da skoro nisu ni završili s njegovim odgajanjem. 

U jevrejskom vjerozakonu, žensko je dijete tretirano kao i slu- 
ge, te u slučaju kada ima braće, ne nasljeđuje ništa od imetka svoga 
oca. To potvrđuju i ovovremeni jevrejski propisi. Naime, u trideset i 
šestom članu Zakona o individualnim pravima Israelićana u Egiptu 
stoji da udovica čovjeka koji nije imao muške djece postaje supruga 
njegovog rođenog brata, ili brata po ocu, te da nikome drugom nije 
dozvoljena, osim ako joj je dao razvod. 5 

Hava je, prema mišljenju jevrejskog rabina Musaa b. Mejmuna, 
razdražljiva i afektivna supstanca i izvor svakog zla. 6 

El-Bejheki u svome Sunenu bilježi, a Ebu Hurejre, r.a., prenosi da 
je AJlahov Poslanik, s.a.v.s., jedne prilike rekao: "Jevreji kolju kurban 
povodom rođenja muškog djeteta, ali to ne čine povodom rođenja 
ženskog djeteta. Vi povodom rođenja muškog djeteta zakoljite dvije 
ovce, a povodom rođenja ženskog djeteta zakoljite jednu ovcu." 7 

U jednom od predanja stoji da je jedan arapski princ, koji je imao 
nadimak Ebu Hamza, oženio jednu ženu, te zaželio da mu ona rodi 
sina. Međutim, ona je rodila kćerku, pa je on napustio njenu kuću i 
počeo konačiti u nekoj drugoj kući. Nakon godinu dana, prošao je 
pored njenog šatora u trenutku kada se ona igrala sa svojom kćerkom, 
zabavljajući je sljedećim stihovima: 

Šta je Ebu Ham^i pa nam ne dolari, 

te u kući do naše stalno boravi. 

Ljut je što mu sinove ne rađamo, 

5 Pogledati djelo Mekanetu l-mer'e bejne /-islam ve l-kavanini l-'alemijje, autora Salima el- 
Behnesavija. 

6 Historija civilizacije, Vil Durant.str. 14. 

7 Šumnu l-Bejheki, 9/301; Medfme'u ^eva'id, 4/58. 

tako miAllaha, mi s time ništa nemamo. 

Nego samo uzimamo, 

ono što od Njega dobivamo. 

Nakon što ga je supruga naučila lekciju iz zadovoljstva Allaho- 
vim, dž.š., određenjem, te imana i ustrajnosti u tome, ušao je u kuću i 
poljubio u glavu svoju suprugu i kćerku te postao zadovoljan Allaho- 
vim, dž.š., određenjem i darom koji mu je On dodijelio. 8 

Sejjid Kutb, neka mu se Allah, dž.š., smiluje, kaže: "Odsustvo 
ispravnog vjerovanja u predislamskom društvu podsticalo je ljude na 
sahranjivanje žive ženske djece ili njihovo zadržavanje uz konstantno 
omalovažavanje i ponižavanje te loš odnos prema njima i poglede 
pune prezira i mržnje. Naime, oni su se zbog rođenja ženskog djeteta 
plašili sramote i siromaštva, imajući u vidu da djevojke nisu išle u bor- 
bu i da nisu privređivale, te da su nekada, u toku borbi, padale u zaro- 
bljeništvo i na taj način izazivale sramotu, ili da su svojim porodicama 
predstavljale samo teret i breme te na taj način privlačile siromaštvo. 

Međutim, Allahova, dž.š., mudrost i zakonitosti života na ovome 
svijetu predviđaju da se život rađa i razvija od muškog i ženskog su- 
pružnika. I žena je, dakle, u životu na ovome svijetu značajna karika 
kao i muškarac. Štaviše, možda je ona i značajnija, imajući u vidu da 
ona u svojoj utobi nosi zametak. Kako da se onda žalosti i tuguje onaj 
kojem biva saopćeno da je dobio žensko dijete i kako da zbog toga 
osjeća sramotu pred ljudima, kad život na ovome svijetu može opstati 
samo uz konstantno prisustvo oba supružnika?! 

Kada god neko društvo odstupi od ispravnog vjerovanja, pono- 
vo se jave i dominiraju odvratne džahilijetske ideje i predodžbe. Te 
su ideje i predodžbe prisutne u mnogim društvima danas. U mno- 
gim sredinama i kod mnogih ljudi, rođenje ženskog djeteta ne biva 
lijepo i srdačno prihvaćeno niti se o no pazi i poštuje kao što je to 

8 Terbijetu t-evladfi /-islam, 1/52. 

slučaj s muškim djetetom. To bi bila jedna od slika džahilijetskog ido- 
lopoklonstva koje se pojavilo kao rezultat odstupanja od islamskog 
vjerovanja." 9 

Prenosi se da je jedne prilike Kajs b. Asim došao kod Allahovog 
Poslanika, s.a.v.s., i rekao mu: "O Allahov Poslanice, ja sam u periodu 
prije islama zakopao u zemlju osam živih kćerki." Allahov mu Posla- 
nik, s.a.v.s., reče: "Za svaku od njih oslobodi po jednog roba." Kajs 
b. Asim uzvrati: "O Allahov Poslaniče, ja posjedujem deve." Allahov 
Poslanik, s.a.v.s., dodade: "Onda za svaku od njih, ako želiš, daruj po 
jednu devu." 

Takva je bila tradicija i običaji kada bi se u predislamskom perio- 
du nekome rodila kćerka. Međutim, danas smo svjedoci još ružnijeg 
odnosa prema ženskoj djeci nego što je to bilo u tom periodu. Naime, 
djevojke su zagazile u glib ružnih djela i poroka koji se očituju kroz 
otkrivanje, razgolićavanje, miješanje s muškarcima i slijepo oponaša- 
nje djevojaka sa Zapada, to oponašanje ogleda se u odijevanju oskud- 
ne i sramotne odjeće. Djevojke se danas prodaju na tržištu bijelog 
robija, kao što su se nekada prodavale na tržištu robova i robinja, 
osim, naravno, onih koje je Allah, dž.š., sačuvao i zaštitio. 

Ovo su razlozi zbog kojih danas susrećemo ljude koji žale i tu- 
guju zbog rođenja ženskog djeteta. Već smo se upoznali sa slučajem 
onog koji se razveo od svoje supruge zato što mu nije rodila muško 
dijete, te onog koji je napustio porodičnu kuću zato što mu žena, pre- 
ma njegovom mišljenju, rađa samo žensku djecu. 

Nema nikakve sumnje da je tugovanje i žaljenje zbog rođenja 
ženskog djeteta obilježje prijeislamskog perioda, a to zapravo pred- 
stavlja odbijanje Allahovog, dž.š., dara i poklona umjesto zahvalnosti 
na tome. Trebamo imati u vidu da su djeca Allahov, dž.š., dar, bilo 
da se radi o muškom ili ženskom dje tetu. S tim u vezi, Allah, dž.š., u 

9 Fi^ikli l-Kur'an, 4/2178. 

Kur'anu kaže: Allahova je vlast na nebesima i na Zemlji. On stvara šta hoće! 
On poklanja %ensku djecu kome hoće, a kome hoće — mušku, ili im daje i mušku 
i %ensku, a koga hoće, učini be^poroda; On uistinu, sve ^na i sve mo%e. '" 

Islam insistira na dobročinstvu i lijepom odnosu prema ženskom 
djetetu još od njegovog rođenja s ciljem da se razvije i formira kao 
dobra i čestita majka koja će voditi računa o ispravnom islamskom 
odgajanju svoje djece. 

Sada ćemo vidjeti kakvu čast i poštovanje islam ukazuje ženskom 
djetetu još od njegovog rođenja. 

Jedinstveni kur'anski primjer 
u ukazivanju časti ženskom djetetu 

Kur'an nam pripovijeda o djevici Merjemi od njenog rođenja 
i odrastanja, pa sve do trenutka kada je zanijela Allahovog vjero- 
vjesnika, Isaa, a.s. Ta nas priča poučava i ukazuje nam na čast koju 
Kur'an ukazuje ženskom djetetu. Naime, Merjemina je majka silno 
željela da dijete bude muško, kako bi ga mogla dati na službu u Bej- 
tu 1-makdis, imajući u vidu da su se ljudi u tom periodu zaklinjali 
(prisezali) da će svoju mušku djecu dati na službu u Bejtu 1-makdis. 
Tako je i Merjemina majka kazala: ... "Gospodaru moj, ovo što je u trbuhu 
mome je savjetujem samo na službu Tebi, pa primi od mene, jer Ti, %aista, sve 
čuješ i %naš!"" 

Ona se, dakle, obavezala da će se njen sin posvetiti robovanju 
Allahu, dž.š., i služenju Njegove kuće. 

U vezi s tim, u Kur'anu dalje stoji: "Poslije ona, kada je rodila, reče: 
'Gospodaru moj, rodila sam %ensko', - a Aliah dobro %na šta je rodila -, 'a 

10Eš-Šura,49, 50. 
1 1 Alu Imran, 35. 

%ensko nije kao muško; nadjela sam joj ime Merjema, i ja nju i porod njezin 
stavljam pod Tvoje okrilje od prokletog hjtana. "" 2 

Riječi: "...a %ensko nije kao muško ... " znače da žensko dijete nije kao 
muško u čvrstoći i izdržljivosti kada je u pitanju robovanje Allahu, dž.š., 
i služenje u Bejtu 1-makdisu, imajući u vidu da je žensko, po svojoj pri- 
rodi, slabo i nemoćno, kao i to da je mjesečni ciklus sprečava da boravi 
tamo gdje se vrši ibadet, te da nije prikladno da bude u društvu učenja- 
ka i vjerskih velikodostojnika. Zato je Merjemina majka priželjkivala da 
to bude muško dijete, ali je, i pored toga, odabrala novorođenčetu lije- 
po ime, što je običaj vjerozakona prije nas koji je potvrdio i naš vjero- 
vjesnik Muhammed, s.a.v.s. Tako Ebu Derda, r.a., prenosi da je Allahov 
Poslanik, s.a.v.s., jedne prilike rekao: "Doista ćete na Sudnjem danu biti 
prozivani po vašim i imenima vaših očeva, pa nadjevajte lijepa imena." 11 

Zatim je Merjemina majka uputila dovu Allahu, dž.š., za svoje 
novorođenče, te je od Njega zatražila da je zaštiti od šejtanovog zla, 
kao i za njeno potomstvo, pod kojim se podrazumijeva Isa, a.s., pa joj 
se On odazvao i uslišao joj dovu. S tim u vezi, Ebu Hurejre, r.a., pre- 
nosi da je Allahov Poslanik, s.a.v.s., rekao: "Nijedno se novorođenče 
ne rodi, a da ga pri porođaju ne dotakne šejtan pa se ono rasplače 
zbog njegovog dodira, osim u slučaju Merjeme i njenog sina." Zatim 
je Ebu Hurejre dodao: "Ako želite, proučite sljedeći kur'anski ajet: '...i 
ja nju i porod njezin stavljam pod Tvoje okrilje od prokletog šejtana. " n4 

Tako je Merjema još pri porođaju radosno dočekana, što se oči- 
tovalo kroz nadijevanje lijepog imena te upućivanje dove Allahu, 
dž.š., za nju i traženje od Njega da je zaštiti od prokletog šejtana: "7 
Gospodar njezin primi je lijepo i učini da uzraste lijepo ... '" 5 

12 Alu Imran, 36. 

13 Bilježi Ebu Davud, 5/236 (br. 4948). El-Hartabi kaže da je ovo munkati' hadis. Mnogo jc 
hadisa koji govore o nadijevanju imena novorođenčadima, a spomenut ćemo ih kada za 
to dođe vrijeme. 

14 Alu Imran, 36. Hadis bilježe Buhari, 2/123 i Muslim, 2/41. 

15 Alu Imran, 37. 

Njeno prihvatanje od Allaha, dž.š., (koje se u ovom kur'anskom 
ajetu spominje) jeste nagrada za iskrenost koja je krasila srce njene 
majke u trenutku zavjetovanja, a podrazumijeva potpunu izoliranost i 
pripremanje Merjeme za Džibrili Emina dah i Allahovu, dž.š., Riječ te 
da rodi Isaa, a.s., na način koji je među ljudima neuobičajen. 16 

Nakon što ju je rodila, majka ju je stavila u jednu staru tkaninu 
te odnijela do džamije i predala vjernicima koji su bili u Bejtu 1-ma- 
kdisu. Povjerena je Zekerijau, a.s., vjerovjesniku tog vremena koji se 
obavezao da će se brinuti o njoj te da će je odgajati i izdržavati. U 
tome se krije velika Allahova, dž.š., mudrost. Naime, Merjema je bila 
u situaciji da usvaja od njega korisno znanje, da ga slijedi u činjenju 
dobrih djela i da živi u svjedu njegovog poslanstva i objave, imajući 
u vidu da joj je Zekerija, a.s., osigurao jedno časno mjesto u džamiji 
u koje je samo ona ulazila. Tu je činila ibadet Allahu, dž.š., i služila u 
hramu kada bi na nju došao red. Činila je ibadet danonoćno, tako da 
je sa svojim ibadetom navođena kao primjer među Israelićanima, a 
postala je poznata i po časnim i plemenitim osobinama. Kad god bi 
kod nje ušao Zekerija, a.s., nalazio bi hranu, koje u tom dobu inače 
nije bilo. Tako je zimi zaticao kod nje ljetno voće, dok je ljeti kod nje 
bilo zimskog voća: "I Gospodar njezin primi je lijepo i učini da uzraste lijepo, 
i da se njoj brine Zekerija. Kad god bi joj Zekerija u hram ušao, kod nje bi 
hrane našao. 'Odakle ti ovo, Merjema?' — on bi upitao, a ona bi odgovorila: 
'Od Allaha, Allah onoga koga hoće opskrbljuje be% muke. "" ? 

Tako je odrasla i tako je odgojena Merjema. Oko nje je u izobilju 
bilo svakojakih dobara i opskrbe zahvaljujući ibadetu koji je svome 
Gospodaru mnogo činila te poslušnosti koju Mu je iskazivala, kao i 
onome što je naučila i usvojila od vjerovjesničkog svjeda koje se oči- 
tovalo kroz Allahovog vjerovjesnika, Zekerijaa, a.s. 

16 Fl ylali l-Kuran, 1/393. 

17 Alu Imran, 37. 

Zekerija, a.s., se divio čudesima koja je kod nje viđao, pa ju je 
pitao odakle joj sva ta dobra. Zbog svoje skromnosti i poniznosti, 
kojom se odlikuju samo vjernici, te svijesti o Allahovim, dž.š., bla- 
godatima i Njegovoj milosti, Merjema je samo kazala da je sve to 
od Opskrbitelja, Gospodara svjetova Koji bez ikakvog računa (bez 
muke) opskrbljuje onoga koga hoće. Zato ju je Allah, dž.š., kada je 
odrasla i postala punoljetna, odabrao i uputio joj meleka da je o tome 
obavijesti: "/ kada meleki rekoh: '0 Merjema, tebe je Allah odabrao i čistom 
stvorio, i boljom od svih %ena na svijetu učinio. "" s 

Allah, je dž.š., odabrao Merjemu i odlikovao je, a zatim ju je oči- 
stio od loših svojstava i opskrbio je dobrom koje će je pripremiti 
za veliki događaj. Naredio joj je da se mnogo moli i da čini sedždu. 
Allah, dž.š., odabrao ju je dva puta: jednom zbog njene neporočno- 
sti, a drugi ju je put odabrao između svih žena svijeta. Tako se od h. 
Alije, r.a., prenosi da je Allahov Poslanik, s.a.v.s., jedne prilike rekao: 
"Najbolja među ženama svijeta jeste Merjema bint Imran, a najbolja 
među ženama ovoga umeta jeste Hatidža bint Huvejlid." 19 

Tako je Merjema postala spremna za ono čime će je Allah, dž.š., 
obradovati nakon što ju je odabrao te joj naredio da obavlja molitvu i 
da čini sedždu i ruku': "0 Merjema, budi poslušna svome Gospodaru i licem 
na tle padaj i s onima koji molitvu obavljaju i ti obavljaj!' 00 

Time je upotpunjeno njeno duhovno pripremanje za prihvatanje 
odredbe od velikog značaja posredstvom meleka koji su joj saopćili 
radosnu vijest da ju je Allah, dž.š., odabrao te da će joj darovati kre- 
posnog sina koji će biti plemenit, neporočan, poštovan i mudžizama 
potpomognut vjerovjesnik. Ona se, naravno, začudila rođenju djeteta 
bez oca, imajući u vidu da nije imala muža i da nije bila od onih koji 

1 8 Alu Imran, 42. 

19 Bilježi Buhari, 2/177. Knjiga o pohvalnim svojstvima i vrlinama (Zasluge i dobročinstvo 
h. Haudže, r.a.). 

20 Alu Imran, 43. 

stupaju u brak. Međutim, meleki su je obavijestili da je Allah, dž.š., u 
stanju učiniti sve što želi te da, kada nešto odluči, samo kaže budi i to 
biva. Merjema se tome pokorila i povinovala, te sve to Allahu, dž.š., 
prepustila, s tim da je znala da je to veliko iskušenje za nju. Naime, 
bila je svjesna da će je ljudi ogovarati zbog tog djeteta zato što neće 
biti upoznati s onim što se iza toga krije i zato što će sve to, bez ika- 
kvog razmišljanja i razmatranja, samo površno posmatrati. 21 

Prema onome što se nalazi u tefsirskim djelima i kazivanjima o 
vjerovjesnicima, ovako glasi predanje o Merjemi i njenom djetetu. 
Kur'an, dakle, kroz ovaj svima bliski i lahko shvatljivi primjer, formira 
i gradi islamsku predstavu o ovim velikim istinama, 22 te izlaže kaziva- 
nje o Merjemi od njenog rođenja, preko odrastanja i sazrijevanja, sve 
do trudnoće i rađanja Isaa, a.s. 

U ovom jedinstvenom kur'anskom primjeru zapažamo sljedeće: 

1 . položaj žene u Kur'anu te obavezu iskazivanja poštovanja prema 
njoj od rođenja do odrastanja i sazrijevanja; 

2. kad je žena trudna i zna da nosi žensko dijete, ne treba se srditi i 
tugovati, nego za tu djevojčicu treba uputiti dovu Allahu, dž.š., i 
od Njega tražiti zaštitu za nju protiv prokletog šejtana; 

3. obavezu odabira lijepog imena za to dijete; 

4. obavezu njegovanja tog djeteta i brige za njega od samog rođenja 
te njegovog poučavanja vjeri; 

5. svijest o tome da Allah, dž.š., bdije nad nama u svakom trenutku 
te obavezu podsticanja na izvršavanje Njegovih zapovijedi i iska- 
zivanja apsolutne poslušnosti Gospodaru svjetova; 

6. strpljivost i samosavladavanje u slučaju iskušenja kojima u životu 
bivaju izložene žene. 



21 Ibn Kesir, Kisasu l-tnbija \ stručna obrada: Muhammed Abdulvahid, 2/660. 

22 Fi lilab /-Kur'an, str. 1 /398. 

To bi bile osnovne odlike i glavna obilježja koja karakteriziraju 
kazivanje o djevici Merjemi bint Imran. 

Sreća i blagoslovi 
koje donosi rođenje ženskog djeteta 

Da bi iz nekih slabih duša iskorijenio predislamski osjećaj mržnje 
i averzije prema ženskoj djeci, Allahov je Poslanik, s.a.v.s., na njih po- 
sebno skretao pažnju te očeve i majke podsticao na lijep odnos prema 
njima, njihovo izdržavanje, njegovanje i odgajanje u skladu s onim što 
nam u tom smislu preporučuje Kur'an i sunnet Allahovog Poslanika, 
s.a.v.s., od njihovog rođenja, pa sve dok ne odrastu i ne udaju se. 

Tako h. Aiša, r.a., kaže: "Jedne mi je prilike prošeci došla jedna 
žena s dvije kćerke, a ja sam imala samo jednu hurmu. Dala sam joj 
je, pa ju je ona podijelila svojim kćerkama, a zatim je ustala i izašla. 
Onda je došao Allahov Poslanik, s.a.v.s, pa sam mu to ispričala. On je 
rekao: 'Onom ko se bude brinuo o djevojčicama, te se prema njima 
bude lijepo odnosio, one će mu biti zaštita od džehennemske vatre.'" 23 

U predanju ovog hadisa koji bilježi Muslim stoji da je h. Aiša, r.a., 
rekla: "Jedne mi je prilike došla jedna sirotica noseći svoje dvije dje- 
vojčice, pa sam svakoj od njih dala po jednu hurmu. Žena je podigla 
svoju hurmu do usta, s namjerom da je pojede, ali su je djevojčice 
zatražile od nje, pa ju je ona prepolovila i podijelila djevojčicama, što 
mi se mnogo svidjelo." 24 

U ovom hadisu primjećujemo sljedeće: 

1 . saosjećanje i samilost majke prema njenim kćerkama; 

2. pravednost u dijeljenju sinovima i kćerkama; 

23 Fetbu /-bari bi lerh Sahihi l-huhari, 1 0/426. Hadis bilježi i Muslim, 1 6/ 1 79. 

24 Muslim bi ierhi n-Nevevi, 1 6 / 1 79- 1 80. 

3. u predanju ovog hadisa koji bilježi Tirmizi stoji: "Onome koji u 
vezi s tim djevojčicama bude iskušavan ..." 25 Ovdje se pod isku- 
šavanjem podrazumijeva stavljanje onoga koji podiže i odgaja te 
djevojčice pred sljedeći izbor i dilemu: da li da se prema njima 
odnosi dobro ili loše; 

4. riječi AJlahovog Poslanika, s.a.v.s.: "...pa se prema njima bude li- 
jepo odnosio", podrazumijeva se njihovo odgajanje i postupanje 
prema njima. Dakle, onaj koji ih bude lijepo odgajao i podizao 
kao nekoga ko će biti pokoran i poslušan Allahu, dž.š., i Njego- 
vom Poslaniku, s.a.v.s., steći će nagradu koja se nazire u riječima 
Allahovog Poslanika, s.a.v.s.: "...bit će mu zaštita od vatre (džehe- 
nnemske)", tj. zaštita i zaklon od Allahove, dž.š., kazne. 

Enes b. Malik, r.a., prenosi da je Allahov Poslanik, s.a.v.s., kazao: 
"Ko bude izdržavao dvije kćerke, sve dok ne postanu punoljetne, na 
Sudnjem danu ćemo ja i on biti ovako", i pokaza to spojivši dva pr- 
sta. 2 * Ovdje se pod izdržavanjem podrazumijeva osiguravanje opskrbe, 
odgajanje i tome slično, što potvrđuje i sljedeći hadis: 

Naime, Džabir b. Abduilah, r.a., prenosi da je Allahov Poslanik, 
s.a.v.s., rekao: "Ko bude imao tri kćeri te im bude pružao utočište, 
zadovoljavao njihove potrebe i samilosno se prema njima odnosio, 
sigurno će ući u Džennet." Jedan od prisutnih upitao je: "A onaj koji 
bude imao dvije kćeri, o Allahov Poslaniče", pa je Allahov Poslanik, 
s.a.v.s., odgovorio: "I onaj koji bude imao dvije kćerke." 

Imam Ahmed dodaje: "Jedan od prisutnih primijetio je da bi to 
Allahov Poslanik, s.a.v.s., potvrdio i za onoga koji ima jednu kćerku, 
da ga je o tome upitao." 27 

25 Sunenu t-Tirmi^i, 4/2081 . 

26 Muslim bi Serhi n-Nmvi, 1 6/1 79. 

27 Buhari, El-Edebu l-mufied, 1/170; Imam Ahmed, Musntd. 

Ebu Se'id el-Hudri prenosi da je Allahov Poslanik, s.a.v.s., kazao: 
"Ko bude imao tri kćerke ili tri sestre, ili ko bude imao dvije kćerke 
ili dvije sestre, pa se bude lijepo odnosio prema njima i bude strpljiv i 
bogobojazan, ući će u Džennet." 28 

Pod lijepim odnosom, prema mišljenju naših dobrih i česti- 
tih prethodnika, r.a., podrazumijeva se slijeđenje Kur'ana i sunneta 
AUahovog Poslanika, s.a.vs. 

Buhari bilježi, a Ibn Omer, r.a., prenosi da je jedan čovjek imao 
više kćerki te da je poželio da umru, pa se Ibn Omer, r.a., na to rasr- 
dio i rekao mu: "Zar ih ti opskrbljuješ?!" 29 

Ibn Abbas, r.a., prenosi da je Allahov Poslanik, s.a.v.s., rekao: 
"Kome se rodi kćerka, pa je ne zakopa živu i ne bude je prezirao te 
smatrao manje vrijednom od muškog djeteta, Allah, dž.š., uvest će ga 
zajedno s njom u Džennet." 3 " 

Jedne je prilike Mu'avija b. Hudejdž el-Kindi ušao kod Mu'avije 
b. Ebi Sufjana dok je pred njim stajala jedna njegova kćerka, pa ga je 
upitao: "Ko je to?" Mu'avija b. Ebi Sufjan reče: "Moja kćerka." Onda 
je Muavija b. Hudejdž el-Kindi rekao: "Udalji je od sebe, jer one, tako 
mi Allaha, dž.š., sigurno rađaju neprijatelje, a one koji su daleko čine 
bliskima." Mu'avija b. Ebi Sufjan je uzvratio: "Ali, niko ne njeguje 
bolesnike i ne oplakuje umrle kao što to čine one", 31 tj. kćerke njegu- 
ju svoje očeve i svoje majke kada se razbole, te na sebe preuzimaju 
njihovo liječenje i bdijenje nad njima iz samilosti i saosjećanja kojem 
su po svojoj prirodi sklone. 

Hadisi i predanja koja smo naveli jasno ukazuju na čast i pošto- 
vanje koje islam ukazuje ženskoj djeci, kao i na značaj njihovog odga- 

28 Tirmizi, 4/282. Tirmizi za ovaj hadis kaže da je garib. 

29 Ht-hdebu /-mu/red, 1 /175. 

30 Bilježi Ebu Davud, 5/354; El-Hakim u djelu Et-Mustedrek, Kitabu l-birr ve s-si/e, 4/177; 
Ebu Dun'ja, Kitabu l-'ijal, 1/234. 

31 Ibn Ebu d-Dun'ja, Kitabu l-'ijal, 1 /246. 

janja. Zatim upoznaju nas sa srećom, blagostanjem i izobiljem koje je 
Allahov Poslanik, s.a.v.s., nagovijestio onome koji bude vodio računa 

odgajanju ženske djece, sve dok ne odrastu, imajući u vidu da će mu 
one biti zaštita i zaklon od džehennemske vatre, te da će ga one uvesti 
u Džennet ukoliko se bude lijepo odnosio prema njima i bude strpljiv 

1 bogobojazan te im pruži ispravan islamski odgoj, sačuva njihovu 
čednost i neporočnost te im utka islamski moral i omili poslušnost 
prema Allahu, dž.š., i Njegovom Poslaniku, s.a.v.s. U tom slučaju, on 
je dostojan radosne vijesti, pa neka na Sudnjem danu uživa u društvu 
Allahovog Poslanika, s.a.v.s. 



Značaj obrazovanja ženske djece 

Veliku pažnju islam pridaje i poučavanju ženske djece od samog 
djetinjstva te njihovom svrsishodnom obrazovanju. Već smo spo- 
menuli hadise Allahovog Poslanika, s.a.v.s., koji govore u prilog lije- 
pog odnosa prema ženskoj djeci i njihovom odgajanju, a pod lijepim 
odnosom prema njima, između ostalog, podrazumijeva se i njihovo 
obrazovanje. 

U predgovoru djela Kitabu l-mu'allimin, autora Ibn Sahnuna, stoji 
da je pobožni i savjesni kadija Isa b. Miskin poučavao svoje kćeri i 
unuke. Tako El-Kadi 'Ijad kaže: "U predvečerje (nakon ikindije-na- 
maza) je pozivao svoje dvije kćerke i kćerke svoga brata da ih poučava 
Kur'anu i znanosti. Isto je prije njega činio i osvajač Sicilije Esed b. 
el-Furat sa svojom kćerkom Esmom koja je u znanosti dostigla visok 
nivo. El-Hušeni prenosi da je u vladarevom dvorcu bio odgajatelj 
po imenu Muhammed b. el-Agleb koji je danju poučavao dječake, a 
uvečer djevojčice." 32 

32 Terbijttu l-evladfi tislam, 1 /273. 

Ibn Haldun kaže: "Poučavanje djece (muške i ženske) jedna je od 
deviza vjere koje su se vjernici držali te postupali u skladu s njom u svim 
krajevima, imajući u vidu da su se načela vjerovanja, zbog kur'anskih 
ajeta i hadisa Allahovog Poslanika, s.a.v.s., već bila učvrstila u njiho- 
vim srcima. Tako je Kur'an postao osnova poučavanja i obrazovanja na 
koju su se nadograđivala svojstva i osobine koje su se kasnije razvijale." 33 

Prema tome, osnova poučavanja i obrazovanja ženske djece je 
Kur'an i sunnet Allahovog Poslanika, s.a.v.s., jer samo na taj način, 
one odrastaju uz vjeru te svjedo mudrosti dopire do njihovih srca 
prije nego što njima ovladaju strasti, zabluda i griješenje. Takvo će ih 
obrazovanje sačuvati od svakog zla i poroka, jer kada iman nastani 
srce, šejtan ne nalazi mjesta u njemu, a nakon toga slijedi usvajanje 
drugih znanosti. Razlog tome jeste činjenica da je ono što se nauči 
u djetinjstvu najčvršće i najpostojanije, te da je ono osnova onome 
što slijedi poslije. Ono što se prvo nastani u srcima jeste temelj svih 
osobina i svojstava, a od temelja i njegove čvrstoće zavisi ono što će 
se na njemu graditi (nadograđivati), s tim da se i metode u poučavanju 
Kur'anu i drugim znanostima razlikuju shodno razlikama u svojstvi- 
ma i osobinama koje se želi izgraditi. 34 

Buhari i Muslim bilježe da je Allahov Poslanik, s.a.v.s., rezervirao 
za žene dane u kojima ih je poučavao onome čemu je njega Allah, 
dž.š., poučio. Naime, jedne prilike mu je došla jedna žena i rekla: 
"O Allahov Poslaniče! Muškarci više vremena s tobom provode, pa 
odredi i nama dan u kojem ćemo ti dolaziti da nas poučavaš onome 
čemu je tebe Allah, dž.š., poučio." Allahov joj je Poslanik, s.a.v.s., od- 
govorio: "Okupite se tog i tog dana", pa su se one okupile, a zatim 
je došao i Allahov Poslanik, s.a.v.s., te ih poučavao onome čemu je 
Allah, dž.š., njega poučio. 

33 Ibn Haldun, Mukaddima, Daru 1-kitab 1-lubnanijje, 1038. 

34 Isto. 

Iz navedenog zaključujemo da je islam naredio da se ženskoj dje- 
ci osigura i pruži korisno i svrsishodno obrazovanje, a historijski je 
dokazano da je žena pod okriljem islama stigla do najviših razina u 
znanosti i naobrazbe te da joj je, kada je riječ o odgoju i obrazovanju, 
najviše pružano u prvim stoljećima islama. 

Ako vjerozakon dozvoljava ženi da se obrazuje te da uči ono što 
će joj biti od koristi u vjeri i u životu na ovome svijetu, onda taj dio 
poučavanja i obrazovanja treba biti odvojen od muškaraca kako bi 
njena čast i dostojanstvo bili sigurni i kako bi ona uvijek bila na do- 
brom glasu, plemenitog morala te poštovana i uvažavana. 35 

Udruženje je društvenog preporoda (D^em'ijjetu l-islahi l-id^tima'i) 
u Kuvajtu četrnaestorici učenjaka i vjerskih pravnika u različitim mu- 
slimanskim zemljama dostavilo upit o islamskom propisu u vezi s 
mješovitim obrazovanjem učenika i učenica, te studenata i studentica, 
a zatražilo je i pojašnjenje štetnih posljedica koje iz toga proizlaze, 
pa su svi oni izdali fetvu o zabrani takve vrste obrazovanja poziva- 
jući se pri tome na kur'anske ajete iz poglavlja En-Nur i El-Ahzab 
koji ukazuju na zabranu miješanja (muškaraca i žena), otkrivanja i 
dotjerivanja (šminkanja) te obavezu pokrivanja i boravka u kući kada 
postoji bojazan da bi moglo doći do smutnje i nereda. To su potkri- 
jepili i hadisima Allahovog Poslanika, s.a.v.s., koji također ukazuju na 
zabranu miješanja (muškaraca i žena), a fetve su sabrane u djelu koje 
je štampano pod naslovom Hukmu l-islam fi l-ihtilat {Islamski stav o mi- 
ješanju muškaraca i %ena)? b 



35 Terbijetu l-evlad ft l-islam, 1 /274. 

36 Mes'ulijttu l-mer'tti l-muslime, preuzeto iz djela Hukmu /-islam ft l-ihtilat, str. 12-18. 

Značaj saos jecanja i samilosti prema ženskoj djeci 

Poznato je da roditelji po svojoj prirodi gaje ljubav prema svojoj 
djeci (muškoj i ženskoj) te da su im u srcu ukorijenjena osjećanja na- 
klonjenosti prema njihovoj zaštiti te samilost, saosjećanje i briga za 
njih. Da nije toga, ljudska bi vrsta na Zemlji nestala i izumrla, a rodite- 
lji ne bi imali strpljenja kada je u pitanju pažnja prema djeci, niti bi ih 
štitili, odgajali, nad njima bdjeli i vodili računa o njihovim interesima. 

Otuda, ne treba čuditi što uzvišeni Kur'an ta iskrena roditeljska 
osjećanja iJustruje na najljepši način, tako da djecu nekada predstavlja 
kao ukras života na ovome svijetu: Bogatstvo i sinovi su ukras u ^votu na 
ovom svijetu ..." , a nekada ih smatra radošću i utjehom, pod uvjetom 
da slijede put onih koji su pobožni i bogobojazni: "I oni koji govore: 
"Gospodaru naš, podari nam u %enama našim i djeci našoj radost i učini da se 
čestiti na nas ugledaju!'" 511 

Mnogo je kur'anskih ajeta koji ilustruju roditeljska osjećanja pre- 
ma djeci i koji otkrivaju njihovu iskrenost i ljubav prema djeci. Među 
plemenitim osjećanjima koja je Allah, dž.š., pohranio u srcima rodite- 
lja jeste i osjećanje samilosti i naklonosti prema djeci, a to su osjećanja 
koja u odgajanju, podizanju i formiranju djece imaju najbolje rezulta- 
te. Onaj čije je srce lišeno osjećanja samilosti i naklonosti odlikuje se 
opakom surovošću, grubošću i okrutnošću, a poznato je koliko takva 
ružna svojstva imaju utjecaja na poremećaje kod djece te njihovo tu- 
maranje u glibu ekscentričnosti i anomalija, neznanja i neodgojenosti. 
Zbog svega toga, vidimo kako islamski vjerozakon učvršćuje u srcima 



37 El-Kehf , 46. 

38 El-Furkan, 74. 

osjećanja samilosti i naklonosti te podstiče odrasle, roditelje, učitelje i 
ostale odgovorne osobe da se njima odlikuju i ukrašavaju. 39 

Allahov je Poslanik, s.a.v.s., veliku pažnju posvetio svojstvima 
samilosti i saosjećanja, i bio je s pravom poklonjena milost, težio je 
poučavanju odraslih samilosti i saosjećanju prema djeci i njihovom 
usvajanju tih plemenitih osobina. 

Tako Buhari bilježi, a Ebu Katade, r.a., prenosi da je jedne prilike 
Allahov Poslanik, s.a.v.s., izašao pred ashabe noseći na ramenu Uma- 
mu bint Kbi 1-As, te da je zatim klanjao spuštajući Umamu kada bi 
činio ruku' i ponovo je podižući kada bi se uspravljao. 

Urnama je bila unuka Allahovog Poslanika, s.a.v.s., od kćerke mu 
Zejnebe, i to je ono što ovaj hadis čini odgovarajućim za poglavlje 
koje je Buhari naslovio Samilost prema djeci, njihovo grljenje i ljubljenje, zato 
što je samilost i saosjećanje prema djeci jednaka samilosti i saosjeća- 
nju prema unučadima. Samilost i saosjećanje Allahovog Poslanika, 
s.a.v.s., prema Umami u ovom slučaju ogleda se u tome što ju je, iz 
straha da mu ne padne s ramena dok je na ruku'u ili sedždi, spuštao 
na zemlju, a ona, kao da je bila vezana za njega, nije se mogla strpiti 
na zemlji te ju je to žalostilo, pa je Allahov Poslanik, s.a.v.s., imao po- 
trebu da je podigne kada se uspravi. Neki na osnovu ovog hadisa za- 
ključuju o značaju samilosti i saosjećanja prema djeci, imajući u vidu 
da se u ovom slučaju ustrajnost u potpunoj skrušenosti i poniznosti 
suprotstavlja ustrajnosti u naklonosti djetetu, a postoji mogućnost da 
je Allahov Poslanik, s.a.v.s., tako postupio samo da bi ukazao na to da 
je to dozvoljeno činiti. 

Enes b. Malik, r.a., prenosi da je Allahov Poslanik, s.a.v.s., jedne 
prilike uzeo svoga sina Ibrahima u naručje te ga poljubio i pomirisao. 
El-Hafiz b. Hadžer el-Askalani prenosi da je Ibn Bettal rekao: "Do- 
zvoljeno je poljubiti malo dijete u sv aki dio tijela, a prema mišljenju 

39 Terbijttu l-evladfi l-ishm, 1 /44. 

većine učenjaka isto vrijedi i za odrasle osobe, osim kada su u pitanju 
sramotna mjesta." Allahov je Poslanik, s.a.v.s., ljubio svoju kćerku Fa- 
timu, a i h. Ebu Bekr, r.a., ljubio je svoju kćerku, h. Aišu, r.a. 

Buhari bilježi, a Ebu Hurejre, r.a., prenosi da je jedne prilike, dok 
je kod njega sjedio El-Akree b. Habis et-Temimi, Allahov Poslanik, 
s.a.v.s., poljubio El-Hasana b. Alija, pa je El-Akree rekao: "Ja imam 
deset sinova i nikada ni jednog nisam poljubio." Allahov ga je Posla- 
nik, s.a.v.s, pogledao, a zatim rekao: "Neće osjetiti samilost i saosje- 
ćanje drugih onaj koji prema drugima nije milostiv." El-Hafiz veli: 
"U odgovoru Allahovog Poslanika, s.a.v.s., El-Akreu ukazuje se na 
to da ljubljenje djeteta i drugih srodnika (s kojima se ne može stupiti 
u brak) te drugih ljudi biva iz saosjećanja i samilosti, a ne uživanja i 
strasti. Isti je slučaj i s grljenjem i mirisanjem." 

H. Aiša, r.a., prenosi da je jedne prilike kod Allahovog Poslanika, 
s.a.v.s., došao jedan beduin i rekao: "Vi ljubite djecu, a mi ih ne ljubi- 
mo." Allahov Poslanik, s.a.v.s., mu je odgovorio: "Ja nisam u stanju da 
u tvoje srce ulijem samilost i saojećanje nakon što ga je Allah, dž.š., 
iz njega odstranio." 

H. Omer b. el-Hattab, r.a., prenosi da su jedne prilike kod Allaho- 
vog Poslanika, s.a.v.s., došli neki zarobljenici među kojima su jednoj 
ženi nabrekle grudi spremne za podoj. Kad god bi među zarobljeni- 
cima našla dijete, uzimala ga je u naručje, prislanjala na svoj stomak i 
napajala mlijekom iz svojih grudi. Allahov je Poslanik, s.a.v.s., upitao 
prisutne ashabe: "Šta mislite, bi li ova žena bacila svoje dijete u va- 
tru?" Ashabi su odgovorili: "Ne bi, ako bi bila u stanju to spriječiti." 
Onda je AJlahov Poslanik, s.a.v.s., rekao: "Allah je dž.š., milostiviji 
prema Svojim robovima nego ona prema svome djetetu." El-Hafiz b. 
Hadžer kaže da je Šejh Ebu Muhammed b. Ebi Džemra rekao: "Izraz 
robovi je općenit, ali se odnosi samo na vjernike. To je poput sljedećeg 

kur'anskog ajeta: "...a milost Moja obuhvaća sve; dat ču je onima koji se budu 
grijeha klonili ...""u kojem je milost u pogledu kvalifikacije općenita, 
ali je specificirana za one kojima je propisana. Moguće je da se ovdje 
misli i na to da se onome koji je osjetio i jedan njen dio, o bilo kakvom 
(Božijem) robu da je riječ, pa čak i životinji, ništa ne može mjeriti s 
Allahovom, dž.š., milošću. Time se ukazuje i na to da u svim svojim 
poslovima čovjek treba biti privržen i osjećati naklonost jedino prema 
Allahu, dž.š., te da je Allah, dž.š., milostiviji od svakog onog za koga 
se pretpostavlja da je milostiv, te mu se zbog toga teži i posvećuje pa- 
žnja. Zbog svega navedenog, onaj koji pameti ima treba se zbog svake 
svoje potrebe obraćati Onome Koji je prema njemu najmilostiviji." 41 

Ebu Hurejre, r.a., prenosi da je kod Allahovog Poslanika, s.a.v.s., 
došao neki čovjek s jednim djetetom te da ga je počeo grliti, pa ga 
je Allahov Poslanik, s.a.v.s., upitao: "Jesi li prema njemu samilostan 
i saosjećajan?" Čovjek je odgovorio: "Da, jesam." Onda je Allahov 
Poslanik, s.a.v.s., dodao: "Allah je dž.š., milostiviji prema tebi nego što 
si ti prema njemu (djetetu) i On je najmilostiviji među milostivima." 42 

Enes b. Malik, r.a., prenosi da je Allahov Poslanik, s.a.v.s., bio 
milostiviji prema svojoj porodici (djeci) nego što su ostali ljudi bili 
milostivi prema svojim porodicama. Imao je jednog sina koji je živio 
kod dojilje u okolini Medine, a muž dojilje bio je kovač. Kada bi kod 
njega došli, zaticali bi zadimljenu kuću, pa ga je Allahov Poslanik, 
s.a.v.s., ljubio i mirisao. 43 

Imam En-Nevevi kaže: "Ovaj hadis govori o plemenitoj naravi 
Allahovog Poslanika, s.a.v.s., te njegovoj samilosti i saosjećanju prema 
porodici (djeci) i slabima, a iz njega zaključujemo da je dozvoljeno 

40E1-E'araf, 156. 

41 Fethu l-baribišerh Sahihi t-huhari, 10/426 itd. 

42 Bilježi Buhari, El-Edebu l-mufred, 1 /479. 

43 Muslim bi Serbi n-Nevevi, 1 5/75; Buhari, El-Edebu l-mufred, poglavlje o samilosti i saosjećanju 
prema djeci i porodici. 



28 | Jusuf Rešad 

traženje dojilje za djecu, te o značaju i vrijednosti samilosti i saosjeća- 
nja prema porodici i djeci, kao i njihovog ljubljenja." 44 

Jedan od dokaza samilosti i saosjećanja Allahovog Poslanika, 
s.a.v.s., prema djeci jeste i hadis koji prenosi Enes b. Malik, r.a., a bi- 
lježi ga Buhari. Naime, u tom predanju stoji da je Allahov Poslanik, 
s.a.v.s., rekao: "Ja stupim na namaz namjeravajući se dugo na njemu 
zadržati, pa čujem plač djeteta te skratim namaz zbog toga što sam 
svjestan uzbuđenja koje njegova majka osjeća zbog njegovog plača." 45 

Prema tome, Allahov je Poslanik, s.a.v.s., bio samilostan i sao- 
sjećajan prema djeci i slabima dajući na taj način do znanja svome 
ummetu koliki je značaj i vrijednost naklonosti i saosjećanja. 

Ne treba gubiti iz vida da roditelji, kada samilost i saosjećanje 
ovladaju njihovim srcima i učvrste se u njihovim dušama, izvršava- 
ju obaveze izdržavanja i podizanja koje im je Allah, dž.š., nametnuo 
prema djeci. 46 

Mnogi su pjesnici narav samilosti i ljubavi prema djeci predstavili 
kroz veliki broj prizora koji obiluju blagošću i nježnošću, te plamte 
osjećanjima i emocijama. Svi ti prizori potvrđuju ljubav i nježnost 
koju je Allah, dž.š., pohranio u srca roditelja s ciljem da ulože krajnji 
napor i zalaganje u odgoju djece na jedan ispravan islamski način. 

Jedan od njih je u vezi sa ženskom djecom, između ostalog, kazao 
sljedeće: 

Da nije djevojčica koje se poput ptičadi 
jedna drugoj svijaju. 
Na Zemlji bi širokoj i prostranoj 
veliki poremećaj imali. 



44 Muslim bi Serti n-Nevevi, 1 5/76. 

45 Fetbu /-bari bi lerh Sahihi t-Buhari, 2/202. 

46 Terbijetu l-evlad, 1/51. 

Djeca su naša samo 

jetre naše, koje se po Zemlji kreću tamo-ovamo. 
Kad bi samo vjetar nekoga od njih ^apahnuo 
od sklapanja očiju bih se su^dr^ao. 

Drugi pjesnik veli: 

Život mije povećao ljubav prema 
kćerkama mojim koje su slabašne. 
Bojim se da nakon mene siromaštvo ne vide 
i da nakon bistre ne piju mutne vode. 
I da neodjevene ne budu ako se robinje odjenu, 
jer se vid pomuti od velikodušnosti malo. 
I da nije toga, svog bih %drijebca pustio da pase slobodno; 
jer kod Milostivoga slabi nalaze ono što im je dovoljno. 
Oče naš, ko nam preo staje ako nas ostaviš ti; 
pa se ljudi nakon tebe nadu u povadi. 47 



Igranje i zabavljanje sa ženskom djecom 

Buhari bilježi, a Ummu Halid bint Halid b. Se'id prenosi da je 
jedne prilike sa svojim ocem došla kod Allahovog Poslanika, s.a.v.s., 
u žutoj košulji te da je Allahov Poslanik, s.a.v.s., tom prilikom na abe- 
sinskom (etiopskom) jeziku dva puta ponovio riječ za koju Abdullah 
b. el-Mubarek kaže da znači lijepa (l/upka). Ummu Halid dalje pripo- 
vijeda i kaže da se zatim počela igrati s poslaničkim pečatom u čemu 
ju je otac pokušao spriječiti, ali mu je Allahov Poslanik, s.a.v.s., rekao: 
"Pusti je da se igra", te da je Allahov Poslanik, s.a.v.s., zatim dodao: 

47 Terbijetu t-evladfi Uslam, 1/46. 

"Da je iznosaš i podereš! Da je iznosaš i podereš! Da je iznosaš i po- 
dereš!" Abdullah b. el-Mubarek kaže: "I živjela je (tako dugo) da je 
njen (dugi) život navođen kao primjer." 

Imam Buhari je ovom hadisu dao naslov: Onaj koji dozvoljava dje- 
vojčici drug)ga da se igra s njim, ili je ljubi te se s njom ^abavlja i fali. 48 

Iz ovog hadisa možemo zaključiti sljedeće: 

1 . dozvoljeno je igrati se sa djevojčicama (kćerkama) drugoga, šaliti 
se s njima, ljubiti ih, ispoljavati prema njima ljubaznost te sa- 
milost i saosjećanje. Ummu Halid pripovijeda kako se igrala s 
Allahovim Poslanikom, s.a.v.s., a kada ju je otac u tome pokušao 
spriječiti, Allahov mu je Poslanik, s.a.v.s., rekao: "Pusti je da se 
igra." Zatim se s njom počeo šaliti i zabavljati izgovarajući riječi: 
"Da je iznosaš i podereš tj.: "Da iznosaš i podereš košulju 
koja je na tebi", imajući u vidu da su Arapi izgovarali te riječi kao 
dovu kojom onome kome se obraćaju prizivaju dug život. Budući 
da su dove Allahovog Poslanika, s.a.v.s., bivale uslišane, Abdullah 
b. el-Mubarek, jedan od velikana među tabiinima te od onih koji 
su bili savremenici Ummu Halida, r.a., kaže: "...tako da je njezin 
život dugo potrajao." 49 ; 

2. cilj igranja i šaljenja riječju i djelom s malom djevojčicom jeste 
međusobno zbližavanje, zabavljanje te izazivanje veselja i radosti 
kod te djevojčice; 

3. sljedeći bi zaključak bio da je ljubljenje sastavni dio igre i izra- 
žavanja ljubavi i naklonosti. Roditeljski poljubac ima korisnu i 
efektivnu ulogu u pokretanju i buđenju nježnosti i saosjećanja 
kod male djevojčice, kao i veliku ulogu u smirivanju i ublažavanju 
njenog nemira i mrzovolje, da ne spominjemo osjećaj čvrste po- 
vezanosti te ljubavi i naklonosti između odraslih i malodobnih, 

48 Fithu /-bari bi fcrh Sahihi l-Bubari, 10/425. 

49 Isto. 

koja se na taj način gradi i koja je pokazatelj u srcu pohranjene 

samilosti i saosjećanja prema maloj djevojčici. 

Najbliži put do srca male djevojčice jeste igra, šala i ljubaznost, 
imajući u vidu snažni utjecaj koji sve pobrojano ima na njenu dušu. 

Kroz igru i zabavu, roditelji mogu osvojiti srca svoje djece te na 
taj način uspostaviti s njima mostove ljubavi, da bi nakon toga došla 
uloga usmjeravanja u vezi s kojom, zahvaljujući tome, mogu od njih 
očekivati pažnju i poslušnost. 50 

Enes b. Malik, r.a., prenosi da se Allahov Poslanik, s.a.v.s., igrao 
sa Zejnebom, kćerkom Ummu Seleme, više puta joj govoreći: "Zej- 
nebice, Zejnebice!" Zatim Enes dodaje da je Allahov Poslanik, s.a.v.s., 
volio djecu te da se mnogo s njima šalio i zabavljao. 

Nadalje, Enes b. Malik, r.a., kaže: "Kada se Allahov Poslanik, 
s.a.v.s., sastajao s nama, jednom mome mlađem bratu govorio je: 'O 
Ebu Umejr! Šta je učinio nuga/r?'" 51 Ovdje se pod riječju nugajr podra- 
zumijeva mala ptica crvenog kljuna koja sliči vrapcu, a to je, ustvari, 
deminutivni oblik riječi nugr pod kojom se podrazumijeva slavuj. 

Šala i zabava podrazumijevaju smijeh i opuštenost koji su u su- 
protnosti s ozbiljnošću i autoritativnošću. To je bio povod da neki 
ashabi pomisle kako je to možda u suprotnosti i s učenjima vjere, pa 
su se, nastojeći da ono što je dozvoljeno činiti razdvoje od onoga što 
je zabranjeno, Allahovom Poslaniku, s.a.v.s., obratili sljedećim riječi- 
ma: "O Allahov Poslaniče! Ti se s nama šališ!?" Allahov je Poslanik, 
s.a.v.s., odgovorio: "Ja govorim samo istinu." 52 

Treba spomenuti i to da je pretjerano šaljenje pokuđeno zato 
što izaziva mnogo smijeha te pomanjkanje respekta i poštovanja pre- 
ma starijima, a to negativno utječe na odgajanje djevojčica. Međutim, 

50 Jahja b. Sa'd, Tuhfeht l-aba. Preuzeto iz djela Ahta'u lai'a fi ttrbijeti l-evlad, autora Sa'da 
Kerima el-Fekija. 

51 Fethu /-bari, 10/526; Muslim, Kitabu l-adab, 3/1692. 

52 Bilježi Tirmizi, Suneti. Kitabu l-birrve s-sik, 4/315. 

pretjerivanja ne smije biti ni u jednom pogledu, jer najbolji put jeste 
onaj središnji. 

Darovi i igračke u procesu odgajanja ženske djece 

Darovi i igračke imaju pozitivan utjecaj na djevojčice, a poseb- 
no za vrijeme blagdana. Allahov Poslanik, s.a.v.s., praktično nam je 
ukazao na značaj ovog faktora u podizanju ženske djece te njihovom 
upućivanju, usmjeravanju i odgajanju. 

Tako h. Aiša, r.a., prenosi da je jedne prilike Allahovom Posla- 
niku, s.a.v.s., stigao poklon od abesinskog vladara Negusa. To je za- 
pravo bio jedan zlatni prsten na kojem se nalazio abesinski dragulj. 
Allahov Poslanik, s.a.v.s., ga je dohvatio jednim štapom izbjegavajući 
ga, ili ga je uzeo svojim prstima, a zatim je pozvao Umamu bint el-As, 
Zejnebinu kćerku, te joj rekao: "Ukrasi se ovim, kćerkice moja."" 

Prema tome, darovi i igračke imaju posebnu draž te fasciniraju dje- 
cu, a posebno djevojčice koje su osjetljivije i emocionalnije i koje, pre- 
ma tome, osjećaju roditeljsku ljubav, nježnost i toplotu. Takve su igrač- 
ke jedna od najboljih vrsta zabava kroz koje djevojčice uče i spoznaju. 

Allahov je Poslanik, s.a.v.s., to imao na umu te je to uzimao u obzir, 
što se očitovalo kroz njegov odnos prema h. Aiši, r.a., koja je jedne pri- 
like rekla: "Allahov Poslanik, s.a.v.s., me je oženio kada sam imala šest 
godina. 54 Zatim smo došli u Medinu i odsjeli u plemenu Benu 1-Haris 
b. Hazredž. Bolovala sam pa mi se kosa rasula i raščupala, a čeoni uvo- 
jak mi je pao niz lice. Onda je, dok sam bila na jednoj ljuljački s nekim 
svojim drugaricama, došla moja majka i pozvala me. Prišla sam joj ne 
znajući šta od mene želi, pa me je uzela za ruku te smo krenule. Zausta- 

53 Bilježi Hbu Davud, 4/435. Poglavlje o zlatu i ženama. Ovo predanje bilježi i Ibn Madže 
u poglavlju o odjeći, 3644. 

54 Tj. sklopio je s njom bračni ugovor u Mekki. 

vile smo se tek kad smo stigle do kućnih vrata. Bila sam jako zadihana, 
a kada se moje disanje umirilo, uzela je malo vode i njome oprala moje 
lice i kosu. Zatim me je uvela u kuću u kojoj su bile neke ensarijke. 
Kada su me vidjele, rekle su: 'Da bude sretno i berićetno!' Majka me je 
predala njima, pa su me one dotjerale i nagizdale, a onda me je usred 
prijepodneva iznenadio dolazak Allahovog Poslanika, s.a.v.s. Zatim me 
je majka predala njemu. Imala sam tada devet godina." 55 

H. Aiša, r.a., također kaže: "Igrala sam se s lutkama kod Allaho- 
vog Poslanika, s.a.v.s. Imala sam drugarice koje su se igrale sa mnom, 
a kada bi stigao Allahov Poslanik, s.a.v.s., one bi se udaljavale i krile. A 
Poslaniku, s.a.v.s., je bilo drago što su dolazile i igrale se sa mnom." 56 

Zatim h. Aiša, r.a., prenosi da se Allahov Poslanik, s.a.v.s., vratio 
iz Bitke na Tebuku ili Hajberu te da je na njenoj sobi (šatoru) zatekao 
zastor. Onda je puhnuo vjetar i pomjerio jednu stranu zastora i ot- 
krio lutke h. Aiše, r.a. Allahov je Poslanik, s.a.v.s., upitao: "Šta je ono, 
Aiša?" H. Aiša, r.a., odgovori: "Ono su moje lutke." AJlahov Poslanik, 
s.a.v.s, je među lutkama ugledao i jednog konja s krilima od krpica, 
pa je upitao: "A šta je ono što vidim među njima?" H. Aiša, r.a., reče: 
"Ono je konj." Allahov je Poslanik, s.a.v.s., upitao: "A šta je ono na 
njemu?" H. je Aiša, r.a., odgovorila: "Ono su krila." Allahov Posla- 
nik, s.a.v.s., ponovo upita: "Konj s krilima?!" H. Aiša, r.a., odgovori: 
"Zar nisi čuo da je Sulejman, a.s., imao konje s krilima?!" H. Aiša, r.a., 
dodaje: "Onda se Allahov Poslanik, s.a.v.s., nasmijao tako da sam mu 
mogla vidjeti umnjake." 57 

Vrijedi napomenuti i to da smo u djelu u kojem opširno govo- 
rimo načinima zabavljanja kojih se djevojčice muslimanke trebaju 
pridržavati, čitavo jedno poglavlje posvetili kazivanju o odgajanju uz 

55 Prcdanje bilježe Buhari i Muslim. Pogledati djelo Fethu l-bari, 7/223. 

56 Bilježe Buhari i Muslim. Pogledati djelo Fethu l-bari, 10/526. 

57 Bilježi Ebu Davud, Suneti, Kitabu l-edeb, 3/284. 

igru i zabavu. Isto tako, u tom djelu smo ukazali i na igru i zabavu 
koja je dozvoljena, kao i na onu koja je zabranjena, a skrenuli smo 
pažnju i upozorili i na one igre koje treba izbjegavati. 

Sve je navedeno samo uvod onome što ćemo iznijeti u ovoj knjizi 
koju smo podijelili na dva dijela. 

U prvom dijelu, govorit ćemo o periodu djetinjstva, a dijeli se na 
sljedeća poglavlja: 

1. Prvo poglavlje: Šerijatski propisi u vezi s novorođenčetom. 

2. Drugo poglavlje: Tjelesno odgajanje. 

3. Treće poglavlje: Psihičko odgajanje. 

4. Četvrto poglavlje: Intelektualno odgajanje. 

5. Peto poglavlje: Vjersko odgajanje. 

Drugi dio govori o periodu puberteta, a čine ga sljedeća poglav- 

lja: 

1 . Prvo poglavlje: Tjelesno odgajanje u pubertetu. 

2. Drugo poglavlje: Psihičko odgajanje u pubertetu. 

3. Treće poglavlje: Intelektualno odgajanje u pubertetu. 

4. Četvrto poglavlje: Relaksaciono odgajanje u pubertetu. 

5. Peto poglavlje: Vjersko odgajanje u pubertetu. 

6. Šesto poglavlje: Pitanja i odgovori u vezi s odgajanjem ženske 
djece. 

To bi bio sadržaj ove knjige za koju se Uzvišenom i Svemoćnom 
Allahu, dž.š., obraćamo s dovom da bude od koristi svim ljudima, 
a neka naša posljednja dova bude zahvala Allahu, dž.š., Gospodaru 
svjetova. 



PRVI DIO 



PERIOD DJETINJSTVA 
Najbolja metoda 
odgajanja djece u islamu 

# Šerijatski propisi u vezi s novorođenčetom 

# Tjelesno odgajanje 

# Psihičko odgajanje 

# Intelektualno odgajanje 

# Vjersko odgajanje 




ŠERIJATSKI PROPISI U VEZI 
S NOVOROĐENČETOM 



Saopćavanje radosne vijesti 
o rođenju djeteta 

Jedan od pokazatelja imana jeste i taj da roditelji, kada im se sa- 
opći vijest o rođenju djeteta, upute zahvalu Allahu, dž.š., te da se 
pripreme za njegovo prihvatanje na način koji mu priliči i dolikuje. 
Radosna vijest o rođenju djeteta spominje se i u Kur'anu kao pouka i 
uputa islamskom ummetu: 

"A %ena njegova stajaše tu, i Mije obradovasmo Isbakom, a poslije Isbaka 
Jakubom, i ona se osmjehnu. " sg 

"I dok se on u hramu stojeći molio, melekiga %ovnuše: 'Allah ti javlja rado- 
snu vijest: rodit će ti se Jahja, koji će uAllahovu knjigu vjerovati, i koji će prvak 
biti, i čedan, i vjerovjesnik, potomak onih dobrih. , " 59 

Kur'anski ajeti koji govore o radosnoj vijesti povodom rođenja 
djeteta daju nam do znanja kako rođenje djeteta trebamo prihvatiti 



58 Hud, 71. 

59 Alu Imran, 39. 

s radošću i veseljem te biti zadovoljni Allahovim, dž.š., određenjem, 
zato što je dijete Allahov, dž.š., dar. Srce puno imana takvu vijest pri- 
hvata sa zadovoljstvom i pokoravanjem Allahovom, dž.š., odredbi i, 
prema tome, svaki bi se musliman, u slučaju rođenja novorođenčeta, 
trebao pridržavati tog plemenitog postupka. Musliman bi se trebao 
što prije pridružiti svome bratu muslimanu u radosti povodom rođe- 
nja djeteta te mu čestitati i doprinijeti njegovoj sreći i veselju, što će 
među njima ojačati veze i odnose. 

Takvo raspoloženje i čestitanje treba podjednako pratiti rođenje 
svakog djeteta, bilo muškog bilo ženskog. Muslimani bi u svojim za- 
jednicama trebali primjenjivati ovaj plemeniti postupak kako bi veze 
među njima ojačale i kako bi među njima bratska ljubav jačala iz dana 
u dan. 



UČENJE EZ ANA NA UHO NOVOROĐENČETA 

Jedan od propisa islamskog vjerozakona povodom rođenja djete- 
ta, bilo muškog bilo ženskog, jeste i učenje ezana na desno, a ikameta 
na lijevo uho novorođenčeta, imajući u vidu predanje u kojem stoji 
da je Ebu Rafi rekao: "Vidio sam Allahovog Poslanika, s.a.v.s., da uči 
ezan na uho El-Hasana b. Alija kada ga je rodila Fatima." 60 

I Ibn Abbas, r.a., prenosi da je Allahov Poslanik, s.a.v.s., El-Ha- 
sanu b. Aliju, onoga dana kada je rođen, na desno uho proučio ezan, 
a na lijevo ikamet. 61 

Svrha učenja ezana i ikameta, prema onome što o tome kaže 
Ibn Kajjim el-Dževzijja u djelu Tuhfetu l-mevdud, jeste u tome da prvo 
što čovjek čuje budu riječi uzvišenog poziva koje ukazuju na veličinu 



60 Bilježi Ebu Davud, Kitabu l-adab, 5105. 

61 Prenosi El-Bejheki. 

Gospodara i Njegovu uzvišenost, kao i riječi šehadeta na osnovu ko- 
jih čovjek prvo očituje prihvatanje islama. To je poput došaptavanja i 
poučavanja čovjeka (djeteta) devizi islama prilikom njegovog dolaska 
na ovaj svijet, kao što mu i prilikom njegovog odlaska s ovog svijeta 
bivaju došaptavane riječi kojima se ukazuje na Allahovu, dž.š., jedno- 
ću. Nije isključeno ni to da ezan u tom slučaju ostavlja traga i na srce 
te da utječe na novorođenče, iako to ono ne osjeća. Pored toga, korist 
od učenja ezana i ikameta na uho novorođenčeta jeste i u tome što 
od tih riječi bježi šejtan, koji vreba dijete od trenutka dolaska na ovaj 
svijet kako bi ga zavodio. Šejtan, dakle, zahvaljujući ezanu i ikametu 
koji se uči na uho novorođenčeta, čuje ono što ga slabi i srdi prilikom 
prvog kontakta s čovjekom (novorođenčetom). 

Drugi smisao učenja ezana i ikameta na uho novorođenčeta jeste 
i da čovjek prvo čuje pozivanje Allahu, dž.š. i Njegovoj vjeri islamu, 
te robovanju Allahu dž.š., prije nego što čuje šejtanov poziv kao što 
i svojstva koja Allah, dž.š., učini urođenim ljudima prethode šejtano- 
vom nastojanju da ih izmijeni te da čovjeka od njih odvrati ... 62 

Ed-Dihlevi kaže: "Ezan je jedan od simbola islama te oglas mu- 
hammedanske vjere. Novorođenče se mora "obilježiti" tim ezanom, 
a jedini način za to jeste da mu se prouči na uho. Isto tako, poznato 
je da je jedna od odlika ezana to da od njega bježi šejtan, 63 koji nanosi 
zlo djetetu odmah na početku njegovog odrastanja." 64 

Jedna od dobrih strana učenja ezana na uho'novorođenčeta jeste 
i u tome što je glava spremište čula koja fizički i psihički upravljaju 
novorođenčetom, kao što je čulo sluha, čulo vida, čulo mirisa i čulo 
okusa. Iako novorođenče u tom periodu ništa ne spoznaje, njegova 

62 Ibnu l-Kaj jim, Tub/ehi l-mtvdud biahkami l-mtvhd, 21/22. 

63 Ovo je aluzija na hadis Allahovog Poslanika, s.a.v.s., u kojem stoji: „Kada se (ezanom) 
oglasi namaz (namasko vrijeme), šejtan okrene leđa i glasno pušta vjetrove kako ne bi čuo 
ezan." Ovaj hadis bilježe Buhari i Muslim. 

64 Eš-Šejh Ahmed b. Abdurrahim ed-Dihlevi, Hudfdfctu /-Labi l-baliga, 2/145. 

svijest zadržava (pohranjuje) tonove i slogove zato što je ezan koji 
se tom prilikom uči prvo što ulazi u uho te teče njime poput čiste 
blistave vode kao nešto što u potpunosti odgovara urođenoj naravi i 
blokira u duši sklonosti prema širku te je od njega štiti. 65 



Trljanje nepceta novorođenčeta hurmom (tahniK) 

Jedan od propisa koje je islamski vjerozakon propisao u vezi s 
novorođenčetom je i tahnik odmah nakon rođenja. 

Pod tahnikom se podrazumijeva natapanje hurme u ustima te 
premazivanje novorođenčetovog nepca, i cijelih usta, tom smjesom. 
Ukoliko hurme nisu dostupne, onda ih u tome može zamijeniti nešto 
slatko, a na prvom mjestu je med. Može bilo što slatko što nije bilo u 
dodiru s vatrom. 66 

Esma bint Ebu Bekr, r.a., prenosi da je u Mekki zanijela s Abdulla- 
hom b. ez-Zubejrom te da je izašla iz Mekke pred sami porođaj. Kada 
je stigla u Medinu, odsjela je u mjestu Kuba, gdje je i rodila. Zatim je 
novorođenče odnijela kod Allahovog Poslanika, s.a.v.s., i stavila ga u 
sobu, a on je zatražio hurmu, pa ju je navlažio ustima te tu smjesu sta- 
vio u usta novorođenčetu. To je bilo prvo što je novorođenče u sebe 
unijelo. Onda je Allahov Poslanik, s.a.v.s., uputio dovu za njega i blago- 
slovio ga, a ono je bilo prvo novorođenče među muhadžirima u Medini 
koje je rođeno u islamu. Svi su mu se mnogo obradovali zato što im je 
bilo rečeno da su ih jevreji opsihrili te da im se neće rađati djeca. 67 

Enes b. Malik, r.a., prenosi da je Ebu Talha imao bolesnog sina, pa 
kada je izašao iz kuće, sin mu je umro. Kada se Ebu Talha vratio, upi- 
tao je: "Šta je bilo s mojim sinom?" U mmu Sulejm mu je odgovorila: 

65 Muhammed Ali Kutb, Hvladunafi dav'i t-terbijeti l-islamijjt. 

66 Fethu /-bari, 9/588. 

67 Bilježi Buhari, Kitabu l-akika, 5469; Muslim, Kitabu l-adab, 2146. 

"Mirniji je nego što je ikad bio." Zatim mu je iznijela večeru, pa je veče- 
rao, a onda se s njom osamio. Ujutru mu žena reče: "Idi i ukopaj dijete." 

svemu je obavjestio Poslanika, s.a.v.s., koji ga je upitao: "Jesi li imao 
spolni odnos sa ženom?" Ebu Talha je odgovorio: "Da, jesam." Zatim 
je Allahov Poslanik, s.a.v.s., dodao: "Gospodaru moj! Blagoslovi im i 
učini berićetnom noć koju su zajedno proveli." Nakon toga je Ummu 
Sulejm rodila dječaka, a Enes b. Malik, r.a., dalje pripovijeda i kaže da 
mu je Ebu Talha rekao: "Uzmi ga i odnesi kod Allahovog Poslanika, 
s.a.v.s." Onda ga je Enes b. Malik, r.a., odnio kod Allahovog Poslanika, 
s.a.v.s., a Ummu Sulejm je s njim poslala i nekoliko hurmi. Allahov Po- 
slanik, s.a.v.s., ga je uzeo, a zatim je upitao: "Ima li kod njega išta?" Od- 
govorili su mu: "Da, ima hurmi." Allahov Poslanik, s.a.v.s., ih je uzeo i 
umekšao u ustima, a zatim je tu smjesu stavio u usta novorođenčeta te 
ih njome namazao i dao mu ime Abdullah. 68 

Svrha tahnika jeste u tome što mišići usta jačaju s pomjeranjem 
jezika prilikom tog zahvata, tako da se dijete priprema da čvrsto i na 
prirodan način prilazi majčinim grudima i iz njih doji mlijeko. 

Slast te smjese, bez ikakve sumnje, utječe i na žlijezde u ustima 
koje reagiraju na nju više nego na bilo koju drugu ukusnu hranu, što 
je u skladu s urođenom naravi. Ovdje nam se može učiniti da je veza i 
odnos između novorođenčeta i te smjese (i njenog ukusa) čisto mate- 
rijalne naravi. Međutim, trag koji taj okus ostavi u ustima biva pohra- 
njen u svijesti te se, s vremenom, priziva i poredi sa svakim okusom 

1 mirisom koji čovjek osjeti, što rezultira averzijom prema svakom 
onom koji je neugodan, te prihvatanjem svakog onog koji je lijep. 69 

Doktor Faruk Musahil u članku pod naslovom Ihtimamu l-islam bi 
tag^ijeti t-tifl, kaže: "Tabui k je prema svim pokazateljima medicinsko , 
nadnaravno djelo Allahovog Poslanika, s.a.v.s., čiji je smisao i mudrost 

68 Fethu /-bari, 9/587. 

69 'l'erbijetu l-evlad fi l-islam, Evladuna fi dav'i t-terbijeti l-islamijje. 

koja se iza njega krije čovječanstvo spoznalo tek nakon četrnaest sto- 
ljeća. Naime, ljekarima je postalo jasno da svoj maloj djeci, a posebno 
onoj tek rođenoj, prijeti smrt ukoliko se desi jedna od sljedeće dvije 
stvari: 

1 . manjak količine šećera u krvi zbog gladi; 

2. smanjenje tjelesne temperature zbog izlaganja hladnoći koja ih 
okružuje." 7 " 



Akika 

Jedan od islamskih propisa u vezi s novorođenčetom jeste i pri- 
nošenje žrtve povodom njegovog rođenja te pozivanje rodbine i su- 
sjeda na objedovanje. 

Akika je sunnet Allahovog Poslanika, s.a.v.s. Tim se izrazom na- 
ziva žrtvovana ovca, a jezički se pod njim podrazumijeva obrijana 
kosa novorođenčeta. Za žensko novorođenče žrtvuje se jedna ovca, 
imajući u vidu da je Allahov Poslanik, s.a.v.s., jedne prilike rekao: "Za 
dječaka se žrtvuju dvije jednake ovce, a za djevojčicu jedna." 71 

Semura b. Džundub prenosi da je Allahov Poslanik, s.a.v.s., re- 
kao: "Svako je novorođenče u zalogu svoje akike koja se kolje sedmi 
dan nakon njegovog rođenja, kada se i brije njegova glava te mu se 
nadijeva ime." 72 

Najbolje vrijeme za obavljanje akike jeste sedmi dan nakon ro- 
đenja djeteta ukoliko je to moguće, odnosno četrnaesti ili dvadeset i 
prvi ukoliko to ne bude moguće obaviti sedmi dan. Sedmice se poslije 
toga ne uzimaju u obzir, tako da se akika nakon tog perioda može 
obaviti bilo koji dan. 

70 Menhediji t-terbijeti n-nebevijje li t-tifl, preuzeto iz časopisa Hl-Ummetu l-katarijje, br. 50. 

71 Bilježi EbuDavud, 3/257, poglavlje o akiki; Tirmizi, 1513. 

72 Bilježi Ebu Davud, 3/258; En-Nesa'i, 7/166. 

Prinošenjem žrtve povodom rođenja ženskog djeteta islam iz 
srca ljudi otklanja sjeme mrskog zla koje je ranije dočekivalo rođenje 
djevojčica te to čini izrazom zahvalnosti na tom daru. Naime, jedno 
od propisanih prava djevojčica jeste radost povodom njihovog ro- 
đenja te konkretno ispoljavanje te radosti prinošenjem žrtve koja se 
smatra otkupninom i naknadom za njeno zdravlje i dobrobit te izra- 
zom zahvalnosti Onome Koji je daruje. 73 

Učenjak Es-Sindi komentariše gore navedeni hadis Allahovog 
Poslanika, s.a.v.s., koji bilježe Ebu Davud i En-Nesai i kaže da se 
odnosi na svako dijete, bilo muško bilo žensko, te da neki smatraju 
da se to odnosi na šefaat (zalaganje na Sudnjem danu), u smislu da 
se dijete na Sudnjem danu neće zalagati za svoje roditelje ukoliko za 
njega ne bude prinesena žrtva (akika) pa umre kao dijete. Es-Sindi 
navodi da je Et-Turbešti rekao: "Dijete je, dakle, poput nečega što je 
založeno i čime se čovjek ne može služiti bez njegovog oslobađanja 
(vraćanja od založnog povjerenika)." Blagodat se u odnosu na onoga 
kome je namijenjena realizira samo nakon što on obavi svoj zadatak 
te izrazi zahvalnost pod kojom se podrazumijeva ono što je u tom 
smislu propisao AJlahov Poslanik, s.a.v.s., a to je prinošenje žrtve za 
novorođenče iz zahvalnosti prema Allahu, dž.š., te nastojanja da se 
kod Njega zasluži zdravlje i dobrobit za to novorođenče. Moguće je, 
isto tako, da se pod riječima Allahovog Poslanika, s.a.v.s., u gore na- 
vedenom hadisu podrazumijeva da zdravlje novorođenčeta i njegovo 
odrastanje na zadovoljavajući način zavisi od akike. 74 

Povod obvezivanja ljudi prinošenjem žrtve (akike) prilikom ro- 
đenja djeteta krije se u tome što su Arapi u predislamskom periodu 
prinosili žrtve povodom rođenja djeteta. Naime, akika je kod njih bila 
obavezna i imala je mnogo dobrih strana koje su se očitovale kroz 

73 Ed-Devru t-terbevijju li l-validijn, preuzeto iz djela El-Bintu fi /-islam rfaje ve mes'ulije. 

74 Hašijetu s-Sindi ala Šumni n-Nesa'i, 7/166. 

ličnu i kolektivnu korist i dobrobit, pa ju je Allahov Poslanik, s.a.v.s., 
zadržao (kao običaj) te ljude podsticao da je primjenjuju, s tim da je 
promijenio neke običaje vezane za nju. Tako Burejda, r.a., kaže: "U 
predislamskom smo periodu prilikom rođenja djeteta (muškog) pri- 
nosili žrtvu te njenom krvlju mazali njegovu glavu, a kada je došao 
islam, u tim priJikama smo za novorođenče prinosili žrtvu te mu bri- 
jali glavu i mazali je šafranom." 75 

Šejh Ed-Dihlevi kaže: "Dobre strane akike su i sljedeće: 

1. lijep način oglašavanja porijekla novorođenčeta. Naime, neop- 
hodno je oglasiti porijeklo novorođenčeta kako se u vezi s tim ne 
bi govorkalo ono što nije lijepo i što njegovi roditelji ne bi voljeli. 
Zato se od njih očekuje da to oglase te da to učine na lijep način; 

2. sklonost darežljivosti i velikodušnosti te averzija prema škrtosti i 
malodušnosti; 

3. kršćani su novorođenčad uranjali u žutu vodu (i još uvijek to 
čine), koju nazivaju krštenom vodicom, te su tvrdili da na taj na- 
čin postaju kršćani. U vezi s tim je objavljen sljedeći kur'anski 
ajet: "Allah je nas uputio, a jarima ljepše upute od Allahove? Mi se samo 
Njemu klanjamo. m Poželjno je da i pravovjerni prakticiraju nešto 
što će biti alternativa tom njihovom postupku i čime će se dati do 
znanja da novorođenče pripada pravovjernima i onima koji slije- 
de put Ibrahima.i Ismaila, a.s., a najpoznatiji događaj koji se do- 
vodi u vezu s njima dvojicom, i kojeg njihovi sljedbenici prenose 
jedni od drugih, jeste saglasnost koja je među njima postignuta 
u vezi sa žrtvovanjem Ismaila, a.s., te blagodat od Allaha, dž.š., 
koja se očitovala kroz spuštanje velikog ovna kao otkupnine za 
njega. Najpoznatiji njihov obred bio je hadž koji, između ostalog, 

75 Bilježi El-Hakim, Mustedrek, 4/238 i kaže da je ovo predanje prema kriterijima Buharija i 
Muslima vjerodostojno. S njim se u tome slaže i Ez-Zehebi. 

76 El-Bekare, 138. 

podrazumijeva i brijanje glave te klanje kurbana. Tako poistovje- 
ćivanjem s njima dvojicom u prinošenju žrtve (akike) hvalimo i 
slavimo zajednicu pravovjernih te dajemo do znanja da je povo- 
dom rođenja djeteta učinjeno ono što se smatra postupkom te 
zajednice." 77 

Ibnu 1-Kajjim veli: "Allah, je dž.š., prinošenje žrtve prilikom ro- 
đenja djeteta učinio postupkom njegovog oslobađanja od šejtana, koji 
ga opsjeda još od izlaska iz utrobe njegove majke, te od njegovih na- 
pada. Akika, dakle, predstavlja otkupninu i oslobađanje novorođen- 
četa od šejtana i njegovog zatočeništva te odvraćanja od nastojanja i 
zalaganja za ahiret u koji će se vratiti. Novorođenče je poput zatoče- 
nika žrtve koju je šejtan za njega prinio nožem koji je pripremio za 
svoje pristalice i sljedbenike, a prisegao je svome Gospodaru i da će 
iskorijeniti čitavo Ademovo, a.s., potomstvo, osim malog broja njih. 
Tako on opsjeda i novorođenče od njegovog dolaska na ovaj svijet 
kada ga privlači sebi te ga nastoji učiniti svojim zatočenikom, pristali- 
com i sljedbenikom. Kako to stoji u Kur'anu, većina novorođenčadi 
(ljudi) jesu njegovi vojnici: "7 povodi glasom svojim koga mo^eš i potjeraj na 
njih svoju konjicu i svoju pješadiju, i budi im ortak u imecima, i u djeci, i daji im 
obećanja — a šejtan ih samo obmanjuje. 71 1 Ib/is se uvjerio da je njima ispravno 
mislio, i oni su se poveli %a njim, osim nekolicine vjernika. m Novorođen- 
če se, dakle, odmah po dolasku na ovaj svijet, nalazi u okolnostima 
zatočeništva, pa je Allah, dž.š., propisao roditeljima da ga oslobode 
prinošenjem žrtve koja se smatra njegovom otkupninom. Ukoliko to 
roditelji ne učine, dijete ostaje u šejtanovom zatočeništvu." 80 

Kada je u pitanju mudrost i tajna koja se krije u prinošenju žrtve 
sedmi dan nakon rođenja djeteta, Ed-Dihlevi kaže: "Mora se napra- 

77 Ed-Dihlevi, Hudfdfetu /-Labi l-batiga, 2/144. 

78 El-Isra, 64. 

79 Sebe, 20. 

80 'l'uhfttu l-mevdud bi ah kami l-mevlud. 

viti razmak (vremenski) između porođaja i akike zato što porodica u 
tom periodu biva zaokupljena oporavkom porodilje, a i dijete je na 
samom početku života, tako da ih se u tom periodu ne zadužuje ne- 
čim što bi udvostručilo njihove obaveze. Isto tako, mnogi ljudi teško 
dolaze do bravčeta koje će prinijeti kao žrtvu, tako da bi se našli u 
teškom položaju ukoliko bi to bili obavezni učiniti prvi dan. Sedam 
dana je, dakle, period koji je kao vremenski razmak (između porođaja 
i akike) dovoljan i prikladan, s dm da ga malo ljudi uzima u obzir. Od- 
stranjivanje kose novorođenčeta sedmi dan nakon njegovog rođenja 
jeste zbog poistovjećivanja sa čovjekom koji čini hadž, a nadijevanje 
imena tom prilikom jeste zbog toga što djetetu prije toga ime nije ni 
bilo potrebno." 81 



Vrijeme davanja imena 

Jedan od islamskih propisa jeste nadjevanje imena djetetu prilikom 
njegovog rođenja ili sedmi dan nakon njegovog rođenja, kao što nas je 
o tome obavijestio Allahov Poslanik, s.a.v;s. S tim u vezi se od Enesa 
b. Malika, r.a., prenosi da je Poslanik, s.a.v.s., rekao: "Jedne večeri mi je 
rođen sin, pa sam mu ime dao po svome ocu Ibrahimu, a.s." 82 

Od Enesa b. Malika, r.a., se prenosi da je rekao i sljedeće: "Ebu 
Talhi je rođen sin, pa sam ga ja odnio kod Allahovog Poslanika, 
s.a.v.s., koji mu je uradio tahnik (umekšanom hurmom namazao usnu 
šupljinu) te mu dao ime Abdullah." 83 

Sehl b. Sa'd es-Sa'idi prenosi da je El-Munzir b. Ebi Usejjid odne- 
sen kod Allahovog Poslanika, s.a.v.s., odmah nakon rođenja. Allahov 
Poslanik, s.a.v.s., ga je stavio u svoje kr ilo, dok je njegov otac Ebu Seid 

81 Hud&žtu l-Labi 2/144. 

82 Bilježi Muslim. 

83 Ovo predanje je već ranije spomenuto. 

sjeo postrani. Onda je AJJahov Poslanik, s.a.v.s., obratio pažnju na 
nešto u svojim rukama, pa je zatražio od Ebu Se'ida da uzme svoga 
sina. El-Munzir je tako odnesen iz krila Allahovog Poslanika, s.a.v.s., 
koji je zatim upitao: "Gdje je dječak?" Ebu Se'id je odgovorio: "Vra- 
tili smo ga nazad, o Allahov Poslaniče." Allahov Poslanik, s.a.v.s., je 
upitao: "Kako se zove?" Ebu Se'id je odgovorio: "Tako i tako." Onda 
je Allahov Poslanik, s.a.v.s., rekao: "Ne, nego mu je ime El-Munzir." 84 

Na osnovu ovih hadisa možemo zaključiti da je dozvoljeno djete- 
tu dati ime na dan njegovog rođenja. Neće, dakle, pogriješiti onaj koji 
tako postupi, kao što neće pogriješiti ni onaj koji to odgodi do akike, 
odnosno sedmi dan nakon rođenja. U svakom od ta dva slučaja se, 
ako Bog da, krije neko dobro. 

Ono o čemu oba roditelja moraju voditi računa prilikom imeno- 
vanja djeteta jeste da mu odaberu ime koje je najljepše i najprikladnije. 

Tako Ebu Derda prenosi da je Allahov Poslanik, s.a.v.s., rekao: 
"Vi ćete na Sudnjem danu biti prozivani po vašim i imenima vaših 
roditelja. Zato nadijevajte lijepa imena." 85 

Allahov je Poslanik, s.a.v.s., podsticao i na mijenjanje ružnih ime- 
na onima koja su lijepa. Tako Muhammed b. Amr b. Ata prenosi da je 
svojoj kćerki dao ime Berra (poštena, pobožna) te da mu je onda Zej- 
neba bint Ebi Selema kazala: "Allahov Poslanik, s.a.v.s., je zabranio 
to ime. Meni su bili dali to ime, pa je Allahov Poslanik, s.a.v.s., rekao: 
'Sami sebe ne hvalite. Allah najbolje zna ko je među vama pošten i 
pobožan.' Upitali su ga: 'Koje ime da joj (onda) damo?' Allahov je 
Poslanik, s.a.v.s., odgovorio: 'Dajte joj ime Zejneba.'" 86 

Ibn Omer, r.a., prenosi da je Allahov Poslanik, s.a.v.s., promijenio 
ime Asiji {Nepokorna) te da ju je nazvao Džemila {Lijepa). m 

84 Bilježe Buhari i Muslim. 

85 Bilježi Ebu Davud, 5/236. El-Hattabi kaže da je ovaj hadis munkati'. 

86 Bilježi Muslim, El-Edeb,2\A2; Ebu Davud, 5/239. 

87 Bilježi Muslim, El-hdeb, 2139; Ebu Davud, 5/238. 

Porodica, dakle, treba odabrati lijepo ime za svoje novorođenče, 
a ne nazivati ih stranim imenima, kao što je to danas slučaj. Tako 
možemo čuti imena, kao što je Regina, Nevena, Nensi i njima slična 
imena koja su za naše društvo neuobičajena i koja nemaju nikakve 
veze s islamom. Prema tome, imena se moraju birati krajnje oprezno 
i pri tome treba voditi računa o sljedeće: 

1 . da ime bude odabrano između islamskih imena koje nose pobož- 
ne i čestite muslimanke; 

2. da ime bude kratko te lahko za izgovor i usvajanje, kao što je 
Zejneba, Džemila, Merjema, Aiša, Hatidža, Fatima i druga lahka 
i jednostavna imena žena iz doba Allahovog Poslanika, s.a.v.s.; 

3. da ime bude lijepog značenja i prikladno osobi koja se njime ime- 
nuje te uobičajeno među osobama njenog ranga u datoj sredini, 
kao što je Sundus, Šejma, Merva, Selsebil, Tesnim, Džihad, Ala, 
Isra (sva navedena imena su ženska, o.p.) i druga lijepa imena. 
Mnoga djela koja govore o odabiru imena posvećena su onima 
kojima prilikom davanja imena djeteta memorija nije od pomoći. 
Treba izbjegavati imena koja podrazumijevaju oponašanje drugih 
te nagovještavaju zlo i nesreću, kao što je Hijam, Hifa, Nihad, Su- 
zana, Mejjada, Nariman, Gada, Ahlam i njima slična imena, kako 
bi se muslimanski ummet odlikovao svojom izvornošću, osobe- 
nošću i individualnošću. Takva imena samo ukazuju na gubitak 
njegove opstojnosti i značaja, te uništavanje njegovih svojstava i 
odlika. Onoga dana kada muslimanski ummet strada i padne na 
taj nivo, doći će do njegovog raspada i podjele na manje dijelove, 
tako da će svakom neprijatelju koji vreba iz zasjede biti lahko da 
zaposjedne njegove teritorije te da njegove velikane učini niskim 
i prezrenim, kao što je to danas slučaj, a jedino Allah, dž.š., po- 
s j eduje snagu i moć. 88 ; 

88 Tcrbijctu l-evladifi l-islam, 1 /84. 



Islamski koncept odgajanja ženske djece 49 



4. jedan od zaboravljenih običaja u vezi s davanjem imena djetetu 
jeste i davanje nadimka kojim će biti zadovoljno i ono i njegovi 
roditelji. Štaviše, i roditeljima se daju nadimci prema imenu prvog 
djeteta, bilo ono muško ili žensko. Tako se od Ebu Šurejha pre- 
nosi da je imao nadimak Ebu 1-Hakem te da mu je, s tim u vezi, 
Allahov Poslanik, s.a.v.s., jedne prilike rekao: "Allah je El-Hakem 
(sudija) i (samo) Njemu pripada pravo da sudi i presuđuje." Ebu 
Šurejh je na to kazao: "Ljudi su mi dolazili kada bi se u vezi s ne- 
čim razišli, pa bih im ja presuđivao i oni bi bili zadovoljni." Onda 
je Allahov Poslanik, s.a.v.s., rekao: "Kako je to lijepo! A imaš li 
ti sinova?" Ebu Šurejh je odgovorio: "Imam Šurejha, Muslima i 
Abdullaha." Allahov Poslanik, s.a.v.s., je upitao: "Koji od njih je 
najstariji?" Ebu Šurejh je odgovorio: "Šurejh." Allahov Poslanik, 
s.a.v.s., je dodao: "Onda ćeš se ti zvati Ebu Šurejh." 89 

Iz navedenog možemo zaključiti da čovjek dobija nadimak pre- 
ma imenu svog najstarijeg sina, odnosno kćerke ukoliko nema muške 
djece. I žena, također, nosi nadimak prema svome najstarijem sinu, 
odnosno kćerki ukoliko nema muške djece. 90 

Jedno od odgojnih načela koje je uspostavio islam u vezi s odga- 
janjem djece jeste i davanje nadimka djetetu po obrascu Ebu taj i taj, 
što ima izvanredne psihološke efekte i velike odgojne prednosti koje 
se svode na sljedeće: 

1. u djetetovoj psihi se razvija osjećaj poštovanja i uvažavanja; 

2. razvija se socijalna dimenzija njegove ličnosti zbog toga što mu se 
na taj način omogućava da osjeti kao da je dostigao nivo odraslih. 

3. djetetu se laska i čini ga sretnim i zadovoljnim time što mu se 
obraćamo njemu omiljenim nadimkom; 

89 Bilježi Ebu Davud, 240 (4900); En-Nesa'i, 8/226-227. 

90 El-Begavi, 5erbu s-Sunne, 12/1344. 

4. navikava ga se na pristojno obraćanje odraslima i onima koji su 
njegove dobi. 

Zbog ovih izvanrednih efekata i velikih prednosti, Allahov Posla- 
nik, s.a.v.s., davao je nadimke djeci i njima ih dozivao upućujući na taj 
način odgajatelje i obrazujući ih kako bi u tome slijedili njegov put i 
njegovu metodu. 

Tako je Allahov Poslanik, s.a.v.s., dozvolio h. Aiši, r.a., da nosi 
nadimak Ummu Abdullah. Ovdje se pod Abdullahom podrazumijeva 
Ibnu Zubejr, sin njene sestre Esme bint Ebu Bekr, r.a. 91 

Iz navedenog možemo zaključiti da je davanje nadimka djetetu 
pohvalno, kao što je to slučaj i s davanjem nadimaka odraslima. Nije 
neophodno da onaj kome se daje nadimak ima sina niti da mu se pre- 
ma njegovom imenu daje nadimak. 

U slučaju da se roditelji ne mogu dogovoriti oko imena djeteta, 
pravo imenovanja pripada ocu, imajući u vidu da Kur'an jasno iznosi 
da se dijete, sin ili kćerka, pripisuje ocu, a ne majci: "Zovite ih po očevima 
njihovim, to je kod Allah ispravnije 



Brijanje glave novorođenčeta 

Malik u djelu EJ-Muvetta bilježi da je Fatima ez-Zehra, r.a., izvaga- 
la kosu Hasana, Husejna, Zejnebe i Ummu Kulsum te da je u srebru 
udijelila milostinju u istoj toj mjeri. 93 

Ed-Dihlevi kaže: "Kada dijete izađe iz utrobe majke na ovaj svijet, 
to je blagodat na kojoj treba zahvaliti Allahu, dž.š., a najbolji način da 
se ta zahvalnost izrazi jeste ono za što se pretpostavlja da bi mogla biti 

91 Bilježi Ebu Davud, 5/253. 

92 El-Ahzab, 5. Terbijetu l-evladfi l-islam, 1/81. 

93 Muvetta, dio o akiki, 1083. 

njegova protuvrijednost. Pošto je kosa ostatak embrionog razvoja dje- 
teta, a njeno otklanjanje znak neovisnosti u razvoju, dužnost je u srebru 
udijeliti milostinju u težini novorođenčetove kose. Propisano je da se ta 
milostinja udjeljuje u srebru zato što je, naprimjer, zlato skuplje i može 
ga priuštiti samo onaj koji je imućan, dok ono što je manje vrijedno od 
srebra u težini novorođenčetove kose nema nikakve vrijednosti." 94 

Jedna od manifestacija pažnje koju Šerijat poklanja novorođenče- 
tu jeste i briga o njegovoj čistoći te otklanjanju svega onoga s čime je 
ono imalo veze u majčinoj utrobi, kao što je, npr., kosa koju smo duž- 
ni ukloniti zato što njeno zadržavanje na glavi novorođenčeta može 
izazvati neke neželjene posljedice. Naime, kosa zatvara pore na koži 
te sprečava da iz tijela izađe para koju tijelo ispušta. Tako se brijanjem 
kose novorođenčeta jača korijen kose te otvaraju pore na koži, čime 
se sprečava formiranje peruti (tjemenjače) i aktivira koža na glavi. U 
vezi s brijanjem kose, kaže se da je jedna od prednosti tog postupka i 
jačanje čula vida, sluha i mirisa. 

Prenosi se da je Allahov Poslanik, s.a.v.s., rekao: "Za novorođen- 
če se prinosi žrtva, pa prolijte za njega krv i otklonite od njega ono 
što uznemirava." 95 El-Hasan el-Basri je govorio: "Pod otklanjanjem 
onoga što uznemirava podrazumijeva se brijanje kose." 96 

Allahov Poslanik, s.a.v.s., je naredio da se, nakon brijanja kose 
novorođenčeta, u srebru udijeli milostinja u težini njegove kose, bez 
obzira da li je u pitanju muško ili žensko dijete. 

El-Hafiz b. Hadžer, pak, navodi da je El-Maverdi ispoljavao aver- 
ziju prema brijanju kose kod ženske djece, dok se prema mišljenju 
nekih hanbelija kosa brije i kod žensk e djece. 97 

94 Hud$diftu l-Lahi l-baliga, 2/145. 

95 Bilježi Buhari, 471. Neki kažu da se pod riječju e^a (u ovom slučaju prevedena kao ono 
što uznemirava) podrazumijeva otklanjanje (brijanje kose) ili, pak, kožice s djetetovog 
spolnog organa koja se uklanja prilikom sunećenja. 

96 Bilježi Ebu Davud, 2464-2465. 

97 El-Hafiz b. Hadžer, Fetbu /-bari bi ierh Sahihi /-Buhari, 9/595. 

Pravo ženskog djeteta na dojenje 

Islamski se pravnici slažu da je dojenje moralna obaveza majke 
za koju će biti pitana pred Allahom, dž.š., zato što se na taj način štiti 
i čuva život novorođenčeta, bilo ono muško ili žensko, odnosno bila 
ona u braku s novorođenčetovim ocem ili razvedena od njega i van 
obaveznog perioda čekanja (nakon razvoda). S tim u vezi, Allah, dž.š., 
kaže: "Majke neka doje djecu svoju pune dvije godine onima koje %ele da dojenje 
potpuno bude 

Sejjid Kutb veli: "Majka koja je razvedena ima obavezu prema 
svome djetetu dojenčetu, obavezu koju joj nameće Allah, dž.š., a nije 
prepuštena njezinoj naravi i saosjećanju koje mogu narušiti bračne 
nesuglasice. S obzirom da u tom slučaju štetu trpi samo novorođenče, 
Allah, dž.š., se brine za njega te obavezu prema njemu nameće njego- 
voj majci. Allah, dž.š., je dakle, preči ljudima od njih samih te je mi- 
lostiviji i veći dobročinitelj prema njima od njihovih roditelja. Allah, 
dž.š., nameće majkama obavezu prema njihovoj novorođenčadi na taj 



98 El-Bekaia, 233. 

način što ih obavezuje da ih doje pune dvije godine zato što On zna 
da je taj period od najvećeg značaja za dijete u svakom zdravstvenom 
i psihičkom pogledu. Zdravstveno-psihološke studije danas potvrđu- 
ju da je period od prve dvije godine života ključan za normalan razvoj 
djeteta u zdravstvenom i psihičkom pogledu. Međutim, Allah, dž.š., 
nije dozvolio da to muslimanski ummet sazna tek na osnovu svojih 
iskustava i saznanja zato što nije moglo biti dozvoljeno da ljudski 
"potencijal" u djeci sve to vrijeme uništava neznanje. Allah, dž.š., je 
milostiv prema Svojim robovima, a posebno prema onim malodob- 
nim i slabim kojima je potrebna samilost i pažnja." 99 

Prednosti su dojenja mnogobrojne, a neke od njih su i sljedeće: 

1. majčino mlijeko je gotovi sterilizator zahvaljujući kojem se rjeđe 
dešavaju hronične crijevne upale koje pogađaju djecu koja se hra- 
ne preko flašice; 

2. majčino mlijeko ne može zamijeniti nikakvo drugo kravlje iJi ov- 
čije mlijeko zato što je ono takvog sastava da zadovoljava sva- 
kodnevne potrebe djeteta od njegovog rođenja pa sve do perioda 
kada se odbija od dojenja. Grušalina, pod kojom se podrazumi- 
jeva žuta tečnost koju izlučuju majčine grudi neposredno nakon 
porođaja i u naredna tri ili četiri dana, sadrži koncentrisane koli- 
čine lahko probavljivih proteina te supstance koje djeluju protiv 
mikroba i bakterija, kao što i s majke na dijete prenosi imunitet 
na razna oboljenja; 

3. majčino mlijeko sadrži proteine i šećer u količinama koje u pot- 
punosti odgovaraju potrebama novorođenčeta dok proteinske 
supstance koje se nalaze u mlijeku krava, ovaca i drugih životinja 
više odgovaraju mladunčadima tih životinja nego djeci. Isto tako, 
proteini i šećer koji se nalaze u majčinom mlijeku lakše su pro- 
bavljivi od onih koje sadrži mlije ko životinja; 

WFivlalit-Kj4r'an, 1/253. 

4. djeci koja se hrane preko flašice češće se dešavaju iznenadne smr- 
ti, dok djecu koja se hrane majčinim mlijekom takve smrti rjeđe 
pogađaju; 

5. razvoj je djece koja se hrane majčinim mlijekom brži i potpuniji 
od razvoja djece koja se hrane preko flašice; 

6. dijete koje se hrani majčinim mlijekom ima normalan psihički 
razvoj, dok djecu koja se hrane preko flašice često pogađaju psi- 
hičke bolesti i deformacije; 

7. djeca, koja se preko flašice hrane kondenziranim mlijeko, izlože- 
na su raznim kožnim oboljenjima (alergijama), astmi i osjetljivosti 
probavnog sistema, kao i hroničnim trbušnim upalama, dok dje- 
cu koja se hrane majčinim mlijekom takva oboljenja jako rijetko 
pogađaju. 100 

Ako majka nije u stanju dojiti svoje dijete te je u tome nešto 
spriječi, bilo da je u pitanju njena slabost ili, pak, slabost i kvarljivost 
njenog mlijeka, potrebno je novorođenčetu odabrati dojilju koja će 
biti odgovarajuća u pogledu godina starosti, tjelesne konstrukcije, pa i 
karaktera, jer se za njegovanje i dojenje djeteta može angažovati samo 
pobožna i čestita žena koja se hrani halalom, imajući u vidu da u mli- 
jeku koje se formira od onoga što je haram nema nikakvog bereketa. 101 

Ako, pak, dojilju nije moguće naći, dijete se hrani vještačkim mli- 
jekom. Nadalje, kada je u pitanju odbijanje djeteta od dojenja, neop- 
hodno je da taj proces teče postepeno, tj. da prelazak s ishrane koja se 
u potpunosti zasniva na majčinom mlijeku na onu koja je raznovrsna 
bude postepen. Dijete se, dakle, ne smije odjednom odbiti od dojenja. 
Najbolji period za odbijanje djeteta od dojenja jeste period umjerene 
klime, tj. kada nije ni pretopio ni prehladno. U ovom slučaju treba 

100 Muhammed Ali el-Bar, Amelu l-mtr'e fi l-mi^an. 

101 El-Gazali, lhja'u ulumi d-din, 3/70. 

voditi računa i o tome da su se zubi formirali te da su dovoljno jaki 
za sitnjenje hrane. 

Kada djetetu rastu zubi, treba prema njemu nježno postupati i da- 
vati mu da jede lahku hranu, a ne puniti mu stomak svakakvom hra- 
nom. U vezi s ispravnom ishranom djeteta, Ibn Sina je veli: "Kada se 
dijete probudi, najbolje je istuširati ga, a zatim ga pustiti da se malo igra. 
Nakon toga mu treba dati da pojede nešto lahko, a zatim ga ponovo 
pustiti da se igra, s tim da ovaj put ta igra treba potrajati malo duže. 
Onda ga treba ponovo istuširati i nahraniti, s tim da, onoliko koliko je 
to moguće, treba nastojati da dok jede ne pije vodu kako ona tu hranu 
ne bi pretvorila u jomužu (razvodnila je) prije varenja (probave)." 

Utvrđeno je da nedostatak djetetu neophodne ishrane njegovo 
tijelo izlaže bolestima i stvara preduvjete za to. To, naravno, rezultira i 
manjkavošću u tjelesnom i psihičkom razvoju, kao i u funkcionisanju 
organa te općoj aktivnosti u životu. 

Nadalje, majka ne smije pretjerivati u hranjenju djeteta, jer nije 
tačno da je gojazno dijete zdravo dijete. Naime, u tom slučaju, pretje- 
rivanje u ishrani postaje usvojenim običajem kod djeteta koji će mu u 
životu stvarati mnoge probleme. 102 

Jedno od prava djeteta jeste i njegova zaštita od bolesti te blago- 
vremeno osiguravanje vakcina koje je svjetska zdravstvena organiza- 
cija predvidjela za zaštitu djece od različitih oboljenja. 

Imajući u vidu odgovornost prema djeci kojom je Allahov Po- 
slanik, s.a.v.s., obavezao roditelje, oni su dužni preduzeti sve neop- 
hodne korake i mjere predostrožnosti za zaštitu djece, kako ne bi bila 
izložena opasnostima i bolnim nezgodama koje, u većini slučajeva, 
rezultiraju smrću djeteta ili, pak, njegovim ranjavanjem, sakaćenjem i 
obolijevanjem. 103 

102 Hanan Arija, Ed-Devru t-terbevi li l-validejn, 1 /72. 

1 03 Terbijetu l-evlad fi l-islam, 1 /240. 



Islamski koncept odgajanja ženske djece 57 



Ne smijemo zanemariti ono čemu nas je poučio Allahov Posla- 
nik, s.a.v.s., u vezi sa zaštitom (preventivom) koja je bolja od liječenja. 
U tom smislu, nećemo pretjerati ako kažemo da je Allahov Poslanik, 
s.a.v.s., prvi koji je prakticirao ono što se danas zove karanten. Naime, 
Allahov Poslanik, s.a.v.s., kaže: "Ako čujete da se u nekom mjestu po- 
javila kuga (kolera), ne idite u njega, a ako čujete da se kuga (kolera) 
pojavila u mjestu u kojem se vi nalazite, ne napuštajte ga." 104 

Od Ebu Hurejre, r.a., se, pak, prenosi da je Allahov Poslanik, 
s.a.v.s., rekao: "Neka onaj koji je bolestan nikako ne ulazi kod onoga 
koji je zdrav." 105 

Međutim, ovdje se postavlja pitanje da li se zaštita (preventiva) 
suprotstavlja Allahovom, dž.š., određenju. 

Ebu Huzama prenosi od svoga oca da je jedne prilike upitao 
Allahovog Poslanika, s.a.v.s.: "O Allahov Poslaniče! Da li se rukja ko- 
jom se borimo protiv džinskog dodira, lijekovi kojima se liječimo i 
preventiva kojom se štitimo suprotstavlja Allahovom, dž.š., određe- 
nju?" Allahov je Poslanik, s.a.v.s., odgovorio: "I to je dio Allahovog 
određenja." 106 Prema tome, trebamo se predati Allahovoj, dž.š., volji i 
odredbi nakon što preduzmemo sve mjere predostrožnosti, kao što je 
briga o djetetovom zdravlju od njegovog rođenja, kontinuirano pra- 
ćenje njegovog razvoja i njegova zaštita od bolesti. 

Oboljenja kojima bivaju izložena djeca općenito dijele se na akut- 
na i hronična, a moguće ih je, prema njihovim specifičnostima i nara- 
vi, svesti na sljedeća: 

1 . oboljenja probavnog sistema. Uzročnici ovih oboljenja jesu ra- 
zličiti mikrobi koji ulaze u organizam preko dječije hrane i pića. 
Nekada se nalaze u tijelu i miruju sve dok tijelo ne zadesi i 



104 Felbu /-bari, 10/179. 
\0S Fetbu /-bari, 10/243. 
106 Bilježi Tirmizi, 4/349, hađis broj 2065. 

najmanja slabost kada se aktiviraju i umnožavaju. Najznačajnija 
oboljenja ove vrste jesu želučane (stomačne) upale te crijevne 
prehlade. 

2. želučana (stomačna) oboljenja. Uzročnici ovih oboljenja jesu mi- 
krobi koji se u vidu zaraze prenose s djeteta na dijete putem do- 
dira, udisanja ili kontakta s izvorom infekcije. Najčešća oboljenja 
ove vrste jesu groznica, trbušni tifus i difterija; 

3. kožna oboljenja. Uzročnici ovih oboljenja jesu mikrobi koji se 
nalaze na površini kože, unutar nje ili u porama. Najčešće se pre- 
nose u vidu zaraze, kao što je, npr., svrab (šuga) ili, pak, osip; 

4. oboljenja očiju. To su uglavnom zaraze koje prenose mikrobi pu- 
tem dodira, odnosno kontakta, ili, pak, posredstvom muha, kao 
što je, npr., oftalmija (upala oka); 

5. strukturalna oboljenja. Ova se oboljenja dovode u vezu s nasljed- 
nim ili urođenim faktorima. Tako se nekada dijete rađa s obolje- 
njem koje je rezultat nekog nasljednog ili urođenog nedostatka, 
kao što su, npr., urođena oboljenja srca ili hemofilija (pitkost krvi). 
Neka od ovih oboljenja dovode se u vezu i s nedostatkom jed- 
ne od tijelu neophodnih supstanci ili elemenata, kao što je, npr., 
oboljenje nogu (rabitis), 

6. nervna oboljenja. Neka se od njih dovode u vezu s nekom vi- 
rusnom infekcijom, kao što je, npr., dječija paraliza. Ove bolesti 
rezultiraju nedostacima u nervnom sistemu ili mozgu što, opet, 
vodi ludilu ili nekim drugim opasnim komplikacijama. 

Prema tome, roditelji su dužni čuvati svoje dijete i štititi ga od 
ovih bolesti, imajući u vidu da se zaraze vrlo lahko prenose te da je 
vrlo moguće da ga zadese mikrobi nekog od tih oboljenja. Međutim, 
mi smo svjesni da roditelji nisu u stanju svome djetetu osigurati sto- 

postotnu zaštitu, bez obzira koliko daleko otišli u čuvanju i zaštiti 
svoga djeteta od zaraza i infekcija. 

Dodir, kontakt i neki loši običaji, kao što je ljubljenje djeteta u 
usta, vjerovatno su načini na koje zaraza i infekcija najčešće nalazi 
puta do djeteta. U ovom kontekstu treba spomenuti i ulogu hrane 
koja također, ukoliko nije potpuno čista, može biti jedan od uzročni- 
ka oboljenja djeteta. 107 

Jedan od načina zaštite djeteta jeste i smanjenje broja nezgoda 
u koje dijete zapada. Da bismo to postigli, trebamo se pridržavati 
sljedećeg: 

1. u prvoj godini života, čuvanje i zaštita djeteta je u potpunosti na 
teretu njegove porodice i porodica je ta koja snosi odgovornost 
za bilo koji nemar ili propust u vezi s tim, 

2. u drugoj godini života, dobro je početi s ukazivanjem djetetu na 
oprez pred opasnostima dajući mu neke jednostavne zadatke i 
poučavajući ga nekim lahkim lekcijama; 

3. insekticide, sredstva za čišćenje i druge otrove treba odlagati na 
mjesta koja su van dohvata dječijih ruku; 

4. djeci ne treba dozvoliti da se igraju zapaljivim stvarima, kao što 
su, npr., šibice; 

5. sve oštre predmete, kao što su makaze, noževi, britve, žileti, pri- 
badače, broševi i stakleno posuđe, treba skloniti van dohvata dje- 
čijih ruku, 

6. djecu treba vakcinisati protiv dječije paralize, ospica, boginja, ve- 
likog kašlja, sušice i drugih oboljenja, za koja su otkriveni zaštitni 
serumi, i to protiv svake bolesti u tačno određeno vrijeme; 

7. djecu treba voditi na redovne zdravstvene pretrage. 108 



107 Sami Mahmud, llad^u emradi l-atfal bi l-e'aiab. 

1 08 Više v.: 'l'erbijetu l-evlad fi l-islam i lladfu emradi l-atfal. 

Tek kada ispoštujemo sve navedeno, možemo očekivati da će dije- 
te ustajati na svoje noge oslanjajući se na stolicu, krevet ili stol, s tim da 
ako su ivice tih predmeta oštre, može doći do ranjavanja djeteta. Zbog 
toga je neophodno izbaciti iz dječije sobe ili prostora kojim se ono 
kreće sve ono što ga može povrijediti, kao što su, npr., metalne igračke 
oštrih ivica, koje treba zamijeniti manje opasnim plastičnim igračkama. 

Isto tako, treba znati da je dijete u prvoj godini života veoma ak- 
tivno i radoznalo. Tad se kod njega javlja ljubav prema spoznavanju 
okoline te jača njegovo zapažanje, što rezultira dodirivanjem svega 
onoga s čim se susretne prilikom puzanja. Među stvarima koje treba 
skloniti van dohvata dječijih ruku jesu i pribadače (broševi), klikeri, 
britve, žileti, novčanice itd. 

Kada dijete napuni godinu dana, biva sposobno da hoda, pa se 
kreće po čitavom stanu. U tom slučaju, treba ga dobro nadgledati 
kako ne bi bilo izloženo gore spomenutim nezgodama. 

Naravno, što je dijete veće, to su i prilike u kojima je ono izloženo, 
takvim nezgodama brojnije. Zato ga treba upozoravati na ono što je 
opasno te mu na to skretati pažnju, ali i dalje biti na oprezu i štititi ga 
od opasnosti. Tek u slučaju kada se svega toga budemo pridržavali, 
možemo reći da smo preduzeli sve mjere predostrožnosti i zaštite 
djeteta od nezgoda. 



Higijena i opće ponašanje 

Jedna od mjera zaštite i očuvanja djetetovog zdravlja jeste i či- 
stoća (higijena). I naša vjera nas podstiče na to. Naime, Ebu Malik 
el-Eš'ari prenosi da je Allahov Poslanik, s.a.v.s., rekao: "Čistoća je dio 
imana ... ,,,n9 



109 Sahihu Musltm bi ierhi n-Nivevi, 3/100. 

Pod čistoćom se u ovom slučaju podrazumijeva abdest, što znači 
da abdest osigurava čistoću zbog čega je čistoća dio imana te smo 
dužni težiti čistoći djeteta. Neki od načina očuvanja čistoće djeteta 
jesu i sljedeći: 

1. redovno mijenjanje pelena kod djece, kako ne bi došlo do upa- 
la, uz korištenje osvježavajućih sredstava koja njeguju i mekšaju 
kožu, kao što su, naprimjer, puder i za to predviđene kreme; 

2. djecu treba kupati najmanje jednom ili dva puta sedmično te ih 
ohrabrivati na isto, s tim da treba voditi računa o sapunu koji pri 
tome koristimo. Naime, treba odabrati sapun koji neće štetiti dje- 
čijim očima, zato što je sapunica jedan od osnovnih razloga zbog 
kojih se djeca boje i izbjegavaju kupanje. Nadalje, pri tome treba 
koristiti nježne spužve te djecu poticati, ohrabrivati i nastojati 
razveseliti prilikom kupanja; 

3. treba voditi računa o kosi ženskog djeteta, te je njegovati, češljati 
i na nju kao ukras stavljati šnale. Pored toga, ženskom djetetu 
treba plesti i pletenice kako bi još od malena bilo svjesno svoje 
ženstvenosti; 

4. treba voditi računa i o djetetovim zubima te ga navikavati na re- 
dovno pranje. S tim u vezi, treba mu dati do znanja da je korište- 
nje misvaka sunnet (običaj) i djece i odraslih, muškog i ženskog 
roda. Naravno, nije pogrešno u ovom slučaju koristiti i četkicu i 
pastu za zube; 

5. treba voditi računa i o djetetovim noktima te ga navikavati na 
njihovo rezanje i davati mu do znanja da je to jedan od čovjeku 
urođenih običaja,"" da je njihovo puštanje da narastu i lakiranje 
suprotno onome čemu nas uči islam te uzvišenim islamskim pro- 
pisima i moralu koji je u skladu s urođenim svojstvima; 

6. treba stalno insistirati na čistoći djetetovog unutrašnjeg veša i 

odjeće općenito. 

110 Šumnu l-fitrt ti l-mer'eti t-mustime. 

Navikavanje djeteta 
na pravila i propise prilikom jela 

Jedan od načina očuvanja i zaštite djetetovog zdravlja jeste i nje- 
govo navikavanje na ono čemu nas u vezi s jelom i pićem poučava 
Allahov Poslanik, s.a.v.s., kako bi se još od malih nogu moglo tome 
prilagoditi. Ti propisi su sljedeći: 

1 . navikavanje djeteta na uzimanje hrane samo u slučaju kada osjeti 
glad; 

2. navikavanje djeteta na pranje ruku i prije i poslije jela kada dosti- 
gne uzrast zdravog rasuđivanja, a bilo bi jako dobro i kada bi ga 
roditelji naučili otklanjanju ostataka hrane između zuba kako bi 
usta bila čista; 

3. poželjno je da roditelji prije jela naglas prouče Bismillu (bismi l- 
Labi) kako bi na taj način skrenuli pažnju djeteta da i ono to 
treba učiniti. I Allahov Poslanik, s.a.v.s., je na to podsdcao. Tako 
se od Omera b. Ebi Seleme, r.a., prenosi da mu je jedne prilike 
nekontrolisano ruka, dok je kao dječak bio pod staratelj stvom 
AJlahovog Poslanika, s.a.v.s., lutala po posudi, koja se pred njima 
nalazila. Onda mu je Allahov Poslanik, s.a.v.s., rekao: "O dječače! 
Kada jedeš, prouči Bismillu {bismi /-Labi), jedi desnom rukom i 
jedi ispred sebe."" 1 Prema tome, Allahov nas Poslanik, s.a.v.s., 
upućuje da prije jela proučimo Bismillu (bismi /-Labi), da jedemo 
desnom rukom i da jedemo ispred sebe; 

4. dijete treba navikavati da ne žuri s jelom, da uzima manje zalogaje 
te da dobro sažvaće hranu, što je u skladu s ispravnim zdravstve- 

111 Šejh El-Albani, Es-SilsiktH s-sahiha, hadis broj 344. 

nim pravilima i propisima. S tim u vezi, pogrešno je djeci omo- 
gućavati da mnogo jedu i piju te da želudac pretrpavaju hranom. 
Najbolje bi bilo ne davati im onoliko hrane koliko im je potrebno 
da bi se zasitili, s ciljem da im probavni sistem dobro funkcioniše 
i da im probavljivost bude dobra te da im u tijelu bude što ma- 
nje otpada od hrane, čime se osigurava besprijekornost njihovog 
tijela i otpornost na bolesti. 112 Djecu treba navikavati da se na 
kraju jela zahvale Allahu, dž.š. Naime, Muaz b. Enes, r.a., prenosi 
da je Allahov Poslanik, s.a.v.s., rekao: "Onome koji nešto pojede 
pa kaže: 'Hvala Allahu Koji me je nahranio i opskrbio bez moga 
utjecaja i doprinosa', bit će oprošteni grijesi koji su tome pretho- 
dili i oni koji će nakon toga uslijediti." 113 ; 

5. jedan od propisa u vezi s pijenjem vode jeste zabrana pijenja iz 
mješine. Naime, Ebu Hurejre, r.a., prenosi da je Allahov Posla- 
nik, s.a.v.s., zabranio da se voda pije iz mješine. 114 ; 

6. treba voditi računa o raznovrsnosti hrane koju djeca uzimaju u 
različitim životnim dobima kroz koja prolaze te nastojati da se 
njihova ishrana zasniva na svježem voću i povrću. 

Slijedeći navedene upute, pravila i propise u vezi s jelom i pi- 
ćem, bit ćemo u stanju da, ako Bog da, svojoj djeci osiguramo dobro 
zdravlje. 

Osiguravanje zdravog sna djetetu 

Djetetu je u prvom dobu njegovog života potrebno mnogo sna i 
s tim u vezi na umu treba imati sljede će: 

1 1 2 Ibnu 1-Kajjim, 'l'uhfetu l-mevdud bi abkami l-mtvlud. 

1 13 Bilježi Ebu Davud, 4032; Tirmizi, 3458. 

114 Bilježi Buhari, 5627. 

1 . treba provjeriti da dijete prilikom spavanja nije izvršilo malu nuž- 
du, zato što ono u tom slučaju ne bi imalo zdrav i dubok san; 

2. djecu treba navikavati da spavaju na desnoj strani zato što je to sa 
zdravstvenog aspekta bolje i korisnije i zato što nas na to upućuje 
i Allahov Poslanik, s.a.v.s. Naime, El-Bera' b. Azib prenosi da je 
Allahov Poslanik, s.a.v.s., rekao: "Kada pođete u krevet, uzmi- 
te abdest kao za namaz, a zatim ležite na vašu desnu stranu." 115 
Spavanje na lijevoj strani škodi srcu i otežava disanje zato što se 
ostali organi u tom položaju naslanjaju na srce 1 ' 6 ; 

3. djecu treba navikavati na rano lijeganje i rano ustajanje; 

4. kada dijete dostigne doba zdravog rasuđivanja, treba ga poučavati 
dovama koje se uče pred spavanje; 

5. djecu treba navikavati da pred spavanje uzimaju abdest te da prije 
spavanja zategnu posteljinu iz predostrožnosti prema insektima 
koji bi im mogli naškoditi. Tako Ebu Hurejre, r.a., prenosi da je 
Allahov Poslanik, s.a.v.s., jedne prilike rekao: "Kada neko od vas 
pođe u krevet, neka ga prebriše unutrašnjim dijelom odjeće, jer 
ne zna šta je s njim kasnije bilo, a zatim neka kaže: 'U Tvoje ime, 
Gospodaru moj, liježem i u Tvoje ime ustajem. Ako mi uzmeš 
dušu, smiluj joj se, a ako je ostaviš, zaštiti je onim čime štitiš Svoje 
čestite i pobožne robove." 117 

Briga o tjelesnom vježbanju djeteta 

Kada se dijete od malih nogu navikava na izvršavanje namaza i 
prakticiranje posta, ono na taj način stječe zdrave navike te mu jača 
tijelo, kao što se navikava i na izvršavanje Allahovih, dž.š., zapovijedi. 

1 1 5 Bilježe Buhari, 246; Muslim, 2710. 

1 1 6 Ibn Kajjim el-Dževzijja, Et-Tibbu n-mbevi. 

117 Bilježe Buhari, 6220; Muslim, 2714. 

Namaz, sam po sebi, razvija dijete u tjelesnom pogledu. Nada- 
lje, namaz se obavlja samo s abdestom, pod kojim se podrazumijeva 
čistoća i neuprljanost, a već smo ranije govorili o načinu poučavanja 
djece i njihovog navikavanja na čistoću u smislu čišćenja duše od gri- 
jeha i poroka te čišćenja srca od širka, podozrenja, zavisti, mržnje, 
zlobe, nepoštenja, oholosti, umišljenosti, licemjerstva i taštine. 

Prema tome, namaz je i tjelesna vježba, jer pomaže u jačanju 
mišića i zglobova. 

Kada su, pak, u pitanju prednosti posta, spomenut ćemo to da 
nas post navikava na strpljivost i jača u tom smislu, da nas uči samo- 
savladavanju i u tome nas pomaže, da u nama proizvodi bogoboja- 
znost i razvija je, kao što i čisti naša crijeva i oporavlja želudac te čisti 
naša tijela od ostataka i otpadaka i umanjuje količinu masti i sala u 
našem stomaku. 11 H 

To bi, dakle, bile prednosti namaza i posta kada je u pitanju 
zdravstveno i tjelesno jačanje djeteta. Međutim, roditelji djetetu mo- 
raju pružiti i priliku da se igra zato što se pod igrom podrazumijevaju 
tjelesna, psihička i emotivna aktivnost koja zahvata i utječe na djeteto- 
vu duhovnost i život općenito. Igra je kod djeteta urođena aktivnost 
koju je Allah, dž.š., učinio takvom kako bi mu tijelo imalo snažan 
prirodni razvoj. Igra razvija djetetov mentalitet i njegovo tijelo i zbog 
toga roditelji ne smiju posmatrati igru kao gubljenje vremena, nego 
kao nešto što je neophodno za razvoj djeteta. 

Tako očevi i majke koje ne dozvoljavaju djeci da se igraju zapravo 
im uskraćuju ono što je temeljno u njihovom razvoju, imajući u vidu 
da je aktivna igra neophodna za razvoj mišića i njihovo uvježbavanje, 
kao i da kroz igru djeca usvajaju tjelesne i vještine istraživanja. Jedna 
od, u tjelesnom pogledu, za djevojčice prikladnih igara jeste i igra na 

118 Šejh El-Džeza'iri, Menhed^u l-musiim. 

ljuljački, koju je, između ostalih igara, praktikovala i h. Aiša, r.a., kada 
je imala devet godina." 9 

Od igara koje su prikladne za djevojčice jeste i preskakanje užeta 
te utrkivanje, imajući u vidu da takve igre imaju efikasnu ulogu u jača- 
nju njihove tjelesne konstrukcije, njihovoj zaštiti od bolesti, njihovom 
snabdijevanju okretnošću i pokredjivošću te unošenju radosti i veselja 
u njihova srca. Tako h. Aiša, r.a., prenosi da je s Allahovim Poslani- 
kom, s.a.v.s., bila na jednom putovanju te da se s njim utrkivala i pre- 
tekla ga. Međutim, kada se poslije toga udebljala, ponovo se utrkivala 
s njim, pa ju je on pretekao i rekao joj: "Ovo je revanš za onu utrku." 120 



Seksualno obrazovanje ženske djece 

Među najznačajnijim obilježjima tjelesnog odgajanja ženskog dje- 
teta jeste i njeno upoznavanje s njenim tijelom kao tijelom žene te smi- 
slom i značenjem spola, a posebno ako je u pitanju dijete koje uporno 
postavlja pitanja o tome prije nego što dostigne period puberteta. Na- 
ime, djevojčice u školama uče jedne od drugih još na nivou osnovnoš- 
kolskog obrazovanja, tako da na pitanja, koja imaju veze sa seksualnim 
obrazovanjem i koja su prema mišljenju njihovih porodica osjetljiva, 
odgovore koje ne dobijaju u kući nalaze kod drugih djevojčica u školi. 
Zato roditelji, a posebno majka, moraju bez ikakvog stida i ustručava- 
nja poučavati i upućivati svoju žensku djecu u vezi s onim o čemu im 
postavljaju pitanja, jer u vjeri nema ustručavanja. Naravno, ne treba im 
odmah saopćiti sve informacije koje u vezi s datim pitanjem roditelji po- 
sjeduju, nego im treba postepeno razvijati seksualnu naobrazbu shodno 
onom što iziskuje njihov uzrast te shodno njihovim sposobnostima da 

1 1 9 Predaja u vezi s dm već je ranije spomenuta. 

120 Bilježi Rbu Davud, 2578. 

shvate i usvoje ono što im se govori. Prema tome, neophodno je zado- 
voljiti se ograničenom količinom informacija, kada je u pitanju zadovo- 
ljavanje njihovih potreba u tom pogledu, i ne ići u širinu. 

Majka mora dobro poznavati informacije koje će saopćiti i poja- 
sniti svojoj kćerki kako joj ne bi pružala pogrešne informacije i time 
se pred njom našla u nezgodnoj situaciji. 

Nadalje, majka treba dozvoliti svojoj kćerki da joj postavlja pita- 
nja kad god to želi te joj na ista odgovoriti i bez mrzovolje saslušati 
njen komentar, a zatim pokušati da u odgovarajućem trenutku razgo- 
vor usmjeri na druga pitanja koja nemaju veze s datom temom, tako 
da djevojčica kroz taj razgovor nađe jasan odgovor koji će zasititi 
njene potrebe za dijalogom i raspravljanjem. 

Prilikom odgovaranja na postavljena pitanja svoje kćerke, majka 
treba nastojati da, u granicama svojih mogućnosti, odgovor poveže 
sa Šerijatom. 

Prilikom odgovaranja na postavljena pitanja svoje kćerke, majka 
treba odgovarati promišljeno i s razumijevanjem, bez ikakvih emocija 
i podozrenja, jer bi to samo povećalo odbojnost djevojčice spram 
date teme. Isto tako, majka se pri tome ne smije pretvarati niti se 
koristiti aluzijama i simboličnim izrazima ili, pak, govorom koji po- 
grešno sugerira da o seksualnim pitanjima ne treba razgovarati, te 
da ona nemaju veze sa životom ili da ona nisu poput ostalih pitanja 
koja ljudima naumpadaju. 121 Roditelji trebaju upoznati žensku djecu s 
hadisom Allahovog Poslanika, s.a.v.s., u kojem stoji: "Samo s vjerni- 
kom prijateljuj i neka tvoju hranu jede samo onaj koji je pobožan i 
bogobojazan." Štaviše, roditelji djecu trebaju navikavati da postupaju 
u skladu s ovim hadisom Allahovog Poslanika, s.a.v.s., te se uvjeriti da 
su drugarice njihove ženske djece onakve kakvim su oni zadovoljni. 

121 Ed-Deim t-terbevi li l-validejn. Preuzeto iz djela Et-Terbijetu l-islamijje vt ttbaddijatu l-asr, 
autora Abdulganijja Abuda. 



68 Jusuf Rešad 



Djecu treba, onoliko koliko je to moguće, udaljavati i odvraćati 
od seksualnih stimulansa, kao što su erotski časopisi, knjige i druga 
pokvarena izdanja, te ih podsticati da uzor traže u suprugama Alla- 
hovog Poslanika, s.a.v.s., i istaknutim sahabijkama, a ne umjetnicima i 
umjetnicama, ili pjevačima i pjevačicama. 

Žensku djecu treba odvajati od muške djece u krevetu kako bi se 
spriječilo buđenje i raspirivanje seksualnog nagona prije spolnog sa- 
zrijevanja, imajući u vidu da je Allahov Poslanik, s.a.v.s., jedne prilike 
rekao: "Razdvajajte ih u krevetu." 122 To treba početi praktikovati kada 
djeca napune deset godina i od tada pa nadalje ne bi trebali spavati u 
istom krevetu. 

Djecu treba učiti i navikavati da pred golotinjom obaraju pogled 
na svakom mjestu kako se njihov seksualni nagon ne bi probudio i 
sazrio prije vremena, imajući u vidu da to može uzrokovati tjelesne, 
psihičke, socijalne (društvene) i moralne štete i poteškoće. 

Ženskoj djeci treba davati do znanja da je njihovo tijelo, s izuzet- 
kom lica i šaka, u cjelini stidno mjesto, te da ga je potrebno prekriti 
da bi njihov namaz bio ispravan. Kada se na to naviknu, postat će 
svjesna značenja čednosti i naklonosti prema prekrivanju stidnih mje- 
sta te će se naviknuti na odijevanje hidžaba i prekrivanje glave. Samo 
tako će ženska djeca odrastati kao čestite i pobožne osobe koje su na- 
klonjene prekrivanju stidnih mjesta, koje drže do kreposnog morala i 
koje su poštene i čvrstog imana. 123 



122 Bilježi Ebu Davud, 495. Hadis u cijelosti bi glasio: „Naređujte svojoj djeci da obavljaju 
namaz kada napune sedam godina, a i tjelesno ih kaznite zbog toga kada napune deset 
godina, i u krevetu ih razdvajajte." 

1 23 Menhedigt t-terbijeti n-nebevijje li t-tifl. 

Pod psihičkim (duševnim) odgajanjem podrazumijeva se njihovo 
navikavanje na pohvalna svojstva i običaje te odvraćanje od svojsta- 
va i običaja koji su pokuđeni. Teret psihičkog odgajanja obaveza je 
roditelja. Naime, žensko je dijete roditeljima povjerena stvar i oni su 
odgovorni za njeno odgajanje i pripremanje da bude dobra i česti- 
ta supruga i majka, zrelog uma, ispravnog i otvorenog mišljenja te 
odmjerenog ponašanja. Roditelji su, također, dužni osloboditi svoje 
dijete od svih faktora koji umanjuju njegovu čast i ugled, koji slabe 
ličnost i biće te čine da gleda na život s mržnjom, averzijom i pesi- 
mizmom. 124 

Potiskujući ih i sasijecajući u korijenu prije nego što uzmu maha 
i prije nego što se dijete na njih navikne, mi trebamo iskorijeniti 
svojstva i običaje koji nisu pohvalni. Majka podnosi najveći teret u 
otklanjanju patnji i nevolja od ženskog djeteta, jer joj ona, njenim 
navikavanjem na ljubav i nježnost te grleći je i ljubeći, noseći je i is- 
poljavajući prema njoj duh samilosti i saosjećanja, uz izliv prirodnih 
majčinskih osjećanja te moleći za nju, igrajući se s njom i ljuljajući je, 
pomaže da odraste normalno i daleko od problema i poteškoća koje 
preživljava dijete u lošim uvjetima i okolnostima. 

MATerbijetu l-evladfi l-islam, 1/299. 

Oblici i forme psihičkog odgajanja 

Dijete treba postepeno odvikavati od dojenja, imajući u vidu da je 
to veoma važna stvar u zadovoljavanju njegovih potreba za sigurnošću 
i zaštitom. U vezi s tim, Ibnu 1-Kajjim kaže: "Kada majka želi odviknuti 
dijete od dojenja, mora to činiti postepeno, a ne iznenaditi ga odbija- 
njem od dojenja odjednom. Ona ga, dakle, treba pripremati za to i na- 
vikavati (postepeno) imajući u vidu štetu koju može prouzročiti naglo 
prekidanje s onim što je dijete uobičajilo i na što se naviklo." 125 

Imajući u vidu navedeno, jedna od veličina islama jeste i u tome 
što je odgajanje djeteta dodijelio majci. Naime, prenosi se da je jedne 
prilike neka žena došla kod Allahovog Poslanika, s.a.v.s., i rekla: "O 
Allahov Poslaniče! Moj je stomak ovom mom djetetu bio postelja, 
svojim prsima sam ga napajala, moje krilo mu je utočište bilo, a sad 
mi je njegov otac dao razvod te ga želi od mene uzeti!?" Allahov joj 
je Poslanik, s.a.v.s., odgovorio: "Ti imaš više prava na njega sve dok 
se ponovno ne udaš." 126 

Prirodno je da se dijete ne odvikava od dojenja dragovoljno i to 
majka mora imati na umu. Naime, odvikavanje od dojenja prirodan 
je proces i zato se mora odvijati malo po malo, tokom nekoliko sed- 
mica, kako dijete ne bi doživjelo psihički poremećaj. Najbolji period 
za odvikavanje djeteta od dojenja jeste druga polovina njegove prve 
godine života, nakon što se, dakle, navikne i na dodatnu hranu. 

Roditelji, a naročito otac, moraju biti svjesni da je odvajanje dje- 
teta od majke i njihovo razdvajanje jedan od faktora koji potresaju 

125 Ibnu 1-Kajjim, Tuhfttu /-meudud. 

126 Bilježi Ebu Davud, 2276. 

njegovu sigurnost u prvim godinama života. Zato islam zabranjuje od- 
vajanje djeteta od njegove majke, a onima koji to čine Allahov Poslanik, 
s.a.v.s., prijeti lošim ishodom, imajući u vidu da je jedne prilike rekao: 
"Onoga koji razdvoji majku i njeno dijete Allah, dž.š., će na Sudnjem 
danu odvojiti od njegovih najmilijih." 127 To otuda što odsustvo maj- 
ke rezultira zaustavljanjem razvoja djeteta u socijalnom (društvenom), 
mentalnom i fizičkom pogledu. Zbog odsustva majke dijete biva tužno 
i potišteno te nepovjerljivo prema ljudima i sebi. Udaljava se od ljudi i 
biva nesposobno da uspostavlja veze s njima, pored toga što se odlikuje 
simptomima koji ukazuju na latentni nemir i nesigurnost koja se očituje 
kroz pretjerano kretanje te nemoć da vlada nagonima i kontroliše ih, pa 
biva poznato po neprijateljskom ponašanju i mnoštvu napetih emotiv- 
nih odnosa i problematičnih situacija, kao što su egoizam, nekontroli- 
sano vršenje male nužde i poteškoće u govoru. 

Nekontrolisano vršenje male nužde smatra se jednim od pro- 
blema s kojima se majka suočava kod muške i kod ženske djece te u 
različitim uzrastima. Dijete koje ima ovaj problemom jeste ono koje i 
nakon druge ili treće godine ne može kontrolisati malu nuždu, s tim 
da se taj uzrast razlikuje shodno razlikama u naravi djece. Ta pojava 
ukazuje na nemir i zabrinutost od koje iz različitih razloga pati dijete. 
Neka djeca pate od ovog poremećaja zbog rođenja novog djeteta u 
porodici ili iz straha od nečega, što opet ima veze s nervnim uzbuđe- 
njem i zabrinutošću. 

Jedan od pokazatelja psihičke osjedjivosti kod djece jeste i gric- 
kanje noktiju. Neki psiholozi kažu da je ta pojava kod djece jako oz- 
biljna, s tim da je kod ženske djece zastupljena u većoj mjeri nego 
kod muške. Dijete koje grize nokte jeste dijete koje pati od nekog 
duševnog nemira i zabrinutosti, a neki od povoda takvog ponašanja 
jesu i sljedeći: 

127 Bilježi Et-Tirmizi, 1566. On kaže da je ovaj hadis hasengarib. 

1. osjećanje tuge i potištenosti kod djeteta koje se može javiti kao 
rezultat brojnih faktora, a jedan od njih jeste i nemogućnost rea- 
liziranja neke želje; 

2. neuklapanje djeteta u porodične i društvene veze i odnose, kao i 
loš odgoj; 

3. gubitak osjećanja sigurnosti i stalni strah od nečega. 

Jedan od načina prevazilaženja takvog stanja jeste osiguravanje 
mirne i stabilne atmosfere u porodici, pune ljubavi te osjećanja sigur- 
nosti i bezbjednosti. 

Jedan od uzroka nervnog i duševnog nemira kod djeteta jeste i 
različit odnos prema djeci. 

Naime, pravednost u odnosu prema djeci osnovni je uvjet za za- 
dovoljavanje potreba djeteta i osiguravanje osjećanja sigurnosti i be- 
zbjednosti među članovima porodice. 

Imam Buhari kaže: "Kada čovjek dadne nešto jednom djetetu, 
neće biti nagrađen za to sve dok ne bude pravedan među njima te i 
drugom dadne to isto. Na to ukazuju sljedeće riječi Allahovog Posla- 
nika, s.a.v.s.: "Budite pravedni u odnosu prema svojoj djeci." 128 

Primijećeno je da djeca koja ne žive u slozi i harmoniji sa svojom 
braćom i sestrama nailaze na poteškoće u odnosu s drugima kada 
odrastu. Prema tome, u djetinjstvu i unutar porodice postavljaju se 
temelji budućeg prijateljskog, odnosno neprijateljskog ponašanja. 

Ljubav i saosjećanje roditelji moraju podjednako podijeliti 
među svojom djecom i pri tome ne smiju praviti nikakve razlike 
među njima, pa makar se neko od njih po svome odgoju i pristojno- 
sti uzdizalo iznad ostalih. Naime, usmjeravanje ljubavi i naklonosti 
samo prema nekome od djece i pravljenje razlike među njima jeste 
nešto što nema dobar ishod, imajući u vidu da rezultira ljubomorom, 

128 Fethu /-ban', 5/210. 

zlobom, mržnjom i neprijateljstvom među djecom. Preče bi bilo 
njihove kapacitete i potencijale usmjeriti u nekom boljem i mirnijem 
pravcu. Prema tome, izjednačavanje djece u onome što im dajemo 
te načinu na koji se prema njima odnosimo i ljubavi koju prema 
njima ispoljavamo jedan je od najznačajnijih faktora koji održavaju 
ljubav i slogu među braćom i sestrama i koji dijete drže podalje od 
nervnog i duševnog nemira sve dok ono osjeti da se roditelji prema 
njemu lijepo odnose te da ne prave razliku između njega i njihove 
ostale djece. 

Jedan od povoda nervnog i duševnog nemira kod djeteta jeste i 
loš odnos prema njemu te njegovo stalno omalovažavanje, ponižava- 
nje i kritikovanje. Takav je odnos jedan od najlošijih faktora koji utje- 
ču na psihičke poremećaje kod djece. Štaviše, to je jedan od najjačih 
faktora kada je u pitanju usađivanje osjećanja manje vrijednosti kod 
djeteta. Odnos prema djeci koji obilježava grubost, surovost, poniža- 
vanje, omalovažavanje, ismijavanje i potcjenjivanje postiže suprotan 
efekat kada je u pitanju djetetovo ponašanje i njegov mentalitet, ima- 
jući u vidu da njegovo saobraćanje s drugima biva takvo da nekada 
reagira tako da to rezultira lošim ishodom. 

Ibn Haldun kaže: "Onoga koji bude odgajan nasiljem i ugnjeta- 
vanjem to će okrenuti laži i podmuklosti pod kojom se podrazumije- 
va pretvaranje onakvim kakav čovjek zapravo nije, sve to iz straha od 
spuštanja nasilne ruke na njega. To postaje njegovo obilježje i narav, 
kao i varanje i obmanjivanje, dok odlike humanosti, kao što je zaštita 
i samoodbrana, koje mu pripadaju iz ugla zajedničkog društvenog 
života i civilizacije, postaju ništavne i bezvrijedne. On na taj način po- 
staje ovisan o drugima te zanemaruje stjecanje vrlina i lijepih svojsta- 
va, pa se od učitelja i roditelja očekuje da ne ugnjetavaju svoje učenike 
i djecu prilikom odgajanja." 129 

129 Ibn Haldun, MukaJdima, 540. 

El-Gazali veli: "I ne kori stalno svoje dijete, jer bi, u tom slučaju, 
moglo postati ravnodušno na kritike i činjenje onoga što je ružno te 
isključiti utjecaj riječi na njegovo srce, a neka otac vodi računa o tome 
da mu se obraća s uvažavanjem i neka ga kritikuje samo s vremena na 
vrijeme. Majka, pak, treba na lijep način učiniti da je se boji te ga na 
taj način i odvraćati od činjenja onoga što je ružno." 130 

Jedna od manifestacija ponižavanja i omalovažavanja ženske dje- 
ce u našem društvu je i njeno dozivanje neprikladnim riječima i ruž- 
nim izrazima pred njenom braćom i rođacima, a nekada i pred njenim 
prijateljicama ili, pak, strancima koje ona nikada prije nije vidjela niti 
se s njima susrela. To, bez ikakve sumnje, čini da se ona osjeća jad- 
nom i prezrenom, kao da je otpadak koji nema nikakve vrijednosti 
niti značaja, zatim u njenoj duši izaziva psihičke komplekse koji je 
podstiču da s mržnjom i averzijom posmatra druge, te se povlači u 
sebe bježeći od svojih vršnjakinja, slomljena i poražena. 

Izbjegavanjem navedenih manifestacija ponižavanja i omalova- 
žavanja te odbacivanja korištenjem neprikladnih nadimaka, navika- 
vanjem djevojčica na ponos i samopouzdanje, njihovim poštovanjem 
i uvažavanjem te upotrebljavanjem njima najdražih imena prilikom 
dozivanja, učinit ćemo da se osjećaju normalno i uravnoteženo, da 
postižu vanredne rezultate u učenju, da čine dobro svojim roditeljima 
te da ih vole, poštuju i uvažavaju, imajući u vidu da onaj koji je nečega 
lišen nije u stanju to drugome dati. 

Jedne prilike je kod h. Omera, r.a., došao jedan čovjek i požalio 
se na neposlušnost svoga sina. H. Omer, r.a., ga je pozvao i skrenuo 
mu pažnju na neposlušnost prema ocu i zanemarivanje njegovih oba- 
veza prema njemu, pa je mladić uzvratio: "O vladaru pravovjernih! 
Zar dijete nema nikakvih prava kod svoga oca?" H. Omer, r.a., reče: 
"Naravno da ima." Mladić je upitao : "Koja su to prava, o vladaru 

130 El-Gazali, Ihja'u ulazni d-din, 3/70. 

pravovjernih?" H. Omer, r.a., odgovori: "Da mu odabere prikladnu 
majku, da mu dadne lijepo ime i da ga pouči Kur'anu." Mladić je na 
to kazao: "O vladaru pravovjernih! Moj otac od svega toga nije ništa 
učinio. Moja majka je crna robinja koju je posjedovao jedan med- 
žusija (poklonik vatre), dao mi je ime Džu'al (u prijevodu kotrljan) i 
nije me poučio nijednom slovu iz Kur'ana." Onda se h. Omer, r.a., 
okrenuo njegovom ocu i rekao mu: "Došao si da mi se žališ na nepo- 
slušnost svoga sina, a ti si njemu bio neposlušan prije nego što je on 
prema tebi neposlušnost iskazao, i ti si njemu zlo nanio prije nego što 
je to on tebi učinio." 

Kada dijete počini grešku i napravi neki propust, ispravno bi bilo 
skrenuti mu na to pažnju na lijep način i u to ga uvjeriti nepobitnim 
dokazima, te mu dati do znanja da niko od onih koji ga okružuju 
u porodici nije time zadovoljan. Kazna biva u skladu s počinjenim 
propustom ili greškom, ali bez nasilja i grubosti. Kada je u pitanju 
podizanje i odgajanje djece, blagost bi bilo generalno pravilo, imajući 
u vidu da je Allahov Poslanik, s.a.v.s., rekao: "O Aiša! Allah je blag i 
voli blagost te za blagost daje ono što ne daje za nasilje." 131 

Allahov Poslanik, s.a.v.s., nas je obavezao da budemo pažljivi pre- 
ma ženama. 

Ebu Hurejre, r.a., prenosi da je Allahov Poslanik, s.a.v.s., jedne 
prilike rekao: "Budite pažljivi prema ženama, jer je žena stvorena od 
rebra. Najiskrivljeniji dio rebra jeste njegov vrh. Ako ga pokušate 
ispraviti, slomit ćete ga, a ako ga ostavite, i dalje će ostati iskrivljen. 
Zato prema njima budite pažljivi." 132 

Jedan od uzroka psihičkog poremećaja kod djeteta jeste strah, 
koji utječe na njegovo duševno stanje (mentalitet). Strahovi se kod 
djece javljaju još od malih nogu. To otuda što su ona izložena svim 

131 Bilježi Muslim, Kitabu l-birr, 2593. 

132 Bilježe Buhari, 3331; Muslim, 60. 

mogućim napadima iz vanjskog svijeta, a strah bi se mogao definisati 
kao osjećaj nemira koji datu osobu tjera na bijeg od onoga što izaziva 
njen strah, sve dok tog nemira ne nestane. 

Nekad je taj strah prirodan, a nekada može biti i patološki te izme- 
đu njih treba praviti razliku. Naime, djećiji strah od životinja, tame, ne- 
poznatih ljudi i tome slično smatra se prirodnim i on nestaje postepe- 
no, uskladu s odrastanjem i mentalnim sazrijevanjem djeteta. Patološki 
strahovi se, pak, manifestuju kroz privremene tjelesne poremećaje kod 
djeteta, kao što je mehka stolica, nekontrolisano vršenje male nužde 
itd. Strahovi se nekada javljaju i kao rezultat surovog i nasilnog odnosa 
porodice prema djetetu ili njegovog zastrašivanja, posebno od majke, 
prikazama i policajcima, ili, pak, zlim duhovima i njihovim sljedbeni- 
cima, što neke majke čine bez predumišljaja s ciljem da umire dijete. 
Postoji jedan neposredan i jako opasan povod straha kod djeteta, a to 
je preuzimanje majčinih strahova putem posmatranja. Strahovi koji se 
stječu na taj način odlikuju se dugotrajnošću. Prema tome, lijep uzor 
igra veliku ulogu u odgajanju djeteta bez straha, a taj uzor bi u ovom 
slučaju bio uzor u hrabrosti u svim situacijama. 

Još jedan neposredan i jako opasan povod straha kod sve djece 
općenito jesu i različiti televizijski programi i filmovi koje djeca gleda- 
ju s odraslima, na prvom mjestu filmovi strave i užasa, imajući u vidu 
da se zbog strašnih scena i prizora kod djece javlja veliki strah koji 
dugo traje. S ciljem suzbijanja straha kod djece, na umu treba imati 
sljedećih nekoliko stvari: 

1 . dijete od malih nogu treba podizati i odgajati u atmosferi vjero- 
vanja u Allaha, dž.š., robovanja Njemu te pribjegavanja Njemu u 
svemu onome što čovjeka zadesi i preplaši; 

2. djetetu treba omogućiti da slobodno postupa, zatim da snosi odgo- 
vornost te da shodno svome odrastanju praktikuje određene stvari; 

3. dijete ne treba plašiti, a posebno onda kada plače, njemu nepo- 
znatim stvarima, kao što su zli duhovi i njihovi sljedbenici; 

4. djetetu treba omogućiti i pružiti priliku da se sastaje, druži i upo- 
znaje s drugima kako bi u dubini duše osjetilo da je predmet 
poštovanja, ljubavi i naklonosti; 

5. psiholozi i pedagozi preporučuju da ne bi bilo loše dijete malo 
bolje upoznati s onim čega se plaši. Naime, ako se plaši tame, ne 
bi bilo loše igrati se s njim gaseći i paleći svjetlo. Ako se, pak, plaši 
vode, ne bi bilo loše dozvoliti mu da se igra s malom količinom 
vode u nekoj maloj posudi ili nečemu njoj sličnom. 133 Tako treba 
postupati s djetetom sve dok se ne navikne i dok mu ono čega se 
plaši ne postane blisko. 

Jedan od najznačajnijih faktora djetetove psihičke (duševne) 
uravnoteženosti je i stabilnost u porodici, imajući u vidu da je po- 
rodica prva koja poučava dijete društvenim propisima i običajima, 
odnosno prva koja mu pruža društveno naslijeđe, koje je ona pre- 
uzela od prethodnih generacija, kao što su propisi koji se tiču jela i 
pića, pozdravljanja drugih i njima slični propisi i običaji koje islamsko 
društvo potvrđuje i odobrava. 

Porodica je ta koja zadovoljava potrebe djeteta kada su u pitanju 
načela vjere i vjersko opredjeljenje. U tom smislu, što se porodica 
čvršće drži uputa vjere te izvršava vjerske obrede, to je sigurnije da će 
i dijete s time odrasti (Sto bešika zaljulja, to lopata zakopa) te da će, na 
prvom mjestu posredstvom svojih roditelja, usvojiti načela vjere, nje- 
ne propise, upute i ono što je dozvoljeno, odnosno zabranjeno činiti. 

Vrijedno je ukazati i na to da zanemarivanje djeteta u djetinjstvu 
nekada rezultira time da njegovim umom ovladaju mnoge pogreš- 
ne predodžbe i neislamske vrijednos ti. Naime, dijete nekada živi u 

133 Terbijetu l-tvladfl l-islam, 1 /309. 

filmskim vizijama i maštarijama te biva privrženo televizijskim sapu- 
nicama, pa njegov um obuzimaju slike glumaca i glumica koji svojim 
glupostima i umjetničkim otpadom narušavaju i remete društvene 
vrijednosti i etiku, imajući u vidu da i sami tvrde kako je ono što kroz 
te emisije nude bez ikakve vrijednosti. 134 

Zanemarivanje djeteta u vezi s bezvrijednim stvarima koje gleda 
na televiziji nekada rezultira i time da ono odrasta oponašajući u po- 
stupanju i spoljašnosti onoga koji je van okvira onih za kojima bi se 
trebalo povoditi, a roditelji to, nesvjesni posljedica, podržavaju ohra- 
brujući dijete u oponašanju neke glumice ili pjevačice. 

Jedan mi je prijatelj pričao da mu je njegova devetogodišnja kćerka 
rekla kako želi postati plesačica. Upitao ju je zašto, pa mu je ona od- 
govorila da je to najkraći put za obezbjeđivanje novca. Naime, taj mi 
je prijatelj ispričao da je njegova kćerka kod svoje nane gledala neku 
emisiju na televiziji u kojoj je gostovala jedna poznata plesačica. Ona je 
u toj emisiji ispripovijedala gledateljstvu svoj teški životni put te opisala 
borbu kroz koju je morala proći, znoj koji je morala proliti i trud koji je 
morala uložiti u kabareima i plesnim dvoranama da bi stigla do ugleda 
i slave u kojoj sada uživa. Te riječi su imale utjecaja na um male djevoj- 
čice, pa je kazala ocu da želi postati plesačica nastojeći oponašati onu 
koja je gostovala na televiziji. Pogledajte kako oni koji remete i naruša- 
vaju društvene vrijednosti i etiku utječu na život naše djece. 

Prema tome, zanemarivanje djeteta i njegovo dugotrajno prepušta- 
nje televizijskim programima mora ostaviti traga na dječije ponašanje 
i život općenito. Otuda je neophodan regulator njihovih postupaka i 
ponašanja koji će im biti od pomoći u razlikovanju dobra od zla, isprav- 
nog od neispravnog, moralnog od nemoralnog te običaja i postupaka 
koje vjera dozvoljava od onih koje ne dozvoljava. Nadalje je potrebno 
dotjerati djetetovu narav i formirati nje govu ličnost na način koji će mu 

1 34 Pogledati naše djelo Hl-AJcnu l-fenni. 

omogućiti da ono što je dozvoljeno razlikuje od onoga što je zabranje- 
no, da prihvati svoje obaveze, da spozna svoja prava, da postupa prema 
nadahnuću i inspiraciji svoga srca, da bude u stanju odreći se pomoći 
drugih te u danima koji su pred njim preuzeti odgovornost, oslanjati se 
na samoga sebe, kretati se kroz život bez ikakvog straha i kompleksa i 
sudjelovati u izgradnji društva. Sve to nije moguće postići bez brige o 
djetetu i njegovog navikavanja na ispravno ponašanje te islamske obi- 
čaje i navike koji grade ličnost koja će moći preuzeti odgovornost i koja 
će krasiti buduću čestitu suprugu i dobru majku. 

Jedan od faktora djetetove psihičke stabilnosti jeste i razvijanje nje- 
govog samopouzdanja. Naime, već u drugoj godini života dijete poči- 
nje formirati svoj odnos prema svijetu oko sebe. Neki psiholozi sma- 
traju da se u tom smislu prvo razvija osjećanje povjerenja čiji intenzitet 
u drugoj godini djetetovog života zavisi od pažnje koju dobija i stava 
roditelja u vezi sa zadovoljavanjem njegovih osnovnih potreba. Osnov- 
ne crte djetetovog razvoja u ovom periodu očituju se kroz njegovo stre- 
mljenje ka neovisnosti. Naime, ono ima potrebu da slobodno govori te 
da se slobodno kreće i igra, a sve je to povezano s njegovom potrebom 
za samopotvrđivanjem koje se može realizirati jedino kroz neovisnost 
koja mu se pruža. To potvrđuje i teorija razvoja putem sazrijevanja koja 
poziva poštivanju dječije osobenosti. Neka djeca odrastaju bez samo- 
pouzdanja tako da se ni u čemu ne oslanjaju na sebe. Štaviše, na djetetu 
koje nema samopouzdanja primjećujemo sljedeće: 

1 . takvo dijete nije u stanju samostalno obaviti nikakav posao. Kada 
se, naprimjer, od njega traži da nešto donese, pa primijeti da je to 
nešto drugačije od onoga kako mu je opisano, zastaje i ne biva u 
stanju išta uraditi; 

2. takvo je dijete sklono kolebanju i oklijevanju i teško donosi od- 
luke; 

3. krasi ga jedna vrsta ravnodušnosti i neinventivnosti; 

4. takvo dijete osjeća tjeskobu i mrzovolju u vezi sa svakim poslom 
koji mu se povjeri te je pasivno, apatično, slabe volje i loše orga- 
nizirano u životu; 

5. takvo dijete djeluje zabrinuto i sklono je povlačenju u sebe i izo- 
liranju. 

Roditelji su dužni svoje dijete držati podalje od gore navedenih 
pojava na taj način što će mu naznačiti opće crte koje treba slijediti i u 
čijim okvirima se treba kretati, navikavati ga na lijep i pohvalan moral te 
uzvišene islamske propise, u njegovoj duši usaditi averziju prema lošem 
moralu te riječima i djelima, a majka mu treba povjeriti i neke zadatke 
za koje smatra da će biti u stanju obaviti. Ako dijete u tome pogriješi, 
ne treba ga zbog toga kritikovati i kažnjavati, nego ga treba ohrabriti te 
mu na lijep način ukazati na grešku koju je počinilo. Isto tako, roditelji 
moraju ohrabrivati dijete pred rodbinom i njegovim prijateljima te mu 
dodjeljivati nagrade koje će odgovarati onome što obavi i ispuni. Nada- 
lje, trebaju hvaliti njegova djela, kao što je ustrajnost u namazu, učenje 
Kur'ana napamet, dobri rezultati u učenju i lijep moral te ga podsticati 
na korištenje hidžaba u čemu je njegova čednost i čistoća. Zatim mu 
trebaju pomagati u jačanju njegovog samopouzdanja tako što će mu 
pružati priliku da obavlja kućne poslove, da izvršava zapovijedi svojih 
roditelja, da sjedi s odraslima i da se sastaje sa svojim vršnjacima. Na taj 
ćemo način prevladati odsustvo samopouzdanja kod djeteta, držeći se 
pri tome gore spomenutih uputstava te navikavajući dijete na ispravne 
islamske postupke i običaje na jedan lijep način, imajući u vidu da je di- 
jete jako osjetljivo, podložno utjecajima, afektivno, nezrelo i neiskusno, 
a građenje samopouzdanja kod djeteta smatra se prvim osloncem u 
iz gradnji njegove ličnosti u svim dobim a njegovog života. 115 

135 Više v.: 'l'erbijetu l-evkdfi /-islam, 1/316. 

Intelektualno odgajanje djeteta na prvom mjestu podrazumije- 
va poseban interes za razvijanjem njegovog uma i mišljenja koristeći 
se pri tome svime onim što je korisno i što je u granicama čistog 
islamskog vjerozakona, posebno danas kada vjersko učenje iščezava, 
a njegovo mjesto zauzimaju raznorazna, nekada istočnjačka, a nekada 
zapadnjačka, učenja i mišljenja, s kojima se djeca sudaraju poput tala- 
sa. Ako u tom slučaju dijete nije čvrstog i postojanog uma i mišljenja, 
neće biti u stanju razlikovati pozitivno od negativnog i ako mu se s 
dm u vezi ne pruži adekvatno usmjerenje, talasi će ga bacati posvu- 
da te će postati zbunjeno i izgubljeno i ni prema čemu neće osjećati 
naklonost. 

Prema tome, prvo na što roditelji trebaju obratiti pažnju kod svo- 
ga djeteta jeste njegovo mentalno zdravlje te razvijanje njegovih spo- 
sobnosti ispravnim originalnim metodama. 

Svi se ljekari i poznavaoci medicine slažu te upozoravaju da je 
alkohol porok koji negativno utječe na um i memoriju, paralizira ga i 
na čovjekovom tijelu izaziva ozbiljnu štetu. 116 Zato je neophodno, još 
od malih nogu, davati djetetu do znanja da je alkohol haram te mu 
ukazati na razloge zbog kojih ga je Allah, dž.š., zabranio. U tom smi- 

136 Terbijttu l-evladfi /-islam, 1 /297. 

slu, treba mu reći da je alkohol štetan po zdravlje, da utječe na gubitak 
uma, da čovjeka dovodi u nesvjesno stanje i drugo na što ljekari u vezi 
s alkoholom upozoravaju. Tek u tom slučaju, dijete će biti zadovoljno 
te će se povinovati zabrani konzumiranja alkohola. 

Kada takvo razmišljanje, još od malih nogu, usadimo u djetetovo 
srce i dušu, ono će odrastati umno zdravo, bit će svjesno povoda za- 
brane konzumiranja alkohola te će ga se ustručavao iz straha za svoje 
zdravlje i um, kao što je to slučaj i s pušenjem te drugim, po zdravlje 
opasnim, navikama. 

U dobu u kojem mi živimo krije se jedna, po dječiji mentalitet i 
psihički razvoj, velika opasnost koje mnogi ljudi nisu svjesni, a to je 
televizija. Taj opasni aparat ispire um velikog broja mladića i djevo- 
jaka. Nijedna kuća danas, osim one kojoj se Allah, dž.š., smilovao, 
nije bez ovog aparata koji se danas smatra najznačajnijim i, ujedno, 
najopasnijim mas-medijem. Teško ćete, dakle, naći ijednu kuću u bilo 
kojem dijelu svijeta, bogatom ili siromašnom, u kojoj nema TV-apa- 
rata. Možda je najbolji opis kroz koji se očituje dalekosežnost utjecaja 
TV-aparata ono što je 1980. god. navedeno u američkoj enciklopediji. 
Naime, u njoj je televizija opisana kao nešto što je postalo čovjekovim 
okom i uhom u savremenom dobu. 

Ono što u ovom smislu stvari dodatno pogoršava jeste pojava 
satelita i satelitskih programa te gluposti koje se emituju kroz sapuni- 
ce, filmove i video-klipove. Sve to utječe na ispiranje umova, naročito 
kod djece. Dovoljan je samo jedan pogled na programe koji se emiti- 
raju i vidjet ćemo strašnu i ogromnu količinu pokvarenih i razuzdanih 
sapunica i pjesama te sramotnih i razvratnih prizora. I većina je ani- 
miranih filmova za djecu usmjerena ka ispiranju dječijih umova. Šta 
onda biva rezultat gledanja i praćenja tako velike količine gluposti? 
Na koji način sve to utječe na gledatelja, osim što rezultira gubitkom 

njegove sposobnosti za razlikovanje dobra od zla te korisnog od štet- 
nog. Ako pažljivije sagledamo ovo sredstvo, vidjet ćemo sljedeće: 

1 . televizija ne cijeni učenjake i ljekare svih specijalnosti kao što ci- 
jeni glumce i glumice, plesače i plesačice te fudbalske zvijezde, 
bili oni živi ili mrtvi. Njih na televiziji ljubazno dočekuju uvijek i 
u svakom trenutku te im omogućavaju televizijska gostovanja u 
sjajnoj i blistavoj atmosferi koja očarava umove; 

2. junaci u predodžbama generacije koja prati televiziju nisu ratnici 
među vjernicima koji se ne boje smrti i koji su u istini smjeli i 
odvažni, kao što su to bili ashabi Allahovog Poslanika, s.a.v.s., 
tabiini i junaci među muslimanima kroz čitavu historiju, nego su 
to oni koji igraju glavne uloge u filmovima i sapunicama; 

3. izgled i držanje televizijskih voditeljica i spikerica ukazuje na nji- 
hovo interesovanje za odjećom, šminkom, dnevnom ili sezon- 
skom frizurom te posljednjom modom koja se pojavila u Parizu 
ili Americi. Zapravo je njihovo interesovanje u cijelosti usmje- 
reno prema ljepoti i eleganciji, a to je ono što izaziva naklonost 
omladine i muškaraca prema njima te imaginarni sentimentalni 
odnos s njihovim ličnostima; 

4. na televiziji se ne emitiraju različite uloge koje žena ima u druš- 
tvu, što mijenja, bez stvarne promjene, to tradicionalno poimanje 
koje predstavlja jedan od značajnih faktora pružanja podrške tra- 
dicionalnom položaju žene. Nadalje, televizija se ne usredsređuje 
na njenu najznačajniju ulogu u životu, a to je njena uloga u kući, 
koja se očituje kroz brigu o suprugu i djeci, kao što se ne usred- 
sređuje ni na islamska svojstva kojima bi se žena trebala odlikova- 
ti kada je u pitanju njena odjeća, držanje i vjerski odgoj; 

5. televizija nastoji predstaviti ženu u jednom romantičnom liku 
koji ukrašava predodžbama silne ljubavi i čežnje. Tako ne postoji 
nijedan film ili sapunica koja je lišena tih predodžbi; 

6. Svi programi koji se emitiraju za žene, bez ikakvog izuzetka, li- 
šeni su bilo kakvog cilja i objektivno ne rješavaju probleme zbog 
kojih bivaju emitirani. Oni su, dakle, lišeni idejne dimenzije, kao i 
načina učešća u svim aspektima koegzistencije i suživota; 

7. izgovor televizijskih voditeljica i spikerica koji je pun izvješta- 
čenosti i usiljenosti utječe na ispravan izgovor ljudi koji ih prate 
preko televizijskih ekrana, kao što se njihovim posredstvom u 
govoru javljaju i neke strane riječi koje privlače pažnju; 

8. studije su utvrdile da je žena u filmovima koji se emitiraju na 
televiziji predstavljena u neprikladnom liku te da je ona u njima 
iskrivljenog ponašanja ili iskrivljenog razmišljanja, ili oboje zajed- 
no. Nadalje je žena u tim filmovima postavljena u jedan kalup, te 
prikazana kao razmaženo, zavodljivo i privlačno žensko biće. Isto 
tako, u svakom se filmu pojavljuje i neka plesačica koja polugola 
trese stomakom i bedrima. 137 

Sve navedeno ima velikog utjecaja na umove djece kada na televi- 
zijskim ekranima prate tu veliku količinu zla i pokvarenosti. Zato mi 
pozivamo sve one koji strahuju za svoju djecu da im zabrane praćenje 
filmova i TV-sapunica kako bi spriječili da budu pod utjecajem onoga 
što u njima vide te da to oponašaju na javi, jer u tom slučaju kajanje 
ne bi bilo od koristi. 

Kako bi dijete u intelektualnom pogledu imalo ispravno i bespri- 
jekorno odrastanje kroz koje će se pripremiti za uspješno izvršavanje 
onoga zbog čega je stvoreno, treba imati na umu sljedeće: 
1. dijetetu treba ukazivati na Knjigu njegovog Gospodara te ga 
navikavati da uči napamet neka njena poglavlja imajući u vidu 
da se djeca, još od malih nogu, odlikuju dobrom memorijom, s 
tim da mu treba na lahak i jedno stavan način pojašnjavati teške 

137 Više v.: El-AJenu l-jenni. 

kur'anske dijelove i ajete koje nije u stanju usvojiti. Pored toga, 
u njemu treba usaditi shvatanje prema kojem je Kur'an zakonik 
kojem treba pribjegavati u nevoljama i teškim situacijama; 

2. djetetu treba razvijati ljubav prema Allahovom Poslaniku, s.a.v.s., 
te tu ljubav vezivati za ljubav prema Allahu, dž.š., uz nastojanje 
da nauči napamet neke hadise Allahovog Poslanika, s.a.v.s., krat- 
kog i razumljivog sadržaja, koji će mu u toj životnoj dobi biti od 
koristi. Naime, Kur'an i sunnet Allahovog Poslanika, s.a.v.s., od 
velikog su značaja kada je u pitanju formiranje dječijeg uma. To 
su izvori na osnovu kojih se širi znanje te prosvjećuje i jača um. 
S tim u vezi, potrebno je da dijete nauči napamet barem trideseti 
džuz Kur'ana 138 te nekoliko lakših hadisa Allahovog Poslanika, 
s.a.v.s., kao što smo već kazali; 

3. nema ništa loše u tome da dijete nauči napamet i neke svrsis- 
hodne stihove i pjesme koje su lahkog i jednostavnog sadržaja 
i značenja, kao što su, naprimjer, neke patriotske pjesme. Tako 
Selema b. el-Ekva, r.a., prenosi da je jedan čovjek, kada su s Alla- 
hovim Poslanikom, s.a.v.s., krenuli ka Hajberu, upitao Amira b. 
el-Ekva'a: "Zar nam nećeš kazati neke svoje stihove?" Naime, 
Amir b. el-Ekva je bio pjesnik, pa je sjahao bodreći ljude sljede- 
ćim riječima: 

'Gospodaru moj, da Te nije, na Pravom putu ne bismo bili; 
i sadaku ne bismo udjeljivali, i ne bismo molitvu obavljali. 
Oprosti nam ono, što žrtvujući se %a Tebe, počinimo, 
i učvrsti (nam) korake ako se (s neprijateljem) sukobimo. 
I na nas spusti mir i milost Svoju, 
mi ćemo se odazvati kada nas popovu, 
jer oni nas povicima u pomoć %ovu. " 



138 Menhediji t-terbijeti n-nebevijje li t-tift. 

Onda j e Allahov Poslanik, s.a.v.s., upitao: "Ko j e to izrecitirao stiho- 
ve?" Odgovorili su mu: "To je Amir b. el-Ekva", pa je Poslanik 
rekao: "Neka mu se Allah, dž.š., smiluje." 139 
El-Hafiz ez-Zehebi kaže: "Ovdje se pod patriotskim pjesmama 
podrazumijevaju pjesme besprijekornog sadržaja koje se izvode 
dirljivim glasom s ciljem da se olakša umor i klonulost od putova- 
nja te da se aktivira čovjek i pokrene njegova volja. Isto se preno- 
si i od El-Maverdija te nekih drugih učenjaka, a nije nam poznato 
da se neko suprotstavljao mišljenju prema kojem je dozvoljeno 
izvoditi ove pjesme (pod uvjetom koji navodi Ez-Zehebi); 

4. djecu treba poučavati čitanju, pisanju i ostalim znanostima. Na- 
ime, svi su islamski vjerski učenjaci saglasni da su u kontekstu 
onoga što mora naučiti svaki čovjek ponaosob muškarci i žene 
jednaki imajući u vidu da je žena jednaka muškarcu po vjerskim 
zaduženjima i po onosvjetskom polaganju računa i sankcionisa- 
nju. 140 

Eš-Šifa bint Abdullah b. Abdušems prenosi da je jedne prilike, 
dok je ona bila kod Hafse, ušao Allahov Poslanik, s.a.v.s., i rekao 
joj: "Zar je nećeš poučiti savjetima ^a mladu (rukjetu n-nemle) kao što 
si je poučila i pisanju?!" 141 

Ako Šerijat dozvoljava ženi da uči ono od čega će imati koristi i 
u vjeri i u životu na ovome svijetu, taj proces poučavanja (obra- 
zovanja) mora biti odvojen od muškaraca kako bi njena čast bila 
sigurna i besprijekorna. Prvi pedagog koji je pozvao razdvajanju 
spolova u procesu obrazovanja i drugdje bio je imam El-Kabisi. 
Naime, on je u svojoj studiji o obrazovanju spomenuo da bi bilo 
bolje ne miješati žene i muškarce u tom procesu. Kada je, pak, 



1 39 1 vfhu l-bari, 10/537. 

140 Terbi/etu l-evladfi l-islam, 1 /268. 

141 Bilježi Ebu Davud, Jfitabu t-tibb, 3887. 



Islamski koncept odgajanja ženske djece 87 

o miješanju muškaraca i žena u procesu obrazovanja upitan Ibn 
Sahnun, odgovorio je: "Ja osjećam averziju prema procesu pou- 
čavanja (obrazovanja) u kojem su djevojčice i dječaci pomiješani 
zato što su djevojčice u tom slučaju izložene opasnosti da budu 
osramoćene i obeščašćene." Navedeno mišljenje Ibn Sahnuna i 
El-Kabisija, prema kojem iz straha od nemorala i izopačenosti 
dječake i djevojčice treba odvajati, zapravo je izvedeno iz šeri- 
jatskih propisa, a šerijatski propisi imaju prednost u odnosu na 
svaki stav i normu u ovom životu. 

Prema tome, nemiješanje dječaka i djevojčica osnovni je predu- 
vjet poučavanja djevojčica, a oni koji miješanje dječaka i djevoj- 
čica smatraju dozvoljenim opravdavajući to nekim društvenim 
običajima i praksom, psihološkim terapijama ili (tobožnim) šeri- 
jatskim dokazima, zapravo iznose laži o Šerijatu te ignorišu čo- 
vjekova urođena svojstva i gorku realnost kroz koju su prošla sva 
ljudska društva; 142 
5. u kući treba osnovati malu biblioteku vjerske, znanstvene i obra- 
zovne literature u kojoj će jedan dio biti rezervisan za dječiju 
literaturu te sadržavati zanimljive i interesantne knjižice i pripo- 
vijetke koje će podizati obrazovni nivo djeteta, razvijati njego- 
vo mišljenje, povećati broj znanstvenih i kulturoloških podataka 
koje posjeduje, te ga informacijama koje te knjižice sadrže o živo- 
topisu Poslanikovih, s.a.v.s., supruga, vrijednih sahabijki i drugih 
pobožnih i čestitih žena povezivati s islamskim ummetom, što 
će ujedno rezultirati i time da ono oponaša gore pobrojane žene 
te da ih u životu smatra svojim uzorom. Kada je u pitanju razvi- 
janje ljubavi prema čitanju i izučavanju, to je zadatak roditelja, 
a posebno i na prvom mjestu majke koja je dužna pripovijedati 
svome djetetu zanimljive i inter esantne priče te ga podsticati i 

142 Terbijttu l-tvlad fi l-islam, 1/176. 



88 Jusuf Rešađ 



ohrabrivati na svakodnevno čitanje i izučavanje kako bi mu to 
postalo navika. 

Ta biblioteka može sadržavati i neke kasete na kojima su snimlje- 
na svrsishodna predavanja i materijali namijenjeni djeci. 

U ovom se informatičkom vremenu rad na kompjuteru smatra jed- 
nom od značajnih aktivnosti djeteta i zato roditelji trebaju nasto- 
jati djecu tome poučiti. Proizvodnja se kompjutera iz dana u dan 
razvija i unapređuje tako da je postao dostupan i svaka ga porodi- 
ca može priuštiti. Kompjuter se smatra i individualnim obrazov- 
nim sredstvom koje podstiče i ohrabruje na samoobrazovanje, a 
i roditeljima je mnogo lakše nadzirati i kontrolisati rad djece na 
kompjuteru nego njihovo praćenje i gledanje televizije; 143 

6. dijete treba upoznati i s nekim iskrivljenim mišljenjima, a to je očev 
zadatak. Naime, otac je dužan upozoravati svoju djecu i opomi- 
njati ih još od malih nogu, a posebno kada su u pitanju ženska 
djeca. O ovome će, ako Bog da, opširnije biti govora u dijelu o 
periodu puberteta, a ovdje želimo samo u kratkim crtama upo- 
znati dijete s takvim mišljenjima kako bi s time odrastalo te bilo 
u mogućnosti prihvatiti ono što će mu u budućnosti u vezi s tim 
biti opširnije saopćeno. Najznačajnije u svemu tome jeste navi- 
knuti dijete na to da pravi razliku između pokrivanja i otkrivanja 
sramotnih dijelova tijela, jer ono već u četvrtoj ili petoj godini 
dolazi u dodir sa svojim vršnjacima unutar porodice ili u susjed- 
stvu, pa kada vidi da je većina njih otkrivena, dok njegova majka 
i eventualno još neke žene iz njegovog okruženja nose hidžab, 
kod njega se javljaju pitanja koja upućuje roditeljima. Zato rodi- 
telji moraju imati spreman i zadovoljavajući odgovor, a posebno 
majka, te mu to pojasniti na jedan lahak i jednostavan način koji 
će biti u skladu s njegovim spoz najnim mogućnostima, imajući 

1 43 Više v.: fid-Devru t-ttrbevi li l-validejn, 1 / 1 92. 

u vidu da informacije ili način njihovog izlaganja koji je iznad 
spoznajnog nivoa djeteta s jedne strane vodi njihovom nerazu- 
mijevanju, s druge strane otežavanju mentalnog razvoja djeteta, s 
treće strane odsustvu samopouzdanja kod djeteta itd. Isti je slučaj 
i sa svim ostalim pitanjima koje dijete postavi roditeljima; 
7. ono što razvija dječiji um i čini ga povezanim sa stvarnošću jeste 
pripovijedanje priča prije spavanja. Naime, djeca se u djetinjstvu 
odlikuju plodnom maštom, a pripovijedanje igra veliku ulogu u 
jačanju dječije pažnje i njegove duhovne čilosti. Štaviše, pripovi- 
jedanje zauzima centralno mjesto među apstraktnim metodama 
koje utječu na um djeteta, imajući u vidu užitak i korist koju po- 
drazumijeva. Primjetno je da se kur'anska i poslanička kaziva- 
nja zasnivaju na stvarnim događajima koji su se davno desili. Ta 
su kazivanja daleko od bajki i izmišljotina te u djetetu razvijaju 
povjerenje prema historiji. Nadalje, takva kazivanja pune dječiji 
duh slobodom i nevezanošću, grade u njemu izoštren islamski 
osjećaj te duboka osjećanja. Neka od tih kazivanja su, napri- 
mjer, kazivanja o poslanicima, posebno o Jusufu, a.s., kazivanje 
o stanovnicima pećine (ashabu l-kehf), kazivanje o stanovnici- 
ma rova (ashabu l-uhduđ), kazivanje o Merjemi i druga kazivanja 
koja ostavljaju veliki trag na dječijoj duši te u njemu zasađuju 
najuzvišenije vrijednosti i principe. Naime, dijete sebe vidi kao 
junaka tih kazivanja koje odlikuju stvarni događaji. Ta ga kazi- 
vanja oslobađaju od stvarnosti u kojoj se nalazi i iz granica u 
kojima živi te ga dovode u jedan prostraniji svijet u kojem živi 
s vjerovjesnicima, ashabima i sahabijkama te čestitim prethod- 
nicima (es-selefu s-salih). Sve to, naravno, pored užitka i duševne 
relaksacije, podrazumijeva i odgojnu i obrazovnu dimenziju, a 
reflektuje se i na same roditelje. ; 144 

144 Isto. 

8.dijete treba podsticati na igre kroz koje će razvijati svoje mentalne 
sposobnosti te podizati nivo svoje inteligencije. S tim u vezi, El- 
Gazali kaže: "Uskraćivanje igre djetetu te njegovo preopterećiva- 
nje neprestanim učenjem umrtvljuje njegovo srce i slabi njegovu 
inteligenciju." 145 

Naime, igra kod malog djeteta predstavlja jednu značajnu di- 
menziju njegovog života. Dijete kroz igru, može potrošiti višak 
energije u cijelosti ili u najmanju ruku jedan njegov dio. Jedna od 
primjetnih i poznatih dobrih strana igre ima veze s ovladavanjem 
motoričkim vještinama i uravnoteženošću pokreta, a tjelesna ak- 
tivnost se ne svodi samo na manifestacije ispravnog fizičkog i 
psihičkog razvoja, nego se reflektuje i na aktiviranje umnih funk- 
cija. Neke studije ukazuju na postojanje aktivne veze između po- 
dizanja nivoa inteligencije i idealnog tjelesnog razvoja kod djece 
od ranog djetinjstva sve do kraja perioda puberteta zbog razli- 
čitih faktora brige o njima, kao što je ishrana i bavljenje nekim 
sportovima. S druge strane, neke su studije otkrile i vezu između 
slabog tjelesnog razvoja i učinka u obrazovanju, tj. vezu između 
slabe tjelesne aktivnosti i pada nivoa učinka djeteta u obrazova- 
nju. Zato je potrebno razvijati dječiju inteligenciju i kroz igre koje 
im se nude, kao što je, npr., igra sastavljanja i rastavljanja kocki, 
jer vrlo često, prilikom rastavljanja svoje igračke na dijelove, di- 
jete primjećuje i otkriva njezine tajne te pokušava proučiti svaki 
dio ponaosob. Zatim je pokušava ponovo sastaviti onakva kakva 
je bila te, iako u većini slučajeva u tome ne uspijeva, doživljava 
veliki užitak i zadovoljstvo zbog upoznavanja s njom izbliza. 
U ovom kontekstu treba spomenuti i igre koje podrazumijevaju 
neke računske operacije ili rješavanje zagonetki imajući u vidu 
otkrića i novosti koje te igre sadr že, a koje rezultiraju razvijanjem 

1 45 Ih/a 'u ulumi d-din, 3/71. 

uma kod djeteta i njegovim neprestanim razmišljanjem. Isto tako, 
nema ništa loše ni u tome da dijete učimo igranju šaha. Sve na- 
vedene igre imaju aktivnu ulogu u razvijanju djetetovog uma i 
njegovog ispravnog i nezavisnog mišljenja; 
9. jedan od faktora mentalnog razvoja djeteta jeste i njegovo postepe- 
no informiranje o znanstveno-civilizacijskoj baštini te o značaj- 
nim ostvarenjima koja su učenjaci i istraživači postigli u različi- 
tim oblastima, s posebnim osvrtom na dostignuća muslimanskih 
učenjaka na više polja. 

Nadalje, ne treba žuriti s rješavanjem problema s kojim se dije- 
te suoči. Naime, roditelji u tom slučaju trebaju malo sačekati te 

4 

ne žuriti s rješavanjem problema kako bi djetetu dali do znanja 
koliko je neophodno dobro i temeljito razmišljati. Nakon toga 
trebaju se prihvatiti rješavanja problema, ali svjesno i promišljeno 
kako bi djetetu dali do znanja koliki je značaj staloženog razmi- 
šljanja. 

Dijete treba učiti i da pravi razliku između stvarnog i prividnog 
pouzdanja u Boga, zatim mu treba dati do znanja koliku čast 
islam ukazuje znanosti i znanstvenicima, učvrstiti kod njega zna- 
čaj kontinuiranog učenja i obrazovanja te dobrog vladanja zna- 
njem koje stekne. 146 To bi bile metode uz koje bi se kod djeteta 
razvijalo ispravno mišljenje i uz koje bi ono moglo postati aktivan 
i efikasan član društvene zajednice. 



146 Više v.: Ed-Devru t-ttrbevi U l-mlidejn, 1/204. 

Kada dijete dostigne doba zdravog rasuđivanja, (doba šeste ili 
sedme godine), te prođe kroz faze odgoja koje smo ranije spomenuli, 
slijedi uloga odgoja u vjerskom formiranju djeteta. U tom periodu, 
dijete biva spremno usvajati ono čemu će ga učiti škola i roditelji. 

Prvo što u tom smislu treba uraditi jeste razvijanje duha imana 
kod djeteta, njegovo vezivanje za temelje vjerovanja, njegovo pou- 
čavanje načelima i vrijednostima koje se zasnivaju na vjerovanju u 
Allaha, dž.š., Njegove meleke, Njegove Knjige, Njegove poslanike, 
Sudnji dan i predodređenost svega, i dobra i zla, te njegovo odga- 
janje, usmjeravanje i navikavanje na izvršavanje ibadeta, ali ne samo 
formalno, nego iz pokornosti i poslušnosti prema Allahu, dž.š., i ne 
prijetnjama i zastrašivanjem, nego jačanjem njegove svijesti o AHaho- 
vom, dž.š., prisustvu, zatim straha od Njega i ljubavi prema Njemu te 
straha od Džehennema i želje za Džennetom. 

Dijete se rađa u prirodnoj vjeri koju mu je Allah, dž.š., dao. S 
tim u vezi je i sljedeći kur'anski ajet: "77 upravi lice svoje vjeri, kao pravi 
vjernik, djelu Allahovu, prema kojoj je On ljude načinio, - ne treba da se mijenja 
Allahova vjera, ali većina ljudi to ne %na. " I4? 

U ovom kontekstu, spomenut ćemo i sljedeće riječi Allahovog 

147 Er-Rum, 30. 

Poslanika, s.a.v.s.: "Svako se dijete rađa s vjerom (islamom), pa ga 
njegovi roditelji učine Židovom, kršćaninom ili vatropoklonikom 

{med^usijom)." m 

Jedan od dokaza veličine ove vjere i mudžize Allahovog Posla- 
nika, s.a.v.s., koji ne govori iz hira, nego je to Objava koja mu se 
objavljuje, jeste i ono što je rekao Russell Loic, jedan od američkih 
učenjaka i profesor zoologije na američkom univerzitetu Ilinois. Na- 
ime, on je rekao: "Čovjek po prvi put spoznaje svoga Gospodara 
preko svojih roditelja. Na taj način, dijete od malih nogu uči da na 
jedan jednostavan način pribjegava Bogu i kod Njega traži utočište. 
Kada, pak, odraste i krene u školu, uči da se njegova zemlja (Ameri- 
ka) sastoji od brojnih zajednica koje objedinjavaju zajednički interesi 
i na čelu kojih stoji neki vođa ili starješina, a da svima njima upravlja 
jedan veliki poglavar koji izdaje naređenja kojima su se svi ljudi dužni 
povinovati. Tako dijete (u Americi) predočava sebi Boga koji vlada 
ovim univerzumom u liku tog poglavara, imajući u vidu njegovu moć 
i vlast koju nameće drugima. 149 S druge strane, imajući u vidu da ljudi 
biraju svoga predsjednika, ideja o postojanju Boga, kada je u pitanju 
malo dijete, nekada je samo mentalna slika koja kruži u glavama ljudi. 
Zato je ono često zbunjeno i smeteno te se pita: 'Da li uistinu postoji 
Bog? I ako postoji, koja je Njegova bit i kako izgleda?' Kada dijete 
dostigne taj period smetenosti i podozrenja, vrlo često razmišljanje o 
Bogu ostavlja po strani." 

Na taj način, kršćansko dijete u konačnici izlazi iz vjere. Naime, 
roditelji ga odgajaju u širku, pripisivanju druga Allahu, dž.š., te mije- 
njaju njegovu urođenu vjeru, a kada krene u školu, luta u mislima koje 
je gore spomenuo Rasel te krajnji rezultat biva nevjerstvo i ateizam. 

148 Bilježe Buhari, Kitabu l-d%na'i% 1305; Muslim, 2658. 

149 Istu predodžbu o Bogu imaju i kršćani. Naime, oni nekada Mesiha (Isaa, a.s.) smatraju 
bogom, a nekada božijim sinom. Tako su oni zalutali kada je u pitanju spoznavanje 
Allahove, dž.š., biti. 

Prema učenju islama, pak, ispravna vjera s kojom se dijete rađa 
jeste islam tako da je jedino što je djetetu u tom smislu od roditelja 
potrebno zapravo učvršćivanje te urođene vjere. Naime, sva pitanja 
koja se tiču vjerovanja vezana su za nevidljivi svijet i podrazumijevaju 
istine koje bi (svako) dijete trebalo znati. Zato je potrebno to spozna- 
vanje dovesti u sklad s djetetovim umom kako bi bilo u stanju usvojiti 
ono što mu se govori te time biti zadovoljno. Allah, dž.š., je nevidljiv 
i zato su roditelji dužni dati djetetu do znanja da Allah, dž.š., postoji, 
i to kroz konkretne dokaze i pojave koje nas okružuju te ga uputiti na 
njihovo posmatranje. Među tim dokazima i pojavama su, npr., Sun- 
ce, Mjesec, zvijezde, nebo, Zemlja, mora, okeani itd. Postoje u ovom 
smislu specijalizovane knjige tako da se od roditelja očekuje jedino da 
neku od tih pojava koje ukazuju na njhovog Stvoritelja pojasne na je- 
dan jednostavan, zanimljiv i interesantan način kako bi dijete pojmilo 
smisao postojanja Allaha, dž.š. 

Navest ćemo neke primjere uzvišenosti postojanja Allaha, dž.š., 
kako bi se njima u radu sa svojom djecom rukovodili roditelji. 

Poznavalac genetike i profesor biologije i fiziologije John William 
Klotz kaže: "Kada sam pokušao da napišem nešto na tu temu (vje- 
rovanje u Boga), naumpale su mi dvije stare svete mudre izreke: 'Ne- 
besa svjedoče o Božijoj uzvišenosti' i 'Njihova perfektnost ukazuje 
na neuporedivost Njegovog stvaranja'. Svijet u kojem živimo dosti- 
že nivo savršenstva i složenosti koji odbacuje mogućnost njegovog 
slučajnog nastanka. Pun je remek-djela i složenih pojava kojima je 
potreban organizator i ravnatelj i koje nije moguće pripisati slijepoj 
sudbini. Nema nikakve sumnje da nam znanosti pomažu u shvatanju 
i razumijevanju složenih fenomena ovog univerzuma, čime se pove- 
ćava i naše spoznavanje Boga te vjerovanje u Njegovo postojanje. 

Jedna od čudesnih složenih pojava u ovom univerzumu su i sklad- 

ni neraskidivi odnosi koje primjećujemo između određenih stvari. Ta- 
kav je, npr., odnos između leptira juka i biljke juka. l5t) Naime, cvijet 
te biljke visi prema dolje, a tučak mu je niži od prašnika. Gornji dio 
cvijeta, u kojem se nalazi pelud, u obliku je čaše i postavljen je tako 
da je nemoguće da iz njega pelud ispadne. Zato je neophodno da taj 
pelud prenese leptir juka koji počinje raditi malo poslije zalaska Sun- 
ca. Naime, on na cvjetovima koje posjećuje sakuplja određenu koli- 
činu peludi koju čuva u ustima formiranim tako da mogu odgovoriti 
toj zadaći, a zatim letjeti do druge biljke iste vrste te njenu plodnicu 
(jajnik) probija posebnim organom na kraju svoga tijela koji završava 
oštrim vrhom koji liči na iglu i kroz koji izlaze jaja. Leptir na taj način 
polaže jedno ili više jaja, a zatim ide prema donjem dijelu biljke sve 
dok ne stigne do stabljike. Ta biljka proizvodi veliku količinu peludi 
od koje se jedan dio koristi kao hrana za larve (ličinke) leptira, dok se 
druge razvijaju kako bi produžile vrstu. 

Slavljen neka je Stvoritelj svemira i Onaj Koji je obezbijedio op- 
skrbu. I slavljen neka je Stvoritelj nebesa i Zemlje. Kada djetetu poja- 
snimo ove primjere na jedan jednostavan i zanimljiv način, nema ni- 
kakve sumnje da ćemo ga time pripremiti za bezrezervno prihvatanje 
Allahovih, dž.š., zapovijedi i zabrana. Prema tome, djetetu treba dati 
do znanja da nas Allah, dž.š., posmatra te da On vidi sve što radimo, 
kao i to da On poznaje sve tajne i ono što je od njih skrivenije te 
varljivo oko i ono što se u grudima krije. Dijete je, dakle, neophod- 
no stalno podsjećati na to da nas Allah, dž.š., posmatra i vidi te mu 
navoditi sljedeće Allahove, dž.š., riječi: "Koji te vidi kada ustane! da s 
ostalima molitvu obaviš. I5 ' ... On je s vama gdje god bili, i sve što radite Allah 
vidi. m Allahu ništa nije tajna ni na Zemlji ni na nebu!'"" 

150 Juka (Yucca Liliaceae) je zimzelena biljka koja endemski raste u SAD, Meksiku i 
Karipskim otocima. Zbog njezine iscjeljiteljske moći nazivaju je - drvo života. 

151 Eš-Šu'ara', 218-219. 

152 El-Hadid, 4. 

153 Alu Imran, 5. 

Prema tome, roditelji su dužni davati djetetu do znanja da ga 
Allah, dž.š., posmatra i kada nešto radi i kada razmišlja, bilo da je u 
obdaništu ili u školi. To bi značilo da razvijanje svijesti o Allahovoj, 
dž.š., prisutnosti, kao što smo već kazali, počinje još od doba zdravog 
rasuđivanja i zato djetetu treba ukazati i na sljedeći hadis Allahovog 
Poslanika, s.a.v.s.: "... i da robuješ Allahu kao da Ga vidiš, jer ako ti 
Njega ne vidiš, On tebe vidi." 154 

Zatim djetetu treba navesti neke primjere kojima se ukazuje na 
Allahov, dž.š., nadzor nad nama, kao što je, naprimjer, slučaj jedne 
majke koja je željela mlijeko pomiješati s vodom kako bi povećala 
zaradu, pa ju je kćerka podsjetila na zabranu vladara pravovjernih. 
Naime, majka joj je odgovorila: "Gdje smo mi, a gdje je vladar pra- 
vovjernih?! On nas ne vidi, ne vidi ono što mi radimo." Na to joj je 
kćerka uvjerljivo uzvratila: "Ako nas ne vidi vladar pravovjernih, vidi 
nas njegov Gospodar." 

Drugi bi primjer bio slučaj o kojem nam pripovijeda Abdullah b. 
Dinar. Naime, on veli da se jedne prilike sa h. Omerom b. el-Hattabom, 
r.a., uputio prema Meki te da su na jednom mjestu zastali da se odmore. 
Onda se pored njih s brda spustio jedan pastir, pa mu je h. Omer, r.a., 
kazao: "O pastiru! Prodaj mi jednu od tih ovaca." Pastir je odgovorio: 
"Ja sam rob, ovce nisu moje." Na to mu je h. Omer, r.a., ispitujući ga, 
rekao: "Reci svome gospodaru da ju je pojeo vuk." Pastir je odgovorio: 
"A gdje je u svemu tome AJlah, dž.š.?!" Tada je h. Omer, r.a., zaplakao, 
pa je ujutro krenuo sa robom i otkupio ga od njegovog gospodara, 
oslobodio ga i rekao: "Na ovom svijetu su te oslobodile te riječi. Na- 
dam se da će te one osloboditi i na onom svijetu." 155 

Pojašnjavanje ovakvih primjera djetetu na način koji će mu omo- 
gućiti da to shvati dat će, ako Bog da, željeni rezultat te će u njegovoj 

1 54 Bilježe Buhari, Kitabu i-iman, 50; Muslim, 9. 

155 Terbijetu l-evladfi l-islam, 1 /361. 

duši usaditi strah od Allaha, dž.š., dati mu do znanja, još od malih 
nogu, da ga Allah, dž.š., posmatra kako bi s time odrastalo, jer svako 
dijete ima svoje duševne, socijalne, materijalne i školske probleme. 
Ti problemi se, dakle, razlikuju po svome intenzitetu od djeteta do 
djeteta, s tim da se svi oni rješavaju iznutra, dok se ublažavanje bolova 
i patnji kod djeteta postiže jedino usađivanjem svijesti u njegovoj psi- 
hi o Allahovom, dž.š., nadzoru nad nama i potrebi traženja pomoći 
samo od Njega, te vjerovanja u sudbinu i predodređenost. To bi bio 
metod Allahovog Poslanika, s.a.v.s., zahvaljujući kojem se dijete može 
suočiti sa svojim dječijim životom i životom u budućnosti. 130 

Na taj se način u djetetu ukorjenjuje svijest o njegovoj stalnoj 
potrebi za Allahom, dž.š., a potrebno je u njegovoj duši zasijati i 
sjeme ljubavi prema Allahu, dž.š. Postoji nekoliko načina i metoda 
kojima se roditelji mogu pomoći u usađivanju osjećanja ljubavi pre- 
ma Allahu, dž.š., kod djeteta, a to je osjećaj koji čini da dijete osjeti 
naklonost i prema islamskim načelima. Neki od tih načina i metoda 
jesu i sljedeći: 

1 . da djetetu dadne do znanja da mu je stalno potreban Allah, dž.š., 
imajući u vidu da je sve u Njegovim rukama te da sva opskrba 
dolazi od Njega; 

2. da uvjere dijete da i Allah, dž.š., voli onoga koji Njega voli i koji 
slijedi Njegov put, kao i to da On ne voli onoga koji nije poslušan 
i pokoran Njemu i Njegovom Poslaniku, s.a.v.s. Zatim mu trebaju 
pojasniti da je dokaz ljubavi poslušnost i pokornost, a ne samo 
verbalno izjašnjavanje o tome, te da Allah, dž.š., kada zavoli Svo- 
ga roba zbog njegove iskrene ljubavi prema Njemu, čuva ga, štiti, 
pomaže i upućuje na Pravi put; 

3. da ukažu djetetu na razliku između čovjekove ljubavi prema nje- 
govom prijatelju ili roditeljima i o ne prema Allahu, dž.š., imajući u 

1 56 Više v.: Menhedfu Nerbije li l-tifl. 

vidu da ljubav prema Allahu, dž.š., treba biti iz poštovanja i uva- 
žavanja tako da podrazumijeva strah od Allaha, dž.š., ali i želju. U 
tom smislu, roditelji trebaju objasniti svome djetetu da je dužno 
voljeti svoga Stvoritelja zbog blagodati i zaštite kojom obasipa 
Svoje robove; 

4. da djetetu usade i u njegovoj duši učvrste ljubav prema Allaho- 
vom Poslaniku, s.a.v.s. S tim u vezi, roditelji trebaju pripovijedati 
djeci predanja o djeci iz doba AJJahovog Poslanika, s.a.v.s., njiho- 
voj naklonosti prema onome što je on volio i njihovom pamćenju 
njegovih hadisa te im o njegovom sjajnom životopisu, bitkama 
koje je vodio, životopisu njegovih supruga i čestitih sahabijki, r.a., 
kazivati ono čemu je dorastao njihov um.'" 
To bi bili najznačajniji faktori koji utječu na odrastanje djeteta 
s imanom u srcu i njegovo povezivanje s osnovama vjere. Pod utje- 
cajem tih faktora, dijete s ljubavlju i pokornošću prihvata šerijatske 
zapovijedi i zabrane. Vjerovanje u Allaha, dž.š., osnova je i predu- 
vjet uspješnog moralnog i duševnog odgajanja djeteta, a odgovor- 
nost vjerskog odgajanja djeteta, koja je na očevima i majkama, jako je 
značajna i ozbiljna zato što je taj segment odgajanja izvor vrijednosti 
i vrlina. Šta više, to je osnovni preduvjet ulaska djeteta u iman i nje- 
govog stupanja na most islama. Bez tog segmenta odgajanja, dijete 
neće biti u stanju na sebe preuzeti odgovornost i neće biti osoba od 
povjerenja. 158 

Prema svemu navedenom, vjersko je odgajanje jedan od najzna- 
čajnijih segmenata odgajanja djeteta i zato mu se mora posvetiti po- 
sebna pažnja. 



1 57 Pogledati djelo Hd-Devru t-terbevi li l-validejn i Terbijetu l-evlad fi /-islam. 

1 58 Pogledati djelo Terbijetu l-evlad fi l-islam, 1 /l 63. 

Razvijanje ljubavi prema Kuranu kod djeteta 

Ibn Haldun kaže: "Poučavanje je Kur'anu jedan od vjerskih 
obreda kojeg su se u svim krajevima prihvatili pripadnici Ummeta 
te prema njemu postupaju, imajući u vidu jačanje imana i vjerovanja 
kojim to u srcu rezultira. Tako je Kur'an postao osnova poučavanja, 
obrazovanja, na kojoj se zasnivaju svojstva koja se poslije formiraju 
i razvijaju, a razlog tome jeste činjenica da je ono što se nauči u 
djetinjstvu najpostojanije te da je osnova onome što će nakon toga 
uslijediti." 159 

Otuda, roditelji prije svega moraju biti svjesni da je za Ummet 
danas dobro samo ono što je za njega bilo dobro i na samom počet- 
ku. Ako je, dakle, dobrobit Ummeta na samom početku bila u učenju 
Kur'ana i postupanju u skladu s njim, a njegova snaga i slava u slijeđe- 
nju islama, onda će i danas Ummet doživjeti dobrobit samo ako bude 
svoju djecu povezivao s Kur'anom (u učenju, poimanju, tumačenju i 
praktikovanju), te dostići svoju snagu i slavu samo ako je bude gradio 
na propisima na osnovu kojih je moguće formirati jedinstvenu gene- 
raciju koja će vjerovati i slijediti Kur'an te biti čestita i bogobojazna,' 60 
i koju će krasiti čestite i pobožne vjernike koji će se pridržavati Knjige 
svoga Gospodara te izvršavati Njegove naredbe i kloniti se onoga što 
je On zabranio. U djeci je moguće probuditi želju za učenjem Kur'ana 
upoznavajući ih s onim što se o vrijednostima učenja Kur'ana navodi 
u hadisima Allahovog Poslanika, s.a.v.s. 

Tako h. Osman b. Affan, r.a., prenosi da je Allahov Poslanik, 

159 Mukaddima, 1038. 

1 60 Terbi/etu l-tvlad fi l-islam, 2/821 . 

s.a.v.s., rekao: "Najbolji među vama jeste onaj koji nauči Kur'an i dru- 
ge njemu bude poučavao." 161 

Abdullah b. Mesud, r.a., prenosi da je Allahov Poslanik, s.a.v.s., 
rekao: "Ko prouči jedan harf (slovo) iz Allahove, dž.š., Knjige učinio 
je jedno dobro djelo koje će mu se desetorostruko računati. Ne ka- 
žem da je elif lam mim jedan harf (slovo), nego je i elif harf (slovo), i 
lam je harf (slovo), i mim je harf (slovo)." 162 

Mnogobrojni su hadisi koji govore o vrijednostima učenja 
Kur'ana, a cilj njihovog citiranja djetetu jeste buđenje želje u njemu 
prema učenju Kur'ana i njegovom pamćenju. Muhammed Kutb u 
vezi s načinom poučavanja djece kur'anskim poglavljima kaže: "Malo 
po malo. Dijete će na taj način memorisati neke kur'anske ajete, bilo 
iz kraćih ili dužih kur'anskih poglavlja, koji će mu biti zaliha kada poč- 
ne obavljati namaze, te će se naviknuti na Kur'an, s njime "zbližiti" i 
njemu se posvetiti." 163 

Kada dječije srce postane vezano za Kur'an i kada ono otvori oči 
pred njegovim ajetima, jedino će vjerovati u njegova načela i principe, 
jedino će se napajati iz njegovog zakonika i jedino će lijek za dušu na- 
laziti u poniznosti i pokornosti njegovim ajetima. Tek u tom slučaju 
roditelji će stići do željenog cilja kada je u pitanju duhovno te vjersko 
i moralno formiranje i razvijanje djeteta. 164 

Ebu Hamid el-Gazali veli: "Dijete je roditeljima povjerena 
stvar, a njegovo je srce jedan bezazleni dragulj na kojem nije ni- 
šta ispisano, koji je podložan i sklon svemu onome čemu ga drugi 
usmjeravaju. Ukoliko ga se navikne i pouči dobru, odrast će s time 
i biti sretno i na ovom i na onom svijetu, a nagradu za to će s njime 
dijeliti i njegovi roditelji te svi oni koji su ga poučavali i odgajali. Ako 

161 Bilježi Buhari, 6/236. 

162 Bilježi Tirmizi, 3075. On kaže da je ovaj hadis hasen-sahib. 

163 Menbed^M t-terbijeti l-islamijje, 2/165. 

164 Muhammed ez-Zejn, Vad^jbatu l-aba' nahve l-ebna\ 

se dijete navikne na zlo te ga zanemarimo poput životinje, bit će ne- 
sretno i doživjet će propast. Prema tome, ako dijete bude zanemare- 
no još od malih nogu, u većini slučajeva biva lošeg morala, neiskren, 
zavidan, tvrdoglav te sklon krađi, spletkarenju, raznim porocima, 
pretjeranom smijehu i bestidnom govoru, a svega toga može se sa- 
čuvati lijepim odgojem." 165 

El-Hafiz b. Hadžer kaže: "Većina šerijatskih pravnika zastupa mi- 
šljenje da je dozvoljeno djecu podsticati na memorisanje Kur'ana zato 
što to kod njih rezultira dugotrajnošću i postojanošću." Ibn Džubejr 
veli: "Dijete prvo treba prepustiti njegovoj dječijoj bezbrižnosti, a 
zatim se oko njega, njegovog odgajanja, postepeno angažovati, s tim 
da u tome postoje određene razlike među ljudima." 166 

Es-Sujuti kaže: "Allah, dž.š., je u vezi s memorisanjem Kur'ana 
želio olakšati Svojim robovima, pa je, kada je u pitanju poučavanje 
djece istome, propisao da se u tome ide postepeno, od kraćih ka nje- 
govim dužim poglavljima." 167 

Roditelji su, isto tako, dužni pojasniti svome djetetu neke od pro- 
pisa u vezi s učenjem Kur'ana te njegovim memorisanjem. Neki od 
tih propisa jesu i sljedeći: 

1. djetetu treba dati do znanja da Allahovu, dž.š., Knjigu mogu uzi- 
mati u ruke samo oni koji su čisti, tj. pod abdestom, te da zbog 
toga mora uzeti abdest kada želi učiti Kur'an; 

2. poželjno je dijete navikavati na čišćenje zuba općenito, pa stoga i 
prije učenja Kur'ana; 

3. poželjno je da se prilikom učenja Kur'ana čovjek okrene prema 
kibli, pa i dijete treba na to navikavati; 

4. treba insistirati na ispravnom učenju Kur'ana i poštovanju svih 

1 65 Ihja'u u/umi d-din, 8 / 1 30-1 3 1 . 

166 Fethu /-bari, 9/83. 

167 Dželaluddin es-Sujuti, El-Itkan fi ulumi i-Kur'an, 1/66. 

tedžvidskih pravila kako bi dijete naučilo praviti razliku između 
učenja Kur'ana i čitanja bilo koje druge knjige; 

5. prije učenja Kur'ana treba proučiti e'u%u, tj. od Allaha, dž.š., zatra- 
žiti zaštitu od prokletog šejtana; 

6. treba šutjeti i slušati kur'ahske poruke kada Kur'an uči neko dru- 
gi; 

7. prilikom učenja Kur'ana čovjek treba biti skrušen te razmišljati 
o onome što uči i biti svjestan da se obraća Gospodaru svjetova; 

8. poželjno je da čovjek polagano uči Allahove, dž.š., riječi imajući u 
vidu sljedeći kur'anski ajet: izgovaraj Kur'an pažljivo. " I6S 

En-Nevevi kaže: "Poštovanje prema Kur'anu je od stvari prema 
kojima se neki učači Kur'ana i oni koji slušaju učenje Kur'ana nemar- 
no odnose. U tom smislu, neophodno je u tim prilikama izbjegavati 
smijeh, galamu i razgovore, osim onda kada je to neophodno, te se 
pridržavati sljedećeg kur'anskog ajeta: "A kad se uči Kur'an, vi ga slušaj- 
te i šutite da biste bili pomilovani. '" 69 Nadalje se čovjek prilikom učenja 
Kur'ana treba pridržavati onoga što od Ibn Omera, r.a., prenosi Ibn 
Ebu Davud. Naime, u tom predanju stoji da Ibn Omer, r.a., prilikom 
učenja Kur'ana nije ni s kim razgovarao dok učenje ne bi priveo kra- 
ju. Isti je slučaj i s igranjem rukama prilikom učenja Kur'ana i tome 
slično, kao što je gledanje u ono što će obuzeti um i odvratiti ga od 
razmišljanja o onome što uči, imajući u vidu da se čovjek prilikom 
učenja Kur'ana obraća svome Gospodaru." 170 

To bi bila skupina pravila i propisa kojih se moraju pridržavati 
oni koji uče Kur'an i zato je potrebno djetetu skrenuti pažnju na njih 
kako bi odrastalo s Knjigom svoga Gospodara te je poštovalo i uva- 
žavalo. 

168 El-Muzzemmil, 4. 

169 El-E'aiaf, 204. 

170 En-Nevevi, Et-Tibjan fi adabi hamekti /-Kur'an, 67. 

Roditelji su dužni, ukoliko svakodnevno uče Kur'an, da pouče 
djecu tim pravilima i propisima te da prilikom privođenja kraju učenja 
cijelog Kur'ana (hatma) okupe svu svoju djecu kako bi prisustvovala 
blagoslovljenosti tog trenutka. S tim u vezi, prenosi se da je Enes, r.a., 
prilikom završavanja učenja cijelog Kur'ana (hatma), okupljao svoju 
djecu i ukućane te za njih Allahu, dž.š., upućivao dove. 171 

Gospodaru moj! Učini nas sljedbenicima Kur'ana, i usadi u našoj 
djeci duh imana i Kur'ana. Nakon ove odgojne uloge u podizanju 
djeteta, njegovo će bitisanje u cjelini krasiti ispravno robovanje Alla- 
hu, dž.š. 



Poučavanje djeteta ibadetima 

Zdanje ibadeta upotpunjuje zdanje vjerovanja {akide), imajući u 
vidu da ibadet hrani vjerovanje (akidu) svojim duhom. U tom smislu, 
najznačajnije čemu dijete treba poučiti jeste i sljedeće: 
1 . čistoća, pod kojom se podrazumijeva poučavanje djeteta propi- 
sima u vezi s ulaskom u nužnik te čišćenjem od nečistoće (iz- 
meta). Tako dijete treba poučiti da u nužnik ulazi lijevom no- 
gom te da prije ulaska u nužnik treba izgovoriti sljedeće riječi: 
Allahumme i fini e'u^ti bike mine l-hubusi ve l-haba'is (Gospodaru moj, 
zaštiti me od džina oba spola). 172 Nadalje, dijete treba navikavati 
da prilikom obavljanja nužde ne govore te da iz nužnika izlaze 
desnom nogom i nakon izlaska izgovore riječi: Gufranek (Oprosti 
mi, Gospodaru). Zatim dijete treba poučiti zakonitosti abdesta, 
njegovim propisima, onome što je u vezi s abdestom pokuđeno 
i što ga kvari te abdeskim dovama. Sve to je utvrđeno u fikhskim 

171 Bilježi Ed-Darimi u djelu Kitabu ftda'ili l-Kur'an, 3339. 

172 Bilježi Buhari, Kitabu t-tahart. 

djelima, kao što je djelo Fik.hu s-sunne, autora Sejjida Sabika, neka 
mu se Allah, dž.š., smiluje; 

2. namaz, roditelji trebaju naređivati djeci da obavljaju namaz, a po- 
sebno majka. Naime, dijete treba učestvovati sa svojim rodite- 
ljima u svakom namazu sve dok se na to ne navikne, a treba ga 
upućivati i na vrstu odjeće koju je dužno za namaz odijevati, kao i 
obavezne sastavne dijelove namaza te ono što ga kvari, imajući u 
vidu sljedeće riječi Allahovog Poslanika, s.a.v.s.: "Naređujte svo- 
joj djeci da obavljaju namaz u njihovoj sedmoj godini, a u desetoj 
ih zbog namaza i tjelesno kaznite te ih u krevetima razdvajajte 
(muško od ženska)." 173 Prema tome, dijete se, iz opravdanih ra- 
zloga, može tjelesno kažnjavati od (njegove) desete godine. Ako, 
dakle, dijete ne bude redovno obavljalo namaz ili ga bude zane- 
marivalo i ispoljavalo lijenost u njegovom izvršavanju, treba ga za 
to kazniti, s tim da mu treba dati do znanja zašto ga se kažnjava. 
Te batine, naravno, ne smiju biti teške i bolne, nego tek tolike 
da se dijete uz njihovu pomoć prevaspita, pouči i, na neki način, 
zastraši. Ako, pak, bude redovno obavljalo namaz, treba ga ohra- 
brivati i podsticati na to lijepom riječju i poklonima, a zatim ga 
treba obavijestiti i o propisima namaza te namaskim dovama. Sve 
je navedeno utvrđeno u fikhskim djelima; 

3. dijete treba navikavati i na post. Naime, Er-Rubejjia bint Mu'avviz 
kaže da je jedne prilike na dan ašure rano ujutro Allahov Posla- 
nik, s.a.vs., poslao glasnika u sela ensarija obavještavajući ih slje- 
deće: "Ko jutros nije zapostio, neka ne posti ni ostatak dana, a 
ko je zapostio neka isposti do kraja." Er-Rubejjia bint Mu'avviz 
dalje pripovijeda i kaže da su od tada postili na dan ašure te da 
su i djecu podsticali na to. Naime, pravili su im igračke od vune, 
pa kada bi neko od njih zaplaka lo tražeći da jede, davali su mu 

173 Bilježe Ebu Davud, 494; Et-Tirmizi, 407. 

igračku sve dok ne bi došlo vrijeme iftara. U predanju ovog hadi- 
sa koju bilježi Muslim stoji: pa kada bi nam zatražili da jedu, 
davali smo im igračku koja im je odvraćala pažnju sve dok ne bi 
upotpunili post." Skupina učenjaka smatra da je poželjno naređi- 
vati djeci da poste, s ciljem da steknu naviku, onda kada ga budu 
mogli podnositi. 174 Tako se dijete navikava na post s početkom 
njegovog poučavanja namazu, s ciljem da spozna kako je i post 
jedan od temelja islama, kao bi s time odrastalo i stjecalo naklo- 
nost prema postu; 

4. dijete treba navikavati i na udjeljivanje milostinje. Bilo bi jako 
dobro kada bi majka udijelila sadaku pred svojim djetetom kako 
bi i ono steklo tu naviku te kako bi odrastalo s naklonošću prema 
pomaganju onima koji su siromašni i kojima je potrebna pomoć 
drugih. Prema tome, u dječijoj duši treba usaditi takve odlike te 
ga poučiti da je zekat jedna od najznačajnijih islamskih obaveza 
i temelja, a da je sadaka dobrovoljan čin. S tim u vezi, treba mu 
objasniti i sljedeće Allahove, dž.š., riječi: "U^mi od dobara njihovih 
%ekat, da ih njime očistiš i blagoslovljenim učiniš ... " I7S Dijete u toj dobi 
(od 7. do 10. godine) više treba poučavati smislu ibadeta nego 
njegovim propisima i detaljima; 

5. hadž. Od Ibn Abbasa, r.a., se prenosi da je jedne prilike Allahov 
Poslanik, s.a.v.s., u mjestu Revha (u blizini Medine) susreo neke 
povorke i upitao: "Ko ste vi?" Odgovorili su: "Mi smo muslima- 
ni", a zatim su upitali: "A ko si ti?" Allahov je Poslanik, s.a.v.s., 
odgovorio: "Allahov Poslanik." Onda je jedna žena podigla svoje 
dijete i upitala: "Da li i ono može obaviti hadž?" Allahov je Po- 
slanik, s.a.v.s., odgovorio: "Da, a ti ćeš imati nagradu (za to)." 176 



174 Fethul-bari, 4/200. 
175Et-Tevba,103. 

176 Bilježe Muslim, Malik, Ebu Davud i En-Nesa'i. 

Buhari, Ahmed i Tirmizi bilježe, a Es-Sa'ib b. Jezici, r.a., prenosi 
da je obavio hadž, uz pomoć roditelja, s Allahovim Poslanikom, 
s.a.v.s., na Oproštajnom hadžu te da je tada imao sedam godina. 
Nadalje, En-Nesa'i bilježi, a Ebu Hurejre, r.a., prenosi da ja Alla- 
hov Poslanik, s.a.v.s., rekao: "Džihad starog, maloljetnog i žene 
jesu hadž i umra." El-Hafiz b. Hadžer kaže da je u vezi s tim Ibn 
Bettal rekao: "Imami za fetve su se saglasili da dijete nije obave- 
zno obaviti hadž prije nego što postane punoljetno. Ako ga, pak, 
obavi (dok je maloljetno), prema mišljenju većine učenjaka, treti- 
rat će mu se kao dobrovoljan čin (nafila)." 177 Prema tome, djetetu 
treba dati do znanja da, ukoliko mu se pruži prilika da obavi hadž 
sa svojim roditeljima, dok je maloljetno, to ne skida obavezu s 
njega da ga ponovo obavi kada odraste. 

Tako će dijete još od malih nogu spoznati smisao ibadeta te će se 
naviknuti na iskazivanje poslušnosti Allahu, dž.š., izvršavati Njegove 
zapovijedi, izbjegavati ono što je On zabranio, zahvaljivati Mu i pri- 
državati se Njegovog puta. Tek u tom slučaju, dijete će biti čestito i 
uravnoteženo te spremno za zaduženja koja ga čekaju kada postane 
punoljetno. Takvo se dijete neće suočiti ni sa kakvim poteškoćama u 
izvršavanju onoga čime ga je Allah, dž.š., obavezao, štaviše, to će mu 
biti blisko i jednostavno za sprovođenje u djelo. 178 

Kada dijete stekne naviku da izvršava obaveze prema Allahu, 
dž.š., neka roditelji ne zaborave hadis Allahovog Poslanika, s.a.v.s., u 
kojem on veli da je Allah, dž.š., rekao: "Onome koji se bude neprija- 
teljski odnosio prema nekom Mom dobrom robu Ja ću objaviti rat. 
Meni najdraže čime Mi se Moj rob može približiti jeste ono što sam 
mu Ja propisao (čime sam gaja obavezao). Moj rob će Mi se približa- 
vati nafilama sve dok ga Ja ne za volim, a kada ga zavolim, bit ću sluh 

177 Ftthul-bari, 4/442. 

178 Terbijetu l-evlad fi l-islam, 2/820. 

kojim čuje, vid kojim vidi, ruka kojom prihvata i noga kojom hodi. 
Ako me za nešto zamoli, Ja ću mu to dati, a ako od Mene zaštitu za- 
tražila ću ga zaštititi. Ja se ni u čemu od onoga što radim ne kolebam 
kao što se kolebam u vezi s uzimanjem duše vjerniku, on ne osjeća 
naklonost prema smrti, a Ja ga ne želim da ražalostim." 179 



Razvijanje pohvalnih svojstava kod djeteta 

Ibnu 1-Kajjim veli: "Ono što je djetetu krajnje potrebno jeste bri- 
ga za njegov ahlak. Naime, ono odrasta s onim na što ga je navikao 
odgajatelj, kao što je srdžba, tvrdoglavost, brzina, lahkoumnost pro- 
žeta strašću, nepromišljenost, razdražljivost te pohlepa i požuda, pa 
mu je kada odraste teško to otkloniti i popraviti, tako da to postaju 
njegova ukorijenjena svojstva. Kada bi ih se čovjek čuvao i u vezi s 
njima bio krajnje oprezan, jednog dana bi ga zasigurno razotkrila i 
osramotila. Iz tog razloga, možemo vidjeti da je većina ljudi poreme- 
ćenog ahlaka što se dovodi u vezu s odgojem s kojim su odrastali."' 80 

Zato je neophodno da roditelji svoje dijete navikavaju i poučava- 
ju islamskim propisima i ahlaku čija su najznačajnija obilježja sljedeća: 

1 . dijete treba navikavati na iskrenost te ga upozoravati na po- 
ročnost laži i neistine. Naime, iskrenost je jedno od plemenitih svoj- 
stava, dok je laž jedna od najogavnijih odlika. Zato su svi odgajatelji 
dužni tome posvetiti pažnju i prema tome usmjeriti svoj trud i zala- 
ganje te poučiti svoju djecu hadisima Allahovog Poslanika, s.a.v.s., 
koji podstiču na iskrenost, kao što je sljedeći njegov hadis: "Iskrenost 
vodi dobročinstvu, a dobročinstvo vodi u Džennet. Čovjek govori 
istinu sve dok ne postane iskren i istinoljubiv. S druge strane, laž vodi 



179 Fithu l-bari, 11/341. 

180 Tuh/etu l-mevdud, 168. 

razvratu, a razvrat vodi u vatru (Džehennem). Čovjek govori laži sve 
dok kod Allaha ne bude upisan kao lažac." 181 

Razvijanje iskrenosti značajan je temelj islamskog ahlaka za čije je 
ukorjenjivanje i učvršćavanje u dječijoj duši i biću potreban veliki trud 
i zalaganje. U tom smislu, neophodno je da se na iskrenost naviknu 
roditelji prije nego što na istu obavežu svoju djecu, imajući u vidu da 
onaj koji je nečega lišen nije u stanju da to drugome pruži. Isto tako, 
roditeljima nije dozvoljeno da varaju svoje dijete na bilo koji način. 
Naime, Abdullah b. Amir, r.a., kaže: "Jednoga dana, dok je u našoj 
kući sjedio Allahov Poslanik, s.a.v.s., pozvala me je moja majka i rekla: 
'Dođi da ti nešto dadnem.' Allahov ju je Poslanik, s.a.v.s., upitao: 'Šta 
ćeš mu dati?' Odgovorila je: 'Dat ću mu hurmu.' Onda je Allahov 
Poslanik, s.a.v.s., rekao: 'Da mu nisi ništa dala, bilo bi ti upisano da si 
ga slagala."" 82 

Ako se izvanredan odgoj, prema mišljenju odgajatelja, zasniva na 
lijepom primjeru, onda otac i majka svoje dijete ne smiju navikavati 
na laž savjetujući mu, naprimjer, da kaže kako ih nema u kući kada 
neko zakuca na vrata ili kada zazvoni telefon. Bolje se u tom slučaju 
izvinuti onome koji kuca na vrata ili zove telefonom ukoliko su njih 
dvoje zauzeti, s ciljem da se dijete ne navikava na laž kroz loši primjer 
koji mu roditelji daju. 

Dijete pribjegava lažima iz nekoliko razloga. Tako ono nekada 
laže zbog toga što njegov nagon za posjedovanjem igrački nije za- 
dovoljen. To je u slučaju kada roditelji nisu u stanju zadovoljiti tu 
stranu dječije duše, pa ono pribjegava lažima i tvrdnjama da posjeduje 
ono što zapravo nema. Zato roditelji trebaju navikavati svoje dijete da 
bude zadovoljno onim što ima te da se ne osvrće na ono što posje- 
duju drugi. 

181 Bilježe Buhari, Kitabu l-tdeb, 6094; Muslim, Hitahu l-birr vt s-sile, 2607. 

182 Bilježi Ebu Davud, 4991. 

Nekada dijete pribjegava lažima kako bi izbjeglo kaznu, imajući 
u vidu da bi ga roditelji možda kaznili i prema njemu okrutni bili 
ukoliko im saopći istinu. Dijete se odlučuje na ovu vrstu laži i prevare 
samo onda kada zna da će kazna, koja ga u suprotnom čeka, biti bol- 
na. Međutim, kada bi roditelji dali do znanja djetetu da će ga iskrenost 
spasiti od kazne, ono bi požurilo da saopći istinu te bi se naviknulo na 
nju ukoliko bi se uvjerilo da ga ona spašava od kazne. 

Roditelji moraju voditi računa i o tome da svoje dijete ne navi- 
kavaju na zaklinjanje, bilo ono iskreno ili lažno, te da se ne proklinje 
kada ga za nešto sumnjiče. S tim u vezi, roditelji trebaju pokušati da, 
u skladu sa svojim mogućnostima, izbjegavaju optuživanje svoga dje- 
teta samo na osnovu sumnje, jer to u djetetu stvara osjećaj da mu se 
čini nepravda, pa biva nepovjerljivo prema svojim roditeljima, štaviše, 
moguće je da ga takav odnos u budućnosti podstakne na laž kako bi 
se spasilo kazne. 

Roditelji trebaju voditi računa i o tome da svoje dijete ne utjeruju u 
laž, nego da prema onome što ono govori imaju povjerenja. Ako, pak, 
budu sigurni da je dijete slagalo iJi im nešto lažno prenijelo, trebaju ga s 
time suočiti, ali ne u vidu optužbe i osuđivanja, nego mu trebaju, npr., 
reći: "Jesi li siguran (sigurna) u to što govoriš, jer znaj da te Allah, dž.š., 
vidi i čuje?" Na taj način, roditelji dijete dovode u vezu s vjerovanjem 
i nevidljivim svijetom, tako da ono biva svjesno da postoji neko ko ga 
prati i nadgleda te broji njegove laži i istine koje izriče, što biva povo- 
dom da se ono opredijeli za istinu te da izbjegava laži. 183 

Psovke su jedna od najružnijih pojava koje su prisutne kod neke 
djece te raširene u sredinama koje su lišene kur'anske upute i islam- 
skog odgoja. Dva su osnovna povoda takve pojave: 
• loš primjer. Naime, kada dijete od svojih roditelja čuje psovke i 

druge ružne i pogrdne riječi, ono će ih u tome oponašati te će se 

1 83 Ed-Dtvru t-Hrben li l-validejn, 1 /309. 

na takve riječi naviknuti. Isto će se desiti i u slučaju kada dijete 
takve riječi čuje od svojih nastavnika i nastavnica, ili, pak, nekog 
od svojih bližnjih, kao što su starija braća i sestre. I u tom će slu- 
čaju, dijete, dakle, bez ikakve sumnje, oponašati takve postupke; 

• pogrešno društvo. Dijete koje se druži s lošim društvom, očito je 
da će od takvog društva usvojiti psovke te ružan i pogrdan jezik, 
a prirodno je da od njih usvoji i loš moral i običaje. 

Zato se od roditelja te nastavnika i nastavnica očekuje da lijepim 
i profinjenim jezikom te odabranim izrazima djetetu pruže lijep pri- 
mjer. Nadalje se od roditelja očekuje da svoje dijete drže podalje od 
lošeg društva kako ne bi poprimilo njihovu izopačenost i usvojilo 
njihove običaje. Ono što roditelji, također, moraju dati do znanja dje- 
tetu jesu posljedice bestidnog govora i njegov utjecaj na uništavanje 
ličnosti te izazivanje mržnje, zlobe i pakosti među članovima druš- 
tvene zajednice. Zatim su dužni ukazati djetetu na hadise Allahovog 
Poslanika, s.a.v.s., u kojima se skreće pažnja i upozorava na psovke i 
pogrdan govor te ukazuje na bolnu kaznu koju je Allah, dž.š., pripre- 
mio za bestidnike i pokvarenjake, kako bi se ono od njih odvratilo. 
Među tim hadisima jesu i sljedeći: 

• Ebu Džurejj prenosi da je jedne prilike rekao Allahovom Posla- 
niku, s.a.v.s.: "O Allahov Poslaniče! Oporuči mi nešto!" Allahov 
Poslanik, s.a.v.s., mu je odgovorio: "Nemoj nikoga psovati." Ebu 
Džurejj dalje pripovijeda i kaže da od tada nije psovao nikoga, ni 
slobodnog čovjeka ni roba, ni ovcu ni devu. 184 

• Sabit b. ed-Dahhak prenosi da je Allahov Poslanik, s.a.v.s., rekao: 
"Psovanje (vrijeđanje, proklinjanje) vjernika ravno je njegovom 
ubistvu;" 185 

184 Bilježe Ebu Davud, 4084; El-Hara'iti u djelu Mesavi'u l-ahlak, 30. 

185 Bilježe Buhari, 60047; Muslim, 2/119. 

• Ijad b. Himar prenosi da je jedne prilike rekao AJlhovom Posla- 
niku, s.a.v.s.: "O Allahov Poslaniče! Jedan od mojih sunarodnjaka 
me psuje (vrijeđa), a manjeg je ugleda od mene. Hoće li mi štetiti 
ako mu uzvratim?" Allahov je Poslanik, s.a.v.s., odgovorio: "Dvo- 
jica koji se međusobno psuju (vrijeđaju) su u onome što govore 
poput dva šejtana koji se međusobno lažu te vrijeđaju i psuju;" 186 

• Ibn Mesud, r.a., prenosi da je Allahov Poslanik, s.a.v.s., jedne 
prilike rekao: "Psovanje (vrijeđanje) vjernika je grijeh, a njegovo 
ubistvo ravno je nevjerstvu." 187 

Hadisi koji govore o ovoj tematici mnogobrojni su, a ono o čemu 
roditelji moraju voditi računa jeste da ne smiju biti nemarni i ravno- 
dušni kada od djeteta čuju nešto ružno i neprikladno ili, pak, ono što 
izlazi iz okvira onoga čemu su ga oni učili. Isto tako, oni su dužni 
upozoriti dijete na psovanje (vrijeđanje) drugih te ga upoznati sa slje- 
dećim hadisom Allahovog Poslanika, s.a.v.s. Naime, Abdullah b. Amr, 
r.a., prenosi da je jedne prilike čuo Allahovog Poslanika, s.a.v.s., kako 
kaže: "Jedan od najtežih među velikim grijesima jeste da čovjek psuje 
(vrijeđa) svoje roditelje." Upitali su ga: "O Allahov Poslaniče! Kako 
čovjek može psovati (vrijeđati) svoje roditelje?!" Allahov je Poslanik, 
s.a.v.s., odgovorio: "Tako što će se međusobno vrijeđati s drugim čo- 
vjekom. On će mu opsovati oca, pa će i on opsovati njegovog oca. 
On će mu opsovati majku, pa će i on opsovati njegovu majku." 188 

Ukratko, kod djeteta je potrebno razvijati lijepa i pohvalna svoj- 
stva, a u tome ćemo uspjeti samo ako u njemu usadimo kur'anski 
moral, njegove vrijednosti i pouke te ako mu damo do znanja da je 
moral Allahovog Poslanika, s.a.v.s., kako je to kazala h. Aiša, r.a., kada 
je o tome upitana, bio Kur'an. 



186 Bilježi Buhari, El-Hdebu l-mufrtd, 127. 

187 Bilježe Buhari, 1/19; Muslim, 2/54. 

188 Bilježe Buhari, 8/3; Muslim, 2/83. 

Zatim mu treba prenijeti da je Allahov Poslanik, s.a.v.s., rekao: 
"Ja sam poslan (samo) da upotpunim plemenite ćudi." 189 Tek u tom 
slučaju će dijete odrasti odlikujući se plemenitim moralom koji je 
usvojilo iz Kur'ana, pa će i taj moral rasti i razvijati se zajedno s njim. 
Djetetu u ovom kontekstu treba spomenuti i sljedeće stihove Ahme- 
da Ševkija: 

Narodi se poznaju po ahlaku kojeg imaju; 
ako im morala nestane, i oni iščezavaju. 

Dijete treba rasti uz takav odgoj sve dok ne doživi doba puber- 
teta kada se mijenjaju odgojne metode zato što dijete u tom periodu 
prelazi iz jedne faze svoga života u drugu. 



189 Bilježi imam Ahmed u Musnedu, 3/381. 

NAJBOLJA METODA ODGAJANJA 

Pod pubertetom se kod nekih psihologa podrazumijeva period 
koji počinje od spolnog sazrijevanja i traje do upotpunjavanja razvoja 
kostiju. Taj period, dakle, završava s upotpunjavanjem tjelesnog ra- 
zvoja kod djevojaka, a to je obično period između dvanaeste i devet- 
naeste godine života. 

Prema tome, pubertet je period tjelesnog, emocionalnog i druš- 
tvenog prelaska iz perioda mirnog i bezazlenog djetinjstva u period 
mladosti koji se smatra prvim dobom ljudske zrelosti. Ovaj je period 
od velikog značaja u životu čovjeka i formiranju njegove ličnosti ima- 
jući u vidu velike promjene koje prate taj period i koje ostavljaju traga 
na različitim aspektima života. 190 

Roditelji se u ovom periodu suočavaju s nekoliko izazova među 
kojima su i sljedeći: 

1 . ovaj period karakterizira snažan nagon, prkos i tvrdoglavost, pla- 
hovitost i neobuzdanost, sklonost protivljenju i suprotstavljanju 
generaciji roditelja, težnja ka neovisnosti i samostalnosti te sklo- 
nost raspravljanju i diskusiji; 

190 Abdulaziz en-Nagmiši, El-Murahikun; Abdulhamid el-Hašimi, Umu n-ntjsi t-tekvini. 

2. neprijatelji vjere ulažu veliki trud u udaljavanju pubertetlija od 
vjere koristeći se pri tome različitim podsticajnim metodama koje 
opčinjavaju umove tih nježnih ljudskih pupoljaka te im uljepšava- 
ju put zablude i griješenja; 

3. ogromni napredak u sredstvima komunikacije i informisanja čini 
nemogućim postavljanje barijera pred onim što se želi držati po- 
dalje od duša i umova pubertetlija. 

i 

Imajući u vidu načelo prema kojem je bolje spriječiti nego liječiti, 
roditelji moraju biti svjesni ozbiljnosti tih izazova i znati da odgajanje 
počinje od doba djetinjstva te da s odrastanjem djeteta ono postaje 
sve teže, a kada se približi period puberteta, dolazi vrijeme da se u pu- 
nom kapacitetu posvete odgajanju imajući u vidu da je to period u ko- 
jem se djeca istinski usmjeravaju i u kojem se kod njih gradi jaka volja 
koja će ih čuvati i štititi od svih vrsta i oblika zabluda i griješenja. 191 

Odgajanje djevojčica u pubertetu podrazumijeva nekoliko faza 
koje imaju svoje odlike i specifičnosti, a roditelji u njima svojoj djeci 
trebaju posvetiti neophodnu pažnju. 



1 9 1 Ed-Devru t-ttrbevi li l-validejn, 2/9. 



TJELESNO ODGAJANJE 
U PUBERTETU 



Tijelo se djeteta u pubertetu suočava s procesom koji rezultira 
potpunom promjenom težine, veličine i oblika tkiva, unutrašnjih i 
vanjskih organa te konstrukcije. Ta se tjelesna promjena smatra od- 
likom perioda puberteta, a među najizraženijim obilježjima ovog pe- 
rioda jesu i sljedeća. Organski je razvoj djeteta u ranijim periodima 
bio kontinuiran, ali spor i postepen. U periodu puberteta, pak, dijete 
osjeti brz i uzastopan organski razvoj, šta više, nekad je taj razvoj 
iznenadan i neočekivan i na njega dijete u ranijem periodu nije navi- 
klo. To je proces u kojem roditelji i rođaci bivaju svjedoci promjene 
visine i težine djeteta. 192 

Neke od briga koje snalaze djecu u pubertetu i koje oni neka- 
da kriju (od drugih) jeste i rast dlačica na spolnim organima, pojava 
menstruacije i tome slično. S tim u vezi, roditelji su, a posebno majka 
zbog toga što je ona intimnija sa svojom kćerkom od oca, dužni po- 
jasniti djetetu manifestacije spolnog sazrijevanja kako ono zbog njih 
ne bi osjećalo stid, zbunjenost (smetenost) ili brigu te ga opskrbiti 
informacijama o promjenama koje prate to sazrijevanje, kao što je 
menstruacija, i u njemu usaditi shvatanje prema kojem je menstru- 

192 hl-Murahikun, diraše mfsij/e islamijje. 

acija prolazna pojava. Zatim kod djeteta treba razvijati osjećaj ponosa 
spolnim sazrijevanjem, približavanjem zrelosti i prevazilaženjem doba 
djetinjstva te ih pripremati za prihvatanje različitih spolnih i fiziološ- 
kih promjena. Manifestacije fiziološkog razvoja općenito dijece treba 
shvatiti kao uobičajene promjene zbog kojih se ne treba brinuti, a po- 
trebno mu je i otvoreno reći da su snovi (koji rezultiraju polucijom) te 
žućkasta tečnost koju nakon buđenja ugleda na odjeći zapravo znak da 
je ono postalo punoljetno i, samim time, šerijatski odgovorno (obave- 
zno). Utvrđeno je da se djevojke koje su upoznate s takvim pojavama 
prije nego što se one zapravo dese lakše na njih navikavaju nego one 
kojima se one dešavaju iznenada i neočekivano, jer u tom slučaju one 
vrlo često doživljavaju duševne traume i poteškoće. 193 



Briga općenito o zdravlju djeteta 

Briga o djetetovom zdravlju očituje se kroz upoznavanje djeteta 
s propisima i pravilima u vezi sa zdravljem koje nam islam stavlja u 
dužnost kada su u pitanju jelo, piće itd. U tom smislu, Allah, dž.š., 
u Kur'anu kaže: "O sinovi Ademovi, lijepo se obucite kad hoćete da molitvu 
obavite! I jedite i pijte, samo ne pretjerujte; On ne voli one koji pretjeruju. " I94 

S tim u vezi, Allahov Poslanik, s.a.v.s., kaže: "Vjernik jede za jed- 
noga, a kafir za sedmericu." 195 

Allahov je Poslanik, s.a.v.s., rekao i sljedeće: "Najgora posuda 
koju čovjek puni jeste njegov stomak. Čovjeku je od hrane dovoljno 
ono što ga drži uspravnim, a ako bude morao (jesti više), (neka zna 
da je) jedna trećina stomaka za jelo, jedna za piće, a jedna za disanje.'" 96 

193 Terbijetu l-evlad fi l-istam, Ed-Devru t-terbevi li l-validejn. 

194 El-Earaf, 31. 

195 Bilježe Buhari, 7/92; Muslim, KJtabu /-eiribe, 182. 

196 Bilježe Tirmizi, 2380; Ahmed u Musmdu, 4/132. 

Prema tome, hrana u odgovarajućim količinama čini tijelo zdra- 
vim i od njega otklanja bolesti, pod uvjetom da jede onda kada za 
hranom ima potrebu, ali i da od jela odustane dok još uvijek za njom 
osjeća želju. Vježbanje s ciljem da se smanji požuda stomaka sastoji 
se u tome da onaj koji je navikao na pun stomak u kontinuitetu malo 
po malo i postepeno smanji ishranu te da postane umjeren, jer su 
najbolje umjerene stvari. Najbolje je jesti onu količinu hrane koja ne 
onemogućava izvršavanje ibadeta, a koja, s druge strane, održava sna- 
gu, tako da čovjek ne osjeća ni glad ni sitost. U tom slučaju, tijelo će 
biti zdravo i puno energije i čovjek će biti bistrog uma. Međutim, kada 
konzumira veliku količinu hrane, čovjek mnogo spava te biva trom i 
ravnodušan, imajući u vidu da se u mozgu u tom slučaju gomila para 
koja zauzima mjesto mišljenja i sjećanja te privlači različite bolesti. 197 

Ibnu 1-Kajjim veli: "Postoje dvije vrste bolesti: bolesti materijal- 
ne prirode koje se javljaju kao rezultat unošenja velike količine hra- 
ne u organizam, što nanosi štetu prirodnim tjelesnim funkcijama. 
To su, dakle, bolesti čiji je uzrok unošenje hrane u organizam prije 
nego što je on probavio onu koja je ranije unesena. Uzrok takvih 
bolesti jeste i unošenje u organizam veće količine hrane nego sto je 
tijelu potrebno, kao i unošenje hrane od koje nema velike koristi i 
koja je sporo probavljiva. Uzrok takvih bolesti može biti i unošenje 
velike količine većeg broja namirnica različitog sastava. Kada čo- 
vjek napuni svoj stomak takvim namirnicama te se na to navikne, 
rezultat bivaju različite bolesti od kojih su neke dugotrajne, a neke 
kratkotrajne. Međutim, kada je čovjek umjeren u količinama i vrsti 
ishrane te unosi u organizam samo onoliko hrane koliko je tijelu 
potrebno, korist će u tom slučaju biti veća nego kad unosimo veliku 
količinu hrane." 198 

197 El-Gazali, Ihja'u ulumi d-diti, 3/203. 

198 Et-Tibbu n-ntbevi, 109. 

Imajući u vidu sve navedeno, dijete treba upućivati na umjerenost 
u ishrani, bez pretjerivanja i bez oskudijevanja, te na to da njegova 
ishrana mora biti raznovrsna i potpuna: 

1 . ishrana mora sadržavati sve osnovne hranjive sastojke, kao što je 
škrob, proteini, masnoće i minerali; 

2. ishrana mora sadržavati sve vitamine koji su potrebni za razvoj 
tijela i njegovu zaštitu; 

3. količina ishrane mora biti odgovarajuća dobi čovjeka i poslu koji 
obavlja; 

4. hrana mora biti čista od mikroba i bakterija. 199 

Dijete treba opskrbiti informacijama i zdravstvenim propisima i 
pravilima koji su neophodni za očuvanje zdravlja. Nadalje mu treba 
dati do znanja da u slučaju kada osjeti neku bol odmah mora obavije- 
stiti jedno od roditelja, posebno majku zato što mu je ona uvijek bliža 
od oca, te se obratiti liječniku kako bi se na vrijeme dijagnosticiralo i 
otklonilo eventualno oboljenje. 

Jedno od široko zastupljenih oboljenja u periodu puberteta koje 
zaokuplja um velikog broja pubertetlija te kod njih izaziva neprijat- 
nosti i duševne smetnje jesu bubuljice koje se uglavnom pojavljuju 
na masnoj koži. Kako bi djevojčica u pubertetu sačuvala svoju kožu, 
roditelji joj trebaju savjetovati da ne zanemaruje umivanje i čišćenje 
lica, da se izlaže sunčevim zrakama i čistom zraku, da ne pretjeruje u 
konzumiranju škroba, masnoća i začina, da uviđaju eventualne pore- 
mećaje probave ili hormonskih žlijezda te manjak vitamina E kod nje, 
da joj savjetuju izbjegavanje osjećaja uzbuđenosti ili stida u susretu s 
ljudima, da nekoliko puta dnevno, s ciljem da se sačuva tih bubuljica, 
umije lice toplom vodom i sapunom, da ustraje u sportu koji odgo- 
vara njenim predispozicijama, da ne istiskuje te bubuljice nego da se 

199 Ed-Devru t-terbevi li l-validejn, 2/76. 

obrati specijalisti za kožna oboljenja koji će joj dati neke hormone ili 
organska sredstva. Dijete treba uvjeriti da su te bubuljice prirodna 
pojava u tom periodu te da su one rijetko prisutne i nakon sedamna- 
este ili osamnaeste godine, kao što mu treba dati do znanja da ih ne 
smije zanemariti i ravnodušno se prema njima odnositi zato što one u 
tom slučaju ostavljaju na licu ožiljke kakve ostavljaju i boginje. Stoga 
im ono, još od samog početka, treba posvetiti pažnju te jesti mnogo 
svježeg voća i povrća. 

Uloga se porodice u ovom smislu ne svodi samo na naređivanje 
i zabranjivanje te definisanje pravila i propisa u vezi s jelom i pićem, 
nego su roditelji dužni štititi tijelo svoga djeteta, koje je stanište nje- 
gove duše i razuma, od svega onoga što bi mu moglo nanijeti zlo i 
štetu. Ta se zaštita manifestira kroz savjetovanje djeteta da se drži 
podalje od lošeg i pokuđenog morala te zabranjenih jela i pića kako bi 
njegovo tijelo ustrajalo na Pravom putu koji je Allah, dž.š., propisao i 
kako bi ostalo snažno i sposobno. Na taj način, ono će doživjeti sreću 
i na ovom i na onom svijetu imajući u vidu da se njegovo tijelo smatra 
staništem koje njeguje i baštini osnove islamskog odgoja koji gradi i 
oblikuje ljudsku ličnost. 200 



Higijena i opće vladanje 

U ovom periodu i nakon što se dijete još od malih nogu nauči na 
najbolji način održavanja higijene, roditelji trebaju nastaviti ono što 
su započeli kada je u pitanju poučavanje djeteta te održavati njego- 
vu i konkretnu i apstraktnu higijenu i čistoću. U tom smislu, trebaju 
mu dati do znanja da musliman treba biti čistog tijela i odjeće. Može 
še desiti da djevojčica u ovom periodu dobije menstruaciju i zato je 
200 Isto, 86. 

majka dužna pojasniti joj pravila i propise u vezi s tim te joj ukazati 
na to da nema potrebe da se uznemirava zbog krvi koju eventualno 
ugleda na svojoj odjeći i da je to menstrualna krv i ono što je Allah, 
dž.š., propisao ženama. 

Zatim joj majka treba objasniti da mora voditi računa o svojim 
spolnim organima te upotrebljavati komad čiste tkanine ili ono što se 
naziva higijenskim uloškom kako se krv ne bi pojavila na odjeći te je 
dovela u veoma nezgodnu situaciju. 

Nadalje joj majka treba preporučiti da se što češće tušira u tim 
danima imajući u vidu da tu pojavu prati neugodan miris koji bi mo- 
gao osjetiti onaj koji sjedi do nje. 

Djevojčicama treba dati do znanja da u tim danima ne smiju do- 
dirivati Kur'an te da trebaju prekinuti s namazima, postom i obavlja- 
njem tavafa ukoliko su na hadžu. 

S druge strane, nije im zabranjeno da u tim danima uče dove ili 
čitaju različita naučna djela. 

Majka treba objasniti svojoj kćerki kako će znati kada je menstru- 
acija prestala i u tom smislu treba joj ukazati na to da se krajem men- 
struacije pojavljuju sasušeni ostaci (tragovi) zamućene smjese. Tako 
će svaka djevojčica znati koliko joj dugo traje menstruacija imajući u 
vidu da se trajanje menstrualnog ciklusa razlikuje od jedne do druge 
ženske osobe. 

Majka treba poučiti svoju kćerku kako će se okupati nakon men- 
struacije te joj pojasniti hadis Allahovog Poslanika, s.a.v.s., u kojem 
stoji da ga je jedne prilike Esma upitala o kupanju nakon menstruacije 
te da je on odgovorio: "Žena se kupa nakon menstruacije tako što 
uzme vodu i lotosovo lišće te se čisti i to dobro uradi. Zatim vodu 
sipa na glavu i trlja je tako jako da dospije do korijena kose. Nakon 

toga na sebe sipa vodu te uzima komad vune (ili pamuka) natopljen 
mošusom pa se njime čisti." Esma je upitala: "Kako se njime čisti?" 
Allahov je Poslanik, s.a.v.s., odgovorio: "Neka je slavljen Allah!! Čistiš 
se njime." Onda je h. Aiša, r.a., tiho, da niko ne čuje, dodala: "Pratiš 
trag krvi." 

Imam En-Nevevi veli: "Sunnet je onima koje se kupaju nakon 
menstruacije uzeti misk i njime natopiti komad pamuka, tkanine ili 
nečeg sličnog te to nakon kupanja staviti na spolno mjesto. Većina 
šerijatskih pravnika kaže da se pod upotrebom miška podrazumijeva 
parfemisanje spolnog mjesta i otklanjanje neugodnog mirisa." 201 

Majka je dužna pojasniti svojoj kćerki i druge pojave osim men- 
struacije nakon kojih je dužna okupati se, kao što su, npr., snovi, koji 
rezultiraju polucijom, imajući u vidu hadis koji prenosi h. Aiša, r.a., i u 
kojem stoji da je jedne prilike Ummu Selema el-Ensarijja upitala Alla- 
hovog Poslanika, s.a.v.s.: "O Allahov Poslaniče! Allah, dž.š., se ne stidi 
istine. Da li je žena dužna okupati se nakon snova, koji obično rezulti- 
raju polucijom?" Allahov je Poslanik, s.a.v.s., odgovorio: "Jeste, ukoliko 
nakon toga, na odjeći ili posteljini, vidi tragove sjemene tekućine." 202 

Majka treba poučiti svoju kćerku i o njenim ostalim urođenim 
sklonostima te je, s tim u vezi, podsjetiti na obavezu redovnog či- 
šćenje zuba, rezanja noktiju i uklanjanja dlaka ispod pazuha, kao što 
je poželjno da je podstiče i na otklanjanje stidnih dlaka oko spolnog 
organa te da joj dadne do znanja da to treba činiti najmanje svakih 
četrdeset dana. Neke majke zabranjuju svojim kćerkama uklanjanje 
dlaka oko spolnog organa pozivajući se na to da je to dozvoljeno tek 
uoči prve bračne noći. Međutim, to je pravo neznanje imajući u vidu 
da mnogo dlaka na tom mjestu biva povodom razmnožavanja bakte- 
rija, a posebno kada se po njima polijepi menstrualna krv ili, pak, znoj 

201 Mmlim bi Serhi n-Nam, 4/13. 

202 MusHm bi šerhi n-Nevcvi, 4/13; Buhari, 609 1 . 

u vrelim ljetnim danima, pa se s njih šire neugodni mirisi i djevojci 
stvaraju neugodnosti. Sunnet je, dakle, brijanje dijela tijela oko spol- 
nog organa svake sedmice ili, kao što smo već spomenuli, najmanje 
svakih četrdeset dana. 201 

Roditelji moraju podsjećati svoje dijete na neophodnost održa- 
vanja čistoće usta kako niko ne bi osjetio neugodan miris iz njegovih 
usta, a to će postići čišćenjem usta i zuba nakon svakog obroka misva- 
kom ili četkicom i pastom za zube. Zatim, roditelji trebaju redovno 
pregledati svoje dijete kako bi ga zaštitili i očuvali njegovu čistoću. 204 

Majka treba obavezati svoje dijete da se brine o svojoj kosi ima- 
jući u vidu da je Allahov Poslanik, s.a.v.s., naredio da se o kosi vodi 
računa te da je dotjeruje. Majka mu treba dati do znanja da je ono 
dostiglo dob u kojem mu je dozvoljeno da se oslanja na sebe kada je u 
pitanju briga o tijelu i kosi te mu pojasniti da se ukazivanje poštovanja 
prema kosi sastoji u njenom čišćenju, češljanju i parfimisanju kozme- 
tičkim sredstvima koja su biljnog sastava. S druge strane, dijete treba 
izbjegavati hemijska kozmetička sredstva koja su opasna i štetna za 
kožu na glavi. Treba ga upozoriti i na neurednu, raščupanu i razbaru- 
šenu kosu, jer bi u tom slučaju ličilo šejtanu imajući u vidu predanje u 
kojem stoji da je kod Allahovog Poslanika, s.a.v.s., jedne prilike došao 
neki čovjek raščupane i razbarušene kose i brade, pa mu je Allahov 
Poslanik, s.a.v.s., pokazao rukom da izađe, kao da je time zapravo že- 
lio reči da popravi i uredi kosu i bradu. Čovjek je to i učinio, a zatim 
se vratio, pa mu je Allahov Poslanik, s.a.v.s., rekao: "Zar ovo nije bolje 
nego da neko od vas dođe neuredne glave (kose), kao da je šejtan?!" 205 

Ako je ovo slučaj s muškarcem, šta bi onda kazali za ženu ili 
djevojku kod kojih je kosa bujnija nego kod muškaraca i kojima ona 
zapravo predstavlja ukras te obilježje sjaja i ljepote. 

203 Sunenu l-jitrt ti l-mer'eti l-mustime. 

204 Bilježe Buhari, 1776; Muslim, 1255. 

205 Bilježi Malik u djelu El-Muvetta', 1 770. 

Poučavajući dijete vjerskim propisima, ono će sačuvati svoju 
unutrašnju čistoću, dok se vanjska čistoća manifestuje kroz čistoću 
odjeće, a posebno hidžaba, i zato majka treba ukazivati svojoj kćerki 
na potrebu potpune ustrajnosti kada je u pitanju hidžab te joj dati do 
znanja sljedeće: 

• hidžab je propisan svim ženama vjernicama i smatra se obligat- 
nom vjerskom dužnošću; 

• kćerke i supruge Allahovog Poslanika, s.a.v.s., su primjer i uzor 
ostalim djevojkama i ženama; 

• šerijatski džilbab (dugačka košulja) treba biti ukras, ali i nešto što 
prekriva čitavo tijelo; 

• hidžab nije propisan muslimanki da bi joj predstavljao teret, nego 
kao nešto čime joj se ukazuje čast i poštovanje; 

• odijevanje šerijatskog hidžaba predstavlja zaštitu za ženu musli- 
manku posebno, a i za sve žene općenito, te nešto što sprečava 
da se u društvu pojavi nered i razvrat; 

• muslimanka je dužna prekriti velom glavu, vrat i prsa kako to ne 
bi mogli vidjeti stranci; 

• otkrivanje djevojke ili žene rezultira brojnim neredima i zlodje- 
lima. 



Kada je u pitanju opće vladanje kojem djevojke trebaju težiti, 
spomenut ćemo da su dužne izbjegavati oblačenje visokih potpetica 
i tijesne odjeće. Naime, u periodu puberteta djevojke su sklone opo- 
našanju onih koje su starije od njih kada je u pitanju aspekat uljepša- 
vanja i oblačenje obuće visokih potpetica s ciljem privlačenja pažnje 
i pogleda te zbog postizanja unutrašnjeg osjećaja da su postale odra- 
sle i da više nisu djeca. Zbog toga je dužnost roditelja da djetetu u 
periodu puberteta ukažu na to da se oblačenjem visokih potpetica 

izlažu mogućnosti da padnu onda kada im j e naređeno da izbjegavaju 
opasnosti, kao i na to da od visokih potpetica nema nikakve koristi 
nego samo i jedino štete koja se očituje kroz ograničavanje njene ak- 
tivnosti, čilosti i vitalnosti, kao i kroz nanošenje štete njenom tijelu, a 
posebno stopalima i potkoljenicama imajući u vidu da kroz duži vre- 
menski period dovodi do ukrućivanja mišića potkoljenica. Isto tako, 
medicinski je dokazano da visoke potpetice štetu nanose i maternica- 
ma imajući u vidu da tijelo u tom slučaju nije uspravno (u prirodnom 
položaju) prilikom kretanja. Tome, naravno, treba pridodati i vjerske 
i moralne negativne posljedice, kao što je, npr., privlačenje pažnje 
drugih ljudi na ulici. 

Majka treba pojasniti svojoj kćerki i značenje riječi es-safiratu l- 
kasijat koje Allahov Poslanik, s.a.v.s., spominje u sljedećem hadisu: 
"Postoje dvije kategorije stanovnika vatre koje još nisam vidio: ljudi 
koji nose bičeve poput goveđih repova i njima udaraju ljude te žene 
koje su odjevene kao da su gole. One se oholo kreću, uvijaju se u 
hodu, i druge podstiču da se isto ponašaju, a glave su im poput grbi 
(horosanskih) deva. One zasigurno neće ući u Džennet niti će osjetiti 
njegov miris. Njegov miris će se nalaziti na toj i toj udaljenosti." 206 

Te dvije kategorije ljudi vidimo mi danas. Tako su oni koji nose 

bičeve danas svima poznati. Žene, pak, koje su odjevene kao da su 

gole prisutne su i vidljive u svakom trenutku i na svakom mjestu, 

od krajnjeg istoka islamskog svijeta do njegovog krajnjeg zapada, i 

od krajnjeg sjevera islamskog svijeta do njegovog krajnjeg juga, osim 

onih kojima se Allah, dž.š., smilovao. One među njima koje imaju više 

stida jedan dio tijela pokrivaju, a drugi otkrivaju, dok one među njima 

koje imaju manje stida oblače tanku odjeću kroz koju se nazire oblik 

njihovog tijela, ili, pak, odjeću koja je tijesna i na kojoj se ocrtavaju 

svi detalji njihovog tijela. Riječi: a g lave su im poput grbi (horosanskih) deva 
206 Bilježi Muslim, 2128, KJtabu l-libas vt ^im. 

podrazumijevaju frizure koje su u skladu s posljednjom svjetskom 
modom, a koje žensku kosu čine poput devinih grbi, u smislu da biva 
usmjerena prema gore. Svemu tome smo danas svjedoci imajući u 
vidu da su to stvari koje primjećujemo kod onih koji islamskim upu- 
tama ne pridaju nikakav značaj niti se pridržavaju onoga što je Allah, 
dž.š., propisao, kao što je prekrivanje glave i tijela. Ove dvije katego- 
rije ljudi Allahov Poslanik, s;a.v.s., nije vidio, ali ih mi viđamo u ovim 
zlokobnim danima. Gospodaru moj, smiluj se ženama i djevojkama 
muslimankama. 

Majka je dužna upozoravati svoju kćerku na otkrivanje i pretje- 
rano dotjerivanje i šminkanje, dok bi očeva dužnost bila da kod svoje 
kćerke insistira na oblačenju šerijatski propisne odjeće kada dostigne 
doba menstruacije imajući u vidu da je u suprotnom izložena velikoj 
opasnosti. Naime, u tom slučaju, ni otac ni majka ne mogu biti sigurni 
da njihova razotkrivena i (pretjerano) dotjerana kćerka neće biti izlo- 
žena nemilim događajima o kojima svakodnevno slušamo, kao što 
su otmice, silovanja itd., a povod svemu tome bi bilo udaljavanje od 
najbolje upute, upute Allahovog poslanika, Muhammeda, s.a.v.s. 

Isto tako, majka treba upozoravati svoju kćerku i na neke vrste 
vladanja i ponašanja koje ne priliče ženama ili djevojkama musliman- 
kama, kao što su sljedeća: 

• sjedanje u taksi bez mahrema, pratioca s kojim zbog srodstva ne 
može stupiti u brak; 

• otvaranje vrata stana i izlaganje pogledima nepoznatih muškara- 
ca, kao što je vratar ili dostavljač određenih prehrambenih proi- 
zvoda, u odjeći koja je tijesna ili prozirna; 

• stajanje na terasi, s ciljem prostiranja oprane odjeće, otkrivene 
glave i ramena ili, pak, u prozirnoj odjeći; 

• oblačenje hidžaba, dok je dio tijela razotkriven ili je; 

• oblačenje islamske odjeće i, s druge strane, privlačenje pažnje 
prolaznika ili ostalih putnika u javnom prijevozu glasnim smije- 
hom ili nekim nepromišljenim pokretima i postupcima; 

• prekrivanje glave nikabom i, s druge strane, korištenje javnog pri- 
jevoza i kontaktiranje s muškarcima; 

• radno angažovanje žene pod hidžabom na poslovima koji joj ne 
priliče ili, pak, ispraćanje muža na posao namrštenog lica te u 
isto vrijeme dočekivanje kolege s osmjehom na licu, objedovanje 
s njim i razmjenjivanje šala. Mnogo je takvih slučajeva za koje 
smo čuli od radno angažiranih službenica, a osnovni uzrok sve- 
mu tome jeste miješanje osoba različitih spolova. 

• druženje djevojaka s njihovim kolegama po kafeterijama na fa- 
kultetima, a nekada i po kafanama te konzumiranje duhana. 

Majka treba skrenuti pažnju svoje kćerke i na potrebu izbjegava- 
nja loših prijateljica te je upoznati sa sljedećim hadisima Allahovog 
Poslanika, s.a.v.s.: "Druži se samo sa vjernicima i neka tvoju hranu 
jede samo onaj koji je pobožan i bogobojazan." 207 "Čovjek je u vjeri 
svoga prijatelja i zato neka pazi s kim će se družiti." 208 

Seksualno obrazovanje djece u pubertetu 

Profesor Muhammed Kutb kaže: "Problem o kojem u vezi s pe- 
riodom puberteta govore djela iz oblasti pedagogije i psihologije jeste 
problem spola, seksualnih odnosa. Naime, tjelesne promjene koje na- 
govještavaju početak spolnog sazrijevanja nameću se djetetu u puber- 
tetu te ga zaokupljaju i njegovu pažnju, spontano i bez mogućnosti da 
im se odupre i izbjegne ih, usmjeravaju ga na seksualne veze i odnose. 

207 Hadis je već ranije spomenut. 

208 Hadis je već ranije spomenut. 

U islamu, pak, ne postoji problem sa spolom, seksualnim odnosima. 
Taj se problem javlja zbog suprotstavljanja naravi s kojom jeAllah, 
dž.š., stvorio čovjeka iz bilo kojeg razloga. Sam spol, odnosno seksualni 
odnos, nije zabranjena tema u islamu. Seksualni nagon islam ne smatra 
poročnim niti ga na bilo koji način nastoji oslabiti i ugušiti imajući u 
vidu sljedeće Allahove, dž.š., riječi koje se odnose na kršćane: "...dok su 
monaštvo oni sami, kao novotariju, uveli— Mi im ga nismo propisali ... m9 

Enes b. Malik, r.a., prenosi da je Allahov Poslanik, s.a.v.s., jedne 
prilike rekao: 'Od ovosvjetskih dobara, dragim su mi učinjene žene i 
mirisi, dok je mojom radošću učinjen namaz.' 210 

U islamu se seksualni odnosi prakticiraju u ime Allaha, dž.š., u 
smislu da se prije tog čina izgovara Allahovo, dž.š., ime koje je najči- 
šće i najuzvišenije. Otuda, poremećaj i kolebanje u duši ne javljaju se 
zbog seksualnih osjećanja niti zbog bilo kakvih aktivnosti koje s time 
imaju veze. Islam osuđuje i smatra poročnim samo seksualni zločin. 
Prema tome, seksualne odnose islam ne smatra poročnim, ali ih i ne 
pušta van svojih granica niti im dozvoljava da čovjeka učine robom 
strasti. Islam, dakle, regulira seksualne odnose u smislu da ih dozvo- 
ljava u granicama Šerijata, koji je Allah, dž.š., propisao i u tim okviri- 
ma poziva ljude i podstiče ih na njih. Islam regulira seksualne odnose 
tako što pod njima podrazumijeva osjećanja ljubavi i samilosti, a ne 
samo životinjske strasti. S tim u vezi, Allah, dž.š., kaže: "I jedan od do- 
kada Njegovih jeste to što ^a vas, od vrste vaše, stvara %ene da se u% njih smirite, 
i što između vas uspostavlja ljubav i samilost; to su, %aista, pouke %a ljude koji 
rasgnišljaju. " 2 " Isto tako, islam regulira seksualne odnose tako što pod 
njima podrazumijeva porodicu, djecu i cjelokupno ekonomsko, soci- 
jalno, kulturno i moralno organiziranje." 212 

209 El-Hadid, 27. 

210 Bilježe En-Nesai, 3939; Ahmed u Musnedu, 3/128. 

211 Er-Rum,21. 

212 Menhedfu t-terbijeti l-islamijje, 5/207 ud. 

Kada djevojka odraste u zdravom islamskom okruženju i bez 
okolnosti i faktora koji bi je mogli seksualno poticati i izazivati, ona 

tome neće razmišljati imajući u vidu da seksualni nagon, uprkos 
svojoj aktivnosti i djelovanju, ne "insistira" na svome zadovoljavanju, 
osim u slučaju kada bude izazvan i podstaknut određenim vanjskim i 
unutrašnjim činiocima. 

Jedan od takvih činilaca jesu i razuzdani filmovi i ljubavne sapu- 
nice te izazovne i primamljive scene koje podstiču djecu na slijeđenje 

1 oponašanje. Nevval es-Sa'davi, koja je poznata po neprijateljskom 
odnosu prema islamu i koja se žestoko bori protiv hidžaba, u jednom 
je trenutku iskrenosti i otvorenosti rekla: "Prigušivanje seksualnog 
nagona u našem društvu moglo bi biti manje opasno po duševno 
zdravlje žena i djevojaka da naši mediji, umjetnost i kultura služe istim 
onim etičkim vrijednostima koje upravljaju odgajanjem djevojaka. 
Međutim, to nije slučaj imajući u vidu da ono što upravlja sredstvima 
informisanja, kulturom i umjetnošću nisu etičke vrijednosti koje se 
zasnivaju na prigušivanju seksualnog nagona, nego su to komercijalne 
vrijednosti koje se zasnivaju na profitu i zaradi od emitovanja ljubav- 
nih filmova, plesova i golih ženskih tijela te danonoćnog jaukanja pje- 
vača i pjevačica na radiju i televiziji i emitovanja golih bedara i grudi." 

Djevojčica u pubertetu se u ovom slučaju nalazi u situaciji da 
mora sama uspostaviti jednu tešku ravnotežu. Naime, mora se zado- 
voljiti takvim filmovima, prizorima i zvukovima koji otvoreno pozi- 
vaju na seks i razuzdanost, dok, s druge strane, mora nastojati da ne 
bude pod njihovim utjecajem, a ako i bude, što se u većini slučajeva 
dešava, treba nastojati to prikrije te simulirati nešto drugo. 

Ako, pak, taj utjecaj preraste u ponašanje, a to je prirodno kod 
običnog čovjeka, to bi bila jedna velika snaga i energija u životu dje- 
vojčice u pubertetu, došla ona do izražaja ili ne. Dolazak do izražaja 

te snage i energije dovodi djevojku do pretjeranog osjećaja straha ili 
grijeha koji je prati tokom čitavog života, a nekada kod nje izaziva i 
"seksualno zahlađenje" ili, pak, ima potpuno suprotan rezultat, s tim 
da nekada vodi i do njenog izbavljenja i oslobađanja te oponašanja 
onoga što primjećuje u stvarnosti. 

Općepoznato je da je djevojčica u periodu puberteta "prozirna", 
bezazlena i nesnalažljiva, a posebno u našem društvu koje njeguje 
istočnjačku tradiciju. Na nju se u periodu puberteta gleda kao na li- 
jepu ružu zato što ona živi sa simpatijama i saosjećanjem. Na nju se 
gleda kao na ljubav, lojalnost, slobodu i ukras, što se dovodi u vezu 
sa slikom djevojke njenog uzrasta na televiziji, a to rezultira etičkim 
poremećajima. Jedan američki učenjak veli: "Komercijalni filmovi 
koji se emituju širom svijeta podstiču i izazivaju seksualni nagon, a 
djevojke (u pubertetu) stiču iz njih štetne seksualne običaje i navike." 

Profesor Nu'man Ašur, osnivač realističkog pozorišta u Egiptu, 
kaže: "Talasi seksualnih te scena nasilja i kriminala preplavili su naše 
kinematografske filmove i loše humorističke maskarade koje pre- 
vladavaju u pozorišnim aktivnostima i bezvrijednim sapunicama na 
televiziji. Te apsurdne i ništavne besmislice kojima obiluju kulturni 
programi..." 

Statistički podaci koje su prikupili neki stručnjaci ukazuju na to 
da se štetne posljedice televizije očituju u sljedećem: 

• televizija je uzročnik 41 % kriminala i nasilja; 

• televizija je uzročnik 41 % poroka i ružnih djela; 

• zbog televizije, 63% učenika zapostavlja učenje; 

• televizija je uzročnik 47 % nesreća te prevara i obmana; 

• štetni efekti televizije na članove društvene zajednice su veći od 
onih korisnih za 72%. 

Pored toga, postoje mnogi statistički podaci koji govore o nega- 
tivnim stranama tog aparata prema kojima on, ukoliko se ne popravi, 
donosi više zla nego dobra. 213 

Jedan od takvih činilaca jesu i pokvareni i poročni časopisi i no- 
vine koje roditelji donose kući zbog zabave i razonode ne znajući pri 
tome da takvi časopisi i novine uništavaju moral mladića i djevoja- 
ka. Evo jednog primjera onoga što objavljuju takvi časopisi. Naime, 
u broju časopisa Sabahu l-hajr objavljenom 23. 2. 1992. godine pod 
naslovom Abdulhalim ... ve hubbu l-benat (Abdulhalim ... i ljubav ili na- 
klonost djevojaka) stoji: "...Ovaj je slavuj krajem dvadesetog stoljeća 
zauzeo mjesto u mašti djevojaka i on će živjeti u njihovim srcima bez 
obzira koliko godina prošlo..." Zatim je ovaj časopis uradio anketu 
s nekim djevojkama u periodu puberteta, pa je jedna od njih kazala: 
"Iako sam ja iz sadašnje generacije i nisam živjela u periodu života 
Abdulhalima bez ikakvog pretjerivanja mogu reći da ja dišem (ži- 
vim) s njegovim pjesmama , te osjećam kao da on samo meni pjeva..." 
Tako je, dakle, on postao njen uzor i neko koga će ona oponašati. 

Druga djevojčica, po imenu Emira, koja ima trinaest godina, od- 
govorila je: "Abdulhalim je za mene vrhunac koji će teško dostići bilo 
koji ovovremeni pjevač... Volim ga, jer on u svojim pjesmama govori 
o meni, mojoj ljubavi, sreći, tuzi..." 

Tako časopisi i novine uzdižu značaj "umjetnika" i "umjetnica" 
te ih podržavaju zbog malih svota novca koje im za to bivaju ispla- 
ćene. 214 

Profesor Enver el-Džundi, neka mu se Allah, dž.š., smiluje, kaže: 
"Neke novine još uvijek uzdižu značaj glumica i pjevačica te im pripi- 
suju lažna junaštva i zasluge. S druge strane, mobilizirane su desetine 

213 Profesor Muhammed Kamil Abdussamed, Ut-Tilifi^ijun btjm l-htdmi ve /-bina'; Jusuf 
Rešad, El-Afenu l-fenni. 

214 Neki „umjetnici" i „umjetnice" unajmljuju novinare te im isplaćuju određene mjesečne 
iznose da pišu o njima. 

spisatelja iz te oblasti koji svoja pera natapaju otrovom kako bi za njih 
stavili na papir pripovijetke, predanja i pozorišne predstave ... Otuda, 
mnogi su sociolozi primijetili da svi naši kinematografski filmovi te 
većina pozorišnih predstava i radio i televizijskih emisija, jako je mali 
broj izuzetaka, siju sjeme nereda, razdora, izdaje i poroka." 215 

Zato moramo biti jako oprezni kako takvi časopisi i novine ne bi 
našli puta do naših domova. 

Nekada u djevojci seksualne nagone i sklonosti bude i izazivaju 
njen otac ili braća tako što sjede pred njom u donjem vešu. S druge 
strane, isti je slučaj i sa seksualnim sklonostima koje kod muške dje- 
ce budi i izaziva majka sjedeći pred njima u odjeći koju inače oblači 
samo za svoga muža. Nadalje, istim će posljedicama rezultirati i od- 
lasci u ljetovališta u toku ljeta gdje djevojke (i mladići) viđaju gola ti- 
jela i prizore koji im štete te u njima izazivaju i bude seksualni nagon. 

To bi bili neki od činilaca koji u omladini bude skriveni seksualni 
nagon i zato roditelji moraju biti jako oprezni kada je u pitanju televi- 
zija, a posebno nakon pojavljivanja satelitskih antena i programa koji 
danonoćno emitiraju razuzdane prizore. Za taj aparat mora postojati 
alternativa ili uz njega treba postaviti i video-aparat preko kojeg će 
roditelji puštati svrsishodne filmove i korisna predavanja. Alternativa 
televiziji može biti i kompjuter uz nadzor roditelja nad CD nosačima 
koji se na njemu koriste, a mnogi od njih veoma su korisni i od velike 
su pomoći. Isto tako, roditelji moraju biti oprezni kada je u pitanju i 
kupovina poročnih časopisa i novina koji su puni sramotnih i neča- 
snih slika i ilustracija. Nadalje, od roditelja se očekuje da se ponašaju 
u skladu s islamskim moralom i etikom te da pred djecom ne oblače 
odjeću koja bi mogla izazvati i raspiriti njihove strasti. Na taj će način 
oni svoju djecu zadržati unutar kuće te će ih sačuvati podalje od sek- 
sualnih poticaja. 

215 El-'Aftnu l-fenni. 

Kada su u pitanju vanjski činioci koji kod omladine bude i pod- 
stiču nagon ili, u najmanju ruku, čine da one o tome mnogo raz- 
mišljaju, reći ćemo da su oni jako brojni zato što je društvo danas 
postalo poročnije i razuzdanije nego ranije, a naročito u gradovima. 

Kada su u pitanju vanjski činioci koji podstiču i izazivaju seksual- 
ni nagon kod omladine općenito, i jednog i drugog spola, spomenut 
ćemo poročne elektronske reklame i sramotne prizore koji se emituju 
na glavnim gradskim ulicama, a koji nanose štetu osjećanjima i mla- 
dih i odraslih ljudi. Zato se postavlja pitanje da li film ulazi u okvire 
islamske umjetnosti. 

Profesor Muhammed Kutb veli: "Što se tiče filmografije ja 
smatram da je to posljednja disciplina koja bi se mogla svesti u okvire 
islamske umjetnosti, ne zato što je ona sama po sebi zabranjena, nego 
zbog toga što je ona u svome današnjem raspuštenom i razuzdanom 
obliku vrlo daleko od islamskog ozračja." 

Kinematografija te nemoralni, razvratni i poročni filmovi i prizo- 
ri koje propagira i pušta u opticaj pomažu u širenju svega onoga što 
je u suprotnosti sa Šerijatom te potiskuju vrline i pohvalna svojstva. 
Ono što kinematografske kuće emitiraju između ostalog pomaže i u 
sljedećem: 

1 . u umu onoga koji takve filmove i prizore gleda usađuje kriminal- 
ne i zločinačke koncepte i shvatanja; 

2. među omladinom širi i propagira poroke te smisao i značenje 
zabranjenih ljubavnih odnosa; 

3. izvrće istinu i činjenice te bezvrijednim sadržajima ljudima ispire 
mozgove; 

4. ismijava vjeru i bori se protiv nje te šir j razvrat i poroke. 
Navest ćemo jedan primjer kako bi slika bila jasnija i kako ne 

bismo zvučali kao neko ko krivo sumnjiči i kleveće kinematografsku 
industriju u arapskom svijetu općenito, a u Egiptu posebno. Naime, 
gospođa 1'ticlal Mumtaz, bivša direktorica Ureda za kontrolu i nadzor 
televizijskog umjetničkog stvaralaštva, koja se usprotivila ekranizira- 
nju i emitiranju jednog dijela Trilogije Nedžiba Mahfuza (Kasru š-ševk) 
kaže: "Ovaj film, u svojoj općenitosti, je poziv na grijeh, razvrat, ne- 
moral, blud i uništavanje porodice te prikazivanje egipatskog društva 
kao zajednice koju zaokuplja i interesuje samo ljubav i poroci i koja je 
u cjelini pokvarena. Tako su otac i njegova generacija pokvareni, a po- 
kvaren je i sin, odnosno generacija koja slijedi nakon gore spomenute. 

Film je, dakle, poziv na uništavanje svih duhovnih vrijednosti. Po- 
red toga što je pun seksualnih scena, nagomilanih golih tijela koja imaju 
za cilj prosto i odvratno uzbuđivanje i razdraživanje te jeftinih i vulgar- 
nih riječi i izraza koje uništavaju dobro poznate vrijednosti, film u sebi 
sadrži i propagandu koja nanosi štetu islamu. Tako se u filmu mogu čuti 
riječi koje na podrugljiv način tretiraju vjerske vrijednosti i odlike, kao 
što su riječi: Alkohol je ključ sreće i zadovoljstva itd." 216 

Ovo je samo jedan primjer filmova koji se prikazuju na bioskop- 
skim platnima, a zatim bivaju emitirani na TV aparatima koje prate 
milioni ljudi. Dovoljan nam je Allah, dž.š., i divan li je On pomoćnik 
protiv razvrata i poroka koji se šire i propagiraju. S tim u vezi, Allah, 
dž.š., kaže: "One koji vole da se vjernicama šire bestidne glasine čeka teška 
ka^na i na ovom i na onom svijetu; Allah sve %na, a w' ne %nate. ' e ' 7 A oni koji 
danas imaju nadzor i kontrolu nad sredstvima informisanja u našim 
zemljama vole da se o vjernicima šire bestidne glasine. 

Jedan od vanjskih činilaca koji pokreću seksualni nagon kod pu- 
bertetlija jeste i miješanje do kojeg dolazi kroz obrazovanje i radno an- 
gažovanje žena i djevojaka. Odmah da kažemo da mi nismo protiv 

216 El-Afenu l-fenni. 

217 En-Nur, 19. 

obrazovanja djevojaka te radnog angažovanja žena. Međutim, ako 
je to obrazovanje i radno angažovanje povod miješanja muškaraca i 
žena čiji rezultat biva pokvarenost, raspuštenost i nered kojem smo 
i mi svjedoci, onda islam time nije zadovoljan. Ako se, pak, to obra- 
zovanje pridržava islamskih pravila i propisa, onda islam nema ništa 
protiv obrazovanja djevojaka. Melik Hafni Nasif u vezi s obrazova- 
njem kaže: "Da je zakonodavstvo u mojim rukama, izdala bih sljede- 
će propise u vezi s obrazovanjem djevojaka: 

• poučavanje djevojaka ispravnoj vjeri, tj. kur'anskim i uputama 
Sunneta Allahovog Poslanika, s.a.v.s; 

• osnovno i srednje obrazovanje djevojaka, s tim da bi prvo spo- 
menuto (osnovno) bilo obavezno svima, bez miješanja djece ra- 
zličitih spolova,; 

• poučavanje (teoretsko i praktično) djevojaka kućnim poslovima, 
propisima u vezi s higijenom, odgajanju djece i prvoj pomoći. 

• specijaliziranje jednog broja djevojaka u medicini i pedagogiji 
kako bi u tom smislu bile od koristi odraslim ženama; 

• davanje slobode djevojkama koje žele izučavati i druge napredne 
znanosti, ali bez miješanja, trivijalnog i bestidnog ponašanja te 
moralnog posrtanja; 

• poučavanje djevojaka još od malih nogu iskrenosti i ozbiljnosti 
u radu i strpljivosti te drugim vrlinama i pohvalnim svojstvima; 

• slijeđenje šerijatski propisanog puta u sklapanju zaruka i braka. 
U tom smislu, dvoje ne mogu stupiti u brak prije nego što se sa- 
stanu uz prisustvo mahrema, djevojčinog srodnika s kojim zbog 
rodbinskih veza ne može stupiti u brak; 

• slijeđenje običaja Turkinja u Istanbulu kada je u pitanju prekriva- 
nje glave velom koji pada preko kose, očiju i ušiju te odijevanje 
plašta koji najviše liči ogrtaču s dugmadima ili bez njih, kao što 

je odjeća žena na arapskom zapadu, a to je odjeća koja prekriva 
tijelo do peta i ima dugačke rukave; 

• čuvanje interesa domovine i ustezanje, u granicama mogućnosti, 
od onoga što je strano; 

• sprovođenje u djelo navedenoga obaveza je naše braće muslima- 
na. 2 ' 8 

To bi bili prijedlozi Melike Hafni Nasife u vezi s obrazovanjem 
djevojaka i žena, koji su objavljeni u dvanaestom broju časopisa El- 
Menar. Naravno, ovi prijedlozi nisu spro vođeni u djelo i bili su uza- 
ludni. 

U vezi s miješanjem muškaraca i žena, čovjek treba biti oprezan 
ne samo u obrazovanju nego i u mnogim drugim situacijama i na 
mnogim drugim mjestima koja su pretrpana muškarcima i ženama, 
kao što su sredstva javnog prijevoza, državni uredi i institucije itd. 

Miješanje ljudi različitih spolova jedan je od najvećih uzroka i po- 
voda činjenja bluda i razvrata, a još opasnije od toga jeste osamljiva- 
nje sa ženom s kojom nas rodbinske veze ne sprečavaju da stupimo u 
brak imajući u vidu da je to jedan od načina na koji nam šejtan prilazi. 

Naime, Ukba b. Amir, r.a., prenosi da je Allahov Poslanik, s.a.v.s., 
rekao: "Čuvajte se ulaska kod žena (osamljivanja sa ženama)." Jedan 
je od ensarija upitao: "Je li se to odnosi i na djevera?" Allahov je Po- 
slanik, s.a.v.s., odgovorio: "Djever je smrt (je ravan smrti)." 219 

Abdullah b. Amr, r.a., prenosi da su jedne prilike kod Esme bint 
Umejs ušli neki ljudi iz plemena Benu Hašim te da je nakon toga kod 
nje ušao i h. Ebu Bekr, r.a., za kojeg je ona tada bila udata, pa mu se to 
nije dopalo. Spomenuo je to Allahovom Poslaniku, s.a.v.s., rekavši: "Vi- 
dio sam samo dobro." Onda je Allahov Poslanik, s.a.v.s., rekao: "Allah 

218 Preuzeto iz djela El-Mer'e fi t-tesawuri /-islami, Abdulmute'al el-Džebri. 

219 Bilježe Buhari, 5232; En-Nesai, Vretu n-nisa', 334. 

ju je oslobodio toga (oprostio joj je)." Nakon toga se AJlahov Poslanik, 
s.a.v.s., popeo na minber i rekao: "Neka niko nakon ovog dana ne ulazi 
kod žene kojoj je muž odsutan bez pratnje jednoga ili dvojice ljudi." 220 

Jedne prilike, h. Omer, r.a., je u El-Džabiji (mjesto u Siriji) držao 
hutbu, pa je rekao: "Jedne se prilike Allahov Poslanik, s.a.v.s., popeo 
na jedno ovakvo mjesto i rekao: 'Postupajte lijepo prema mojim asha- 
bima, zatim prema onima koji dođu nakon njih, a zatim prema onima 
koji dođu i nakon njih. Nakon toga će se raširiti laž, pa će se čovjek 
zaklinjati prije nego što se to od njega i zatraži i svjedočit će prije 
nego što se i to od njega zatraži. Onaj koji bude želio zaraditi središnji 
i najbolji dio Dženneta, neka se drži džemata, jer je šejtan s onim koji 
je sam, dok je od dvojice udaljeniji. Ta kada god se muškarac osami sa 
ženom, treći im je šejtan, a onaj kojeg budu mučila i žalostila njegova 
zla djela te radovala i veselila ona dobra, zasigurno je vjernik."' 221 

Pod osamljivanjem se podrazumijeva izdvajanje muškarca i žene 
od ostalih ljudi, a na osnovu onoga što smo ranije spomenuli može- 
mo spoznati kolika je opasnost od miješanja različitih spolova u bilo 
kojim okolnostima i prilikama. 

Među vanjskim činiocima koji utječu na pubertetlije jeste i loše 
društvo. Djevojka u periodu puberteta teži kontaktiranju sa svojim 
vršnjakinjama te uključivanju u njihovo društvo. U tom slučaju, ako je 
ona naivna, slabe vjere i bez jasno definiranih osobina, brzo će osje- 
titi utjecaj lošeg društva i brzo će od njega preuzeti najlošije običaje i 
najružnija svojstva, te će se brzim koracima kretati s njima putem zla 
i nesreće sve dok pokvarenost i odstupanje ne postanu njen ukorije- 
njeni običaj, kada postaje teško vratiti je na ispravnu stazu i Pravi put 
te izbaviti je iz ponora zablude i bijede, osim ako Allah, dž.š., to želi. 

220 Bilježi Muslim, 22. 

221 Bilježe Ibn Madža, 2363; En-Nesai, 337; Ebu Ja'la u svome Musnedu, 1/133; Buhari, Babu 
had^dij n-nisa', 1862. 

Loše je društvo velika opasnost po djevojku u pubertetu imajući 
u vidu da je ono vodi razvratu, izopačenosti i pokvarenosti. Zato su 
roditelji dužni, u odgajanju djevojaka, rukovoditi se islamskim pe- 
dagoškim uputama i smjernicama te ih upozoravati i sprečavati da 
kontaktiraju s lošim društvom i izgubljenim vršnjakinjama čija je je- 
dina preokupacija zabava i besposličarenje te gubljenje vremena bez 
ikakvog dobrog cilja u životu. Zatim su roditelji dužni u potpunosti 
nadzirati i kontrolirati djevojke u pubertetu kako bi bili upoznati s 
koracima koje prave, s osobama s kojima se druže, ali bez pritiska 
koji bi ih učinio mrzovoljnim, buntovnim i srditim, nego uz zalaga- 
nje, strpljivost i skretanje njihove pažnje na strah za njih te njihovo 
upoznavanje s činjenicom da je djevojkama u njihovoj dobi potreban 
nadzor i da nije ispravno puštati ih van kuće bez pratnje. Majka je 
dužna uvjeriti se u ispravan moral drugarica njene kćerke, njihovo 
vjerovanje, čestitost i poštenje, te je ne prepustiti lošem društvu zbog 
kojeg bi ona okrenula leđa vjeri te ostala bez morala, kao i bez ovoga 
i onoga svijeta. Ona joj treba odabrati dobro društvo koje će je pod- 
sjećati, ukoliko zaboravi, savjetovati kada zastrani, pomoći kada se 
popravlja i stalno joj skretati pažnju na uputstva i smjernice islama te 
je upozoravati na loše drugarice i prijateljice. 222 

Djevojke u pubertetu nije moguće izolirati iz društva u kojem 
žive i u kojem se nered i izopačenost pojavila na moru, kopnu i u zra- 
ku. Nered i izopačenost u ovom vremenu najizraženija je i najinten- 
zivnija, a može ga se sačuvati samo onaj kome se Allah, dž.š., smiluje 
i od istoga sačuva. Kako bi naše kćerke držali podalje od tog nereda i 
izopačenosti, dužni smo se pridržavati sljedećeg: 
1 . u njihove duše treba usaditi duh vjerovanja te ih podizati u ozrač- 
ju čestitosti i vrlina, uz stalno podsjećanje te praćenje i nadzor 
kako ne bi zapale u glib izopačenog društva; 

222 Ed-Devru t-terbtvi li l-validejn, 2/122. 

2. treba požuriti s njihovom udajom, jer ih to štiti od moralnih po- 
srtaja i seksualnih nagona. S druge strane, mediji upozoravaju na 
rano sklapanje braka i "štete" koje iz toga proizilaze te se na taj 
način bore protiv vrlina i urođenih svojstava i doprinose dodat- 
nom širenju razvrata i nemorala; 

3. djevojke u pubertetu treba držati podalje od poročnih i razuzda- 
nih prizora koji podstiču i izazivaju njihove nagone, a koje kroz 
bijedne filmove ljudima emitiraju televizijske stanice. Isto tako, 
treba bojkotirati i novine i časopise u kojima se objavljuju slike i 
vijesti o glumcima i glumicama. Nadalje, djevojkama i djevojči- 
cama u pubertetu ne treba dozvoljavati da putuju u ljetovališta u 
kojima su ljudi međusobno izmiješani i u kojima gola tijela u istoj 
mjeri podstiču strasti i kod mladića i kod djevojaka; 

4. djevojkama u pubertetu treba osigurati dobro i čestito društvo 
koje će im pomagati da se drže Allahovog, dž.š., puta. Spomenut 
ćemo ovdje jedan slučaj koji navodi šejh Abdullah Ulvan s ci- 
ljem skretanja pažnje i upozoravanja na posljedice kontaktiranja 
s lošim društvom. Naime, on veli: "Dok je nastavnica tjelesnog 
odgoja učenicama jedne srednje škole za djevojke držala nastavu 
iz tjelesnog odgoja, jedna se djevojka iznenada onesvijestila i pala 
na pod. Odmah je prebačena u bolnicu kako bi joj se pružila me- 
dicinska pomoć, pa je nakon medicinskog pregleda ustanovljeno 
da je trudna. Provedena je istraga te je utvrđeno da djevojka, za- 
jedno s pet drugih učenica njene dobi, ima veze s jednim od tajnih 
centara za prostituciju, a da škola i njena porodica ništa o tome 
nisu znali. Utvrđeno je i to da je jedna od tih djevojaka radila za 
te centre prostitucije i prije nego što se upisala u srednju školu na 
što ju je inspirisala njena majka prostitutka. Zatim je ona svojim 
primamljivim metodama i svojim drugaricama uspjela uljepšati i 

lijepim prikazati put razvrata i poroka tako da su i one doživjele 
tu sramotnu sudbinu i bolni kraj." 223 Tako rezultat kontaktiranja s 
lošim društvom uvijek biva kajanje i bol onda kada od tog kajanja 
i boli nema nikakve koristi. Zato, majko, budi oprezna kada je u 
pitanju loše društvo tvojih kćerki i sinova. Neka nas sve Allah, 
dž.š., sačuva od lošeg i pokvarenog društva; 
5. djevojke u pubertetu treba navikavati da obaraju svoje poglede 
zato što je to način da se spriječi podsticanje i izazivanje seksual- 
nog nagona kod njih. To, također, ima pozitivan utjecaj i na nji- 
hovo duševno zdravlje te društveno vladanje i ponašanje. Naime, 
Allah, dž.š., naređuje vjernicama u islamskom društvu da obore 
svoje poglede te da se otkrivaju samo pred mahremima (srodni- 
cima s kojima zbog rodbinskih veza ne mogu stupiti u brak) kako 
bi kod njih urođeni nagon ostao skriven i kako u svakom trenut- 
ku ne bi bio podstican i izazivan, sve dok ne dođe odgovarajuće 
vrijeme za stupanje u brak koji je Allah, dž.š., dozvolio i učinio 
zakonitim načinom odazivanja tom nagonu u duši muškarca ili 
žene. Uvažavanje ovog propisa, koji se smatra faktorom zaštite i 
okrilja tokom čitavog perioda puberteta, pomaže djevojci u pu- 
bertetu da odrasta u miru i sigurnosti. S tim u vezi, Allah, dž.š., 
kaže: "Reci vjernicima neka obore poglede svoje i neka vode brigu stidnim 
mjestima svojim; to im je bolje, jer Allah, uistinu, ^na ono što oni rade. ,a24 
Prema tome, slijeđenje Allahovog, dž.š., puta i izvršavanje Njego- 
vih naredbi štiti vjernike od padanja u šejtanove zamke. Isti je slučaj 
i sa vjernicama imajući u vidu sljedeće Allahove, dž.š., riječi: "A reci 
vjernicama neka obore poglede svoje i neka vode brigu stidnim mjestima svojim; 
i neka ne dozvole da se od ukrasa njihovih vidi išta osim onoga što je ionako 
spoljašnje ...' e25 

223 Terbijetu l-evlad fi /-islam, 1/531. Stranice crne hronike u novinama i časopisima, kako u 
Egiptu tako i širom arapskog svijeta, pune su ovakvih slučajeva. 

224 En-Nur, 30. 

225 En-Nur, 31. 

Obaranje pogleda, dakle, i muškarca i ženu odvraća od slijeđenja 
šejtana te ih štiti od svake nedaće i nevolje koja s time ima veze i u 
čijoj osnovi je pogled. Allahov Poslanik, s.a.v.s., kaže: "Čovjeku je 
propisan njegov dio bluda koji će on neizbježno počiniti. Tako je 
blud očiju u gledanju, blud ušiju u slušanju, blud jezika u govoru, blud 
ruku u hvatanju, blud nogu u koračanju. Srce žudi i želi, a to potvrđu- 
je ili demantira spolni organ." 226 

Od Džabira se prenosi da je jedne prilike upitao Allahovog Po- 
slanika, s.a.v.s., o iznenadnom pogledu te da mu je on odgovorio: 
"Obori svoj pogled." 227 

Pogled se obara i pred slijepim čovjekom. Naime, Ummu Selema, 
r.a., prenosi da je jedne prilike bila kod Allahovog Poslanika, s.a.v.s., 
te da je, dok su još uvijek bili kod njega, došao Ibn Ummi Mektum i 
ušao kod Allahovog Poslanika, s.a.v.s. To je bilo nakon što je ženama 
naređeno da se pokrivaju, pa je Allahov Poslanik, s.a.v.s., rekao: "Po- 
krijte se." Upitale su: "O Allahov Poslaniče! Zar on nije slijep. Niti 
nas vidi niti nas zna." Onda je Allahov Poslanik, s.a.v.s., rekao: "Zar 
ste i vas dvije slijepe i zar vas dvije ne vidite njega?!" 228 

Ibnu 1-Kajjim, neka mu se Allah, dž.š., smiluje, kaže: "Brzi po- 
gledi su začetnici i pokretači strasti. Izbjegavanje takvih pogleda pre- 
duvjet je očuvanja spolnog organa, a onaj koji uputi pogled sam sebe 
baca u propast. Pogled je izvor svih nevolja i nesreća koje se dešavaju 
ljudima. Naime, pogled rađa misao, misao rađa ideju, ideja rađa strast, 
a strast rađa želju koja potom jača te postaje čvrsta i postojana. Tada 
dolazi do čina koji je neizbježan, osim ako nam se u tome nešto ne 
ispriječi. Zato biva rečeno da je lakše osaburiti u obaranju pogleda 
nego u boli kojom rezultira ono što dolazi nakon toga." 229 

226 Bilježe Buhari, 3/624; Muslim, 2657. 

227 Bilježe Muslim, El-Adab, Babu nemari l-fed^e, 45; Hbu Davud, 2148. 

228 Bilježe Ebu Davud, 4112; Tirmizi, 2778. Tirmizi kaže da je ovo predanje hasen-sahih. 

229 El-Dftvabu l-kafi, 129. 

Prema tome, opasnost se krije u prvom pogledu, i zato čovjek 
mora biti jako oprezan te se čuvati ustrajnosti u pogledu, dok spas i 
izbavljenje čekaju one koje se pokriju i koje obore svoje poglede. 




PSIHIČKO ODGAJANJE 
U PUBERTETU 



Period je puberteta period plašljivosti, neodlučnosti i nervoze. 
To je prelazni period između djetinjstva i zrelosti i u njemu se dešava- 
ju neke tjelesne i psihičke promjene koje kod omladine izazivaju stid 
i tjeskobu. Djevojka se u pubertetu pita o promjenama koje se deša- 
vaju na njenom tijelu i organima. Pita se i o promjenama u njenim 
osjećanjima i emocijama te o promjenama njene konstrukcije. Pita 
se i o promjenama u onim dijelovima njenog tijela na osnovu kojih 
se razlikuju spolovi. Pubertetlije vrlo često zbog svega toga osjećaju 
strah i jezu imajući u vidu da istovremeno prolaze kroz nove i su- 
štinske promjene koje ih čine zbunjenim. Tu dolazi do izražaja uloga 
roditelja, a posebno majke, kada je u pitanju ulijevanje sigurnosti u 
dječiju psihu te njeno spontano i neizvještačeno osvješćivanje jed- 
nom realističkom, pouzdanom i uvjerljivom metodom. To je stanje u 
pubertetu prirodno stanje straha koje ne smije biti remećeno sarkaz- 
mom, ruganjem, odbacivanjem i čuđenjem kako ih ne bi zadesio stid 
koji bi rezultirao povučenošću i zatvaranjem u sebe. Na taj bi samo 
način, roditelji i rodbina doprinijeli tome da se djeca osjećaju prezre- 
no, poniženo i omalovaženo od strane drugih... 

Islam smatra pokuđenim i jako prezire takav način ophođenja 
prema ljudima, bili oni malodobni ili odrasli te one koji ga prakti- 
ciraju smatra nasilnicima. S tim u vezi, Allah, dž.š., u Kur'anu kaže: 
"0 vjernici, neka se muškarci jedni dugima ne rugaju, mo%da su oni bolji od 
njih, a ni $ene drugim %enama, mo%da su one bolje od njih. I ne kudite jedni 
druge i ne %ovite jedni druge rubnim nadimcima! 0, kako je ru%no da se vjer- 
nici spominju podrugljivim nadimcima! A oni koji se na pokoju — sami sebi 
čine nepravdu. 210 

Roditelji se u vezi s tim problemima prema djevojci u pubertetu 
trebaju odnositi bez izvještačenosti i iščuđavanja te na način kojim 
će joj dati do znanja da su promjene koje joj se dešavaju uobičajena, 
očekivana i opravdana pojava. Nadalje se prema njoj trebaju odnositi 
iskreno i otvoreno kako bi od nje otklonili nejasnoće te neodlučnost i 
kolebljivost zbog tih promjena. Zatim je trebaju upoznati sa životnim 
i univerzalnim zakonitostima u smislu da su to promjene koje se de- 
šavaju svim ljudima bez izuzetka te da su one, shodno zakonitostima 
života koje je Allah, dž.š., uspostavio, kao takve neizbježne. 231 

Poznato je da djevojke, kada primijete na sebi neku tjelesnu ili 
psihičku promjenu, hitaju ka majci kako bi joj otkrile svoju tajnu. 
Ako majka u tom slučaju nije na nivou odgovornosti koja se podra- 
zumijeva pod sljedećim riječima Allahovog Poslanika, s.a.v.s.: "Žena 
je u kući svoga muža pastirka i ona je odgovorna za svoje stado" 232 , te 
ignoriše svoju kćerku ili se prema njoj bude odnosila grubo i bez sao- 
sjećanja i samilosti ne posvećujući joj nimalo pažnje, to će kod djevoj- 
ke izazvati kontraefekat, a majka će joj u tom slučaju svojom lahkomi- 
slenošću i nerazumnošću nanijeti zlo. S druge strane, savjesna majka, 
koja teži odgajanju svoje djece na osnovu islamskih običaja i tradicije 



230 El-Hudžurat, 11. 

231 Više v.: El-Murahikun-dirase nefsijje, 84. 

232 Fethu /-bari, 5/181. 

te uzvišenih vrlina i etike, bliža je svojoj kćerki od njenih prijateljica, 
komšinica ili rođakinja te stalno nastoji da među njima bude ljubavi 
i saojećanja koje će učiniti da djevojka bude otvorena i da joj otkriva 
sve što kola njenim mislima i emocijama, a posebno onda kada osjeti 
na sebi neke tjelesne i fiziološke promjene. Majka u tom slučaju treba 
podići nivo svog odnosa prema njoj, imajući u vidu te kvalitativne i 
kvantitativne promjene u mišljenju, energiji i sposobnostima, tako da 
djevojka osjeti da su te promjene zauzele mjesto koje im pripada te da 
počne izvršavati njoj odgovarajuće zadatke. S tim u vezi, majka se ne 
brine samo o praktičnim i prof esionalnim obavezama djevojke, nego 
i o podizanju nivoa komuniciranja i postupanja prema njoj imajući u 
vidu da je ona prošla kroz period djetinjstva te da se sada prema njoj 
treba odnositi kao prema odrasloj osobi. 233 

Allahov Poslanik, s.a.v.s., nam u ovom smislu može biti lijep uzor 
imajući u vidu da se on obraćao omladini tog uzrasta i razgovarao s 
njima na način koji im je davao do znanja da nešto vrijede i da imaju 
odgovornost, koji je u njima budio samopouzdanje i sigurnost te ih 
opskrbljivao snagom i samopoštovanjem, a ne strahom i kolebanjem. 

Tako se od Enesa b. Malika, r.a., prenosi da je Allahov Poslanik, 
s.a.v.s., nazivao selam dječacima i mladićima pored kojih je prolazio. 
Zato im je i on, Enes b. Malik, r.a., nazivao selam govoreći: "I Allahov 
Poslanik, s.a.v.s., je to činio." 

El-Hafiz b. Hadžer kaže: "Nazivanje selama mladima podrazu- 
mijeva odbacivanje oholosti te skromnost i blagost." 234 

Otuda su roditelji dužni prema djeci tog uzrasta odnositi se s više 
povjerenja i ljubavi uz uvažavanje naravi tog životnog doba te inten- 
zivnijeg samospoznavanja u tom periodu. 235 

233 F.d-Devm t-terbevi ti l-vatidcjn, 2/141. 

234 Fetku /-bari, 1 1/32, Kitabu l-isti\an, babu t-testim ala s-sibjan. 

235 Ed-Devru t-terbevi ti l-validejn, 2/132. 

Nekada djevojku u pubertetu snalaze osjećanja straha koja kod 
nje izazivaju zabrinutost i duševni nemir. Zato je neophodno poti- 
snuti taj strah na samom početku te dijete opskrbiti većom količinom 
osjećanja sigurnosti. 

Ti strahovi se svode na sljedeće: 

1 . strah od budućnosti. Ova vrsta straha javlja se kod djevojke u 
pubertetu još od njenog upisivanja u srednju školu. Naime, ona 
tada počinje osjećati nemir i zabrinutost zbog onoga što je čeka, 
pa se pita da li će uspjeti ili će doživjeti neuspjeh. Ovaj strah, koji 
je vezan za školski život, prvi je od istinskih strahova koji će je 
zadesiti u budućnosti. Zato su roditelji dužni podsticati dijete na 
pouzdavanje i oslanjanje na Allaha, dž.š., te u njemu buditi duh 
optimizma uz ispunjavanje preduvjeta koji vode ka uspjehu kroz 
cjelokupno obrazovanje; 

2. strah od drugih. Ova je vrsta straha rezultat lošeg odgoja, po- 
sebno od strane roditelja. Nekada je glavni uzrok takvog straha 
majka koja također osjeća strah od drugih. Ona je s tim strahom 
odrasla, pa se on ukorijenio u njenom biću, a zatim se prenio na 
njenu kćerku koju je ona odgojila i "zadojila" tim strahom još 
od malih nogu. Taj strah ne prestaje sve dok se dijete ne nauči 
suočavati s drugima, sve dok ne bude osjećalo sigurnost i sa- 
mopouzdanje i sve dok se ne bude mnogo kretalo na mjestima 
na kojima se okupljaju djevojke. Jedna od najznačajnijih metoda 
koje se prakticiraju s ciljem da se od djevojke u pubertetu otkloni 
ova vrsta straha jeste njeno podsticanje na dijalog i diskusiju te 
razmjenu mišljenja, prvo s roditeljima, braćom, sestrama i rodbi- 
nom, a zatim i s ostalima, njeno navikavanje na izražavanje mi- 
šljenja te ohrabrivanje prihvatanjem njenog mišljenja ukoliko je 
ispravno ili ispravljanjem i skretanjem pažnje na grešku na lijep 

i obazriv način i njenim upućivanjem na smjelost (odvažnost) u 
istini uz uvažavanje islamskih pravila i propisa ponašanja. 
3. strah od samoga sebe. Kod djevojke se u pubertetu javlja veliki 
broj pitanja, a njen um biva pretrpan čudnim mislima i idejama. 
Nadalje, kod nje se u tom periodu javlja naklonost prema drugome 
spolu što se naziva simpatisanjem. To je stanje rezultat pokretanja 
seksualnog nagona kroz ono što djevojka čuje od svojih prijateljica 
u školi ili kroz ono što vidi ili pročita o ljubavi i strasti. To se kod 
djevojke mora ispraviti te je usmjeriti u ispravnom pravcu kako 
se kod nje stvari ne bi pomiješale, kako ne bi odstupala od onoga 
što je ispravno i kako ne bi došla u situaciju da joj je nejasno ono 
što vidi te da ono što je dobro ne može raspoznavati od onoga 
što je zlo. Prvi faktor regulisanja ove vrste straha jeste otvorenost. 
U tom smislu, djetetu se mora dati do znanja značaj saradnje na 
osnovama razmjene iskustava i korištenja zdravog rasuđivanja. U 
djetetu treba razvijati strpljivost i upornost i zato je otvorenost te 
razmjena mišljenja između jednog od roditelja, posebno majke, i 
djevojke u pubertetu neophodna kako bi se opskrbila povjerenjem, 
kako bi se u njenu dušu ulio osjećaj sigurnosti i kako bi se usmjerila 
u ispravnom pravcu kada su u pitanju emocije i osjećaji. 23 * Zatim 
u djetetu treba usaditi vrlinu straha od Allaha, dž.š., kako bi imalo 
u vidu da sve njegove pokrete i mirovanja prati i nadzire Allah, 
dž.š., i kako bi osjećalo strah pri pomisli da učini nešto loše. Strah 
od Allaha, dž.š., dakle, ukazuje na čestitost i poštenje date djevojke 
te njenu emocionalnu uravnoteženost. Ulijevanje te vrste straha 
u dušu djevojke u pubertetu utječe na popravljanje njene ličnosti 
te je opskrbljuje snažnim subjektivnim i duhovnim kapacitetima i 
predispozicijama koje potiskuju i pred kojima se povlače svi njeni 
strahovi, osim straha od Allaha. d ž.š. 

236 Pogledati djelo El-Murahikutt-dirase nefsijje, 56. 

Strah od Allaha, dž.š., puni ličnost djevojke u pubertetu snagom, 
ponosom i superiornošću nad ovozemaljskim strahovima, njeno po- 
našanje čini disciplinovanim, smirenim i razboritim te njenu dušu 
puni osjećanjima zadovoljstva i umjerenosti. 237 

Nekada djevojka u pubertetu osjeća strah, iako nije svjesna čega 
se zapravo boji. Ona u tom slučaju biva uznemirena i zabrinuta zbog 
nečeg nepoznatog te očekuje da će joj se desiti nešto loše, s tim da ne 
zna šta bi to moglo biti. Nekada to nešto uopće i ne postoji, nego je 
to samo fantazija čiji su uzrok pretjerana osjetljivost i emocije. 238 

Jačanjem duha vjere kod djevojke u pubertetu te osjećanja sigur- 
nosti i bezbjednosti, ti strahovi se smanjuju i postepeno nestaju. 



Pojave psihičkog uzbuđenja u pubertetu 

Omladina je u pubertetu izložena mnogim psihičkim uzbuđenji- 
ma koja mogu rezultirati mnogim opasnim duševnim oboljenjima, 
kao što je srdžba, ljubomora, pakost, mržnja itd. Ukoliko se djeca u 
toj dobi ne usmjere i ne upute na Pravi put, ta oboljenja mogla bi utje- 
cati jedno na drugo te se intenzivirati u njima u toj mjeri da ih više nije 
moguće otkloniti, osim AJlahovom, dž.š., voljom. Sada ćemo u krat- 
kim crtama izložiti te poremećaje i načine njihovog suzbijanja kako 
im omladina ne bi bila izložena i kako bi se od njih dobro zaštitili. 

1 . Srdžba. Srdžba je stanje koje obuzima čovjeka. Ako čovjek us- 
pije savladati i potisnuti srdžbu na samom početku te oprostiti onome 
koji ga je naljutio, učinit će dobro djelo za koje će ga Allah, dž.š., obilato 
nagraditi. Ako se, pak, srdžba dodatno pojača i ako ne bude u stanju 
kontrolisati se, zaokupit će ga šejtan i navratiti na neposlušnost Allahu, 



237 FJ-Devru t-terbevi li l-valitkjn, 2/147. 

238 EI-Murahikun-dirase nefsijje, 23. 

dž.š. i činjenje velikih grijeha koje je Allah, dž.š., zabranio, kao što je, 
npr., ubistvo. Srdžba je, dakle, od šejtana, a šejtan je stvoren od vatre 
koju gasi jedino voda. Zato su mufessiri, tumačeći kur'anski ajet: "Oni 
koji se Allaha boje, Hm ih sablazan šejtanska dodirne, sjete se, i odjednom dođu 
sebf 39 ", kazali da se pod riječima šejtanska sablazan podrazumijeva srdž- 
ba. U vezi s tim, rečeno je i sljedeće: "Slabog je lukavstva onaj kod kojeg 
srdžba dolazi do izražaja." Jedan je književnik rekao: "Srdžba neznalice 
jeste u riječima, a srdžba umnoga je u djelima." 240 

Ebu Se'id el-Hudri, r.a., prenosi da je Allahov Poslanik, s.a.v.s., 
jedne prilike rekao: "Srdžba je žar koja gori u čovjekovoj unutrašnjo- 
sti. Zar niste vidjeli kako su kod takvog čovjeka oči crvene i kako su 
mu vratne žile napuhane?! Kada nekoga od vas zadesi nešto takvo, 
neka sjede. Najbolji čovjek jeste onaj kojeg srdžba sporo obuzima i 
čija se srdžba brzo stišava, a najgori među ljudima jeste onaj kojeg 
srdžba brzo obuzima i čija se srdžba sporo stišava." 241 

Ebu Hurejre, r.a., prenosi da je jedne prilike kod Allahovog Po- 
slanika, s.a.v.s., došao jedan čovjek i rekao: "Pouči me onome što će 
me uvesti u Džennet, ali me nemoj preopterećavati." Allahov je Po- 
slanik, s.a.v.s., mu odgovorio: "Nemoj se srditi." 242 

Kur'an nas poučava kako čovjek može umiriti svoju srdžbu. S 
tim u vezi jesu i sljedeće Allahove, dž.š., riječi: "A kad šejtan pokuša da 
te na %/e misli navede, ti ^atra^ utočište u Allaha, jer On, uistinu, spe (uje i ^na 
sve. ' e4) Ovdje se pod riječima: ...da te na %le misli navede ... podrazumi- 
jeva: ...date rasrdi ... 

I Allahov Poslanik, s.a.v.s., nas poučava kako da smirimo našu 
srdžbu. Naime, Sulejman b. Sured prenosi da je sjedio kod Allahovog 

239 El-E'araf,201. 

240 Rdebu d-dun'ja ve d-din, 248. 

241 Bilježi Ahmed u Musnedu, 3/19; El-Hara'iti u djelu Mtsavi'u l-ahlak, 128. 

242 Bilježe Buhari, 6116; Tirmizi, 2089. 

243 Fussilet, 36. 



154 ! Jusuf Rešađ 



Poslanika, s.a.v.s., kada su se dvojica ljudi počeli pred njim među- 
sobno vrijeđati. Onda je lice jednoga od njih dvojice pocrvenjelo te 
je počeo psovati i proklinjati onog drugog, pa je Allahov Poslanik, 
s.a.v.s., rekao: "Ja znam riječi koje bi otklonile od njega ono što ga je 
obuzelo kad bi ih izgovorio. To bi se desilo kad bi od Allaha zatražio 
zaštitu protiv šejtana." 244 

Ummu Hani, kćerka Ebu Taliba, prenosi da je jedne prilike rekla 
Allahovom Poslaniku, s.a.v.s.: "Pouči me dovi kojom ću se obraćati 
Allahu, dž.š." Allahov joj je Poslanik, s.a.v.s., odgovorio: "Izgovaraj 
riječi: 'AIlahumme rabbe Muhammedin, igfir li %enbi, ve e^hib gaj"^a ka/bi 
ve edžirni min mudillati l-fiten (Gospodaru moj, Gospodaru Muhamme- 
dov, oprosti mi grijehe, iz moga srca ukloni srdžbu i sačuvaj me ono- 
ga što u zabludu vodi i obmanjuje).'" 2 ' 15 

Neke od metoda umirivanja srdžbe jesu i sljedeće: 

• da se čovjek prisjeti nagrade za oprost i reagiranje na lijep način, 
pa da u sebi savlada srdžbu priželjkujući nagradu i sevab te nasto- 
jeći od sebe otkloniti prijekor i kaznu; 

• da iz stanja u kojem se nalazi pređe u neko drugo. Ako, napri- 
mjer, stoji, treba sjesti i tome slično; 

• da se prisjeti kajanja koje nakon srdžbe obično slijedi te pokuđe- 
nosti osvete; 

■ 

• da se prisjeti saosjećanja i simpatija drugih ljudi prema njemu, 
koje će izgubiti ukoliko izazove njihovu mržnju i ukoliko ih od 
sebe distancira, pa će odustati od srdžbe i nastojati zadobiti nji- 
hovo prijateljstvo i lijepu reputaciju; 

• jedan književnik veli: "U tvojoj popustljivosti i praštanju krije se 
dobro za tvoje organe. Srdžba se pokreće unutar tijela i djeluje 
prema vani, dok se tuga pokreće izvan tijela i djeluje prema nje- 

244 Bilježe Buhari, 6048-6115; Muslim, 2610. 

245 Bilježe Ahmed od Ummu Seleme, 6/294; El-Hara'iti u djelu Mesavtu l-ahlak, 135. 

govoj unutrašnjosti. Tako tuga, zbog svoje skrivenosti, ubija, dok 
srdžba, zbog svoje ispoljenosti, ne ubija. Rezultat srdžbe, zbog 
njene ispoljenosti, biva napad i osveta, dok rezultat tuge, zbog 
njene skrivenosti, biva slabost i bolest. Prema tome, tuga vodi 
smrti, dok to nije slučaj sa srdžbom;" 
• zato se, AUahovi, dž.š., robovi stalno prisjećajte Allaha, dž.š., 
kako bi od sebe otklonili srdžbu i tugu i pridržavajte se onoga što 
smo spomenuli u vezi s umirivanjem srdžbe, pa ćete biti bespri- 
jekorni i uspjet ćete, ako Bog da, i na ovom i na onom svijetu. 246 
2. Ljubomora. Ljubomora je jedan od nivoa zavisti, a zavist je 
jedan od povoda pakosti i kovanja zavjera. Ako čovjek uspije savlada- 
ti i potisnuti ljubomoru na samom početku, uspio je i spasio se, a ako 
je, pak, u tome ne uspije, ljubomora će ga dovesti do bolesti zavisti 
koja će učiniti da zamrzi onoga na koga je ljubomoran, pa će početi 
kovati zavjeru s ciljem da ga se riješi, što se smatra najvišim stepenom 
ljubomore. Navest ćemo jedan primjer. Naime, Jusufova, a.s., braća 
su bila ljubomorna na njega zato što je on bio najdraži njihovom ocu 
Jakubu, a.s.: "Kada oni rekoše: 'Jusuf i brat njegov draži su našem ocu od nas 
... " e47 Zato su mu bili zavidni i na njega ljubomorni ... I šta su učinili? 
Počeli su smišljati zavjeru s ciljem da ga se riješe: "Ubi/te Jusufa ili ga u 
kakav predio ostavite, - vaš otac će se vama okrenuti, i poslije toga ćete dobri ljudi 
biti", -jedan od njih reče: 'Ako baš hoćete nešto da učinite, onda Jusufa ne ubijte, 
već ga na dno nekog bunara bacite, u^ećega kakva karavana. " ms Savršenstvo 
zavjere ogledalo se u onome o čemu nam pripovijeda Kur'an kada je 
u pitanju njena i čvrstoća njenog plana, tako da su ga bacili u bunar, 
čime se realizovalo ono što su priželjkivali i ono što su planirali. Po- 
stoji više vrsta ljubomore: 

246 Jusuf Rešad, El-Kasve fi kejdi n-nisve (rukopis). 

247 Jusuf, 8. 

248 Jusuf, 9, 10. 

• ljubomora prema inočama. Prenosi se da je h. Aiše, r.a., jed- 
ne prilike rekla: "Ni na jednu od supruga Allahovog Poslanika, 
s.a.v.s., nisam bila ljubomorna kao na Hatidžu, iako je nikada 
nisam vidjela. Međutim, Allahov Poslanik, s.a.v.s., ju je mnogo 
spominjao, a često bi i zaklao ovcu te je podijelio njenim prija- 
teljicama, pa bih mu ja govorila: 'Kao da je Hatidža bila jedina 
žena na svijetu', a on bi odgovarao: 'Ona je bila uz mene i rodila 
mi je djecu.'" 

El-Hafiz b. Hadžer veli: "Ljubomora je dokazana pojava i nije je 
moguće zanijekati kada su u pitanju istaknute žene, a kamoli kada 
su u pitanju one koje su nižeg ranga od njih. H. Aiša, r.a., je bila 
ljubomorna na sve supruge Allahovog Poslanika, s.a.v.s., a na h. 
Hatidžu, r.a., najviše." 249 

Ljubomora koja može biti oproštena ženama i za koju ne slije- 
di kazna jeste ona kojoj su one po svojoj prirodi sklone i koja 
ne izlazi iz okvira kovanja spletki i nanošenja neprijatnosti. Ako, 
pak, ljubomora izlazi iz okvira verbalnog čina i postaje konkret- 
nim djelom, postaje zabranjena. Prema tome, ljubomora koja ne 
prevazilazi verbalni čin jeste ljubomora koja može biti oproštena; 

• ljubomora prema vršnjacima. Djevojka u pubertetu je u dobi iz- 
među osnovne i srednje škole i nju nekada obuzima ljubomora 
prema njenim vršnjakinjama zbog njihovog ljepšeg izgleda i odje- 
će ili zbog njihovog boljeg uspjeha u školi. 

Djevojka u pubertetu se, dakle, okreće i ravna prema svojim prija- 
teljicama istog ili bliskog uzrasta i u tom smislu, psihološke studije 
ukazuju na postojanje brojnih faktora koji određuju prirodu veza i 
odnosa među djevojkama tog uzrasta. Neki od njih jesu i sljedeći: 
među djevojkama u pubertetu postoje sličnosti u naravi i emoci- 
jama; 

druženje je dobr ovoljno, a n e obavezujuće i jedno prijateljstvo ne 
249 Fetbu l-bari, 7/135. 

isključuje sklapanje drugih prijateljstava. Pri tome treba voditi ra- 
čuna i o nekim drugim faktorima, kao što je srodstvo, susjedstvo 
i kolegijalna povezanost. 

Kada djevojka postane ljubomorna na neku od svojih kolegica ili 
prijateljica zbog toga što je ona nadilazi u ljepoti ili izgledu, treba je 
uputiti na zadovoljstvo izgledom i opskrbom koju joj je AJlah, dž.š., 
v propisao, zato što je to nešto što određuje Allah, dž.š., i na što ljudi 
nemaju nikakvog utjecaja, te da stalno ima na umu sljedeće AHahove, 
dž.š., riječi: "Allah opskrbljujući vas daje jednima više nego drugima ... m Gle- 
daj kako jednima dajemo prednost nad drugima ... "* S1 

Djevojka treba znati da u tom Allahovom davanju prednosti ona 
nema nikakvog utjecaja te da, prema tome, treba biti zadovoljna onim 
što joj je Allah, dž.š., propisao. Tek u tom slučaju, ona će osjećati mir 
i spokoj. 

Nadalje, djevojka u pubertetu mora biti svjesna svojih kapaciteta 
i biti sigurna u svoje sposobnosti te stalno imati na umu Allahovo, 
dž.š., prisustvo, imajući u vidu da je za čovjeka na ovome svijetu naj- 
veći gubitak da ga Allah, dž.š., prepusti samome sebi, kao što je i naj- 
veći uspjeh i dobitak da ga Allah, dž.š., upućuje, pomaže i podržava. 252 

Kada je u pitanju ljubomora zbog boljeg uspjeha u učenju u ško- 
li, to je ono u čemu međusobno natjecanje treba biti jako izraženo. S 
tim u vezi, Abdullah b. Mesud prenosi da je AJlahov Poslanik, s.a.v.s., 
rekao: "Zavidjeti se može samo dvojici: čovjeku kojem je Allah dao 
imetak te ga podstakao na njegovo trošenje na putu istine, i čovjeku 
kojem je Allah dao znanje, pa on prema njemu postupa i druge njemu 
poučava." 253 

I žene su u tome poput muškaraca, a pod znanjem u ovom slu- 
čaju podrazumijeva se vjersko i svjetovno znanje koje koristi ljudima. 

250 En-Nahl,71. 

251 El-Isra', 21. 

252 Ahta'una fi terbijeti evtadina. 

253 Bilježi Muslim, 1/559. Ovaj hadis ima više predanja. 

Prema tome, časno međusobno natjecanje u nauci koje rezultira za- 
vidnošću čiji je cilj podsticanje na sticanje i usvajanje korisnog znanja 
je dozvoljeno. 

Postoje i druge vrste ljubomore koje ovdje nećemo posebno spo- 
minjati, kao što je ljubomora muževa kada su u pitanju njihove supru- 
ge, ljubomora među ljudima iste profesije itd. O tome smo govorili 
na drugom mjestu. 254 

3. Pakost, zloba i mržnja. Pakost, zloba i mržnja jesu faktori koji 
u konačnici rezultiraju osvetom i zavjerom. Ova su oboljenja žešća od 
zavisti i na njih ukazuje Allah, dž.š., opisujući nevjernike te njihovu 
mržnju i neprijateljstvo prema vjernicima u sljedećem kur'anskom 
ajetu: "Ako kakvo dobro dočekate, to ih ozlojedi, a podesi li vas kakva nevolja, 
obraduju joj se. I ako budete trpjeli i ono što vam se "zabranjuje - izbjegavali, 
njihovo lukavstvo vam neće nimalo nauditi. Allah, zaista, dobro %na ono što oni 
rade. ms Allah, dž.š., nas, dakle, u ovom kur'anskom ajetu obavještava 
da oni mrze vjernike te da ih žalosti svaka blagodat koju kod njih 
primijete zbog njihove mržnje i neprijateljstva koje ih čini zavidnim i 
zlobnim. Isti je slučaj i sa svakim onim čovjekom kojeg zadesi opako 
oboljenje zavisti, jer će ga ono zasigurno učiniti pakosnim i zluradim, 
da nas Allah, dž.š., sačuva od tih opakih oboljenja, koja čovjeka mogu 
razoriti ukoliko ih ne suzbije i ne potisne. Naime, pakost i zluradost, 
npr., imaju razoran utjecaj na dušu onoga koji se njima odlikuje, s tim 
da nekada takvome biva i oprošteno, kao što je, npr., slučaj s onim 
kojem je nanesena nepravda i koji zbog gorčine te nepravde osjeća 
mržnju prema onome koji mu ju je nanio. Ukoliko se takvome ukaže 
prilika da skuje zavjeru i osveti se, on će to i učiniti, imajući u vidu da 
mržnja i pakost obuzimaju čovjeka na način da njegovu srdžbu zadr- 
že unutar njega, pa on krije i akumulira neprijateljsko raspoloženje i 

254 Više v.: Zemmu l-hastd ve l-hassad istog autora (Jusuf Rešad). 

255 Alu Imran, 120. 

mržnju u svome srcu sve dok mu se ne ukaže prilika za zavjeru i osve- 
tu. Zato svaka djevojka mora nastojati da ne stigne do tog stepena 
mržnje i želje za osvetom stalno se približavajući Allahu, dž.š., i stalno 
se prisjećajući sljedećih Njegovih riječi: "Oni koji se Allaha boje, lim ih 
sablazan hjtanska dodirne, sjete se, i odjednom dođu sebi. "* 56 Ona, dakle, tre- 
ba biti bogobojazna te osjećati strah od posljedica takvih oboljenja, 
jer pakost, npr., nije čovjekovo urođeno svojstvo, nego nešto što ga 
obuzima i što brzo prestaje ukoliko čovjek potisne iz sebe srdžbu i 
zavist te na taj način postane iskren i bezazlen. 

Isto tako, pakost, koja rezultira mržnjom i averzijom, potiskuje 
i suzbija i jačanje vjerovanja (imana) te čišćenje duše od grijeha i po- 
svećivanje dobrim djelima koja su od koristi, imajući u vidu da posve- 
ćivanje onome što je od koristi rezultira nerazmišljanjem o pakosti, 
zavisti ili nanošenju zla onome koji nas čini srditim. 

Djevojke treba usmjeravati u ispravnom pravcu kako ih ne bi 
obuzela navedena oboljenja koja bi ih mogla navesti na kovanje za- 
vjere, što se smatra jednim od najgorih i najsurovijih oblika duševnog 
poremećaja, posebno kod žena, imajući u vidu da zavjera žene nadila- 
zi zavjeru šejtana, pa i više od toga. Naime, Allah, dž.š., u vezi sa šej- 
tanovim kovanjem zavjere kaže: ". .jer je šejtanovo lukavstvo ^aista slabo. ' eS7 
S druge strane, u vezi s kovanjem zavjere od strane žena, Allah, dž.š., 
veli: "...vaša lukavstva su ^aista velika. ' esg Prema tome, staratelji su dužni 
upućivati svoje štićenice na plemenit moral i lijepa svojstva te ih pod- 
sjećati na hadis Allahovog Poslanika, s.a.v.s., koji prenosi Abdullah 
b. Amr, r.a. Naime, Abdullah b. Amr, r.a., kaže da Allahov Poslanik, 
s.a.v.s., nije bio nepristojan i neuljudan te prenosi da je jedne prilike 
rekao: "Najbolji među vama jesu oni koji su najljepšeg morala." 259 

256 El-E'araf,201. 

257 En-Nisa, 76. 
258Jusuf,28. 

259 Bilježe Buhari i Muslim, Fethu l-bari, 10/456. 

Džabir b. Abdullah, r.a., prenosi da je Allahov Poslanik, s.a.v.s., 
jedne prilike rekao: "Meni najmiliji i na Sudnjem danu po svome po- 
ložaju meni najbliži jesu oni među vama koji su najljepšeg morala." 260 

Hadisi koji govore o značaju lijepog morala su mnogobrojni, a 
mi ćemo ovdje s tim u vezi navesti stih Ahmeda Ševkija u kojem stoji: 

"Dok se dr%e morala, narodi opstaju, 

a kad be^ n J e & a ostanu > ' 0fl ' nestanu. " 

Prema tome, djevojke muslimanke trebaju se zaodjenuti lijepim 
moralom koji će ih približiti Allahovom Poslaniku, s.a.v.s., a udaljiti 
od šejtana. Da nas Allah, dž.š., sačuva od duševnih oboljenja. 

Djevojke u pubertetu treba navikavati i na samovrednovanje. Na- 
ime, h. Omer b. el-Hattab, r.a., kaže: "Kontrolirajte svoje duše prije 
nego što na odgovornost budu pozvane i vrednujte ih prije nego što 
na mizan budu stavljene, i pripremite se za najveći pregled (suđenje) 
na dan kada ništa neće biti skriveno." 

Od Mejmuna b. Mihrana se prenosi da je rekao: "Čovjek neće 
biti bogobojazan sve dok ne bude vrednovao sebe, kao što vrednuje 
svoga ortaka, kada je u pitanju njegova opskrba i ono što odijeva." 261 

Vrednovanje duše potpomaže unutrašnji sistem obuzdavanja dje- 
vojke te jača dušu koja je sklona samokritici, koja pomaže djevojci da 
koriguje svoje ponašanje i koja je podstiče na slijeđenje Istine i Upute 
u većoj mjeri, pa ona nastoji raditi ono čime će biti zadovoljan Stvori- 
telj. Možda je u ovom novom dobu izraz savjest najbliži onome što se 
podrazumijeva pod dušom koja je sklona samokritici. Naime, savjest 
je ta koja vrednuje, nadzire i kontroliše dušu te je upućuje na činjenje 
dobra nakon što u njoj probudi osjećaj za ispravno i pogrešno. Obe- 
zbjeđivanje kontinuiteta budnosti te savjesti osnovni je cilj odgoja u 

260 Bilježi Tirmizi koji kaže da je ovaj hadis hasen-sahih, 4/325, hadis br. 2018. 

261 Bilježi Tirmizi, 4/550. 

islamu i zato su roditelji dužni podržavati taj unutrašnji sistem obuz- 
davanja te su odgovorni za praćenje tog aspekta i njegovo jačanje, 
imajući u vidu da djevojka u pubertetu, kada se opskrbi nizom etičkih 
načela, vrijednosti i standarda, pa se koristi njima u upravljanju svojim 
pobudama i postupcima, rukovodi se njima u svojim razmišljanjima 
i djelima te ih učini svojim putokazom i kritičarem, moralno biva 
ispravno formirana, u socijalnom pogledu biva stabilna i postojana te 
biva u stanju da u sebi razvije savjest koja će je u moralnom i druš- 
tvenom pogledu učiniti zrelom. 262 A to će se desiti samo ako budemo, 
kako to kaže El-Haris el-Muhasibi, vrednovali (nadzirali i kontrolisali) 
svoju dušu (sebe) u vezi sa svakom mišlju. 263 

Imam Ibnu 1-Kajjim nam pojašnjava kako da čovjek otkloni od 
sebe zle misli, šejtanovo došaptavanje, i kaže: "Suprotstavi se zlim 
mislima, jer ako to ne učiniš, pretvorit će se u strast. I bori se protiv 
strasti, jer ako to ne učiniš, postat će jaka volja i aspiracija. Ako tu 
jaku volju i aspiraciju ne obuzdaš, pretvorit će se u djelo, a ako to 
djelo ne potisneš nečim drugim, postat će običaj, pa će ti biti teško 
promijeniti ga. Ispravne su misli one koje podrazumijevaju strah 
od Allaha, dž.š., koje se Njemu uzdižu i koje imaju za cilj Njegovo 
zadovoljstvo i ljubav, imajući u vidu da je kod Allaha, dž.š., svako 
dobro, da od Njega dolazi svaka uputa, spoznaja, pomoć i zaštita za 
one koji Njega prihvataju za Gospodara, dok onima koji drugoga 
prihvataju za gospodara i od Njega se okreću ostaje samo patnja i 
zabluda." 264 

Otuda je dužnost djevojke muslimanke da odbacuje od sebe, sve 
jednu za drugom, loše misli i šejtanova došaptavanja koja kruže nje- 
nim umom. 



262 Pogledati djelo tid-Devru t-terhtvi li l-validtjn, 2/185. 

263 El-Haris el-Muhasibi, Risaletu l-musterHdin. 

264 Ibnu 1-Kajjim, Kitabu i-feva'id, 1 73. 

Imam El-Hasan el-Basri, r.a., kaže: "Vjernik vlada svojom dušom 
(sobom) i vrednuje je (nadzire i kontroliše) zbog Allaha, dž.š., a na 
Sudnjem danu polaganje računa će biti lahko onima koji svoje duše 
budu vrednovali (nadzirali i kontrolisali) na ovome svijetu, dok će 
onima koji to ne budu činili polaganje računa na Sudnjem danu biti 
teško." 265 

El-Gazali veli: "Smisao vrednovanja (nadziranja i kontrolisanja) 
duše jeste u tome da čovjek pogleda u svoj kapital te profit i gubitak 
kako bi dobit mogao jasno raspoznavati od štete. Naime, kapital u 
vjeri jesu farzi, profit su nafile i vrline, a gubitak su grijesi. Zato čo- 
vjek mora vrednovati svoju dušu prvo u vezi s farzima te, ako počini 
neki grijeh, posvetiti se sankcioniranju koje podrazumijeva izvršava- 
nje onoga što je čovjek propustio uraditi." 266 

Navest ćemo sada riječi i djela nekih pobožnih muslimanki kako 
bi se na njih mogla ugledati te ih prihvatiti kao uzor i vodilju. 

H. Aiša, r.a., veli: "Najbolje s čime se možete susresti s Allahom, 
dž.š., jeste malo grijeha. Zato neka se suzdrži od činjenja grijeha onaj 
koji želi biti ispred ustrajnog trudbenika." 

Ummu Ejmen, dadilja i odgajateljica Allahovog Poslanika, s.a.v.s., 
odlučila je učiniti hidžru iz Meke u Medinu, pa je jednoga dana, u 
kojem su temperature bile jako visoke, krenula pješice i bez ikakve 
poputbine, a i postila je. Zadesila ju je velika žeđ tako da je zbog nje 
skoro umrla. Kada je, prema njenim riječima, sunce zašlo, osjetila je 
neki šum iznad glave, pa je podigla glavu i ugledala jednu kofu kako 
se spušta s neba uz pomoć jednog bijelog užeta. Kada joj se kofa do- 
voljno približila, dohvatila ju je i pila iz nje sve dok se nije dovoljno 
napila. Nakon tog dana, veli ona, kretala se pod sunčevim zrakama u 
toku vrelih dana ne bi li ožednila, ali se to nikada više nije desilo. 

265 Hil'jetul-evlija\2/\(n. 

266 Ibn Kudame, Mubtesar minhadi$ l-kasidin, 374. 

Ummu Ejmen je s Allahovim Poslanikom, s.a.v.s., bila prisutna u 
Bici na Uhudu te je tog dana pojila ranjene vodom i liječila ih, a bila 
je i u Bici na Hajberu. 

Fatima bint Muhammed b. el-Munkedir je postila danju, a kada 
bi se spustila noć, tužnim glasom je dozivala: "Umirila se noć i tama 
je ovladala. Svaki onaj koji je zaljubljen kod voljene osobe je utočište 
našao, a moje je osamljivanje s Tobom, o Voljeni, da bi me od vatre 
sačuvao." Fatima bint Muhammed je bila jedna od odabranih vjernica 
u Medini. 

Abdullah b. Zejd b. Eslem prenosi od svoga djeda, a posred- 
stvom svoga oca, da je njegov djed bio jedne večeri s h. Omerom, 
r.a., dok je obilazio Medinu. Kada se h. Omer, r.a., umorio, naslonio 
se na jedan zid te čuo kako neka žena govori svojoj kćerki: "O kćeri! 
Ustani i ono mlijeko pomiješaj s vodom." Djevojka je odgovorila: "O 
majko! Zar ti ne znaš koje je naređenje vladar pravovjernih danas iz- 
dao?!" Žena je upitala: "Koje je to, kćeri, naređenje izdao?" Djevojka 
odgovori: "Naredio je jednom glasonoši da oglasi da se mlijeko ne 
miješa s vodom." Žena joj reče: "O kćeri! Ustani i mlijeko pomiješaj 
s vodom, jer te ovdje ne vidi ni Omer ni njegov glasonoša." Djevojka 
uzvrati: "O majko! Neću mu u javnosti poslušna biti, a u tajnosti mu 
neposlušnost iskazivati." H. Omer, r.a., je sve to čuo, pa je rekao: 
"O Esleme! Obilježi vrata i zapamti ovo mjesto." Zatim je nastavio 
obilaziti Medinu sve dok nije svanulo. Kada je svanulo, rekao je: "O 
Esleme! Odi do onog mjesta i vidi jesu li one dvije udate, imaju li 
supruga." Eslem je otišao do onog mjesta i vidio da je mlađa osoba 
udovica te da nema muža, a da joj je ono majka. Onda se vratio kod 
h. Omera, r.a., i obavijestio ga o tome, pa je h. Omer, r.a. pozvao i 
okupio svoje sinove te im rekao: "Treba li nekome od vas žena da 
ga oženim? Da vaš otac ima potrebu za ženom, nijedan od vas ne bi 

stigao do ove djevojke prije njega!" Abdullah je odgovorio: "Ja imam 
ženu." I Abdurrahman je odgovorio: "Ja imam ženu." Asim je, pak, 
rekao: "Oče! Ja nemam ženu, pa me oženi." Onda je h. Omer, r.a., 
poslao po djevojku te je udao za Asima, pa mu je ona rodila kćer koja 
je poslije rodila Omera b. Abdulaziza. 267 

Ovo su bili primjeri istaknutih žena koje su nadziraldi kontrolisa- 
le svoje duše te osjećale strah od Allaha, dž.š., u svim svojim postup- 
cima. Zato se s pravom za njih može reći da su Allahu, dž.š., pokorne 
i poslušne vjernice te da je dužnost svake muslimanke da ih slijedi i 
oponaša u djelima. 

I dobro pazi, djevojko, da ti uzor ne budu one koje se nazivaju 
glumicama i pjevačicama te druge razvratne grješnice. Neka ti uzor 
budu majke vjernika, sahabijke i vjernice iz selefijskih generacija ovog 
Ummeta. 

Kako bi djevojka svakodnevno mogla lakše vrednovati, nadzirati 
i kontrolisati, svoju dušu (sebe), treba se rukovoditi nekim raspore- 
dom aktivnosti na osnovu kojeg bi održala svoj vjerski i odgojni nivo. 
Taj raspored može imati i sljedeću formu: 



267 Ibnu 1-Dževzi, Sifetu s-sajve, 2/3, 202-203. 

Uz pomoć ovog rasporeda aktivnosti djevojka u pubertetu bit će 
u stanju dotjerivati svoju dušu i sebe i razvijati svoju ličnost u pravcu 
željenog savršenstva i istinske odgovornosti imajući u vidu sljedeće 
Allahove, dž.š., riječi: "O vjernici, Allaha se bojte, i neka svaki čovjek gleda 
Ha je £đ sutra pripremio i Allaha se bojte jer On dobro %na Ha radite. " 26i 

Jedan od načina razvijanja kod djevojke u pubertetu samokritič- 
nosti zasniva se na tome da je roditelji usmjere na njenu dušu te da 
zahtijevaju od nje da svaki put kad počini neku grešku sama sebe osu- 
di i kritikuje, a da zatim razgovaraju s njom o rezultatima do kojih je 
došla. Utvrđeno je da se kroz razvijanje samokritičnosti kod djevojke 
u pubertetu realiziraju i neke vrline i vrijednosti, kao što su: 

1 . razvijanje ispravne svijesti kod djevojke; 

2. usađivanje etičke odvažnosti u njenoj duši; 

3. njeno podsticanje na ispravno ponašanje i nečinjenje grešaka 
(grijeha); 

4. srdačno prihvatanje savjeta i uputa; 

5. prihvatanje odgovarajuće kazne ukoliko je objektivno zasluži. 

Ako je samokritičnost nešto što je od vitalnog značaja u životu 
uopće, onda je ona u periodu puberteta najznačajnija imajući u vidu 
da se ličnost djevojke u pubertetu odlikuje željom za samopotvrđi- 
vanjem i suprotstavljanjem autoritetima (roditeljima) u toj mjeri da 
savjet roditelja smatra petljanjem u njene stvari te narušavanjem njene 
slobode i nezavisnosti. Zato oslanjanje roditelja na razvijanje samo- 
kritičnosti kod djevojke u pubertetu, kada je u pitanju dotjerivanje i 
popravljanje njenog ponašanja, zadovoljava ujedno i njenu želju za 
samopotvrđivanjem te podrazumijeva priznavanje njene ličnosti s nji- 
hove strane i njene sposobnosti da na osnovu vlastitog razmišljanja 
ono što je ispravno razlikuje od onog a što je neispravno. Roditelji na 

268 El-Hašr, 18. 

taj način ne prave smetnje njenoj ličnosti, ne oponiraju joj, ne nameću 
joj upute i smjernice, ne izazivaju kod nje želju za opiranjem i suprot- 
stavljanjem i ne uzrokuju kod nje emotivne probleme i poremećaje. 

Popravljanju svijesti doprinosi i sljedeće: lijep uzor, dobar izbor 
prijateljica i školskih kolegica, dobar izbor knjiga, pripovijetki i časo- 
pisa koji propagiraju vrline i lijep moral te interes za proučavanjem 
etičkih i socijalnih (društvenih) problema i života važnih i značajnih 
muškaraca i žena kroz historiju. 2 ' 9 

Navest ćemo ovdje jedan dragocjen savjet koji je šejh Ibnu 1- 
Dževzi, neka mu se Allah, dž.š., smiluje, uputio svome sinu, a mi ga 
prenosimo kako bi se naše kćerke njime okoristile. Naime, šejh Ibnu 
1-Dževzi kaže: "I znaj, sine moj, da Allah, dž.š., učini da uspiješ u do- 
bru, da se čovjek odlikuje nad ostalim stvorenjima po svome razumu 
samo da bi bio svjestan onoga što mu dolikuje. Zato prizovi svoj um 
i aktiviraj svoje razmišljanje, posveti se svojoj duši i na osnovu argu- 
menata 270 spoznaj da si ti odgovorno stvorenje i da imaš obaveze, da 
dva meleka bilježe ono što kažeš i smatraš te da su udisaji živog stvo- 
renja njegovi koraci ka smrtnom času, da je period boravka na ovom 
svijetu kratak, da je zadržavanje u kaburu dugotrajno i da je kazna za 
slijeđenje strasti teška i žestoka." 

Izlaganje u vezi s vrednovanjem, nadziranjem i kontrolisanjem 
duše završit ću riječima gospođe Zejnebe el-Gazali koja kaže: "Sva- 
kog mjeseca stiže mi desetine pisama od djevojaka muslimanki u dobi 
puberteta. Osnovna tema tih pisama jeste osciliranje nivoa njihovog 
imana, odnosno njegovo brzo podizanje i brzo opadanje. Tako dje- 
vojka u pubertetu živi u stanju uspona i jačanja imana, kada se njena 
pobožnost, veza s Allahom, dž.š., i skrušenost u namazu povećava 

269 Ed-Devru t-terbevi k l-validgn, 2/190. 

270 Ovdje se pod argumentima podrazumijeva Kur'an, Sunnet Allahovog Poslanika, s.a.v.s., 
i ono čega su se držale prve generacije ovog Ummeta imajući u vidu da je spoznavanje na 
osnovu dokaza i argumenata osnova akaidskih i šerijatskih pitanja. 

te mnogo upražnjava neobavezni (nafila) post, upućuje dove i uči 
Kur'an, a ubrzo nakon toga uviđa kako je njen iman oslabio, kako se 
njena skrušenost u namazu smanjila, kao i njena odgovornost, dok se 
s druge strane povećavaju njene nervne i psihičke muke i poteškoće, 
pa s prezirom i potcjenjivanjem gleda na sebe i osjeća se izgublje- 
nom zato što je "postala licemjerna" i zato što više nije prava vjerni- 
ca. Tako djevojke u tim pismima postavljaju pitanja u vezi s takvim 
stanjem te načinom njegovog prevazilaženja, sve to iz ljubavi prema 
Allahu, dž.š., i Njegovoj vjeri s jedne te straha od Njegove kazne i 
sankcije s druge strane. 

Period je puberteta period emocionalnih, tjelesnih i psihičkih 
promjena. To je prijelazni period između djetinjstva i mladosti te 
period psihičke nesigurnosti, oklijevanja, brzog zauzimanja stavova 
i brzog odustajanja od njih te nekoncentracije i uznemirenosti. To su 
prirodna obilježja tog perioda koja iziskuju uravnotežen tretman te 
strpljivost i blagost. Vrlo se često djevojka u pubertetu osjeća stran- 
cem u svojoj porodici, a razlog tome jeste sama priroda tog perioda. 

Preporučujem svojim kćerkama i unukama koje su u periodu pu- 
berteta da utočište traže kod Allaha, dž.š., da se Njemu nastoje pribli- 
žiti, da se pridržavaju Allahovih, dž.š., odredbi te da obavljaju farze 
i vadžibe, da budu stroge u vrednovanju, nadziranju i kontrolisanju 
duše u vezi sa svakim malim i velikim grijehom, da budu strpljive 
u tom periodu života, koji će se okončati sa stabilnošću i zrelošću. 
Sve dok djevojka u pubertetu bude izvršavala obaveze prema svome 
Gospodaru, sve dok bude činila nafile te izbjegavala činjenje grijeha i 
onoga što je zabranjeno i što izaziva Allahovu, dž.š., srdžbu, uspjet će 
na ispitu perioda puberteta i uspješno će prevazići taj prijelazni period 
svoga života. 271 



271 Zejneb el-Gazali el-Džejbeli, I/a ibmti, 2/68. 

Zapažanje omladine u periodu puberteta prelazi s konkretnog na 
apstraktni nivo. U tom se periodu razvija i njihova pažnja te se po- 
većava sposobnost razmišljanja, maštanja i prostog zamišljanja koje 
se zasniva na riječima i izrazima. Zatim se povećava i njihova spo- 
sobnost argumentiranja, zaključivanja i analiziranja te s razmišljanja o 
konkretnom prelaze na razmišljanje o apstraktnom. 

Kada roditelji primijete da je njihova kćerka dostigla taj nivo, tre- 
baju je početi navikavati na razmišljanje o Allahovoj, dž.š., mudrosti i 
stvaranju kako bi je obilježili pečatom preciznosti i discipline imajući 
u vidu da Allahova, dž.š., mudrost, Njegovi zakoni i stvaranje teku 
shodno utvrđenim zakonitostima i preciznom ustrojstvu koje se niti 
mijenja niti zaostaje. 272 

Navikavanjem djevojke u pubertetu i njenim usmjeravanjem na 
ono što će joj biti od koristi u vjeri i u životu na ovome svijetu, ona 
će u mentalnom pogledu imati zdravo i ispravno odrastanje imajući 
u vidu da njeno odrastanje biva u skladu s onim čemu je po prirodi 
učinjena sklonom. Ako, npr., odrasta u zdravoj i ispravnoj islamskoj 
sredini koja joj ukazuje na ono što je pogrešno, odnosno ispravno, te 

272 Ali Abdulhalim Mahmud, Terbijetu n-naii'i l-muslim, 279. 

na ono što će joj biti od koristi, ona će s time i stasati te će se njeni 
osjećaji u vezi s tim produbiti. Ako, pak, odrasta u nekoj drugoj sre- 
dini, stasat će u skladu s onim na što je naviknu njeni roditelji. Zato je 
dužnost roditelja da svoju kćerku neprestano podsjećaju na ono što 
će njenu vjeru i život na ovome svijetu učiniti zdravim i ispravnim. 
To će postići kroz objektivne i plodonosne rasprave i diskusije s njom 
imajući u vidu da se djevojka u periodu puberteta odlikuje sposob- 
nošću razmišljanja, analiziranja, predočavanja i maštanja. Isto tako, 
djevojka je u pubertetu dostigla određeni nivo umne (intelektualne) 
zrelosti što je čini sposobnom da usvaja ono o čemu raspravlja sa svo- 
jim roditeljima ili učiteljima. Zato su odgajatelji dužni dobro saslušati 
pitanja i probleme koje im postavljaju i iznose djevojke te im pružiti 
objektivne odgovore koji će ih zadovoljiti. 

S tim u vezi, dužnost roditelja jeste da um svoje kćerke usmjera- 
vaju prvo ka posmatranju i razmišljanju o kosmosu, zatim o Šerijatu 
koji joj stavlja u dužnost da izvršava ono što joj je naređeno od strane 
Stvoritelja i da izbjegava ono što joj je On zabranio da čini, te da razi- 
šljaju o mudrostima koje se iza toga kriju, kako bi to ona primjenjivala 
u praksi uz apsolutno uvjerenje i potpuno razumijevanje. 

Roditelji svojoj kćerki trebaju dati do znanja da Kur'an nastoji 
probuditi ljudski um kako bi razmišljao o kur'anskim ajetima i razu- 
mijevao ih s ciljem da bude u stanju primijeniti ih na najbolji mogući 
način. Isto tako, roditelji trebaju pojasniti svojoj kćerki da je cilj Še- 
rijata upućivanje na Allaha, dž.š., tako da je teško da postoji i jedan 
kur'anski ajet u kojem se ne spominje On ili upućivanje na strahopo- 
štovanje od Njega, podsticanje na zasluživanje Njegove nagrade i za- 
dovoljstva. Zatim joj trebaju pojasniti da je jedna od dobrih strana ove 
uzvišene vjere i to što omogućava ljudskom umu da djeluje u najširim 
okvirima dostupnim na Zemlji te što mu daje pravo na razmišljanje 

i slobodno rasuđivanje čak i u stvarima koje se tiču Šerijata. Jedna 
od velikih odlika islama jeste i to što se u pozivanju na vjerovanje u 
Allaha, dž.š., obraća umu, budi ga i upozorava te s njime raspravlja i 
uključuje ga u proces svjesnog vjerovanja dostojnog čovjeka kojem je 
Allah, dž.š., ukazao čast darujući mu razum i shvatanje, sve to s ciljem 
da na ispravan način razvije njegov um i da ga učini sposobnim da 
sebi i drugima osigura neku korist u vjeri i u životu na ovom svijetu, 
te da i od sebe i od drugih otkloni bilo koju štetu koja, također, ima 
veze s vjerom i životom na ovome svijetu. 271 

Roditelji su dužni probuditi u svojoj kćerki i naklonost prema čita- 
nju i izučavanju, a prvo što djevojka treba pročitati jeste Knjiga njenog 
Gospodara uz razmišljanje o njenim ajetima, a posebno o sljedećem 
ajetu iz poglavlja Alu Imran: "U stvaranju nebesa i Zemlje i u izmjeni noći i 
dana su, %aista, %namenja %a razumom obdarene, %a one koje i stojeći i sjedeći i 
leteći Allaha spominju i o stvaranju nebesa i Zemlje razmišljaju. "Gospodaru naš, 
Ti nisi ovo uzalud stvorio; hvaljen Ti budi i sačuvaj nas patnje u vatri!" 274 

Djevojka, dakle, prilikom učenja Kur'ana treba razmišljati o 
Allahovim, dž.š., znakovima u svemiru. Navedeni kur'anski ajeti 
predstavljaju savršen metod razmišljanja o Allahovom, dž.š., carstvu, 
a poziv na takvo razmišljanje čini da se djevojka navikne na istinu te 
da je slijedi i pridržava je se u svome životu, štaviše, da se njome pot- 
pomaže na najbolji mogući način koji će učiniti da ona sačuva svoju 
čast i ugled, da se od nje ne odvaja i ne udaljava, da je se pridržava, da 
u njoj bude ustrajna i da joj ona bude moto u svemu onome što radi 
ili ne radi, pa će doživjeti sreću i na ovom i na onom svijetu. 275 

"Tako mi vremena, čovjek, doista, gubi, samo ne oni koji vjeruju i dobra 
djela čine, i koji jedni drugima istinu preporučuju i koji jedni drugima preporu- 
čuju strpljenje. ' a ™ 

273 Šejh Muhammed Kutb, Mtnhedfy t-terbijeti Ustamijje, 1 /87-89. 

274 Alu Imran, 190, 191. 

275 Menhed$u t-terbije, 1 /83. 

276 El-Asr, 1-3. 

Zatim roditelji trebaju kod svoje kćerke razviti naviku da čita 
zbirke hadisa AJlahovog Poslanika, s.a.v.s., njegove i životopise sa- 
habijki, kako bi ih prihvatila kao uzor te njih oponašala, zatim knji- 
ge koje tretiraju pravila i propise ispravnog obavljanja ibadeta te sva 
ostala djela koja su svrsishodna i koja će joj pomoći u razvijanju sa- 
mostalnosti i neovisnosti. 

Ljubav i naklonost prema čitanju i izučavanju nije urođena i ne 
dolazi spontano, nego se stječe i usvaja kroz odrastanje u društvu i 
proces odgajanja, bilo kod kuće ili u školi. U tom smislu, neophodno 
je udovoljiti želji djevojke da čita i izučava, s tim da nad time treba 
vršiti nadzor i kontrolu kako se ne bi desilo da ona postane žrtvom 
pokvarenih mišljenja i uvjerenja. 



Ispravno usmjeravanje mentalnih 
sposobnosti djevojke u pubertetu 

Roditelji će u tome uspjeti ukoliko se budu pridržavali skupine 
smjernica i ukoliko budu uvježbavali mentalne sposobnosti djevojke 
u pubertetu kroz ispravne konkretne (praktične) i apstraktne metode: 
1. djevojku (djevojčicu) treba upozoriti te njen um osloboditi sli- 
jepog oponašanja, podređenosti i pretpostavki općenito, a po- 
sebno kada je u pitanju vjera i vjerovanje, kudeći pred njom one 
koji slijepo oponašaju druge. Takve Allah, dž.š., kudi u sljedećem 

4 

kur'anskom ajetu: "A kada im se rekne: 'Slijedite Allahovu Objavu!' 
— oni odgovaraju: 'Nećemo, slijedit ćemo ono na (emu smo potekli pretke 
svoje. ' — Zar i onda kada im preci nisu ništa shvaćali i kada nisu na pra- 
vom putu bili?!' 677 Zatim pred njom treba kuditi i one koji slijede 
pretpostavke, a koje i Allah, dž.š., kudi u sljedećem kur'anskom 

277 El-Bekara, 170. 

ajetu: "A tome ništa ne %paju, slijede samo pretpostavke, a pretpostavka 
istini baš nimalo ne koristi. " 27s Isto tako, roditelji trebaju narediti 
svojoj kćerki da sve provjeri prije nego što u nešto povjeruje i to 
počne slijediti; 

2. djevojci treba pojasniti vidove znanstvenog razmišljanja koji čo- 
vjeka dovode do činjenica te je udaljiti od onog praznovjernog 
i imaginarnog. 279 Zato su roditelji dužni pojasniti svojoj kćerki 
da islam, koji cijeni i uvažava te ukazuje poštovanje čovjekovom 
umu, traži od nje da ga oslobodi laži, obmana, praznovjerja, pro- 
ricanja i gatanja, kao i to da se onaj koji povjeruje u nešto od toga 
smatra kao da je izgubio razum. Isti je slučaj i s onim koji povje- 
ruje nekome ko tvrdi da poznaje nevidljivi svijet ili budućnost, 
pored toga što je to i znak slabosti imana i poricanja Šerijata. Za- 
tim je trebaju upoznati i s time da islam, koji podstiče um i razvija 
ga, zabranjuje ljudima da posjećuju vračeve i proroke 280 imajući u 
vidu da h. Aiša, r.a., prenosi da su neki ljudi jedne prilike upitali 
Allahovog Poslanika, s.a.v.s., o prorocima te da im je on odgovo- 
rio: "Oni ništa ne vrijede." Ljudi su uzvratili: "Ali oni, o AJlahov 
Poslaniče, nekada kažu ono što je istina." Allahov je Poslanik, 
s.a.v.s., odgovorio: "Tu riječ istine ugrabi džin pa je u vidu kvoca- 
nja kokoške saopćava na uho svoga prijatelja (pristalice, sljedbe- 
nika), a zatim s njom pomiješaju (povežu) više od stotinu laži." 281 

3. jedno od sredstava koja pomažu roditeljima da dječiji um uvjež- 
baju na produktivno argumentiranje i zaključivanje te upoznava- 
nje s istinom jeste i poziv na razmišljanje o zakonima koji vladaju 
u kosmosu. Taj poziv predstavlja nešto više od bogobojaznosti i 

278 En-Nedžm, 28. 

279 Menhedijt t-terbijeti l-islamijjc, 1 /77-78. 

280 Ali Abdulhalim Mahmud, 'l'erbijetu n-naSi'i l-muslim, 264. 

281 Bilježi Buhari, Fethu /-bari, Kitabu t-tibb, babu /-kebane, 10/216; Muslim, Kitabu s-selam, babu 
tabrimi l-kehane ve itjani /-keban, 1 228. 

usmjerenosti Njemu u svim situacijama čime to u prvi mah na- 
dahnjuje srce. Naime, kroz to se njen um navikava na preciznost 
mišljenja i ispravnost sudova koje donosi imajući u vidu da um, 
kada vidi tu preciznost i uzajamnu povezanost u kosmosu, nasto- 
ji urediti svoje misli te ih povezati s onim što se odvija u ovom 
prostranom kosmosu. 2 " 2 

Imajući u vidu strah u vezi sa sveopćim ciljevima života koji ne- 
kada obuzima djevojke u ovoj dobi. S obzirom na njene mentalne 
sposobnosti spoznavanja apsolutnih načela i univerzalija te njen izla- 
zak iz okvira ograničenog materijalističkog razmišljanja kojim se od- 
likovala u prethodnom periodu, periodu djetinjstva, u okvire širokog 
logičkog razmišljanja, roditelji prvo trebaju znati da su pitanja koja 
djevojka u pubertetu postavlja u vezi s kosmosom, životom i čovje- 
kom te njena razmišljanja o tome prirodna pojava u tom prijelaznom 
periodu, a zatim trebaju učiniti da se ona osjeća sigurnom te iskoristiti 
te mentalne predispozicije i opskrbiti je apsolutnim istinama i daleko- 
sežnim ciljevima kosmosa, života i čovjeka. Ne trebaju je prepuštati 
uvezenim idejama s kojima se susreće na svim stranama, kao ni tome 
da odgovore traži kod svojih prijateljica, imajući u vidu da nešto ne 
može dati onaj koji to nema, osim ako se radi o čestitom i pobožnom 
društvu koje je do tih odgovora ranije stiglo. 283 



Ideološki rat i opasnost koju 
predstavlja za djevojku muslimanku 

Krajem prošlog stoljeća (19. stoljeća), premijer Engleske, gospo- 
din Gladstone, je na plenarnoj sjednici britanskog parlamenta ustao 



282 Menhedfu t-terbijeti l-islamijje, 1 /79. 

283 Abdulaziz en-Negimiši, Hl-Murahikun, 49-50. 

te se, držeći u desnoj ruci Allahovu, dž.š., Knjigu, obratio članovima 
parlamenta i rekao: "Velika prepreka našem opstanku u kolonijama 
u muslimanskim zemljama jesu dvije stvari koje moramo uništiti, bez 
obzira koliko nas to koštalo. Prva je ova knjiga." Onda je nakratko 
ušutio pokazujući lijevom rukom u pravcu istoka, a potom je rekao: 
"I Kaba." 

Ovaj stav engleskog premijera nije predstavljao ništa novo kada 
je u pitanju ta kolonizatorska zemlja. To je bio samo nastavak kr- 
šćanskih sastanaka i krstaških ratova od kojih kršćanski Zapad još 
uvijek nije odustao, uprkos različitom stavu zapadnih zemalja u vezi s 
uništavanjem islama, porobljavanjem muslimana i crpljenjem njihove 
krvi i dobara. Najbolji primjer za to jeste ono što rade SAD-e u Afga- 
nistanu i Iraku, a nastavak će tek uslijediti. 

Prije više od osamdeset godina, tj. krajem prošlog stoljeća (19. 
stoljeća), poznati francuski pisac Lami je u jednom francuskom časo- 
pisu napisao jedan jako opasan članak u kojem poziva na ono što on 
naziva idealnim planom za uništenje islama. Naime, on u tom član- 
ku kaže: "Suprotstavljanje islamu silom samo mu pomaže da se širi. 
Efikasno sredstvo njegovog rušenja i uništavanja bilo bi odgajanje 
muslimanske djece u kršćanskim školama te ubacivanje sjemena sum- 
nje u njihove duše još od malih nogu. Na taj način, njihovo islamsko 
vjerovanje bit će narušeno, s obzirom da neće ništa osjećati. U tom 
slučaju, bez obzira da li ih neko pobijedio ili ne, oni neće biti ni mu- 
slimani ni kršćani, a kao takvi će, bez ikakve sumnje, biti štetniji po 
islam nego da prihvate kršćanstvo i predstavljaju se kao kršćani. Od 
spomenutog načina odgajanja muslimanske muške djece, bez obzira 
na utjecaj koji ima, odgajanje i obrazovanje ženske djece u školama za 
kaluđerice, samostanskim školama, ima veći efekat na dostizanje ci- 
ljeva kojima težimo. Štaviše, odgajanje i obrazovanje ženske djece na 

ovaj način jedinstven je metod za uništavanje islama rukama njegovih 
sljedbenika. Kršćansko odgajanje ili odgajanje i obrazovanje musli- 
manske ženske djece u školama za kaluđerice u neosvojivu tvrđavu 
islama uvodi tvrdoglavog i prkosnog neprijatelja kojeg muškarac ne 
može savladati imajući u vidu da muslimanka koju odgaja kršćanska 
ruka zna kako savladati muškarca, a kada ga savlada, lahko joj je i 
jednostavno utjecati na osjećanja svoga muža i njegovo vjerovanje te 
ga udaljiti od islama i njegovu djecu odgajati daleko od vjere njihovog 
oca. U tom slučaju, dakle, stići ćemo do našeg cilja na taj način što će 
žena-muslimanka biti ta koja će uništiti islam." 284 

Kršćanski Zapad, dakle, nastoji uništiti islam istovremeno pri- 
mjenjujući dvije metode: metodu koja je usmjerena ka uništavanju 
islamskog vjerovanja i metodu koja je usmjerena ka uništavanju mu- 
slimanske porodice. U oba slučaja, kršćanski Zapad je stigao do že- 
ljenog cilja. 

Što se tiče islamskog vjerovanja, kršćanski Zapad je u glavama 
svojih pristalica, koji islam smatraju lažnim, uspio usaditi ateizam, a 
to su oni kojima su u posljednje vrijeme uzurpatori u muslimanskim 
zemljama osigurali čvrst položaj, pa su se našli u takvom stanju da na 
Kur'an gledaju kao na nešto što je nedostatno da životu osigura neop- 
hodnu konstrukciju. Zapad je uspio obrazovati u islamskom svijetu i 
brojne skupine koje raspravljaju i diskutuju o islamskom vjerovanju. 
To bi bio ideološki rat koji je izobličio umove mnogih obrazovanih 
Arapa. 

Kada je u pitanju muslimanska porodica, koja je kamen temeljac 
u islamskom društvu, interes kršćanskog Zapada za njom bio je veći 
i opasniji imajući u vidu da se ona smatra najčvršćom vezom u islam- 
skom biću. Naime, muslimanska se porodica odlikuje privrženošću 
čistoći i higijeni te ljubomornom ču vanju časti koje je pretpostavka 

284 Muhammed Fchmi Abdulvehhab, FJ-Hareka/u n-nisa 'ijjje ji l-lerk. 

ljubomornom čuvanju domovine. Otuda, onaj koji ljubomorno ne 
čuva svoju čast neće ljubomorno čuvati i štititi ni svoju domovinu. 

Mnogo griješi onaj koji vjeruje da se zapadni kolonizatori, među 
koje se ubraja i Amerika i cionisti, razlikuju međusobno kada je u pi- 
tanju ovaj dvostruki cilj, tj. istovremeno uništavanje islamskog vjero- 
vanja i muslimanske porodice. Naime, zapadni su kolonizatori složni 
da neće opstati u muslimanskim zemljama sve dok Kur'an ima mjesta 
i u jednoj od njih, sve dok se i jedna muslimanska zemlja bude uzno- 
sila njegovim propisima i učenjima te se pridržavala njegovih načela 
i pravila. Pored toga, oni se boje i po svoj opstanak ukoliko se mu- 
slimani još jednom vrate svojoj vjeri i učvrste je u svojim sredinama, 
jer bi u tom slučaju oni ponovo promijenili tok historije i bili vladari 
svijeta. Međutim, to je daleko od realnosti, osim ako se muslimani 
vrate Allahovoj, dž.š., Knjizi i sunnetu Allahovog Poslanika, s.a.v.s., 
te budu slijedili prve generacije ovog Ummeta. 

Prema tome, ako neprijatelji islama nastoje promijeniti društve- 
ni status muslimanske porodice, onda i mi trebamo upoznati našu 
žensku djecu s tim tendencijama kako bi bila upućena u ono što su 
učinile i što čine sile zla sa Zapada i njihove pristalice sa Istoka. 

Godine 1894, tj. dvanaest godina nakon okupacije egipatskog te- 
ritorija, u Egiptu se pojavila prva knjiga koju je, oslanjajući se na en- 
gleski utjecaj i zaštitu koja mu je pružana dok je među muslimanima 
vrijeđao i klevetao islam, objavio fanatični kršćanin po imenu Markos 
Fehmi. Naslov knjige je bio El-Mer'e fi š-šerk {Žena na Istoku), a u njoj 
je, po prvi put u historiji te zemlje, pozvao na realizaciju sljedećih pet 
ciljeva: 

1. ukidanje islamskog hidžaba, odjeće za prekrivanje žene-musli- 
manke; 

2. dozvoljavanje ženi-muslimanki da kontaktira sa strancima; 

3. sprečavanje (ograničavanje) razvoda i obvezivanje njegovog izvr- 
šavanja pred sudijom; 

4. zabranjivanje sklapanja braka sa više od jedne žene; 

5. dozvoljavanje sklapanja braka između muslimanki i nemuslima- 
na. 

Naravno, ova je knjiga izazvala žestoku reakciju u to vrijeme što 
je opredijelilo Engleze da zatraže pomoć od princeze Nazili Fadil 
koja se bila vratila u Egipat i koja je imala čvrste veze sa lordom Kro- 
merom. Ona je vrata svoga kluba otvorila jednoj skupini poznatih 
ličnosti u tom periodu, kao što je Sa'd Zaglul, Kasim Emin i drugi 
koji su svojim nenaklonjenim držanjem prema islamskim propisima 
i običajima izazivali srdžbu kediva. S druge strane, spomenuta prin- 
ceza im je nastojala osigurati podršku kod britanskog predstavnika u 
Egiptu, a protiv dvora, pa su se oni oslanjali na nju u svim prilikama 
koje su zahtijevale uplitanje Britanaca prodv legitimne vlasti u zemlji. 

Tako je spomenuti klub princeze Nazili Fadil bio kulturni centar 
u kojem su se okupljale pristalice okupacije s ciljem organiziranog 
djelovanja protiv islamskih propisa i običaja. Knjiga E/-Mer'e fi š-šerk 
{Žena na Istoku) rezultirala je pojavljivanjem još jedne takve knjige u 
kojoj britanski grof Darkor napada Egipćanke i islam, islamski na- 
čin odijevanja (žena), boravak žene muslimanke u kući, ograničavanje 
njene uloge na odgajanje djece i brigu o suprugu, kao i obrazovane 
Egipćane zbog njihovog načina ponašanja. To je učinilo da i Kasim 
Emin u svojoj knjizi Tahriru l-mer'e {Oslobađanje %ene) napadne egipat- 
ski narod pozivajući u njoj na ono na što je u svojoj knjizi pozivao i 
Markos Fehmi. Bilo je za očekivati da će ova knjiga izazvati još veću 
i žešću reakciju, nego ona od Markosa Fehmija, imajući u vidu da ju 
je objavio jedan musliman koji obnaša funkciju savjetnika u državnoj 

vladi. Ta reakcija nije bila ograničena samo na vjerske krugove, nego 
su na taj način reagirali i oni nacionalni krugovi. Onda je revni i revo- 
lucionarni muslimanski vođa Mustafa Kamil tu orijentaciju povezao 
s kolonizatorom te u tome prepoznao jednu od metoda uništavanja 
temelja Ummeta i onoga što je preostalo od njegovog duha i morala. 
Zato je taj mladi vođa požurio da se suprotstavi tom izdajničkom 
pokretu i tendenciji te da na njega upozori Ummet, pa je na njega 
i ukazao na prvom javnom okupljanju koje je održano odmah na- 
kon pojavljivanja te knjige. Tom prilikom je rekao: "Ja nisam od onih 
koji smatraju da se odgajanje djevojaka treba zasnivati na evropskim 
principima i načelima zato što se u tome krije velika opasnost po bu- 
dućnost Ummeta. Naime, mi smo Egipćani i tako treba i da ostane. 
Svaki narod ima svoju vlastitu civilizaciju i nama ne priliči da budemo 
majmuni koji će slijepo oponašati strance. Naprotiv, trebamo čuva- 
ti naš lijepi moral te sa Zapada uzimati samo ono što je vrijedno. 
Hidžab je na Istoku znak čistoće i neporočnosti i zato ga očuvajte 
kod svojih supruga i kćerki te im osigurajte ispravno obrazovanje, a 
vjerska je naobrazba osnova bez koje bi odgoj bio slab, bezvrijedan i 
neispravan." 

Ovdje vrijedi spomenuti i članak koji je on, neka mu se Allah, 
dž.š., smiluje, objavio u novinama El-Uva' s ciljem da razotkrije taj 
pokret i njegove čvrste veze sa kolonizatorom. U tom članku stoji: 
"Mastilo knjige Tahriru l-mer'e {Oslobađanje $ene) stiglo je i do Indije 
gdje su se Englezi posvetili njenom prevođenju i objavljivanju ulažući 
veliki trud zbog koristi i interesa koji u tome imaju. Za nju je saznao 
i vladar Maldiva, kao i za knjigu El-Mer'etu l-d^edide {Savremena %ena) 
koju je nedavno objavio Kasim Emin u vezi s njihovom vjerom i mo- 
ralom. Kada je spomenuti vladar upitan o tim tendencijama i orijenta- 
cijama, odgovorio je: 'Obrazovanje žena muslimanki postalo je jedno 

od pitanja koja su od velikog značaja za islam i muslimane. Međutim, 
ako se udalji od sjajnih šerijatskih metoda i okrene metodologiji za- 
padne civilizacije, to će obrazovanje biti uporište za rušenje stubova 
islama i oruđe kojim će biti iskopani kaburi i u njih živa pokopana 
naša djeca. Što se, pak, tiče, skidanja hidžaba, to je nešto s čime ne bih 
bio zadovoljan kada su u pitanju naše žene i naša zemlja.'" 

U tom periodu, Mustafa Kamil, neka mu se Allah, dž.š., smiluje, 
kada je u pitanju borba protiv tih kolonijalističkih tendencija, nije se 
ograničio samo na pojašnjavanje opasnosti koju one predstavljaju za 
socijalni i nacionalni opstanak, nego se posvetio i realizaciji te borbe 
s vjersko-pravnog aspekta. Naime, on je muslimanskim učenjacima 
obezbijedio više prostora u novinama El-Uva kako bi oni iznijeli stav 
islama o tim tendencijama i njihovim protagonistima. Na taj je način, 
Patriotska stranka (E/-Hi^bu l-vetani) vodila borbu protiv te skupine 
izdajnika te pozivala na grčevitu privrženost i odanost islamskom na- 
činu odijevanja (hidžabu) sve dok nije umro Kasim Emin 1908. god. 
Vrijedno je spomenuti da su Englezi tom prilikom za Kasimove pri- 
stalice organizirali komemoraciju povodom njegove smrti, na kojoj 
su slavili i uzdizali njegovo pozivanje na razotkrivanje žena. Sljedbeni- 
ci su Patriotske stranke uzvratili održavanjem jedne velike svečanosti 
na kojoj su pozvali privrženosti hidžabu te istakli upletenost Engleza 
u smutnje oko razotkrivanja žena. 

To bi bilo ono što se tiče uloge Patriotske stranke pod vodstvom 
patriote Mustafe Kamila koji je ustao protiv procesa evropeiziranja 
kojim je rukovodio engleski kolonizator i njegove pristalice, na pr- 
vom mjestu Kasim Emin kojem je u posljednje vrijeme egipatska te- 
levizija ukazala čast i poštovanje emitirajući seriju čiji naziv insinuira 
prihvatanje njegovog poziva, koji se podrazumijeva pod naslovom 
njegove knjige Tahriru l-mer'e {Oslobađanje %ene), nakon čega je došlo 



Islamski koncept odgajanja ženske djece j jgl 

do njegovog populariziranja i širenja poput požara kroz suhu travu, 
pa je miješanje različitih spolova i razotkrivanje žena postalo običaj u 
arapskim (muslimanskim) društvima. Štaviše, stvari su uzele maha u 
toj mjeri da je jedna od predvodnica tog procesa u ovom dobu, Ikbal 
Bereke, kazala kako odijevanje hidžaba nije naredio Allah, dž.š., nego 
da je to rezultat idžtihada muslimanskih učenjaka, la havle ve la kuvvete 
Ma billahi. 

Nakon smrti Kasima Emina, ovaj kolonijalistički pokret se na 
neko vrijeme stišao, da bi ga poslije Englezi ponudili Narodnoj stran- 
ci koja ga je prihvatila i prigrlila te se u tom smjeru angažovala. Među 
njima je u tome prednjačio Lutfi Sejjid. Sve do revolucije u Egiptu 
1919. godine, ovaj je zločinački pokret bio sveden u uske okvire, a 
čak su i neke protestantice koje su agitatori okupatora tom prilikom 
pozvali da izađu, iz kuće na ulicu, bile pokrivene bijelim velovima i 
nisu se miješale s muškarcima ... 

Nakon završetka revolucije, ženski se pokret u Egiptu povećao i 
razvio. Tako je gospođa Huda Ša 'ravi, supruga Ali-paše Ša 'ravija, koji 
je bio njen tetić (po ocu), prijatelj Sada Zaglula i Abdulaziza Fehmija 
te jedan od članova Narodne stranke, dobila pozivnicu za prisustvo- 
vanje kongresu Međunarodne unije žena održanom u Rimu 1922. 
god. Nakon što se vratila s tog kongresa, formirala je prvu egipatsku 
uniju žena 1923. god. Poznato je da je Huda Ša'ravi kćerka Muham- 
med-paše Sultana, koji je pratio okupatorsku vojsku dok je ona, za 
vrijeme revolucije, napredovala prema glavnom gradu (Kairu), i koji 
je pozivao narod da se ne suprotstavlja te da lijepo dočeka okupato- 
ra i pruži mu sve informacije, pomoć i podršku. Historija bilježi još 
crnju stranicu izdaje od gore navedene, a to je ona na kojoj stoji da je 
ovaj izdajnik, zajedno s drugim velikanima, u znak zahvalnosti za spa- 
šavanje zemlje, glavnokomandujućem okupatorske vojske poklonio 

skupocjenu ratnu opremu. Otuda ne čudi što je okupator obavezao 
kediva da tom izdajniku daruje deset hiljada zlatnih funti, što je bio 
vid priznanja njemu za dobro koje je učinio Britaniji. 

Naravno, ne treba čuditi ni to što unija žena pod vodstvom kćer- 
ke tog izdajnika radi na realizaciji ciljeva kojima je težio i kolonizator 
te što u 1 923. god. ponavlja ista načela i principe koje je zagovarao i 
Markos Fehmi, a koje je od njega preuzeo i prenio Kasim Emin. 

Huda Ša'ravi je bila prijateljica Safijje Zaglul, supruge Sa'da Za- 
glula te kćerke Mustafe Fehmija, premijera turskog porijekla, čija se 
politika zasnivala na potpunoj pokornosti engleskom kolonizatoru 
i koji je bio najpoznatiji prijatelj Engleza u toku engleske okupacije 
Egipta. 

Safijja Zaglul pratila je svoga muža Sa'da Zaglula u Parizu gdje 
su prisustvovali mirovnoj konferenciji 1920. god. s ciljem da izlože i 
egipatski problem. Safijja je nosila hidžab sve do povratka u Egipat 
nakon njegovog izgnanstva, pa i na palubi broda koji ih je prevozio 
u Aleksandriju. Međutim, kada je Sa'd Zaglul vidio da ga u svojim 
čamcima dočekuju hiljade prevarenih ljudi u Aleksandriji, obratio se 
Safijji i rekao joj: "Skini hidžab." Safijja je to i učinila, a zatim je na 
proslavi prevarenog naroda u Kairu povodom dolaska vođe (vladara) 
jedna od marioneta kolonizatora ustala da održi govor, pa je od nje 
traženo da skine hidžab u čemu su se za njom povele i prisutne žene. 285 

Ovo bi bio kratak osvrt na ideološki rat za ženu kroz noviju hi- 
storiju, koji sam vam, djevojke muslimanke, želio predočiti kako vas 
ne bi zavele agitatorice skidanja hidžaba i razotkrivanja. Ti budi ona- 
kva kakvom će biti zadovoljan Allah, dž.š., i Njegov Poslanik, s.a.v.s. 
Budi slobodna i neporočna poput bisera, jer u svemu onome što u 
islamu radiš, bilo da se radi o vjerovanju i ibadetu ili pridržavanju 

285 Muhammed Fehmi Abdulvehhab, El-Hartkatu n-nisa'ijje fi š-šerk; El-lttidfabatu l-vetanijje fi 
l-asri l-hadis, prvi dio; Muhammed Ahmed el-Mukdim, Avdetu l-bid^ab, prvi dio. 

islamskih propisa i etike, tvoja je čast, dostojanstvo i sreća na oba svi- 
jeta. Islam zabranjuje razotkrivanje i miješanje spolova te pokornost i 
poniznost, u riječima ili cijelima, strancima s ciljem da zaštiti i sačuva 
žene od smutnje i poroka. Zato, djevojko, budi pažljiva i oprezna i 
kada te neko od šejtana među ljudima pozove da se razotkriješ te da 
odbaciš stid i odjeću čednosti ili te, pak, pozove bilo čemu od ono- 
ga što je šerijatski zabranjeno, reci ono što bilježi historija. Hrabro i 
otvoreno reci da nema posluha, poštovanja i poslušnosti onome koji 
poziva na zlo i nered. 

Djevojko muslimanko! Ne povodi se za razotkrivenima koje ima- 
ju malo stida. Ti živiš u vremenu u kojem poroci i mahane preplavljuju 
vrijednosti i vrline i zato budi jako oprezna kada je u pitanju sramotna 
i razuzdana ženska odjeća. I ne dozvoli da te prevare i zavedu varalice, 
lažljivci i agitatori skidanja hidžaba i razotkrivanja. Budi mudra i opre- 
zna i ne dozvoli da te prevare varljive agitacije koje ćeš možda čuti od 
nekih glasnogovornica te orijentacije kroz različita sredstva informi- 
sanja ili ih vidjeti ukrašene i nakićene slatkorječivošću kojom zavode 
mnoge druge djevojke. Budi oprezna, djevojko muslimanko, kada su 
u pitanju oni koji pozivaju na zlo i nered, jer su oni agitatori ruše- 
nja i uništavanja, a uništavanje vjere cilj je neprijatelja islama. Zato 
im u tome ne pružaj pomoć i znaj da su oni neprijatelji tvoje vjere, 
vjerovanja, morala i časti. Pozivaju te prepuštanju strastima i nastoje 
zavesti u zaraženu močvaru na način koji ti ne primjećuješ. Pozivaju 
te cijepanju tvoga vela te "evropeiziranju", razotkrivanju i miješanju 
s njima. Pozivaju te onome što oni smatraju slobodom, progresom 
i civilizacijom te učešću u "društvenom" životu, a to je laž, prevara 
i obmana agitatora zla, izopačenosti i ateizma. Zato, djevojko, budi 
oprezna prema takvima. 286 



286 Salih b. Ibrahim el-Belihi, Ja fetate l-istam. 

Obrazovanje djevojaka 
i njihovo intelektualno osvješćivanje 

U novije doba, sredstva stjecanja znanja i nauke postala su broj- 
na i raznovrsna. Ta sredstva mogu biti u pisanoj formi ili snimljena 
u audio ili video formi. Međutim, bez obzira na njihovu brojnost i 
raznovrsnost, čitanje ostaje temeljni oslonac s obzirom na jednostav- 
nost kojom se odlikuje, slobodu u izboru oblasti i vrste onoga što se 
čita te nevezanost određenim vremenskim terminom ili prostorom. 
Ono što žalosti jeste činjenica da je veliki broj djevojaka u savreme- 
nom dobu napustio korisno čitanje i okrenuo se sredstvima informi- 
sanja različitih vrsta i formi. Postoji nekoliko uzroka koji su doveli do 
toga da djevojke izbjegavaju čitanje. Neki od njih jesu i sljedeći: 

1. njihovo neupoznavanje sa smislom i ciljem čitanja te s činjeni- 
com da je ono najidealnije sredstvo za udovoljavanje njihovim 
željama i sklonostima, razvijanje njihovog uma te zadovoljavanje 
njihovih duševnih potreba; 

2. prevladavanje sredstava informisanja, posebno onih vizuelnih, 
kao što je televizija, video i kompjuter; 

3. nerazvijanje tog lijepog običaja kod njih još od malih nogu. Na- 
ime, čitanje se smatra običajem koji će se ukorijeniti kod njih 
ukoliko ga budu praktikovale, a kao i svaki drugi pohvalan običaj, 
treba ga razvijati kod njih još od malih nogu te o njemu voditi 
računa još od početka; 

4. postojanje ogromne količine djela koja su preplavila biblioteke 
i njihove rafe, s tim da su autori nekih od tih djela imali za cilj 

samo materijalnu korist te se ono što je ispravno pomiješalo s 
onim što je pogrešno, pa veliki broj mladića i djevojaka ono što 
je dobro nije u stanju raspoznavati od onoga što je loše; 
5. nekada i društvo te bliski prijatelji imaju utjecaja na nepraktiko- 
vanje čitanja. To je slučaj kada, npr., oni ne vole čitati i na to ne 
podstiču ili, pak, ismijavaju one koji to rade. 

Ako su ovo neki od uzroka koji predstavljaju prepreku između 
omladine i čitanja, treba spomenuti i to da postoji jedan broj rješe- 
nja koja bi mogla biti efikasna i od pomoći roditeljima u usađivanju 
ljubavi prema čitanju u duše djece u pubertetu. Neka od njih jesu i 
sljedeća: 

1. podsticanje na čitanje i upoznavanje sa stvarnom vrijednošću 
čitanja koja se, npr., očituje u tome da se upozna i pronikne u osnove 
vjere te da podigne svoj intelektualni nivo; 

2. da roditelji omoguće djeci da čitaju ono čemu su sklona. Nai- 
me, islam u sebi objedinjava mnoga znanja i znanosti, tako da čitanje 
onoga čemu su djeca naklonjena i što ona vole vodi ka inventivnosti 
i čitanju s oduševljenjem; 

3. roditelji trebaju navikavati svoju djecu na izbor odgovaraju- 
ćeg vremena za čitanje te ih podsticati da prilikom čitanja izbjegavaju 
izvore buke imajući u vidu da zvukovi izazivaju poremećaje u razmi- 
šljanju te nemogućnost koncentrisanja, tako da i sposobnost usvaja- 
nja onoga što se čita u tom slučaju biva slaba; 

4. roditelji trebaju navikavati svoju djecu i na rezimiranje onoga 
što čitaju bilježenjem osnovnih misli i ideja, imajući u vidu da je to 
preduvjet za usvajanje općeg okvira onoga o čemu govori data knjiga. 
S tim u vezi, njihovu ruku treba navikavati na lijepo pisanje, njihov um 
dotjerivati i istančavati urednošću i disciplinom te im dati do znanja 

koje su to riječi koje pri tome treba odabrati. Naime, ako roditelji 
priželjkuju svojoj djeci savršenstvo u intelektualnoj dimenziji njihove 
ličnosti te u njihovoj duhovnoj opskrbljenosti, trebaju ih uvježbavati 
na lijepo pisanje. 

5. učvršćivanju ljubavi i naklonosti djece prema čitanju pomaže 
i to da ih roditelji podstiču na razgovor s drugima o onome što proči- 
taju, imajući u vidu da je to jedan od osnovnih činilaca razvijanja sklo- 
nosti čitanju. U tom smislu, trebaju ih i podsjetiti na koristi razgovora 
s drugima o pročitanome, među kojima su i sljedeće: 

• utvrđivanje informacija kojima raspolaže; 

• korištenje tog razgovora onome ko mu prisustvuje i ko ga sluša; 

• zatvaranje vrata ogovaranju; 

• dotjerivanje i istančavanje govora te njihovo uvježbavanje na li- 
jepo izražavanje; 

• njihovo navikavanje na korištenje književnog arapskog jezika; 

6. roditelji moraju voditi računa i o postupnosti te u materijalu 
za čitanje koji nude svojoj djeci ići od lakšeg ka težem. 

7. roditelji trebaju omogućiti svojoj djeci pristup različitim izvo- 
rima naobrazbe imajući u vidu da raznovrsnost korisnih materijala za 
čitanje obnavlja i osvježava njihovu revnost i marljivost te dotjeruje 
i istančava njihov um. Na taj način, kod njih se formira i obrazuje 
jedna širina u intelektualnim uvidima i upućenosti, kao što se formira 
i jedan zreo i osviješten mentalitet. 287 

To bi bila neka rješenja kojima se omladina može podsticati na 
čitanje i kako im se čitanje može učiniti dragim i privlačnim. Osvije- 
štenim i svrsishodnim čitanjem kod djevojaka se razvija jedna vrsta 
imuniteta na destruktivne misli i ideje te planove i projekte koji imaju 
za cilj njeno odvajanje od vjere i vjer ovanja. Djevojke treba upoznati 

287 Ed-Devni t-ttrbevi li l-validtjn, 2/22(>. 

s tim projektima koji se očituju kroz prepredene cioniste i pakosne 
krstaše i koji imaju za cilj, kao što smo već spomenuli, brisanje islam- 
ske vjere sa lica Zemlje te sijanje sjemena ateizma i "evropeiziranja" 
u novim muslimanskim generacijama, uz širenje faktora neodrživosti 
i raspadanja muslimanske porodice i muslimanskog društva. Posredni 
i neposredni cilj svega toga jeste (i) gašenje duha otpora i borbe- 
nosti kod muslimanske omladine, iskorištavanje bogatstava islamskih 
zemalja za njihove interese te uništavanje islamskih obilježja u svim 
društvenim zajednicama čiji se članovi dovode u vezu sa islamom, 
kao što se, naprimjer, desilo u američko-britanskom napadu na Irak. 288 

Sve je navedeno moguće postići samo uz osviješteno i svrsishod- 
no čitanje i izučavanje. Zato su roditelji dužni istaknuti svojoj kćerki 
prednosti islama te je uputiti na islamska kazivanja koja sadrže životo- 
pise junaka i kazivanja o dobročiniteljima, zatim na djela koja govore 
o svemu onome što ima veze s islamskim pravilima i propisima, bilo 
da se radi o vjerovanju, moralu, ekonomiji ili politici, te djela koja 
tretiraju sve ono što ima veze s pojašnjavanjem urota koje tkaju sile 
zla među jevrejima, kršćanima, njihovim pristalicama i onima koji se 
među njima kreću, kao što su sekularisti, socijalisti i pripadnici drugih 
pokvarenih partija. 

Savjetujemo i pribavljanje osviještenih i svrsishodnih islamskih 
časopisa koji govore o islamu, svjetske vijesti prenose kroz ispravno 
islamsko viđenje, rade na rješavanju problema te pišu na jedan objek- 
tivan, privlačan i interesantan način. 289 

Na taj će se način, kod djevojke razviti imunitet i zaštitni meha- 
nizam od tema i ideja koje su u suprotnosti s ispravnim islamskim 
putem, a steći će i potpunu islamsku naobrazbu uz čiju pomoć će biti 
u stanju ono što je dobro razlikovati od onoga što je loše. 

288 Terbijetu l-evlad fi l-islam, 1 /286. 

289 Isto, 1 /293. 

Osviještenim i od strane odgajatelja usmjerenim čitanjem djevoj- 
ka će u potpunosti postati svjesna neprijatelja Allahove, dž.š., vjere te 
njihovih pristalica i onih koji se kreću u njihovim krugovima, kao što 
su razni spisatelji i mislioci koji slijede put orijentalista, nastoje ispo- 
slovati da se muslimanska omladina napaja iz zapadnjačke kulture i 
civilizacije te tome pozivaju na svojim kongresima, simpozijima i kroz 
svoje pisane radove. Zatim će djevojka steći hrabrost i odvažnost da 
im se suprotstavi te da pobije i opovrgne njihove tobožnje dokaze, 
sve to na osnovu osviještene intelektualne zalihe kod nje koja se oči- 
tuje kroz izvornu islamsku misao. Držeći se Allahove, dž.š., vjere, ona 
će biti u stanju uzvratiti na sve njihove planove i projekte te izmišljo- 
tine upućene islamu i muslimanima. 

Prosvjećivanjem djevojke božanskim svjetlom kroz njeno upo- 
znavanje s ispravnom vjerom i osviješteno islamsko obrazovanje, 
kod nje će se formirati samostalna islamska ličnost kojom će se ona 
ponositi i čvrsto je se pridržavati. Takva će se djevojka nastojati u 
potpunosti pridržavati islama i u tom slučaju nećemo se bojati za nju 
onoga što joj pripremaju neprijatelji islama, imajući u vidu da je ona, 
kao takva, u čvrstom i nepristupačnom utvrđenju. 




RELAKSACIONO ODGAJANJE 
U PUBERTETU 



Pod relaksiranjem {tervih) podrazumijeva se izazivanje sreće i za- 
dovoljstva u duši, a potrebna je zbog obnavljanja ambicija i izazivanja 
revnosti i zalaganja. Poznato je da čovjek osjeti dosadu kada u jed- 
nom stanju ustraje duži vremenski period. Zato se čovjek, nakon ula- 
ganja truda i osjećaja tjelesnog zamora te stanja brige i sjete, odnosno 
psihičkog zamora, posvećuje određenim relaksacionim aktivnostima 
te na taj način otklanja zamor i zamjenjuje ga vedrinom i živahnošću, 
dok onaj psihički, brigu i sjetu, otklanja i zamjenjuje zadovoljstvom i 
radošću. To je korisno za čovjeka, bilo u intelektualnom pogledu kroz 
stjecanje znanja, bilo u tjelesnom pogledu kroz bavljenje različitim 
vrstama sporta, bilo u duhovnom pogledu kroz jačanje vjerovanja 
(imand), bilo u moralnom pogledu kroz razvijanje etičkih i socijalnih 
vrijednosti. To je utvrđeno i uređeno šerijatskim pravilima i propisi- 
ma, a kroz to se realizira i robovanje čovjeka Bogu, a ne odustajanje 
od Njega. 290 



290 Pogledao: Ht-Tervihu fi l-mudfteme'i l-iskmi, Muhammed es-Sejjid el-Vekil; Et-Terbijetu 
t-tervihijje fi l-iskm, Ahmed Abdulaziz Ubu Semek. 

Norme i regulatori relaksiranja 

Relaksaciono je odgajanje jedan od sastavnih dijelova islama i 
zato biva ograničeno njegovim ograničenjima, biva uređeno njego- 
vim regulatorima, biva utvrđeno njegovim zakonitostima i biva ori- 
jentirano njegovim uputstvima, pa ne odstupa od Božijeg puta i Nje- 
gove upute. Uvažavanje navedenih regulatora u relaksiranju u stvar- 
nom životu ne predstavlja pritisak na muslimane niti im ograničava 
polje relaksiranja. Naime, Allah, dž.š., nikada nije zabranio ništa što je 
od koristi ljudima niti je ikada dozvolio ono što im nanosi štetu i zlo. 
Ono što je On dozvolio predstavlja apsolutno dobro, dok ono što je 
zabranio predstavlja zlo i nesreću. 291 

Zato islam radi na unapređivanju regulatornih potencijala kod 
djeteta još od malih nogu te na razvijanju navika koje će regulirati 
njegovo ponašanje kako ne bi skrenulo s Pravoga puta i kako bi se 
moglo suzdržavati od nekih sklonosti koje prelaze granicu. 292 

Jedan od tih regulatora jeste i dobro društvo. I znaj, djevojko mu- 
slimanko, da je islam, kao što smo već spomenuli, uspostavio regulato- 
re relaksiranja te da je jedan od njih i gore navedeni. Pod dobrim druš- 
tvom, u ovom slučaju, podrazumijeva se druženje s djevojkama koje 
drže do svoga vjerskog opredjeljenja i šerijatskih propisa imajući u vidu 
sljedeće riječi Allahovog Poslanika, s.a.v.s.: "Samo s vjernikom prijate- 
ljuj i neka tvoju hranu jede samo onaj koji je pobožan i bogobojazan." 293 

Tako druženje s vjernicima datu relaksacijsku aktivnost dopunja- 
va duhom odgovornosti, odgoja, poš tovanja i pridržavanja šerijatskih 

291 Ahmed Abdulaziz Ebu Semek, Et-Terbi/etu t-ttrvihijje, str. 67. 

292 Menhed-Sji t-terbijeti l-iskmijje, 1/144. 

293 Ovaj je hadis već ranije spomenut. 

regulatora, dok izbor lošeg društva vodi slušanju riječi i izraza koje 
vrijeđaju dostojanstvo čistih i neporočnih muslimanki te prisustvova- 
nju pokretima i djelima koja predstavljaju opasnost po druge djevojke 
koje bi se mogle povesti za njima i oponašati ih, jer, kao što je nekada 
rečeno, s kim si takav si. Prema tome, dobro je društvo, djevojko mu- 
slimanko, prvi među tim regulatorima. 

Drugi bi regulator bio nemiješanje različitih spolova. Naime, 
kada je djevojka u društvu djevojaka ili djevojčica, bit će potpuno 
slobodna i neće se ponašati usiljeno i izvještačeno, što će rezultira- 
ti relaksacijskom aktivnošću koju će pratiti ono što takve aktivnosti 
obično i prati, kao što je dobro raspoloženje, duh igre i zabave te 
mogućnost otkrivanja, skidanja dijela odjeće, dok prisustvo mladića 
na putovanjima i relaksacijskim aktivnostima ograničava njihovu slo- 
bodu i kretanje. 

Onima, pak, koji zagovaraju miješanje različitih spolova i razot- 
krivanje te organiziraju putovanja i različite proslave za pripadnike 
oba spola bit će suđeno pred Allahom, dž.š., za grijehe koje čine, 
imajući u vidu sramotna djela kojima rezultiraju takva druženja. Divni 
li su islamski običaji i regulatori, i zato ih se, djevojko muslimanko, 
čvrsto drži i pridržavaj. 

Jedan od relaksacijskih regulatora jeste i vrijeme. Naime, vrijeme 
je život, i zato poznavanje njegovog značaja i vrijednosti podrazumi- 
jeva poznavanje značaja i vrijednosti života, imajući u vidu da onaj 
koji ne poznaje značaj i vrijednost vremena živi kao mrtvac. 

Relaksacijske aktivnosti ne treba upražnjavati u terminima koji 
su predviđeni i rezervirani za obavezne ibadete imajući u vidu da u 
tom slučaju postaju zabranjene. Takvi su termini koji su predviđeni 
za obavljanje namaza, čitanje i izučavanje vjerske ili stručne literature, 
pozivanje Allahu, dž.š., dobročinstvo prema roditeljima itd. 

Ne treba pretjerivati u gubljenju vremena. Musliman treba težiti 
da, što je moguće bolje, organizira svoje vrijeme te da ga racionalno 
koristi. Na veselje i zabave ne smije trošiti mnogo vremena kako ne bi 
postao bezbrižan i nemaran prema vremenu i kako ta zabava i veselje 
ne bi izašlo izvan okvira ciljeva zbog kojih je propisano. 

S tim u vezi, Abdullah b. Amr b. el-As, r.a., prenosi da je Allahov 
Poslanik, s.a.v.s., rekao: "...Ti imaš obavezu prema svome tijelu, oba- 
vezu imaš i prema svome oku, imaš obavezu i prema svome supruž- 
niku ..." 294 U jednom predanju, pored gore navedenih riječi Allahovog 
Poslanika, s.a.v.s, navodi se i sljedeće: "...i zato osiguraj pravo svakom 
onom kojem si to dužan učiniti." 

Jedan od relaksacijskih regulatora jeste i odjeća. S tim u vezi, 
Allah, dž.š., u Kur'anu kaže: "0 sinovi Ademovi, dali smo vam odjeću koja 
će pokrivati stidna mjesta vaša, a i raskošna odi jal, ali, odjeća ćestitosti, to je ono 
najbolje. — To su neki Allahovi dokazi da bi se oni opametili. ' e9! 

Postoji čvrsta veza između propisivanja odjeće od strane Allaha, 
dž.š., s ciljem prekrivanja sramotnih mjesta i ukrašavanja te bogo- 
bojaznosti (takvaluka). Naime, i jedno i drugo podrazumijeva neku 
vrstu prekrivanja. Tako bogobojaznost (takvaluk) prekriva slabosti i 
nedostatke srca te ga ukrašava, dok odjeća prekriva sramotna mjesta 
na tijelu i ukrašava ga. Prema tome, između toga dvoga postoji čvr- 
sta veza. Osjećaj straha od Allaha, dž.š., i stida pred Njim rezultira 
osjećajem neodobravanja razgolićavanja tijela te stida zbog istog, dok 
onome koji ne osjeća stid pred Allahom, dž.š., i koji Ga se ne boji 
razgolićavanje i pozivanje istom ne predstavlja nikakav problem. 296 

Kod žene se u sramotna mjesta ne ubraja samo lice i šake i zato 
je djevojka muslimanka prilikom relaksiranja dužna prekriti svoja sra- 
motna mjesta. 



294 Fethu /-bari, 4/21 8; 9/299. 

295 El-E'araf, 26. 

296 Fi #M l-Kur'an, 3/ 1 278. 

Sramotno je razgolićavanje djevojaka prilikom bavljenja sportom 
kojem smo danas svjedoci, a posebno kada je u pitanju atletika i pli- 
vanje imajući u vidu da je djevojka u tom slučaju dužna obući triko ili 
bikini koji, s izuzetkom njenog spolnog organa, otkriva njeno tijelo u 
cijelosti. Ta je vrsta odjeće preduvjet na kojem insistiraju oni koji tim 
sportovima rukovode. Njih u tome oponašaju sve sportske ustanove 
u islamskim zemljama bez uvažavanja i najnižih granica ljudskog do- 
stojanstva i pristojnosti. Golotinja je, dakle, postala obilježje sporta i 
njegov preduvjet, tako da djevojka koja u nekoj od tih vrsta sporta 
pokaže neki napredak biva primljena i prihvaćena samo pod uvjetom 
da obuče tu vrstu odjeće koja je u suprotnosti sa svim običajima i 
objavljenim religijama, a posebno islamom koji u istoj mjeri upozora- 
va na razgolićavanje i muškarce i žene, s tim da se kod žene, kao što 
smo već spomenuli, u sramotna mjesta ne ubraja samo lice i šake, dok 
se kod muškarca u sramotna mjesta ubraja (samo) dio tijela između 
pupka i koljena. 



Ponašanje tokom relaksacije 



Pod ponašanjem tokom relaksacije podrazumijevaju se postupci 
koji prate relaksaciju i kojima se šteta i nepravda nanosi samoj djevoj- 
ci ili nekome drugom. 

1. Ismijavanje drugih te izgovaranje neprikladnih i uvredljivih rije- 
či i izraza. S tim u vezi, Allah, dž.š., u Kur'anu kaže: "0 vjernici, 
neka se muš karei jedni drugima ne rugaju, mo%da su oni bolji od njih, a ni 
^ene drugim %enama, mo%da su one bolje od njih. I ne kudite jedni druge i 
ne %ovite jedni druge rubnim nadimcima! 0, kako je ru^no da se vjernici 
spominju podrugljivim nadimcima! A oni koji se na pokoju — sami sebi Hine 

nepravdu. " 29? To bi bio uzvišeni islamski karakter. Naime, društvo 
koje kur'anskom uputom gradi i uspostavlja islam jeste društvo 
koje krasi uzvišeni odgoj i učtivost. U tom društvu, svaki poje- 
dinac ima svoju čast i poštovanje koje je nedodirljivo. Ta je čast i 
poštovanje dio časti i poštovanja društva, a ismijavanje bilo kojeg 
pojedinca u tom društvu podrazumijeva ismijavanje samoga sebe 
zato što je čitava zajednica jedna cjelina i zato što je i njena čast 
i poštovanje jedno. Allah, dž.š., u gore navedenom kur'anskom 
ajetu, zabranjuje da jedan muškarac ismijava drugog muškarca 
zato što je on kod Allaha, dž.š., možda bolji od njega. On zabra- 
njuje i da jedna žena ismijava drugu ženu, jer je i ona na Allaho- 
vom, dž.š., mizanu možda bolja od nje. Ovdje se u prenesenom 
smislu ukazuje na to da pojavne vrijednosti koje muškarci ili žene 
na sebi vide nisu one istinske vrijednosti na osnovu kojih ljudi bi- 
vaju vrednovani. Naime, postoje i druge vrijednosti koje su ljudi- 
ma nekada skrivene i koje poznaje samo Allah, dž.š., te na osno- 
vu njih vrednuje Svoje robove. Nekada imućan čovjek ismijava 
siromašnoga, jak ismijava onoga koji je slab, nekada lijepa žena 
ismijava onu koja nije lijepa, mlada ismijava staru, normalna onu 
koja je nenormalna, imućna ismijava siromašnu. Međutim, ove i 
njima slične ovozemaljske vrijednosti nisu mjerilo, nego Allah, 
dž.š., posjeduje vagu (mi^an) koji ove vrijednosti ne podižu i ne 
spuštaju ... Ismijavanjem se tretira i međusobno nadijevanje na- 
dimaka prema kojima oni kojima bivaju upućeni osjećaju averziju 
te u njima osjete sarkazam i vrijeđanje. Vjernica je dužna oslovlja- 
vati drugu vjernicu imenima koja su joj najdraža te izbjegavati na- 
dimke prema kojima ona osjeća averziju, koji njenim osjećanjima 
nanose štetu i zlo i pod kojima se podrazumijeva pokuđen opis, 
kao što je šepava, kratka i tom e slično što vrijeđa njene istančane 

297 El-Hudžurat, 11. 

osjećaje. 298 S tim u vezi, Ebu Hurejre, r.a., prenosi da je Allahov 
Poslanik, s.a.v.s., jedne prilike rekao: "Čovjek će uistinu izgovoriti 
riječ, o čijoj težini prethodno neće razmisliti, zbog koje će pasti 
u vatru dublje nego što je razdaljina između dva istoka." 299 To 
bi bio uzvišeni islamski karakter kojim se treba okititi djevojka 
muslimanka prilikom polaska sa svojim prijateljicama na relak- 
saciona putovanja. Nadalje, ona ne smije nikoga ismijavati niti 
drugima nadijevati nadimke koji će povrijediti njihova osjećanja 
te mora voditi računa o onome što izgovara, jer: "On (čovjek) ne 
izusti nijednu riječ, a da pored njega nije prisutan Onaj Koji bdije. " 30 ° 
2. Način šal jenja treba preispitivati i dotjerivati. Naime, i Allahov 
se Poslanik, s.a.v.s., šalio i pri tome je, što ćemo poslije pojasniti, 
govorio samo istinu. Nekada šala biva verbalna, a nekada podra- 
zumijeva konkretan postupak. Islam potvrđuje obje vrste šale. 
Allahov je Poslanik, s.a.v.s., jedne prilike rekao: "Postoje tri stvari 
u kojima se i zbilja i šala ozbiljno prihvataju. To su brak, razvod 
i vraćanje žene nakon rastave ponovno vjenčanje s puštenom 
ženom." 101 Prema tome, u navedene tri stvari apsolutno nema 
šale. Isto tako, Allahov je Poslanik, s.a.v.s., zabranio laž u šali. U 
tom smislu, Ebu Urnama, r.a., prenosi da je Allahov Poslanik, 
s.a.v.s., jedne prilike rekao: "Ja jamčim jednu kuću u najnižem di- 
jelu Dženneta za onoga koji odustane od rasprave (prepirke), ma- 
kar bio i u pravu; kuću usred Dženneta za onoga koji bude izbje- 
gavao laž, pa i u šali, i kuću u najvišem dijelu Dženneta za onoga 
koji bude imao lijep karakter (lijepu narav)." 302 To bi bilo ono što 
se tiče verbalne šale. Kada j e u pitanju zabrana šale pod kojom 

298 Sejjid Kurb, fi ^jldi J-Kjiran, 6/3344. 

299 frthu l-bari, 11/308. 
300Kaf,18. 

301 Bilježi Tirmizi, 1/223, hadis br. 2194; Ebu Davud, hadis br. 2194. Šejh El-Albani u djelu 
fc/-/raj'kaže da je ovaj hadis hasen, 6/224. 

302 Ebu Davud u Šumnu, 5 / 1 50, hadis br. 4800. 

se podrazumijeva konkretan postupak i zastrašivanje, Abdullah 
b. Es-Sa'ib, posredstvom svoga oca, prenosi od svoga djeda da je 
Allahov Poslanik, s.a.v.s., jedne prilike rekao: "I neka niko od vas, 
ni u šali ni u zbilji, ne uzima od svoga brata ono što mu pripada. 
A onaj koji od svoga brata uzme makar i štap, neka mu ga vrati." 303 
Odnosno neka mu ništa ne uzima u šali i neka to ne zadržava 
kod sebe s ciljem da se s njim našali. Abdurrahman b. Ebi Lejla 
prenosi da su ashabi Allahovog Poslanika, s.a.v.s., pripovijedali 
kako su jedne prilike putovali s njim te da je jedan od njih zaspao. 
Onda mu je neki od ashaba prišao i uzeo njegovo uže, pa se ovaj 
prepao za uže, a Allahov je Poslanik, s.a.v.s., rekao: "Muslima- 
nu nije dozvoljeno da prepada drugog muslimana." 3 " 4 Šala pod 
kojom se podrazumijeva konkretan postupak u većini slučajeva 
rezultira svađom i prepirkom i zato, djevojko muslimanko, izbje- 
gavaj da se šališ na taj način i imaj na umu da je Allahov Poslanik, 
s.a.v.s., zabranio da se prema licu druge osobe okreće bilo kakav 
oštar predmet. S tim u vezi, Ebu Hurejre, r.a., prenosi da je Alla- 
hov Poslanik, s.a.v.s., jedne prilike rekao: "Neka niko od vas ne 
okreće oružje prema svome bratu, jer bi šejtan mogao iskoristiti 
priliku i učiniti da on u tom trenutku aktivira to oružje i na taj 
način bude bačen u vatrenu jamu." 305 Zato se čuvaj šala koje iza- 
zivaju probleme i rezultiraju mržnjom među ljudima i drži se šala 
koje ne vrijeđaju osjećanja drugih osoba. 
3. Prema životinjama se ni u šali ne treba neprijateljski odnositi ima- 
jući u vidu da je Allahov Poslanik, s.a.v.s., jedne prilike rekao: 
"Kada neko iz zabave ubije vrapca, vrabac će se na Sudnjem danu 
obratiti Allahu i reći: 'Gospodaru! Taj i taj me je ubio iz zabave, 



303 Ebu Davud, 5/273-274, Kitabu l-idib. 

304 Ebu Davud, 5/273-274, Kitabu l-tdtb. 

305 Fethul-bari, 13/23. 

a nije me ubio zbog neke koristi.'" 306 Ibn Omer, r.a., prenosi da 
je jedne prilike ušao kod Jahje b. Se'ida dok je jedan od dječaka 
njegovih sinova bacao vezanu kokoš, s ciljem da je ubije. Ibn 
Omer, r.a., joj je prišao i oslobodio je, a zatim se s njom i dječa- 
kom približio i rekao: "Zabranite svome dječaku da drži zaroblje- 
nom ovu pticu da bi je ubio, jer ja sam čuo Allahovog Poslanika, 
s.a.v.s., kada je zabranio da se životinje hvataju i zarobljavaju kako 
bi ih ubili." Pogledaj, djevojko muslimanko, kako je veličanstven 
islam i kako je samilostan i saosjećajan i prema životinjama. Ču- 
vaj se da iz zabave i u šali ne naneseš zlo nekoj životinji, jer to 
islam zabranjuje, i budi samilosna i prema životinjama i pticama 
ukoliko ih nabaviš kao sredstvo igre i zabave. 
4. Treba izbjegavati svađe i prepirke te se držati podalje od natjeca- 
nja pod opkladom, zato što se to ubraja u hazardne igre, a kako 
se među natjecateljima ne bi pojavila nervoza i mržnja. Musliman 
se ne smije ljutiti zbog poraza u nekom natjecanju, nego se treba 
okititi uzvišenim islamskim duhom te se ugledati na Allahovog 
Poslanika, s.a.v.s., jer Enes b. Malik, r.a., prenosi da je deva Alla- 
hovog Poslanika, s.a.v.s., koju su zvali El-Adba, bila nepobjediva 
u utrkivanju, a onda je jedne prilike došao neki beduin s mladom 
devom i pretekao je u utrci, što je teško palo muslimanima, pa 
su govorili: "El-Adba je pobijeđena." Na to je Allahov Poslanik, 
s.a.v.s., rekao: "Allahovo je pravilo da neće ništa od ovoga svijeta 
uzdići, a da ga neće potom poniziti." 307 

Neka od značenja navedenog hadisa jesu i sljedeća: 

• prepuštanje svih dešavanja u životu Allahovoj, dž.š., volji; 

• suočavanje s okolnostima na način koji odgovara datoj situaciji. 

306 Bilježi En-Nesa'i, 7/239. 

307 Vetbu /-bari, 11/340. 

U tom smislu, vidjeli smo da se Allahov Poslanik, s.a.v.s., 
nije naljutio, te da nije tražio da se utrka ponovi kao što to 
poraženi inače čine, nego je izgovorio gore spomenute lijepe 
rijeci. 

Zato islam zabranjuje pokuđeno suparništvo u natjecanjima i ta- 
kmičenjima kako to ne bi rezultiralo mržnjom i neprijateljstvom koje 
vodi spletkama. Trebamo se ugledati na Allahovog Poslanika, s.a.v.s., 
a El-Hafiz b. Hadžer u svome komentaru gore navedenog hadisa veli: 
"Ovaj hadis podstiče na skromnost te na potrebu izbjegavanja umi- 
šljenosti i uobraženosti. Njime se ukazuje na beznačajnost ovosvjet- 
skih dobara u odnosu na Allaha, dž.š., te se skreće pažnja na potrebu 
izbjegavanja oholosti i uzdizanja. Zatim se njime ukazuje na to da 
je sve nisko i prezreno u odnosu na Allaha, dž.š., i zato je dužnost 
svakog onog koji razuma ima da bude umjeren i ravnodušan prema 
ovosvjetskim dobrima te da se što manje natječe u potrazi za istim." 

Et-Taberi, pak, veli: "Skromnost je korisna i za vjeru i za život na 
ovome svijetu, jer kada bi ljudi bili skromni na ovome svijetu, među 
njima bi nestalo mržnje te bi se riješili zamora koji podrazumijeva 
oholost i uzdizanje. Ovaj hadis ukazuje i na lijep karakter Allahovog 
Poslanika, s.a.v.s., te na njegovu skromnost, imajući u vidu da se po- 
mirio s time da ga je pobijedio jedan beduin." 309 

I zato se, djevojko muslimanko, ugledaj na narav Allahovog Po- 
slanika, s.a.v.s., i njegovu skromnost pa ćeš biti sretna i uspjet ćeš na 
oba svijeta. 



308 Et-Tervihu fi l-mudifeme'i 1-isLumjji, str 44. 

309 Fethul-bari, 11/341. 

Primjeri reiaksiranja Allahovog Poslanika, s.a.v.s. 

Ebu Hurejre, r.a., prenosi da su ashabi jedne prilike kazali Alla- 
hovom Poslaniku, s.a.v.s.: "O Allahov Poslaniče! Ti se s nama šališ i 
zabavljaš!?" Allahov je Poslanik, s.a.v.s., odgovorio: "Ja govorim samo 
istinu." 310 

Prema tome, Allahov se Poslanik, s.a.v.s., šalio i zabavljao, s tim 
da je pri tome govorio samo istinu i u tome su bili jednaki mali i veliki, 
muškarci i žene. 

Jedne je prilike kod Allahovog Poslanika, s.a.v.s., došla Ummu 
Ejmen el-Habešijje te mu kazala: "Zove te moj suprug." Allahov je 
Poslanik, s.a.v.s., upitao: "Ko je taj? Je li to onaj u čijim očima ima 
bjeline?" Odgovorila je: "U njegovim očima nema bjeline." Allahov 
Poslanik, s.a.v.s., je uzvratio: "Naravno da u njegovim očima ima bje- 
line." Onda se žena uputila svome suprugu i zatekla ga kako spava, pa 
je počela otvarati njegove oči da vidi ima li u njima bjeline ili ne. Na 
to je Allahov Poslanik, s.a.v.s., dodao: "Ne postoji niko u čijim očima 
nema bjeline." 

Jedne prilike je kod Allahovog Poslanika, s.a.v.s., došla jedna sta- 
rica i zamolila ga da Allahu, dž.š., uputi dovu da je uvede u Džennet. 
Allahov Poslanik, s.a.v.s., joj je odgovorio: "O majko, tog i tog! U 
Džennet neće ući onaj koji je star." Onda je nastupilo vrijeme nama- 
za, pa je Allahov Poslanik, s.a.v.s., izašao obaviti ga, a starica je počelo 
jako plakati. Kada se vratio Allahov Poslanik, s.a.v.s., h. Aiša, r.a., mu 
je rekla: "Ova žena plače zbog toga što si joj rekao da u Džennet neće 
ući onaj koji je star." Allahov se Poslanik, s.a.v.s., nasmijao i rekao: 

310 Bilježi Tirmizi, 4/314, hadis br. 1990. On veli da je ovaj hadis hasen-sahib. 



200 Jusuf Rešad 



" U Džennet neće ući onaj koji je star, ali Allah kaže: "Stvaranjem novim 
Mi ćemo hurije stvoriti i djevicama ih uliniti milim muževima njihovim, i godina 
istih."" 1 

Enes b. Malik, r.a., j e imao mlađeg brata po imenu Umejr, s ko- 
jim se Allahov Poslanik, s.a.v.s., šalio govoreći mu: "O Umejr! Šta je 
učinio vrapčić (nuga/r)?" 3i2 

Jedne je prilike kod Allahovog Poslanika, s.a.v.s., došao neki čo- 
vjek tražeći od njega da mu dadne neku jahalicu, pa mu je Allahov 
Poslanik, s.a.v.s., rekao: "Dat ću ti devino mladunče." Čovjek je upi- 
tao: "O Allahov Poslaniče! Sta da radim s devinim mladunčetom?" 
Allahov je Poslanik, s.a.v.s., dogovorio: "Pa zar deva donosi na ovaj 
svijet išta osim deve?!" 313 

To bi bio karakter Allahovog Poslanika, s.a.v.s., kada je u pitanju 
šala. Međutim, i pored njegove sklonosti šalama i zabavljanju, on se u 
većini slučajeva nije smijao, nego se samo osmjehivao. Ako obratimo 
pažnju na formu i oblike šala i anegdota Allahovog Poslanika, s.a.v.s., 
ili onih oko njega, vidjet ćemo da u njima nema nijedne ružne i nepri- 
kladne riječi ili izraza. Allahov je Poslanik, s.a.v.s., kroz šale poučavao i 
odgajao, a to je jedinstvena metoda koja se među pedagozima smatra 
jednom od najboljih, imajući u vidu da odgajatelj ne može prenijeti 
informacije bez naprezanja i preopterećavanja uma, dok je učenik, u 
ovom slučaju, u stanju da bez osjećaja dosade i mrzovolje usvoji ono 
što mu se nudi. 314 

H. Aiša, r.a., prenosi da je jedne prilike bila na nekom putovanju 
s Allahovim Poslanikom, s.a.v.s., te da se utrkivala s njim i pobijedila 
ga. Međutim, nakon što se udebljala, ponovo se s njim utrkivala, pa je 
on nju pobijedio i rekao joj: "Ovo je za onu utrku." 315 

31 1 El-Vaki'a, 35-37. Pogledati djelo El-Vefa biabvali l-Mmtaja, 2/109. 

312 Bilježi Tirmizi, 4/314. Vrapčić [nugafi je ptica s kojom se Umejr igrao. 

313 Bilježi Ebu Davud, 5/270; Et-Tirmizi, 4/314. 

314 Et-Tervibufi l-mud^teme'i l-iskmi, 17. 

315 Bilježi Ebu Davud, 3/29. 

Abdullah b. el-Haris, r.a., prenosi da se Allahov Poslanik, s.a.v.s., 
jedne prilike za vrijeme džahilijjeta hrvao sa Ebu Rukanom, koji je 
bio jak i snažan, pa je rekao: "Ovca za ovcu." Allahov Poslanik, 
s.a.v.s., ga je oborio, pa je Ebu Rukana rekao: "Pohrvat ćemo se još 
jednom." Allahov Poslanik, s.a.v.s., ga je ponovo oborio, pa je Ebu 
Rukana rekao: "Još ćemo se jednom pohrvati." Allahov Poslanik, 
s.a.v s., se ponovo s njim hrvao te ga je još jednom oborio, pa se 
Ebu Rukana upitao: "Šta da kažem svojoj porodici? Da je jednu 
ovcu pojeo vuk, da se jedna uzjogunila i pobjegla. A šta da kažem 
za treću?" Na to je Allahov Poslanik, s.a.v.s., rekao: "Nije nam bio 
cilj da se okupimo kako bi te savladali i oglobili. Uzmi svoje ovce 
nazad." 316 

Ebu Rukana je bio jak i snažan čovjek koji je u hrvanju porazio 
veliki broj ljudi. Njega u okolini Meke niko nikada nije mogao savla- 
dati i zato u jednom drugom predanju stoji da je on rekao Allahovom 
Poslaniku, s.a.v.s.: "O Muhammede! Tako mi Boga, niko me nikada 
nije bacio na zemlju, a ni ti nisi taj koji će to učiniti." Ove njegove rije- 
či ukazuju na to da on nikada nije poražen, pa ga je Allahov Poslanik, 
s.a.v.s., želio naučiti lekciju koju nikada neće zaboraviti te se pohrvao 
s njim s ciljem da ponizi njegovu oholost i umišljenost te da mu dad- 
ne do znanja da postoji neko ko je od njega jači. 317 

Iz navedenog proizlazi da je hrvanje jedna od disciplina atletike 
i, ujedno, jedna vrsta relaksacije koja se sviđa velikom broju ljudi. 
Međutim, islam ne odobrava ono što se naziva hrvanjem slobodnim 
stilom, koje se emitira na televiziji i u kojem su dozvoljene sve vrste 
trikova i prevara i u kojem se izlazi izvan okvira razumnog hrvanja. 
To su natjecanja kojima rukovode zlobnici s ciljem da prikupe što više 
zarade, a tu vrstu hrvanja islam ne odobrava. 

316 Ibnu 1-Kajjim, Hl-Vumsijje, 33. 

317 Pogledati djelo Ht-'l'ervih fi i-mud^teme'i /-islami. 

Islam, dakle, odobrava hrvanje koje krasi tehnika, vještina i okret- 
nost u oslobađanju od protivnika i koje je lišeno okrutnosti i brutal- 
nosti, imajući u vidu da islam insistira na poštovanju čovjeka, makar 
nam bio i protivnik u hrvanju. 318 

H. Aiša, r.a., prenosi da je jedne prilike Allahovom Poslaniku, 
s.a.v.s., donijela mesnu juhu (ha^iru) koju je bila skuhala. Zatim se 
obratila Sevdi, dok je Allahov Poslanik, s.a.v.s., stajao između njih, i 
rekla joj: "Jedi." Sevda je odbila, pa joj je ponovo rekla: "Jedi" Sevda 
je ponovo odbila, pa joj je h. Aiša, r.a., kazala: "Jest ćeš ili ću ti njome 
umrljati lice." Međutim, Sevda je ponovo odbila da jede. Onda je h. 
Aiša, r.a., stavila ruke u juhu i njome umrljala Sevdino lice, pa se Alla- 
hov Poslanik, s.a.v.s., nasmijao, zatim joj je postavio svoje bedro te 
rekao Sevdi: "Umrljaj joj juhom lice." Onda je Sevda umrljala juhom 
lice h. Aiše, r.a., pa se Allahov Poslanik, s.a.v.s., ponovo nasmijao.' 19 

Na taj je način Allahov Poslanik, s.a.v.s., zabavljao i uveseljavao 
sebe i one oko sebe. 

Muslim bilježi, a Hanzala prenosi da su jedne prilike bili kod Alla- 
hovog Poslanika, s.a.v.s., te da im je on održao vaz i govorio o Dže- 
nnetu i Džehennemu. Hanzala je nakon toga otišao kući gdje se igrao 
i smijao sa svojom djecom te šalio i zabavljao sa svojom suprugom. 
Onda je izašao vani i susreo h. Ebu Bekra, r.a., te mu to spomenuo, 
pa je i h. Ebu Bekr, r.a., rekao da je i on isto to činio sa svojom poro- 
dicom. Zatim su sreli Allahovog Poslanika, s.a.v.s., pa mu je Hanzala 
rekao: "O Allahov Poslaniče! Hanzala je licemjeran." Allahov je Po- 
slanik, s.a.v.s., upitao: "Kako to?" Onda mu je Hanzala kazao o čemu 
se radi, pa je h. Ebu Bekr, r.a., i za sebe isto ustvrdio. Tada je Allahov 
Poslanik, s.a.v.s., rekao: "O Hanzala! Nekada ovako, a nekada onako. 
Da ste vi i kod svojih kuća među svojim ukućanima onakvi kakvi ste 

318 Isto. 

319 Bilježi En-Nesa'i u djelu ASeretu n-nisa\ str. 58, hadis br. 31. 

kod mene, meleki bi vas pozdravljali, rukovali se s vama, i u vašim 
posteljama, i na putu." 320 

H. Aiša, r.a., prenosi da je Allahov Poslanik, s.a.v.s., jedne prilike 
rekao: "Jevreji će spoznati da se naša vjera odlikuje širinom i velikim 
mogućnostima, (jer) ja sam poslan s čistom i uzvišenom vjerom." 321 

Duh šale i veselja bio je prisutan i među ashabima, r.a. Tako je 
Abdullah b. Mes'ud, r.a., govorio: "Ne budite dosadni ljudima, jer 
srca odlikuje vedrina i prijemčivost, ali ona mogu i okrenuti leđa i 
uskratiti naklonost. Zato govorite ljudima ono što će vam ih privući." 

Ibrahim en-Neha'i je jedne prilike upitan da li su se ashabi Alla- 
hovog Poslanika, s.a.v.s., smijali, pa im je on odgovorio: "Da, smijali 
su se, a iman je u njihovim srcima bio poput čvrstih i nepomičnih 
planina." 

Ummu Selema, r.a., prenosi da je jedne prilike, godinu dana prije 
preseljenja Allahovog Poslanika, s.a.v.s., na ahiret, h. Ebu Bekr, r.a., 
krenuo u Basru zbog trgovine te da su s njim bili Nu'ajman i Suvejbit 
b. Harmela koji su prisustvovali Bici na Bedru. Nu'ajman je bio zadu- 
žen za putnu opskrbu, a Suvejbit je bio šaljivdžija. Jedne je prilike Su- 
vejbit zatražio od Nu'ajmana da jede, pa mu je on odgovorio: "Kada 
dođe Ebu Bekr." Na to je Suvejbit rekao: "Sigurno ću te razljutiti i 
razbjesniti (za osvetu)." Zatim su prošli pored nekih ljudi, pa ih je 
Suvejbit upitao: "Hoćete li od mene kupiti jednog roba?" Odgovorili 
su: "Da, hoćemo." Onda im je rekao: "To je rob koji je spreman na 
prepirku i diskusiju i koji će vam reći da je slobodan čovjek. Ako ga, 
nakon što vam to kaže, pustite, nemojte ga protiv mene huškati." Od- 
govorili su: "Ne, nećemo. Kupit ćemo ga od tebe ..." Zatim su ga ku- 
pili za deset deva te mu prišli i stavili oko vrata uže ili povodac, pa im 
je on rekao: "Ovaj vas samo ismijava, ja sam slobodan (čovjek), nisam 

320 Bilježi Muslim, 4/2107, hadis br. 2750. 

321 Bilježi Ahmed u Musmdu, 9/427. 

rob." Uzvratili su mu: "Već smo o tome obaviješteni", pa su krenuli 
s njim. Kada je došao h. Ebu Bekr, r.a., obavijestili su ga o tome, pa 
je krenuo za tim ljudima te im vratio deve i uzeo Nu'ajmana nazad. 
Po povratku u Medinu, obavijestili su o tome Allahovog Poslanika, 
s.a.v.s., pa se nasmijao, kao i ashabi koji su bili kod njega." 322 

Abdullah b. Omer, r.a., se šalio sa jednom svojom štićenicom, pa 
joj je govorio: "Mene je stvorio Stvoritelj plemenitih, a tebe Stvoritelj 
opakih i podmuklih." Ona se zbog toga ljutila i plakala, a Abdullah se 
smijao govoreći joj: "Budi bez brige! Allah, dž.š., je Stvoritelj i dobra 
i zla." 323 

Jedne je prilike h. Omeru, r.a., prišao neki čovjek, pa ga je h. 
Omer, r.a., upitao: "Kako se zoveš?" Odgovorio je: "Šihab b. Harka 
(plamen sin vatre)." Upitao ga je: "Odakle si?" Odgovorio je: "Iz 
Harretu n-nara (vatrenog vulkanskog tla)." Upitao ga je: "Gdje sta- 
nuješ?" Odgovorio je: "U Zatu Leza (samom paklu)." Onda mu je 
h. Omer, r.a., rekao: "Pridruži se svojim sunarodnjacima, oni su već 
stradali (izgorjeli)", pa je bilo kako je rekao. 324 . 

H. Omer, r.a., jedne je prilike susreo Huzejfu b. el-Jemana, pa ga 
je upitao: "O Huzejfa! Kako si ti?" Huzejfa mu je odgovorio: "Za- 
volio sam iskušenje i smutnju, a zamrzio sam istinu. Salat činim bez 
abdesta i posjedujem na Zemlji ono što Allah, dž.š., ne posjeduje na 
nebesima." H. Omer, r.a., se zbog ovih riječi jako razljutio na Huzej- 
fu, a onda je kod njega ušao h. Alija b. Ebi Talib, r.a., te primijetio: "O 
vladaru pravovjernih! Na licu ti vidim tragove srdžbe." Onda ga je h. 
Omer, r.a., obavijestio o onome što mu se desilo sa Huzejfom, pa mu 
je h. Alija, r.a., rekao: "Istinu je rekao, Omere. Voli iskušenje i smut- 
nju, tj. imetak i potomke, imajući u vidu da Allah, dž.š., u Kur'anu 

322 Bilježi Ibn Madže, 2/1220, hailis br. 3719. 

323 Ibnu 1-Dževzi, fcl-E&ija', 23. 

324 El-'Amili, El-KeSkut, 167. 

veli: "Imanja vaša i djeca vaša su samo iskušenje ... " }2S Mrzi istinu, tj. smrt, 
salat čini bez abdesta, tj. bez abdesta donosi salavat na Allahovog 
Poslanika, s.a.v.s., u svakom trenutku te na Zemlji posjeduje ono što 
Allah, dž.š., ne posjeduje na nebesima, tj. posjeduje suprugu i djecu, a 
Allah, dž.š., nema ni supruge ni djece." Onda je h. Omer, r.a., rekao: 
"U pravu si. Odlično si to primijetio, o Ebu 1-Hasane. Otklonio si iz 
moga srca ono što sam počeo osjećati prema Huzejfi." 326 

Buhari u Edebu l-mujredu bilježi da su se ashabi Allahovog Po- 
slanika, s.a.v.s., međusobno gađali lubenicama, a kada bi se suočili s 
nekim ozbiljnim pitanjem, bivali bi pravi muškarci (na visini zadatka). 
U drugom predanju stoji da su se ashabi Allahovog Poslanika, s.a.v.s., 
međusobno šalili i zabavljali, čak i gađali mehkim bezopasnim pred- 
metima, a kada bi ih nešto zadesilo, ozbiljno bi se toga prihvatali. 327 

Ashabi Allahovog Poslanika, s.a.v.s., su, dakle, tako razumijevali 
smisao šale i zabave te su se na taj način relaksirali, a na nama je da ih 
oponašamo i da se na njih ugledamo, imajući u vidu da su oni, pored 
te šale i zabave, bili braća koja su se međusobno voljela te da im nije 
bilo poznato međusobno neprijateljstvo, mržnja i pakost. S mjerom 
su se međusobno šalili i zabavljali, a kada bi se suočili s ozbiljnom si- 
tuacijom, bivali su lavovi. Kod njih su, dakle, šala i smijeh imali svoja 
pravila i propise, a s tim u vezi, El-Hatib el-Bagdadi kaže: "Smijeh ima 
svoje mjesto i svoje vrijeme, i šala ima svoje mjesto i svoje vrijeme. 
Neki ih odobravaju, a neki ne. Međutim, treba znati da je pretjerivanje 
u njima besmisleno, ali i da je njihovo neodobravanje pogrešno. Smi- 
jeh i šalu treba osuđivati samo u nekoj mjeri, a kada se iz šale i smijeha 
želi izvući korist i ono zbog čega su stvoreni, šala se pretvara u zbilju, 
a smijeh u dostojanstvenost (ozbiljnost)." 328 

325 Et-Tegabun, 15. 

326 El-Amili, El-Mihla(t). 

327 FJ-Edebu l-mufred, 1/375. 

328 El-Hatib el-Bagdadi, El-Buhala. 

H. Alija b. Ebi Talib, r.a., je imao običaj reći: "Šala je u govoru 
poput soli u hrani." 329 

Navest ću ti ovdje, djevojko muslimanko, neke anegdote koje će 
u tvoje blago i nježno srce unijeti radost i veselje. 

Amr b. el-Hidžr, jedan od vladara iz perioda džahilijjeta, je od Avfa 
b Muhallima eš-Šejbanija, jednog od velikana iz perioda džahilijjeta, 
zaprosio kćerku Ummu Ijas, pa mu ju je on dao za ženu. Njena majka 
se u noći uoči svadbe osamila s njom te joj kazala: "Kćeri moja! Ti na- 
puštaš kuću u kojoj si se rodila i gnijezdo u kojem si stasala te odlaziš 
čovjeku kojeg ne poznaješ i s kojim nisi prisna. Budi mu robinja, i on 
će tebi biti rob. I u odnosu prema njemu ustraj u deset svojstava, pa će 
te poput blaga čuvati. Prvo među njima jeste skrušenost pred njim i 
zadovoljstvo, a drugo jeste slušanje i pokoravanje. Treće i četvrto jeste 
obraćanje pažnje na ono što njegovo oko vidi, a nos osjeti. Zato nastoj 
da na tebi ne vidi ništa ružno te da na tebi osjeti samo najugodnije 
mirise. Peto i šesto jeste vođenje računa o njegovom spavanju i jelu, 
imajući u vidu da učestala glad izaziva i provocira te da remećenje sna 
izaziva gnjev i srdžbu. Sedmo i osmo jeste čuvanje njegovog imetka te 
poštovanje njegove rodbine, a pod čuvanjem imetka podrazumijeva se 
dobro kalkulisanje i procjenjivanje. I ne otkrivaj njegove tajne, jer ako 
mu se budeš suprotstavljala, činila ga ljubomornim ili otkrivala njegove 
tajne, nećeš biti sigurna od njegove nevjere i vjerolomstva. Deveto i 
deseto bi bilo da se čuvaš osjećanja radosti i veselja kada je on tužan i 
zabrinut, te brige i tuge kada je on radostan i veseo." Kasnije mu je ona 
rodila El-Harisa b. Amra, djeda pjesnika Imru'u 1-Kajsa. 330 

Ti se, djevojko muslimanko, pridržavaj ovih uputa i prema njima 
postupaj, pa ćeš, ako Bog da, biti sretna i zadovoljna u svome brač- 
nom životu. 

329 Rs-Se'alebi, Lela'ifu l-me'atif, str. 75. 

330 Ovo predanje se navodi u velikom broju djela koja govore o odgoju i etici i u tom smislu 
možete konsultovati djelo El-lkAu t-ferid (Ibn Abdu Rabbih), 6/83 i djelo Hl-Mustatref fi 
kullifermin musta^ref, 2/250. 

Sukejna bintu 1-Husejn, r.a., prenosi da je jednoga dana Aiši bint 
Talha rekla sljedeće: "Ja sam ljepša od tebe." Aiša je uzvratila: "Ne, 
nego sam ja od tebe ljepša." Onda su se počele prepirati, a zatim su se 
obratile Omeru b. Ebi Rebi'i da im on presudi, pa im je on rekao: "Ja 
ću vam presuditi. Ti si, o Sukejna, ljupkija, a ti si, o Aiša, ljepša." Na to 
je Sukejna kazala: "Tako mi Allaha, dž.š., presudio si u moju korist." 

Naime, lijepa je ona koja iz daljine u potpunosti privlači naše po- 
glede. Međutim, kada se približi, ne biva tako. S druge strane, ljupka 
je ona koja iz blizine osvaja naša srca ili, pak, ona čija je ljepota veća 
svaki put kada prema njoj pogled usmjerimo. 

Eš-Ša'bi prenosi da je jedne prilike susreo Šurejha el-Kadija te da 
mu je on tom prilikom rekao: "O Ša'bi! Uzmi za ženu neku od žena iz 
plemena Temim, jer ja sam se uvjerio da su one razumne." Eš-Ša'bi je 
upitao: "Kako si se to uvjerio da su one razumne?" Šurejh el-Kadi je 
odgovorio: "Vraćao sam se s jedne dženaze u podne, pa sam prolazio 
pored njihovih kuća te na vratima jedne kuće ugledao neku staricu 
i pored nje najljepšu djevojku koju sam ikada vidio. Svratio sam do 
nje i zatražio nešto čime bi utolio žeđ, iako nisam bio žedan, pa me 
je upitala: 'Koje ti je piće najdraže?' Odgovorio sam: 'Ono koje je 
moguće dobiti.' Onda je starica kazala: 'Teško tebi, djevojko! Donesi 
mu mlijeka, mislim da je ovaj čovjek stranac' Obratio sam se starici i 
upitao je: "Ko je ova djevojka?' Odgovorila je: "Zejneba bint Džerir, 
jedna od žena iz porodice Benu Hanzala.' Upitao sam: 'Je li slobodna 
ili je zauzeta?' Odgovorila je: 'Slobodna je.' Upitao sam: 'Hoćeš li mi 
je dati za ženu?' Odgovorila je: Ako si je dostojan.' Zatim sam ih osta- 
vio te se uputio kući da se odmorim. Nakon što sam klanjao podne- 
namaz, poveo sam sa sobom neke od uglednijih ljudi među mojom 
braćom te se uputio amidži one djevojke. On nas je dočekao i upitao: 
'O čemu se radi, o Ebu Umejja?' Odgovorio sam: 'O Zejnebi, kćerki 

tvoga brata.' Uzvratio je: 'Ona te ne mrzi, odnosno osjeća prema tebi 
naklonost.' Rekao sam: 'Onda mi je daj za ženu.' Kada mi je obećana 
za ženu, pokajao sam se i, sjetivši se surovosti njihovih srca, sam sebi 
rekao: 'Šta da radim sa ženom iz plemena Temim?! Razvest ću se od 
nje.' Zatim sam sebi rekao: 'Ne, nego ću s njom provesti prvu brač- 
nu noć, pa ako kod nje primijetim ono što mi odgovara, zadržat ću 
je. U suprotnom ću joj dati razvod.' Da si me vidio, o Ša'bi, kada su 
stigle žene iz plemena Temim vodeći djevojku sve dok je nisu uvele 
kod mene. Tada mi je rekla: 'Sunnet je da suprug, kada žena uđe kod 
njega, ustane i klanja dva rekata nafile-namaza te da zatraži od Allaha, 
dž.š., da od nje vidi samo dobro i da ga zaštiti od njenog zla.' Uzeo 
sam abdest, pa sam vidio da i ona abdesti. Klanjao sam, pa sam vidio 
da i ona klanja. Kad sam završio s namazom, došle su njene sluškinje, 
uzele moju odjeću i obukle mi ogrtač koji je bio namirisan šafranom. 
Kada smo u kući ostali sami, približio sam joj se i pružio ruku prema 
njenoj kosi, pa je ona rekla: 'Polahko, o Ebu Umejje.' Zatim je dodala: 
'Zahvala pripada Allahu, dž.š. Njega hvalim, od Njega pomoć tražim 
te salavat i selam donosim na Muhammeda, s.a.v.s., i njegovu porodi- 
cu. Ja ne poznajem tvoju narav, pa mi reci šta voliš i ja ću to činiti, te 
šta ne voliš i ja ću to izbjegavati. Ti u svome narodu imaš povlastice i 
privilegije, a i ja u svome narodu imam isto to. Međutim, kada Allah, 
dž.š., nešto odredi, onda to i biva. Oženio si se, pa učini ono što ti je 
Allah, dž.š., naredio, bilo da me na lijep način zadržiš ili da me na lijep 
način otpustiš. Ja kazujem ove riječi i istigfar činim tražim oprosta 
od Allaha, dž.š. za sebe, za tebe i za sve muslimane.' Tako mi Allaha, 
dž.š., o Ša'bi, primorala me je da na tom mjestu održim govor, pa 
sam rekao: 'Zahvala pripada Allahu, dž.š. Njega hvalim, od Njega 
pomoć tražim te salavat i selam donosim na Muhammeda, s.a.v.s., i 
njegovu porodicu. Ti si kazala nešto što će meni predstavljati sreću 

i zadovoljstvo ukoliko u tome ustraješ, a ako se toga odrekneš, bit 
će dokaz protiv tebe. Volim to i to, a mrzim to i to. Dobro koje, kod 
mene vidiš potvrdi, a ono što je loše sakrij.' Upitala je: 'Šta bi volio 
kada je u pitanju dolazak familije u posjetu?' Odgovorio sam: 'Ne bi 
volio da mi mnogo dosađuju šure.' Upitala je: 'Prema kome od svojih 
komšija osjećaš toliku naklonost da mu smijem dozvoliti da ulazi u 
kuću? A onoga od njih koga ti mrziš i ja ću mrziti.' Odgovorio sam: 
'Porodica tog i tog je dobra i čestita, a porodica tog i tog je loša i 
pokvarena.' Zatim sam s njom, o Ša'bi, proveo naljepšu noć te sam 
u toku prve godine koju sam s njom proveo vidio samo ono što mi 
odgovara. Nakon što je prošla tačno jedna godina, vratio sam se kući 
sa sudskog vijeća i u kući zatekao jednu staricu kako rukovodi kuć- 
nim poslovima. Upitao sam: 'Ko je ova žena?' Odgovorili su mi: To 
je ta i ta, majka tvoje supruge.' Rekao sam: 'Dobro nam došla.' Kada 
sam sjeo, starica je prišla i kazala: 'Es-selamu alejke, o Ebu Umejje.' 
Odgovorio sam: 'Alejkumu s-selam i dobro nam došla.' Upitala je: 
'Kakva ti je supruga?' Odgovorio sam: 'Ona je najbolja supruga i 
najbolja životna saputnica. Dobro si je odgojila i duhovno formirala. 
Neka te Allah, dž.š., za to nagradi.' Uzvratila je: 'O Ebu Umejje! Na 
ženin najgori postupak pažnja se ne obraća u dva slučaja.' Upitao 
sam: 'Koja su to dva slučaja?' Odgovorila je: 'Kada rodi muško dijete 
i kada zadobije naklonost svoga muža, kada udovolji mužu. Prema 
tome, ako te išta navede da posumnjaš u nju, prihvati se biča, kazni 
je, jer tako mi Allaha, dž.š., najgore što muškarac može posjedovati 
u svojoj kući jeste dopadljiva žena koja je razmažena.' Uzvratio sam: 
'Tako mi Allaha, dž.š., dobro si je odgojila i duhovno formirala.' Upi- 
tala je: 'Kada bi volio da te posjećuju šure?' Odgovorio sam: 'Kada 
god žele.' Dolazila mi je na kraju svake godine i savjetovala me, pa je 
ona njena kćerka, o Ša'bi, provela sa mnom dvadeset godina tokom 



210 Jusuf Rešad 



kojih kod nje nisam primijetio ništa loše. A imao sam jednog komšiju 
iz plemena Kinda koji je plašio svoju suprugu i udarao je, pa sam u 
vezi s dm rekao sljedeće: 

"Vidjeh muškarce koji druge svoje udaraju; 

neka mi se osuši desnica onoga dana kada udari Zejnebu. 

Zar da je udarim be% razloga ikakvog; 

kakva bi pravda bila u udaranju be^griješnog?! 

Ta, Zejneba je Sunce, a ostale %ene su ^vije^de; 

kad se ono pojavi, %yije%de se više ne ukazuju. " 33 ' 

Nasrudin hodža se oženio razrokom ženom koja je stvari vidjela 
dvostruko. Tako je jedne prilike, kada je htio da ručaju, donio dvije 
vekne hljeba, pa ih je ona vidjela četiri. Zatim je donio jednu posudu i 
stavio je pred njih dvoje, pa ga je ona upitala: "Šta će ti dvije posude i 
četiri vekne hljeba? Dovoljna nam je jedna posuda i dvije vekne." Na- 
srudin hodža se tome obradovao, pa je rekao: "Divne li blagodati!" Za- 
tim je sjeo da jede s njom, pa mu je ona primaknula posudu s hranom i 
kazala: "Jesam li ja to razvratna (nemoralna), pa sa sobom dovodiš dru- 
gog muškarca da me gleda?" Nasrudin Hodža joj je odgovorio: "Draga 
moja! Na sve gledaj dvostruko, osim na svoga supruga." 332 

U periodu vladavine halife Memuna, jedna je žena tvrdila da je 
vjerovjesnica. Dovedena je pred njega, pa ju je on upitao: "Ko si ti?" 
Odgovorila je: "Ja sam vjerovjesnica Fatima." Halifa ju je upitao: 
"Vjeruješ li u ono s čime je došao Muhammed, s.a.v.s.?" Odgovorila 
je: "Da, vjerujem. Istina je sve što je on donio." Onda joj je halifa spo- 
menuo da je Muhammed, s.a.v.s., jedne prilike rekao: "Poslije mene 
nema vjerovjesnika." Ona je na to kazala: "Istinu je rekao Muham- 
med, s.a.v.s., ali nije rekao da poslije njega neće biti vjerovjesnica." 

331 El-Ebšihi, bJ-Mustatref fi kullifenmn musta^ref, 2/249. 

332 Abdussettar Ferradž, Ahbaru Dfuha, str. 161. 

Onda se halifa Memun obratio prisutnima i rekao: "Što se mene tiče, 
ja više nemam argumenata. Neka ih iznese onaj među vama koji ih 
ima." Zatim se toliko nasmijao da je prekrio svoje lice. 333 

Jednoga dana, El-Asme'i se obratio Harunu er-Rešidu i rekao 
mu: "O vladaru pravovjernih! Čuo sam da se je jedan čovjek razveo 
od pet žena u jednom danu!!" Er-Rešid je uzvratio: "Jednom je čo- 
vjeku dozvoljeno da posjeduje četiri žene. Kako to da je otpustio 
njih pet?" El-Asme'i je odgovorio: "Taj je čovjek imao četiri žene, pa 
je jednoga dana došao kući i zatekao ih kako se svađaju. Bio je loše 
naravi, pa im se obratio i rekao: 'Dokle će trajati ova svađa? Mislim 
da je ovo sve samo tvoja krivica, obraćajući se jednoj od njih, rekao 
je:'Odlazi, otpustio sam te.' Onda mu je njena prijateljica kazala: 'Po- 
žurio si da joj dadneš razvod, a da si je bez toga pokušao kazniti, 
ispravno bi postupio.' Onda joj je on rekao: 'I ti si otpuštena.' Zatim 
mu se obratila treća i kazala: 'Allah, dž.š., te unakazio! Tako mi AJlaha, 
dž.š., njih dvije su činile dobro i više su te cijenile od drugih.' Uzvratio 
je: 'O ti koja naričeš za njima! I ti si otpuštena.' Četvrta, koja je bila 
lijepa poput mjeseca te jako tiha i blaga, dodala je: 'Zar nisi u stanju 
da discipliniraš svoje žene osim razvodom?!' Onda je i njoj rekao: 'I 
ti si otpuštena.' Sve je to slušala jedna njegova komšinica, pa mu se 
obratila i rekla: 'Tako mi Allaha, dž.š., Arapi su od tvojih i slabosti 
tvoje porodice svjedoci samo onome što kod tebe vide i zapaze. Ti 
si odbacio sve osim otpuštanja svih svojih žena u jednom sahatu!' 
Uzvratio joj je: 'O ti koja grdiš i prekorijevaš tamo gdje ti nije mjesto! 
I ti si otpuštena ako tvoj muž dozvoljava!' Onda mu je iz svoje kuće 
odgovorio njen muž: 'Dozvoljavam! Dozvoljavam!'" 334 

Ovo su neke anegdote koje se tiču žena, a skupio sam ih za tebe, 
o djevojko muslimanko, iz različitih pedagoških djela, s ciljem da u 

333 En-Nuvejri, Nibajetu l-ertb fifununi l-edeb, 4/14. 

334 El-'lkJu l-ferid, 7/128. 

tvoje srce unesem malo radosti i veselja, kako ne bi osjetila dosadu i 
kako bi znala da je ljudska duša sklona promjenama, što će te moti- 
virati da obnavljaš i osvježavaš svoju vitalnost i energiju. Pod tim se 
ne podrazumijeva pretjerivanje u šalama i zabavama, nego je smisao 
u tome da ljudi ne trebaju živjeti u atmosferi punoj brige i tjeskobe te 
onoj u kojoj nema radosti i veselja. Naprotiv, svaki put kada to ljudi 
osjete, trebaju pribjeći dozvoljenim vidovima zabave koji ne umanju- 
ju i ne kaljaju čast i ugled i koji ne udaljavaju čovjeka od ozbiljnog 
života te korisnog i predanog rada. 335 



Relaksacijske aktivnosti u porodici 



Porodica se u islamu smatra najznačajnijom pedagoškom usta- 
novom, a imajući u vidu da se društvo sastoji od više porodica, ono 
će biti zdravo ukoliko je i porodica zdrava, odnosno loše ukoliko je i 
porodica loša. Porodica ima važnu ulogu u relaksacijskom odgajanju 
imajući u vidu da je relaksacija potrebna i starješini kuće (ocu), majci 
i djeci. Muslimanska porodica mora voditi računa o ovoj vrsti odgaja- 
nja koju mnogi zanemaruju zbog surovih uvjeta u kojima žive članovi 
muslimanskih zajednica, kao što su visoke cijene, ratovi i tome slično. 
Međutim, i pored tako teških uvjeta života, neophodno je upražnja- 
vati ovu značajnu odgojnu aktivnost, imajući u vidu da čovjek u tom 
slučaju osjeća da porodica zadovoljava sve njegove potrebe, tako da 
je neće napustiti i okrenuti se nekim drugim štetnim aktivnostima, 
kao što je sjedenje u kafani, gubljenje vremena na ono od čega nema 
nikakve koristi itd. Među relaksacione aktivnosti u porodici koje se 
tiču djevojaka ubrajaju se i sljedeće: 



335 Et-Tervib ji l-mudifeme'i /-islami, str. 7. 

1 . igranje s lutkama. Djevojke su sklone pribavljanju i posjedovanju 
lutaka te igranju s njima. Tako h. Aiša, r.a., prenosi da se igrala s 
lutkama i kod Allahovog Poslanika, s.a.v.s., te da je imala drugari- 
ce koje su se s njom igrale ... m U tom smislu, bilo bi dobro da se 
roditelji pobrinu za nabavku nekih igrački za djevojčice posred- 
stvom kojih će one učiti i biti upućene na ono što će im biti od 
koristi. S druge strane, roditelji svoju djecu moraju u potpunosti 
držati podalje od lutki i igračaka posredstvom kojih se provla- 
če vrijednosti i shvatanja koja nisu u skladu s našim običajima i 
islamskom tradicijom. Roditelji to moraju nadzirati i kontrolirati 
izbliza. Izbor se igračaka mora zasnivati na jačanju vrijednosti te 
osjećaja pripadnosti čistoj vjeri i islamskoj kulturi; 

2. kućni poslovi i hobi. Svaka djevojka ima određeni hobi čijem je 
upražnjavanju sklona. Neophodno je taj hobi razvijati, šta više 
djevojke treba na to podsticati, imajući u vidu da su žene po 
svojoj prirodi sklone brizi o kućnim poslovima te uljepšavanju 
i dotjerivanju kuće. Nadalje, one vode računa i o nekim kućnim 
poslovima koji opskrbljuju kuću estetskim momentom, kao što 
je vezenje, aranžiranje cvijeća, oblikovanje papira, krojenje, uz- 
gajanje ptica i ukrašavanje kuće. 337 Žene na islamskom istoku se 
odlikuju ovim aspektom, a kamo sreće da taj lijepi običaj uđe u 
svaku muslimansku kuću, što bi porodici osiguralo veliku korist 
te je obasulo istinskim užitkom i duševnim mirom. Prema tome, 
svaka je djevojka dužna odabrati neki od navedenih hobija, koji 
bi joj odgovarao i kojim bi se ona bavila na taj način da donese 
sreću i zadovoljstvo i sebi i onima oko sebe; 

3. video uređaj. Sredstva informisanja su se u ovom savremenom 
dobu proširila velikom brzinom. Već smo govorili o štetnom 

SibFetbu l-bari, 10/526. 

337 El-Terbijetu t-tervihijje fi l-islam, 1 56. 

utjecaju televizije kao jednog od sredstava relaksiranja i zaba- 
ve kojim upravlja država. Zato naglašavamo da video treba biti 
dirigovan od strane roditelja, imajući u vidu da postoje kasete 
obrazovnog sadržaja te zabavni filmovi koji mogu biti od kori- 
sti djevojkama, štaviše, čitavoj porodici. Kroz takve se sadržaje 
kod djevojaka razvija sposobnost razmišljanja i izbora te im se 
pomaže na planu dozvoljenih vidova zabavljanja i relaksiranja, a 
ujedno udovoljavamo i njihovim potrebama za televizijom; 
4. kompjuter. To je jedno od savremenih pomagala. Njegovo pri- 
bavljanje više ne predstavlja veliki materijalni teret. Njegov je 
značaj za kuću, ured ili posao tema oko koje se dva razumna 
čovjeka neće razići u mišljenju. Kompjuter se u kući smatra snaž- 
nom alternativom televizije, 338 imajući u vidu da postoji veliki 
broj raznovrsnih programa koji u sebi objedinjavaju i korist i za- 
bavu te predstavljaju intelektualni izazov. To su programi koji 
su od velike koristi za razvijanje umnih sposobnosti, a postoje i 
programi koji imaju odgojno-obrazovnu svrhu. Nema nikakve 
sumnje da postojanje takvih i njima sličnih programa u musli- 
manskoj kući utječe na očuvanje porodične atmosfere u stanju 
međusobne ljubavi, samilosti i potpomaganja. Ako ti, djevojko 
muslimanko, posjeduješ taj aparat, dužna si ga koristiti na najbo- 
lji mogući način. Isto tako, i roditelji su dužni usmjeravati svoju 
kćerku u pozitivnom pravcu koji odlikuju znanje i spoznaja, i 
ne smiju joj dozvoliti da dugo sjedi pred kompjuterom kako se 
ne bi navikla na njega u toj mjeri da postane ovisna o njemu te 
da se ne može od njega odvojiti. Dakle, taj se aparat ne smije 
zanemarivati, ali ne treba ni pretjerivati u njegovom korištenju. 
To posebno treba imati u vidu danas, kada se pojavio internet i 
kada omladina provodi mnogo v remena ispred kompjutera, što 

338 Et-Ttrbijetu t-tervihijfe, 173. 

mnogim porodicama predstavlja veliki problem. Zato su roditelji 
dužni nadzirati i kontrolirati svoje kćerke te ih usmjeravati u naj- 
boljem pravcu kada je u pitanju taj jako privlačan i opasn aparat. 
5. porodična putovanja i posjete. Bilo bi dobro da porodice, s vre- 
mena na vrijeme, osmisle program za privatna putovanja i poro- 
dične posjete koje bi mogle pomoći na planu obnavljanja i osvje- 
žavanja vitalnosti i energije, a posebno kada su u pitanju izlasci 
u prirodu i na javna izletišta. Porodične su posjete jedno od zna- 
čajnih sredstava kada je u pitanju širenje kulture i naobrazbe u 
društvu, usađivanje korisnih običaja i navika te jačanje svijesti. 
To je, dakle, jedna provjerena i dokazana aktivnost imajući u vidu 
da otac (uvijek) teži posjećivanju vrijednih, zaslužnih, hrabrih, 
odvažnih i ljudi od vjere te dobrih i čestitih familija, kojom pri- 
likom njegova djeca dolaze u kontakt s novom besprijekornom 
sredinom. 339 Uzajamne posjete među sestrama po vjeri jača duh 
sestrinstva među njima te jača njihovu uzajamnu vezu. Dobro 
i čestito društvo rezultira dobrim i pohvalnim ponašanjem i u 
tom smislu velika je razlika između prijateljice koja pomaže u do- 
bru i koja upućuje na vrijednosti i vrline, ako zaboraviš, podsjeti 
te, ako napraviš propust, uputi te, ako pogriješiš, prikrije te, te 
one čije prijateljstvo rezultira razočarenjem, koja poziva činjenju 
onoga što je ružno i uljepšava ga kako bi te odvela u propast. 
Prirodno je da muslimanka koja se pridržava vjere biva bliska 
samo s onima koje joj po svojim svojstvima odgovaraju, i zato 
uživaj u dobrom društvu. 340 Uzajamno posjećivanje jača i razvija 
međusobne veze i odnose, i zato, djevojko, trebaš tome težiti. Da 
te Allah, dž.š., sačuva loših drugarica i pokvarenih komšinica. 



339 Et-Terbijetu t-tervihijje fi l-islam, 160. 

340 Havla bint Abdulkadir Derviš, E^-Zijare bijm n-nisa', 48. 



216 Jusuf Rešad 



Relaksacijske aktivnosti u školi 

Škola je temeljna obrazovna ustanova koju je uspostavilo društvo 
s ciljem da radi na realizaciji njegovog najznačajnijeg cilja, a to je po- 
dizanje i formiranje nadolazećih generacija na osnovama društvenih 
(islamskih) načela, vrijednosti i običaja. Međutim, opravdano je po- 
staviti pitanje da li škola igra takvu ulogu u savremenom dobu. 

Neki od oblika školskog relaksiranja jesu i sljedeći: 

1. sportske aktivnosti. S tim u vezi, nastavnik tjelesnog odgoja u 
školi treba pokrenuti sportsku sekciju učenika koji joj se žele pri- 
ključiti. Ti sportovi trebaju biti prikladni spolu djece. Ako su, 
npr., u pitanju djevojke, radit će se, naprimjer, o atletici, košarci, 
odbojci i tome slično. Nadalje, nastavnici trebaju osigurati uče- 
šća u sportskim takmičenjima, te posjete sportskim klubovima s 
ciljem okorištavanja njihovim iskustvima. Nema nikakve sumnje 
da sportske aktivnosti u školi, ukoliko su dobro osmišljene i or- 
ganizirane, pomažu u odgajanju učenica (učenika) koje se odli- 
kuju dobrim tjelesnim i psihičkim zdravljem, kao što pomažu i u 
suzbijanju kriminala te liječenju raznih bolesti, invaliditeta, lošeg 
karaktera, tromosti i poročnosti ukoliko se primijene na pravi 
način; 

2. umjetničke aktivnosti. U takvim aktivnostima trebaju učestvovati 
učenici koji imaju predispozicije za to, s tim da ih mora nadgle- 
dati nastavnik umjetničkog odgoja koja će im otvarati vidike te 
ih usmjeravati i razvijati te njihove predispozicije. Među takve 
aktivnosti, mogu se svrstati i sljedeće: 

• sve vrste slikanja prizora iz prirode, pri čemu treba izbjega- 
vati slikanje likova; 

• sve vrste vezenja; 

• dekorisanje, ornamentika i druge vrste umjetnosti koje prili- 
če djevojkama, odnosno mladićima; 

3. agrikulturne aktivnosti. Ovu vrstu aktivnosti također treba nad- 
gledati adekvatno osoblje koje će poučiti učenice (učenike) agri- 
kulturi. Među takve aktivnosti, ubrajaju se i sljedeće: 

• zasađivanje cvijeća i upoznavanje s njim; 

• aranžiranje cvijeća i upoznavanje njegovih vrsta; 

• poučavanje učenica (učenika) mogućim načinima upotrebe 
cvijeća u kući itd.; 

4. kvizovi i takmičenja u znanju. Uloga se škole jasno očituje kroz 
razvijanje stvaralačkih sposobnosti kod učenika te otkrivanje nji- 
hovih umnih predispozicija. To se postiže kroz osiguravanje pra- 
vih podsticaja kojima će se iskazati poštovanje prema onima koji 
se budu isticali i koji će ih dodatno ohrabriti i dati im podstreka. 
Ovdje se ubrajaju i sljedeće aktivnosti: 

• ohrabrivanje učenika koji se ističu i zadovoljavanje njihovih 
potreba za istraživanjem, informisanjem i stjecanjem znanja 
kroz obraćanje pažnje na njih i njihovo opskrbljivanje do- 
datnom (nastavnom) građom i materijom, uz obezbjeđivanje 
adekvatnih podsticaja za to; 

• održavanje takmičenja na nivou više škola u oblastima ek- 
sperimentalnog naučnog istraživanja, uz osiguravanje nagra- 
da za one koji se budu isticali; 

• održavanje edukativnih takmičenja za učenike s ciljem razvija- 
nja njihove svijesti i povećanja njihove naobrazbe u različitim 

oblastima; 

• organiziranje takmičenja koja se tiču razvijanja individualnih 
hobija te uručivanje adekvatnih nagrada; 341 

5. školski izleti i ekskurzije. Posebno školsko vijeće treba raditi na 
organiziranju školskih izleta u toku cijele školske godine. Ti izleti 
i ekskurzije imaju za cilj poučavanje i opskrbljivanje učenica (uče- 
nika) različitim vrstama informacija, a posebno onim koje imaju 
veze s njihovim školovanjem. Tu se ubrajaju: 

• posjete zološkim vrtovima koje su kod učenika omiljene s 
obzirom na različite životinje koje u njima viđaju i s čijim ih 
karakteristikama upoznaju nastavnici. 

• posjete muzejima. Postoje brojni muzeji među kojima su, 
npr., historijski muzeji, muzeji voštanih figura itd.; 

• posjete historijskim spomenicima i starinama, kao što su tvr- 
đave, piramide, mostovi, razne arheološke iskopine itd.; 

6. druge aktivnosti, kao što su: 

• održavanje edukativnih takmičenja povodom raznih vjerskih 
i državnih obilježavanja; 

• izrada periodičnih zidnih novina koje bivaju postavljene na 
vidnim mjestima s ciljem da učenici budu u stanju pročitati 
ih, te ohrabrivanje i podsticanje učenika na pisanje u njima; 

• aktivnosti na pokretanju školskog radija. 

Ako na ispravan način iskoristimo navedene aktivnosti, rezultati 
će se vidjeti na učenicima, pa ćemo imati obrazovane, savjesne, čestite 
te tjelesno i mentalno besprijekorne učenike. 



341 Et-TerbijetK t-tervihijje ft l-islam, 200. 

Relaksacijske aktivnosti u klubovima 

Klubovi su društvene ustanove u kojima je članstvo dobrovoljno. 
U osnovi, cilj im je upražnjavanje konkretnih relaksacijskih aktivnosti, 
popunjavanje slobodnog vremena i razvijanje vještina. Među te cilje- 
ve, ubrajaju se i sljedeći: 

1 . skretanje pažnje na obrazovni aspekat i popularisanje rivalstva u 
znanju i nauci; 

2. skretanje pažnje na individualne hobije; 

3. realiziranje socijalnog i psihološkog aklimatizovanja pojedinca; 

4. pružanje podrške duhu časnog suparništva među različitim 
sportskim klubovima; 

5. doprinos racionaliziranju društvenog relaksiranja. 

Djevojka se može okoristiti klubom kroz sljedeće aktivnosti: 

1 . sportska takmičenja; 

2. putovanja i kampovanja; 

3. razne kulturne manifestacije; 

Prvo iskustvo te vrste u Egiptu sastojalo se u tome da je guverner 
jedne oblasti osnovao prvi klub koji je okupljao samo žene, a kako bi 
one potpuno slobodno mogle upražnjavati svoje sportske aktivnosti 
bez miješanja s pripadnicima drugog spola. Kada bi se ova praksa po- 
pularizirala širom islamskog svijeta, žene bi se time mnogo okoristile 
te bi se pristupanje klubovima uveliko povećalo. Zato mi pozivamo 
odgovorne da otvore što veći broj klubova za žene kako bi se one 

mogle baviti različitim vrstama sporta, a kada bi se ta očekivanja rea- 
lizirala, djevojke bi se mogle baviti sljedećim sportskim aktivnostima: 

1 . plivanje. Islam plivanju pripisuje veliki značaj imajući u vidu nje- 
gove odlike i koristi koje donosi tijelu. U tom smislu, prenosi se 
da je h. Omer, r.a., jedne prilike rekao: "Poučavajte svoju djecu 
plivanju." Prema tome, ako je djevojka sigurna za sebe te se nala- 
zi na mjestu na kojem je ne mogu vidjeti pripadnici drugog spola, 
kao što su za žene rezervisani klubovi ili privatni bazeni, treba 
slobodno i spokojno upražnjavati taj sport. 

2. atletske discipline koje su karakteristične za žene, kao što je: 

• trčanje. Ranije je spomenuto predanje u kojem se spominje 
da se Allahov Poslanik, s.a.v.s., utrkivao sa h. Aišom, r.a. 

• preskakivanje konopca ili ljuljanje te druge atletske discipline 
koje odgovaraju tjelesnom naporu koji djevojke mogu pod- 
nijeti; 

• stoni-tenis; 

3. odbojka, košarka itd. 

Svim navedenim disciplinama djevojke se mogu potpuno slobod- 
no baviti ukoliko su ispunjeni ranije spomenuti preduvjeti. Međutim, 
danas smo svjedoci da se u klubovima miješaju žene i muškarci, da 
se odijeva odjeća koja ne pokriva sramotna mjesta, bilo kod muška- 
raca bilo kod žena, da se žene počinju baviti sportskim disciplinama 
koje su predviđene za muškarce, kao što je dizanje tegova, hrvanje i 
fudbal, što prati sramotno razotkrivanje žena. Sve je to zabranjeno i 
gledati, pored toga što je ženama zabranjeno time se baviti, imajući u 
vidu da je u suprotnosti sa Šerijatom. 

Kada su u pitanju putovanja i kampovanja ili, pak, priključivanje 
izviđačkim pokretima rezervisanim za žene, možemo reći da to ima 
više ciljeva. Tako u njima djevojke mogu postići i sljedeće: 

1 . uče tehniku njegovanja bolesnika te širenja svijesti među članovi- 
ma društvene zajednice o značaju zdravlja i higijene; 

2. navikavaju se na samopouzdanje i život u teškim uvjetima te na 
pružanje pomoći drugima; 

3. kroz religijske programe i aktivnosti, kao što je obavljanje noć- 
nog namaza, učenje dova, učenje Kur'ana i razvijanje plemenitih 
svojstava, one se odgajaju te im se popravlja i dotjeruje narav i 
karakter; 

4. stječu vještinu sarađivanja s drugim djevojkama, stječu nova po- 
znanstva te se navikavaju na davanje, darežljivost, nesebičnost i 
ljubav prema drugima; 

5. okorištavaju se predavanjima i okupljanjima koja se održavaju na 
takvim putovanjima i kampovanjima. 

Sve se navedeno postiže samo u dobrom društvu te bez miješa- 
nja spolova i uz privrženost šerijatskim propisima. 

Kada su u pitanju kulturne manifestacije, to je ono čega su klu- 
bovi danas gotovo lišeni. Međutim, mi ćemo ovdje govoriti o onome 
kako bi to trebalo izgledati u klubovima da bi se postigao željeni efe- 
kat i kako mi to priželjkujemo da bude, a ne o održavanju besramnih 
proslava i zabava kojima smo svjedoci. Postoje neki klubovi (veoma 
su rijetki) koji pozivaju predavače visokih dometa u znanju i naobraz- 
bi s ciljem da se omladina okoristi njihovim iskustvima te da se uspo- 
stavi veza među generacijama. Naravno, ti skupovi i predavanja imaju 
dobar efekat i veoma su korisna, a ukazivanjem većeg interesa ovoj 
vrsti aktivnosti, kao što je vođenje računa o temi predavanja ili kvalite- 
tu predavača, ona bi mogla postati sportu suprotstavljena polarizacija, 
uz insistiranje na dijalogu i diskusiji na tim skupovima i predavanjima. 342 
To smo, npr., mogli osjetiti na gostov anjima mladog misionara, Amr 

342 Isto. 

Halida, u nekim klubovima, kojim prilikama se okupio veliki broj 
mladića i djevojaka, tako da su njegova predavanja imala ogroman 
utjecaj na vraćanje velikog broja njih, posebno djevojaka, islamu i 
šerijatskom načinu odijevanja. 

Ako se ovi klubovi iskoriste na najbolji mogući način u smislu or- 
ganiziranja različitih aktivnosti za mlađe i starije, uz slijeđenje pravog 
islamskog puta i uvažavanje šerijatskih propisa prema kojima je mije- 
šanje spolova zabranjeno, kao što je slobodno upražnjavanje svih vr- 
sta sportova (svaki spol ponaosob) u odgovarajućoj šerijatskoj odjeći, 
ili pozivanje i ugošćavanje značajnijih mislilaca, misionara, vaiza i dru- 
gih koji među članovima društvene zajednice šire postojanu islamsku 
svijest zasnovanu na načelu: "Na put Gospodara svoga mudro i lijepim 
savjetom pozivaj ... " 34} , vodit će širenju znanja, osvješćivanju omladine 
oba spola u pitanjima vjere i života na ovome svijetu, svakom članu 
društvene zajednice će biti osiguran pristojan život, zavladat će vrline 
a potisnuti se ružna djela i poroci te će stasati nova muslimanska ge- 
neracija na koju će se oslanjati u svim aspektima života. 

Dozvoljene vrste zabavljanja i relaksiranja 

Imajući u vidu islamsko načelo prema kojem je u poznatim okvi- 
rima i mlađima i starijima dozvoljeno upražnjavati prihvadjive oblike 
zabave i veselja te saglasnost pedagoga prema kojoj je djeci i omladini 
igra i relaksacija potrebna, posebno nakon što završe sa školskim oba- 
vezama te parcijalnim ili završnim ispitima, ne smeta za njih organizi- 
rati neka relaksacijska putovanja na kojima će se rasteretiti i odmoriti 
od briga i zamora koji su im donijele gore spomenute aktivnosti, kao 
i zbog uspjeha koji su ostvarili. Njima je, dakle, potrebno veselje i 
relaksacija kroz kraća putovanja unutar države koja će u njih unijeti 

343 En-Nahl, 125. 

radost i zadovoljstvo i koja će biti prožeta svrsishodnim humorom, 
bezazlenom poezijom i patriotskim pjesmama te različitim sportskim 
aktivnostima. 344 Ova je vrsta relaksiranja svojstvena muškarcima ima- 
jući u vidu zamor i poteškoće koje podrazumijeva. S druge strane, 
postoje i ženska relaksacijska putovanja kojima trebaju rukovoditi se- 
stre koje o takvim putovanjima posjeduju znanje i iskustvo tako da ne 
potraju samo jedan dan. 

Međutim, kampovanja rezervirana za žene i djevojke jesu dio ve- 
ćih putovanja na kojima se okuplja više porodica, s tim da ni u tom 
slučaju ne treba biti miješanja različitih spolova, nego se kamp dijeli 
na dva dijela, dio za muškarce i dio za žene i djevojke. Takvim kampo- 
vanjima rukovode muškarci koji osiguravaju oba dijela te osiguravaju 
životne potrepštine, dok unutar ženskog dijela kampa glavnu riječ 
vode za to zadužene sestre čija se aktivnost svodi na nadziranje i or- 
ganiziranje sportskih i natjecanja u znanju itd. 

Takva se putovanja realizuju u skladu s postavljenim planom, de- 
taljno razrađenim programom njegovog toka i aktivnosti te sljedećim 
pojedinostima: 

1. vođa putovanja treba prije polaska obratiti pažnju i ustanoviti da 
li se među putnicima nalazi neko ko je bolestan ili neko ko se žali 
na umor i iscrpljenost, čime bi atmosfera putovanja bila naruše- 
na. Zatim se treba uvjeriti da su obezbijeđene sve stvari koje su 
potrebne na putovanju, kao što je odjeća, prostirka, namirnice, 
posuđe, neophodni pribor itd.; 

2. treba se pobrinuti da na nekom generalnom sastanku prije samog 
polaska u kratkim crtama pojasni svrhu i ciljeve putovanja svim 
njegovim učesnicima; 

3. tokom putovanja treba zapisivati pitanja na koja će odgovore tra- 
žiti od učesnika, a ticat će se onoga što su vidjeli i naučili na tom 
putovanju; 

344 Abdullah el-Vešili, Rr-Kibalat ve l-muhajjemat, str. 146. 

4. treba podijeliti uputstva, usmena ili pisana, kojih se svi putni- 
ci moraju pridržavati tokom putovanja, uz strogo uvažavanje za 
putovanje postavljenog plana i programa, od početka do kraja; 

5. treba odabrati za putovanje odgovarajuće vrijeme i prijevozna 
sredstva imajući u vidu da su to faktori koji u mnogim slučajevi- 
ma utječu na uspjeh ili neuspjeh bilo kojeg putovanja; 

6. Vođa putovanja treba iskoristiti zgodnu priliku da ukaže na vezu 
između onoga što putnici vide te određenih historijskih događaja 
ukoliko prolaze pored nekih kulturno-historijskih spomenika. 345 

Kampovanje ima veliki pedagoški efekat koji se svodi na sljedeće: 

1 . učesnici imaju priliku usvojati znanja i iskustva koja se zasnivaju 
na individualnim interesovanjima i sklonostima. Naime, to je pri- 
lika da se čuje ili pročita nešto novo, da se raspravlja i diskutuje te 
da se daje i usvaja iz različitih naučnih disciplina. Na taj način se 
čisti i izoštrava um, kao što se i izvlači korist iz različitih naučnih, 
profesionalnih, tehničkih i odgojnih iskustava; 

2. kroz religijske programe odgajaju se duše te dotjeruju i popravljaju 
naravi i karakteri, kao što se i razvijaju plemenita svojstva, a osnova 
svega toga jeste dobar uzor koji otjelovljuje rukovodstvo kampa; 

3. otkrivaju se talenti koji su skriveni u nekim pojedincima te se 
kroz određena praktična i teoretska zaduženja njihov nivo podiže 
te ih se kroz omogućavanje učešća u nekim slobodnim aktivno- 
stima podstiče i ohrabruje na inventivnost i stvaralaštvo; 

4. učesnici se usmjeravaju u ispravnim životnim pravcima i to kroz 
njihovo poučavanje postupcima i navikama koje imaju veze s op- 
ćom sigurnošću i dobrobiti, kao što je plivanje u rijekama i usta- 
vama samo u nečijem prisustvu, bezbjedno penjanje uz drveće i 
stijene itd.; 

345 Isto, str. 167. 

5. pružaju im se prilike za stjecanje iskustva u kolektivnom načinu 
života uz navikavanje na donošenje ispravnih odluka u odgova- 
rajuće vrijeme; 

6. zadovoljavaju se njihove osnovne psihološke potrebe, kao što je 
potreba za pripadnošću nekome i nečemu, potreba za međusob- 
nim upoznavanjem, potreba za uspjehom, potreba za samopo- 
tvrđivanjem itd., što se postiže kroz brojne i raznovrsne aktivno- 
sti kojima program kampovanja treba obilovati; 

7. realizira se saradnja i međusobno potpomaganje u dobru i bo- 
gobojaznosti i to kroz realiziranje javnih planova i programa čiji 
je cilj ostvarivanje društvenih ciljeva i zadovoljavajućih općih in- 
teresa koji će služiti i pojedincima i državi i koji će svima biti od 
koristi. 346 

Ovo bi bile neke od koristi kampovanja koje pojašnjavaju naše 
ciljeve kada je u pitanju odgajanje i formiranje novih generacija razli- 
čitim metodama i sredstvima koja ne izlaze iz okvira Šerijata. Kampo- 
vanja podrazumijevaju značajna pedagoška sredstva i metode koje ne 
proturječe Šerijatu niti štete bilo kojem interesu. Zato ih ne smijemo 
zanemarivati niti uskraćivati našim mladićima i djevojkama, sve dok 
nastojimo odgojiti generaciju koja će biti sposobna odgovoriti zahtje- 
vima svoga vremena te onome na čemu insistira vjera, imajući u vidu 
da sva kampovanja, uprkos njihovim različitim orijentacijama, imaju 
za cilj odgajanje i formiranje učesnika u duševnom, tjelesnom, druš- 
tvenom i intelektualnom pogledu. Stoga su ona značajno odgojno 
sredstvo koje ne treba zanemarivati, nego iskoristiti na najbolji mogu- 
ći način, posebno kada su u pitanju djevojke, uz uvažavanje šerijatskih 
propisa koje smo ranije spomenuli. 



346 Et-Terbijetu t-tervihijje, Hr-VJhalat vt l-muhajjemat. 

Među dozvoljene vrste zabavljanja i relaksiranja ubrajaju se i ta- 
kmičenja pod kojima se podrazumijevaju: 

1. sportska takmičenja. Tako je jedan od načina zabavljanja i relak- 
siranja trčanje, koje su kao takvo praktikovali i ashabi Allahovog 
Poslanika, s.a.v.s., a ranije smo spomenuli da se i Allahov Po- 
slanik, s.a.v.s., utrkivao sa h. Aišom, r.a. Ebu Hurejre, r.a., pre- 
nosi da je AJlahov Poslanik, s.a.v.s., jedne prilike rekao: "Jedino 
je dopušteno uzimati nagradu za takmičenja u streljaštvu i utrci 
na devama i konjima." 347 Što se tiče sportskih takmičenja za dje- 
vojke, spomenut ćemo trčanje, plivanje i tome slična takmičenja, 
pod uvjetom da se uvažavaju šerijatski propisi koje smo ranije 
spomenuli; 

2. takmičenja u znanju. Takva takmičenja mogu biti organizirana u 
školama, džamijama ili na putovanjima. Ona pomažu u stjecanju 
i proširivanju vjerskog znanja i od ogromne su koristi kada su u 
pitanju ovosvjetske nauke te jačanje i izoštravanje uma, a poseb- 
no kada je u pitanju ono što će koristiti ženi i porodici općenito. 
Pored toga treba spomenuti i informacije kojima će se okoristiti 
djevojka koja eventualno učestvuje u tim takmičenjima, bilo da 
su to informacije koje se tiču vjere, nauke ili kulture i civilizacije. 

Značajno je ovdje skrenuti pažnju na to da djevojka muslimanka 
treba težiti nadmetanju sa svojim sestrama u stvarima koje su od kori- 
sti i njoj i njima, te svođenje na minimum nadmetanja u beznačajnim 
stvarima i stvarima od kojih nema nikakve koristi ni na ovom ni na 
onom svijetu. Iako su te stvari u osnovi dozvoljene, nadmetanje u nji- 
ma predstavlja gubitak dragocjenog vremena, a moguće je da se kroz 
to dovede i do činjenja nečeg pokuđenog ili zabranjenog. Alternativa 



347 Bilježi Tirmizi, 4/1 78. On veli da je ovaj hadis hasen. 

tome jeste u korisnim oblicima zabavljanja i relaksiranje. 348 

Islamske su biblioteke krcate različitim vrstama cijela posvećenih 
takmičenjima koja se prakticiraju na putovanjima te javnim manife- 
stacijama. Takmičenja su česta i na proslavama te u nekim vjerskim 
prilikama, kao što je mjesec ramazan i Bajrami. Na njih ukazuje i Ibnu 
1-Kajjim koji spominje takmičenja u hifzu Kur'ana, sunnetu Allaho- 
vog Poslanika, s.a.v.s., fikhu i drugim korisnim znanostima. 349 

Zato, djevojko muslimanko, nastoj učestvovati u takmičenjima 
koja se održavaju na javnim proslavama u školama, džamijama ili na 
putovanjima kako bi se, što je moguće više, okoristila tim informaci- 
jama i kako bi stekla opću naobrazbu koja će ti biti od koristi u radu 
i djelovanju. 

U dozvoljene oblike zabavljanja i relaksiranja ubrajaju se i sljede- 
će vrste igara: 

1 . igre koje se prakticiraju na javnim izletištima i parkovima te na 
mjestima za razonodu koja se nalaze na takvim izletištima i par- 
kovima; 

2. igranje šaha. U tom smislu, šejh Abdullah Ulvan kaže da je jedna 
od poznatih vrsta zabavljanja i razonode i igranje šaha u vezi s 
kojim su ashabi i tabiini zauzeli dva stava: 

• stav prema kojem je igranje šaha zabranjeno. Takav su stav 
zastupali h. Alija b. Ebi Talib, Ibn Omer, Ibn Abbas, imam 
Malik, imam Ebu Hanifa i imam Ahmed b. Hanbel, r.a.; 

• stav prema kojem je igranje šaha dozvoljeno. Takav su stav 
zastupali Ebu Hurejre, r.a., Se'id b. el-Musejjeb, Se'id b. Džu- 
bejr, Ibn Sirin i imam Šafija. 



348 Et-Terbijetu t-tervihijje, str. 88. 

349 M-Furusijje, str. 65. 

Oni koji zastupaju stav prema kojem je igranje šaha dozvoljeno kažu 
da su sve stvari u osnovi dozvoljene te da ne postoji nijedan izvor 
vjerskog prava prema kojem je šah zabranjen. Oni koji igranje 
šaha smatraju dozvoljenim tome postavljaju određene preduvje- 
te: 

• da zbog igranja šaha čovjek ne kasni u obavljanju namaza; 

• da ne uključuje klađenje zato što bi se u tom slučaju pretvo- 
rio u hazardnu igru (kocku); 

• da se onaj koji igra šah suzdrži od besramnog i raskalašenog 
govora; 

3. igranje na kompjuteru. Postoje programi koje su izumjeli kom- 
pjuterski stručnjaci, a podrazumijevaju dozvoljenu vrstu zabav- 
ljanja i relaksacije. Prema tome, ne smeta upražnjavanje i tih vrsta 
igara, s tim da treba voditi računa o šerijatskim propisima te izbli- 
za nadzirati i kontrolirati djevojke dok se koriste kompjuterom; 

4. igre s kartama i dominama, ali pod uvjetom da se prakticiraju u 
kući te pod roditeljskim nadzorom. 

Zabranjene vrste zabavljanja i relaksiranja 

1. Igranje triktraka. Postoje izvori vjerskog prava u kojima se za- 
branjuje ova vrsta igre. Tako Burejda prenosi da je Allahov Po- 
slanik, s.a.v.s., jedne prilike rekao: "Onaj koji se bude igrao trik- 
traka (s kockama) kao da je svoju ruku umazao svinjskim mesom 
i krvlju." 35 " Ebu Musa el-Ešari, r.a., pak, prenosi da je Allahov 
Poslanik, s.a.v.s., jedne prilike rekao: "Onaj koji se bude igrao s 



350 Bilježi Muslim, Babu tahrimi l-la'b bi n-nerdiir, 4/1770. 

kockama odbacio je poslušnost Allahu i Njegovom Poslaniku." 351 
Većina učenjaka zastupa mišljenje prema kojem je igranje koc- 
kama zabranjeno. Međutim, prenosi se da su ga smatrali dozvo- 
ljenim Ibn Malik i Ibnu 1-Musejjeb, pod uvjetom da se ne radi 
o kockanju. Njihovo mišljenje u vezi s tim prenosi Eš-Ševkani. 
Dozvoljenim ga je okarakterisao i šejh Jusuf el-Karadavi u djelu 
El-Halalu ve l-haram. Međutim, na to se ne treba obazirati, imajući 
u vidu da je šejhu 1-islam Ibn Tejmije, neka mu se Allah, d.š., smi- 
luje, odbacio mogućnosti da je to dozvoljeno koje se navode u 
tekstovima koji na to ukazuju. S tim u vezi, on kaže: "Niko nema 
pravo povoditi se za greškama i zabludama učenjaka, kao što 
nema pravo govoriti vjernicima o onome čemu oni nisu dorasli, 
a onaj koji odstupi od ovog puta, odstupio je od slijeđenja doka- 
za i argumenata u korist slijeđenja strasti i slijepog oponašanja." 352 
Igranje je kockama vrsta zabave i razonode kojoj su odani mnogi 
ljudi. Oni to strastveno prakticiraju i okupljaju se oko toga na na- 
čin koji izaziva čuđenje. Ova vrsta igre i zabave ima podjednako 
čudesan utjecaj i na duše onih koji je upražnjavaju i na duše onih 
koji to posmatraju. Ta igra vezuje za sebe igrača koji teško može 
prestati i udaljiti se s mjesta na kojem se igra, a posebno ako gubi. 
Tako možete vidjeti one koji igraju kako zaboravljaju i zanema- 
ruju sve osim razmišljanja o toj igri. Njihove misli su odvraćene 
od svega drugog i oni u tome provode duge sate a da to i ne 
primjećuju. Oni nekada imaju i zakazane termine koji su daleko 
značajniji od igre, ali na njih ne obraćaju pažnju i ne prisjećaju 
ih se. Igranje kockama proizvodi kod igrača egoizam, utječe na 
njihovo brzo uzrujavanje te ih navikava na nemar i lijenost. Tako 



351 Bilježe Ebu Davud, Ibn Madža, Ahmed i imam Malik. Pogledati djelo El-Muvelta', 
poglavlje o igranju s kockama, 2/958; Ebu Davud, 4/85. 

352 Medimu'u l-fetava, 32-str. 222 i 239. 

ih možete vidjeti kako nastoje poraziti svoga protivnika srdeći se 
ako im to ne pođe za rukom. Nadalje, sve svoje vrijeme provode 
sjedeći i ne pomjerajući se sa svoga mjesta, a pored svega toga, 
igranje kockama izaziva među njima i neprijateljstvo i mržnju, pa 
im se mijenjaju osjećanja; pobjednik biva veseo i zlurad, a pobije- 
đeni tužan i zlonamjeran. I daleko je od mogućeg da nakon toga 
ponovo budu međusobno srdačni i otvoreni. 353 
2. Razne vrste kockanja i konzumiranje zabranjenih pića. S tim u 
vezi, Allah, dž.š., u Kur'anu kaže: " Pitaju te o vinu i kocki. Reci: 'Oni 
donose veliku štetu, a i neku korist ljudima, samo je šteta od njih veća od 
koristi ... e54 O vjernici, vino i kocka i strelice %a gatanje su odvratne stvari, 
šejtanovo djelo; %ato se toga klonite da biste postigli što %elite. ms Prema 
tome, konzumiranje alkohola i svega onoga što opija jeste ha- 
ram koji treba izbjegavati. Isti je slučaj i sa jednom savremenom 
pojavom koja je prisutna među mladićima i djevojkama, a to je 
konzumiranje alkohola u kafanama. Pod kockanjem se, pak, po- 
drazumijevaju sve vrste hazardnih igara imajući u vidu ono što 
to za sobom vuče, kao što je uništavanje porodica, zanemariva- 
nje robovanja i poslušnosti Allahu, dž.š., izbijanje neprijateljstva 
i mržnje među igračima i igračicama. Iako se ova dva pokvarena 
prijestupa i grijeha dovode u vezu s malom i beznačajnom ma- 
terijalnom koristi, štete kojima u konačnici rezultiraju veoma su 
velike i mučne. 356 Ibnu 1-Kajjim veli: "Kocka se, u gore navede- 
nom kur'anskom ajetu, poredi s vinom, idolatrijom i strelicama te 
se sve to zajedno karakteriše kao nešto odvratno i kao šejtanovo 
djelo. Zatim se naređuje njihovo izbjegavanje te se uspjeh dovodi 
u vezu s tim izbjegavanjem. Nakon toga se ukazuje na zlo koje 

353 Et-Tervihu fi l-mudifeme'i /-islami, 83. 

354 El-Bekara,219. 

355 El-Ma'ida, 90. 

356 Es-Sabuni, Revai'u l-btjan fi te/siri ajati l-ahkam mine l-KMr'an, 1 /267. 

iziskuje njihovo zabranjivanje, a to je činjenica da šejtan među 
onima koji ih upražnjavaju izaziva mržnju i neprijateljstvo te čini 
da oni zanemaruju namaz i sjećanje na Allaha, dž.š. Svakome je 
jasno da su navedena zla rezultat samog čina, a ne života na ra- 
čun toga." 357 S tim u vezu dovode se sva pića koja opijaju, a koje 
neki nazivaju alkoholnim pićima. Treba izbjegavati sva mjesta na 
kojima se takva pića toče, kao i sva druga sumnjiva mjesta te ha- 
zardne igre, kao što je rulet, kartanje itd. 
3. Neke savremene igre. U posljednje vrijeme, pojavili su se centri 
video-igara u kojima omladina na velikim monitorima igra igrice 
koje se zasnivaju na duševnom uzbuđenju i visokoj koncentraciji. 
Takvi su centri u većini slučajeva utočišta pušača i izopačenih 
osoba te mjesta na kojima se mladi miješaju sa starijima i djevojke 
sa mladićima, a to je, ukoliko uzmemo u obzir da su okolnosti u 
takvim centrima nezdrave, nešto jako negativno. Oni se, dakle, ne 
smatraju mjestima na kojima bi djevojke i mladići trebali provodi- 
ti svoje slobodno vrijeme i zato porodice ne smiju ignorirati i za- 
nemarivati razonodu i relaksaciju u kući kako djevojke ili mladići 
ne bi bili prisiljeni ići na takva i njima slična mjesta, imajući u vidu 
da u tom slučaju roditelji ne mogu znati kakvu će kulturu i nao- 
brazbu usvojiti njihova kćerka ili sin, pored toga što je to sredina 
koja je pogodna za razvijanje sjemena nereda i izopačenosti. 358 



357 El-Furusijje, str. 62. 

358 FJ-Terbijetu t-tervihijjt, 176. 




VJERSKO ODGAJANJE 
U PUBERTETU 



Pod vjerovanjem se podrazumijeva prihvatanje srcem, očitovanje 
jezikom i potvrđivanje djelima. Povećava se i jača pokornošću i po- 
slušnošću Allahu, dž.š., a umanjuje se i slabi pokornošću i poslušno- 
šću šejtanu. Iman (vjerovanje), onakav kakvim ga je opisao Džibril, 359 
ima šest stubova: vjerovanje u Allaha, dž.š., vjerovanje u meleke, vje- 
rovanje u Knjige koje je Allah, dž.š., spustio (objavio) Svojim vje- 
rovjesnicima, vjerovanje u sve Allahove, dž.š., poslanike, vjerovanje 
u Sudnji dan i vjerovanje u Božije određenje, te da sve što se zbiva 
(dobro ili loše) biva Njegovom voljom i odredbom. 

Roditelji su dužni u srce svoje djece usaditi iman (vjerovanje) pri- 
je svega drugog, čak i prije Kur'ana. Tako Džundub b. Abdullah pre- 
nosi da su još kao dječaci, koji nisu postali punoljetni, učili s Allaho- 
vim Poslanikom, s.a.v.s., o imanu (vjerovanju) prije nego što su učili 
Kur'an. Kur'an su počeli učiti tek poslije, pa se s time i njihov iman 
(vjerovanje) povećavao i jačao. 360 



359 Hadis u kojem se to navodi bilježe Buhari i Muslim, b'ethu /-bari, 1 /96-97; Muslim biSerhi 
n-Nevem, 1/157. 

360 Bilježi Ibn Madža, poglavlje o imanu (vjerovanju), 1 /23; Ibn Mende u djelu Kitabu /-iman, 
2/370. 

Iman (vjerovanje) ima sedamdeset i nekoliko dijelova koje je 
djevojka dužna naučiti. S tim u vezi, Ebu Hurejre, r.a., prenosi da 
je Allahov Poslanik, s.a.v.s., jedne prilike rekao: "Iman se sastoji od 
sedamdeset i nekoliko ili šezdeset i nekoliko dijelova. Najvrijedniji 
među njima (u drugoj predaji: Najviši među njima) jesu riječi; Nema 
boga osim Allaha, dok je najniži među njima uklanjanje s puta onoga 
što smeta ljudima (prolaznicima), a i stid je dio imana." 361 

Ljudi se međusobno razlikuju u jačini imana (vjerovanja) shodno 
veličanju i uzdizanju Allaha, dž.š., u srcima, strahu od Njega i u jav- 
nosti i u tajnosti te izbjegavanju činjenja grijeha u javnosti ili tajnosti. 

Kroz ono što smo već naveli i što ćemo, ako Bog da, kasnije po- 
jasniti mi imamo za cilj vjersko odgajanje, odnosno jačanje vjerovanja 
{imana) u srcima djevojaka te njihovo vezivanje za osnove (stubove) 
vjerovanja koje smo ranije spomenuli, a koje predstavljaju temelje na 
kojima se iman (vjerovanje) zasniva. Sve su to nevidljive stvari u koje 
se mora vjerovati i kojima se mora predati i povinovati. 



Vjerovanje u Allaha, dž.š. 

Već smo govorili o načinu poučavanja djevojaka riječima: Nema 
boga osim Allaha, zakonitosti ezana i njegovom učenju na uho novo- 
rođenčeta itd., tako da nema potrebe da to više pojašnjavamo. Kada 
je u pitanju period puberteta, djevojke u njemu posjeduju predis- 
pozicije za usvajanje vjerskih uputstava i naredbi koje im se nude. 
Formiranje je takve produhovljene ličnosti kod djevojke u puberte- 
tu odlična prilika za roditelje koji su iz nekog razloga propustili na 
ispravan način izgraditi njenu dušu u periodu djetinjstva. Nadalje je 
to i prilika da njeno dotadašnje eventualno kretanje pravim putem 

361 Bilježe Muslim, 1 /63; Buhari, 1/51, hadis br. 9. 



Islamski koncept odgajanja ženske djece 235 

osnaže i stabiliziraju, te da kod nje učvrste ispravne islamske vrijed- 
nosti i načela. 362 

Prema tome, roditelji su dužni pojasniti svojoj kćerki da islam 
podrazumijeva vanjsko pokoravanje šerijatskim propisima, dok se 
pod imanom (vjerovanjem) podrazumijeva prihvatanje kao tačnog i 
ispravnog onoga što o vjeri nauči. Zatim joj trebaju naglasiti da prvi 
stub imana, vjerovanje u Allaha, dž.š., zahtijeva od nje da kroz po- 
smatranje ovog prostranog kosmosa spozna Allaha, dž.š., te Njegovu 
moć i veličanstvenost u stvaranju nebesa, Zemlje, Sunca, Mjeseca i 
svega onoga što se oko nas nalazi, što će je navesti i na razmišljanje o 
stvaranju nje same te o tome kako je Allah, dž.š., učinio da ona izađe 
iz utrobe svoje majke, da se razvija i raste i da ima svoju egzistenciju 
i postojanje. 

Vjerovanje u Allaha, dž.š., podrazumijeva i kategorično uvjerenje 
da je Allah, dž.š., Gospodar svega, da On sve posjeduje, da je On sve 
stvorio, da On jedini zaslužuje da Mu se robuje, da se odlikuje svim 
svojstvima savršenstva te da je čist od bilo kakvih mahana i nedosta- 
taka. 

Poučavanje djevojaka u pubertetu, dakle, treba početi s njenim 
upućivanjem na razmišljanje o Allahovim, dž.š., stvorenjima i naklo- 
nost prema otkrivanju tajni ovog svemira. Sve to će učiniti da one 
osjete kako im je Allah, dž.š., stalno potreban, u svakom kretanju ili 
mirovanju. Tako će se ona, ako bude zaslijepljena svojom ljepotom, 
sjetiti da je ta ljepota prolazna, pa će prestati gledati na druge vršnjaki- 
nje pogledom oholosti i superiornosti. Ako bude zaslijepljena svojim 
imetkom pa bude pretjerivala u njegovom trošenju, nepromišljeno 
postupala, druge omalovažavala i oholila se, sjetit će se da je samo 
Allah, dž.š., imućan i moćan te da je On Taj Koji joj je darovao taj 
imetak, pa će se vratiti darežljivosti, žrtvovanju i nesebičnosti. Tako 

362 Muhammed Kutb, Menhtd^u t-terbijeti l-islamijje, 2/227. 

će se svaki put kada poželi izaći iz okvira koje je Allah, dž.š., postavio 
sjetiti Njegove moći nad njom, pa će se ponovo urazumiti i vratiti 
Allahu, dž.š. 

Roditelji svojim kćerkama trebaju naglasiti da vjerovanje u Alla- 
ha, dž.š., zahtijeva od njih i da se naoružaju smirenošću, nadom, stra- 
hom i pouzdanjem, a kada se te vrijednosti učvrste u njihovim srcima, 
bit će maksimalno daleko od očaja, beznađa, razmišljanja o samoubi- 
stvu ili bježanju od života te zastranjivanja kroz konzumiranje droga 
i opojnih sredstava. 363 

Očaj i beznađe nisu obilježja vjernika. To su bolesna stanja koja 
su široko prisutna u nekim zapadnim društvima koja su lišena istin- 
skog vjerovanja u Boga. Zato se svaka vjernica treba pridržavati ono- 
ga što će je približiti ispravnom razumijevanju vjerovanja u Allaha, 
dž.š. 



Vjerovanje u meleke 

Pod ovim se stubom vjerovanja podrazumijeva kategorično uvje- 
renje da Allah, dž.š., ima meleke koji su stvoreni od svjetlosti. Tako 
se od h. Aiše, r.a., prenosi da je Allahov Poslanik, s.a.v.s., jedne prilike 
rekao: "Meleki su stvoreni od nura (svjetlosti), džini od vatre (plame- 
na vatre), a čovjek od onoga što vam je opisano." 364 

Meleki su, prema onome kako ih je opisao Allah, dž.š., poštovani 
robovi koji danonoćno slave Allaha, dž.š., pri tome se ne umarajući 
i ne malaksajući: "Oni govore: 'Milostivi ima dijete!' Hvaljen neka je On! A 
meleki su samo robovi poštovani. Oni ne govore dok On ne odobri i postupaju 
onako kako On naredi. 365 O vi koji vjerujet e, sebe i porodice svoje čuvajte od vatre 

363 Hd-Devru t-terbevi li l-vatidejn, 2/45. 

364 Mastim bi ierhi n-Nevevi, 1 8 / 1 23, Babu ^bd. 

365 El-Enbija, 26, 27. 

čije će gorivo ljudi i kamenje biti, i o kojoj će se meleki strogi i snažni brinuti, 
koji se onome što im Allah "zapovjedi neće opirati, i koji će ono što im se naredi 
izvršiti. m6 

Roditelji svojim kćerkama trebaju dati do znanja da su meleki bića 
koja je Allah, dž.š., stvorio, potčinio ih i obavezao poslovima i zadaci- 
ma od kojih oni ne odstupaju. U njihove zadatke ubraja se i sljedeće: 
dostavljanje objave vjerovjesnicima, nošenje Arša, zaštita čovjeka itd. 
Njihov, pak, odnos prema Allahu, dž.š., jeste odnos čistog i iskrenog 
robovanja, poslušnosti i apsolutne pokornosti Njegovim naredbama. 
To je njihova jedina veza s Allahom, dž.š. Oni, dakle, nisu božanstva 
niti su Njegovo potomstvo ili kćeri. Vjerovanje u meleke ima velikog 
utjecaja na život svakog vjernika i vjernice: 

1. time što nas je informirao o tim duhovima-vjernicima te njiho- 
vim djelima i zadacima, Allah, dž.š., nas je udaljio od praznovjerja 
i zabluda u koja su zapali oni koji ne vjeruju u nevidljivi svijet i 
koji svoje znanje ne crpe iz božanske objave; 

2. onaj koji svojim srcem osjeća prisustvo meleka, vojske Milostivo- 
ga, vjeruje u to da nadziru i kontroliraju ono što radimo i govori- 
mo te da će svjedočiti o svemu onome što učinimo osjetit će stid 
i strah pred Allahom, dž.š., i Njegovom vojskom, pa Mu se neće 
suprotstavljati niti će Mu neposlušnost iskazivati, ni u tajnosti ni 
u javnosti, a kako i bi kada zna da se sve bilježi, uzima u obzir i 
protiv nas uzima kao dokaz: "Kad se dvojica sastanu i sjednu jedan s 
desne, a drugi s lijeve strane, on ne izusti nijednu riječ, a da pored njega nije 
prisutan Onaj Koji bdije. ", J67 

3. onoga koji vjeruje u meleke krasi strpljivost, ustrajnost u borbi 
na Allahovom, dž.š., putu, odsustvo očaja i beznađa te prisustvo 
osjećanja radosti, zadovoljstva i smirenosti. Sve su to popratne 



366 Et-Tahrim, 6. 

367 Kaf, 17, 18. 

pojave vjerovanje u meleke te njihova djela i stanja o kojima nas 
je Allah, dž.š., obavijestio. 

Pogledaj, djevojko muslimanko, koliko nam je dobro Allah, dž.š., 
učinio stvaranjem meleka i koliko nam je dobro učinio time što nas je 
opskrbio vjerovanjem u njih, što ima najveći utjecaj na naša srca, djela 
i besprijekornost našeg načina življenja. Vjerovanje u meleke podra- 
zumijeva i vjerovanje u Allahovu, dž.š., Knjigu i Njegovog iskrenog i 
pouzdanog Poslanika, s.a.v.s. 368 



Vjerovanje u Allahove, dž.š., Knjige 

Treći stub imana jeste vjerovanje u nebeske Knjige koje je Allah, 
dž.š., objavio preko Svojih vjerovjesnika. Među tim Knjigama ima 
onih koje je Allah, dž.š., u Kur'anu imenovao, a ima i onih koje nije 
imenovao. Među onima o kojima nas je obavijestio su sljedeće: 

1 . Tevrat koji je objavljen preko Musaa, a.s.: "Mi smo objavili Tevrat, 
u kome je uputstvo i svjetlo. Po njemu su Jevrejima sudili vjerovjesnici, koji 
su bili Allahu poslušni i čestiti ljudi, i učeni, od kojih je traženo da čuvaju 
Allahovu knjigu, i oni su nad njom bdjeli ... " 369 Zatim smo obaviješteni 
da su Jevreji izmijenili i iskrivili Tevrat, pa su na taj način skrenuli 
s Pravoga puta te zaslužili da budu među onima na koje se Allah, 
dž.š., rasrdio (el-magdub alejhim). 

2. Indžil koji je objavljen preko Išaa, a.s.: "Poslije njih smo Isaa, sina 
Merjemina, poslali, koji je priznavao Tevrat prije njega objavljen, a njemu 
smo dali lnd^il, u kome je bilo uputstvo i svjetlo, i da potvrdi Tevrat, prije 
njega objavljen, u kome je također bilo uputstvo i pouka onima koji su se 



368 Muhammed Nu'ajm Jasin, KJtabu l-iman. 

369 El-Ma'ida, 44. 

Allaha bojali. " 37 ° Indžil su izmijenili i iskrivili kršćani, pa su i oni 
zaslužili da budu među onima koji su zalutali (ed-da/lun). 

3. Zebur koji je objavljen preko Davuda, a.s.: "... a Davudu smo Zebur 
dali. " 37 ' Zebur je nestao i iščezao ukoliko Jevreji nisu i njega iskri- 
vili i preinačili u nešto drugo. 

4. Ibrahimovi, a.s., suhufi (listovi): "Ovo, doista, ima u listovima davnaš- 
njim, listovima Ibrahimovim i Musaovim. ** 72 

Roditelji su dužni obavijestiti svoje kćerke da su nebeske Knjige spu- 
štene s istinom, uputom, svjetlošću i islamom, da je u svakoj od 
njih govor bio upućen samo jednom narodu te da su, iako se u 
osnovama vjere sve slažu, sadržavale propise i vjerozakone koji 
su bili svojstveni samo određenim vremenskim periodima i naro- 
dima: "...svima vama smo %akon i pravac propisali... " }7i 

5. Kur'an koji je objavljen posljednjem Božijem poslaniku i vjero- 
vjesniku, Muhammedu, s.a.v.s. To je posljednja Knjiga koja je od 
Allaha, dž.š., objavljena, a Allah, dž.š., ju je odlikovao vrijednosti- 
ma i vrlinama koje je ističu nad svim objavljenim Knjigama koje 
su joj prethodile. Kur'an sadrži i suštinski dio božanskih smjer- 
nica i uputstava, a za njegovo očuvanje Allah, dž.š., je "odgovor- 
nost" preuzeo na sebe: "Mi, uistinu, Kur'an objavljujemo i "%aista ćemo 
Mi nad njim bdjeti!"* 74 Jedna od specifičnosti Kur'ana jeste i to da 
ga je Allah, dž.š., preko Muhammeda, s.a.v.s., objavio svim ljudi- 
ma te da on nije svojstven samo određenim ljudima i narodima. 

Vjerovanje u Knjige zahtijeva od djevojke, pa i svih nas, da vjeruje 
u sve njih u cjelini, dok u Kur'an treba vjerovati te u djelo pojedinačno 

370 El-Ma'ida, 46. 

371 El-Isra, 55. 
372E1-H'ala, 18, 19. 

373 El-Ma'ida, 48. 

374 El-Hidžr, 9. 

sprovoditi sve ono što se u njemu navodi, smatrati ga čistim od bilo 
kakvog nedostatka ili mahane, promjene ili izmjene, vjerovati da je i 
formom i sadržajem objavljen od Allaha, dž.š., da ga je Muhammedu, 
s.a.v.s., dostavio melek Džibril, da derogira ono što je prije njega bilo 
objavljeno i isto prevladava te da vjeruje u sve nevidljivo što se u nje- 
mu navodi i spominje a što nije moguće dokučiti osjetilima. 375 



Vjerovanje u poslanike 

Vjerovanje u poslanike jeste četvrti stub imana. Pod tim se po- 
drazumijeva vjerovanje u poslanike i vjerovjesnike koje je Allah, dž.š., 
imenovao u Kur'anu, kao i vjerovanje da je Allah, dž.š., osim njih, 
poslao i druge poslanike i vjerovjesnike čiji broj i imena zna samo 
Allah, dž.š.: "I prije tebe smo poslanike slali, o nekima od njih smo ti kaziva- 
li, a o nekima ti nismo kazivali ... " }76 U Kur'anu je spomenuto sljedećih 
dvadeset i pet poslanika i vjerovjesnika: Adem, Nuh, Idris, Salih, Ibra- 
him, Hud, Lut.Junus, Ismail, Ishak, Jakub, Jusuf, Ejjub, Šuajb, Musa, 
Harun, El-Jese, Zulkifl, Davud, Zekerijja, Sulejman, Il'jas, Jahja, Isa i 
Muhammed, a.s. 

Među njima je pet odlučnih ili odabranih poslanika {'ulu l-a^m): 
Muhammed, Ibrahim, Musa, Nuh i Isa, a.s. U osnovi se pod riječju 
el-a^m podrazumijeva trud i zalaganje, a najvažnija obilježja a^ma jesu 
strpljivost i bogobojaznost. S tim u vezi, Allah, dž.š., u Kur'anu kaže: 
"Mi smo od vjerovjesnika %avjet njihov u^eli, i od tebe, i od Nuha, i od Ibrahi- 
ma, i od Musaa, i od Isaa, sina Merjemina ... " 377 "Tii%dr$i kao što su i^dr^ali 
odlučni poslanici ... " 378 

375 ElMurahihin, 152, 153. 

376 Gafir, 78. 

377 El-Ahzab, 7. 

378 El-Ahkaf, 35. 

Roditelji su dužni upoznati svoju kćerku sa sljedećim: 

1 . daje dužna vjerovati u sve Božije poslanike i njihove poslanice 
te da ne smije među njima praviti razliku, jer će se onaj koji to 
bude činio, u smislu da u jedne vjeruje a u druge ne vjeruje ili ih 
u laž utjeruje, smatrati nevjernikom: "Oni koji u Allah i poslanike 
Njegove ne vjeruju i ^ele da između Allah i poslanika Njegovih u vjerovanju 
naprave razliku, i govore; U neke vjerujemo, a u neke ne vjerujemo', i ^ele 
da između toga nekakav stav %au%mu - oni su %bilja pravi nevjernici; a 
Mi smo nevjernicima pripremili sramnu patnju. A oni koji u Allaha i po- 
slanike Njegove vjeruju i nijednog od njih ne izdvajaju — On će ih, sigurno, 
nagraditi. - A Allah prašta i samilostan je. " i?9 

2. da je dužna vjerovati da su svi poslanici koje je Allah, dž.š., po- 
slao izvršili ono što im je povjereno te da su u potpunosti dosta- 
vili svoje poslanice; 

3. da je dužna biti im poslušna i ne suprotstavljati im se u onome 
što su dostavili, i to kroz vjerovanje u ono što su prenijeli svojim 
sunarodnjacima, a o čemu nas obavještava Kur'an i sunnet Alla- 
hovog Poslanika, s.a.v.s.; 

4. da je dužna vjerovati da su svi Božiji poslanici bili iz ljudskog 
roda, da nisu iz reda meleka te da Allah, dž.š., kao poslanika nije 
uputio nijednu ženu: "I prije tebe smo samo ljude (muškarce) slali ko- 
jima smo objavljivali ... mo "Prije tebe nijednog poslanika nismo poslali, a 
da mu nismo objavili: "Nema boga osim Mene, %ato se Meni klanjajte!'" 3 *'; 

5. da je dužna vjerovati da su oni najpotpuniji među ljudima kada 
je u pitanju znanje i djelovanje, da su najiskreniji među njima i 
najboljeg morala, da ih je Allah, dž.š., odabrao i odlikovao vrli- 
nama koje nisu svojstvene drugim ljudima te da ih je oslobodio 



379 En-Nisa, 150, 151. 

380 El-Enbija, 7. 

381 El-Enbija, 25. 

svih mahana i nedostataka: "Allah odabire poslanike među melekima 
i ljudima. - Allah sve (uje i sve vidi. m2 ; 

6. da je dužna vjerovati da ih je Allah, dž.š., potpomogao mudžiza- 
ma i očitim dokazima koji ukazuju na njihovu iskrenost kada je 
u pitanju ono što su dostavili od Gospodara te da je Allah, dž.š., 
jedne od njih pretpostavio drugima: "Neke od tih poslanika odliko- 
vali smo više nego druge. S nekima od njih je Allah govorio, a neke je %a više 
stepeni izdigao. A Isau, sinu Merj minu, jasne smo dokaze dali i D^brilom 
ga podržali. 

7. da je dužna vjerovati da je Allah, dž.š., okončao poslanstvo Svo- 
jim posljednjim poslanikom, Muhammedom, s.a.v.s., te da je on 
najbolji među poslanicima i svim stvorenjima općenito. Tako 
Ebu Hurejre, r.a., prenosi da je Allahov Poslanik, s.a.v.s., jedne 
prilike rekao: "Ja ću na Sudnjem danu biti prvi među ljudima, 
prvi čiji će se kabur otvoriti te prvi koji će se za druge zauzimati 
i prvi čije će zauzimanje primljeno biti." 384 Vasila b. el-Eska', r.a., 
prenosi da je čuo kada je Allahov Poslanik, s.a.v.s., rekao: "Allah 
je od Ismailovih potomaka odabrao pleme Kinanu, od Kinane 
je odabrao Kurejš, od Kurejša Hašimov rod (Benu Hašim), a od 
Hašimovog roda (Benu Hašima) mene." 385 

Roditelji svojim kćerkama trebaju dati do znanja da poslije njega 
nema poslanika, da je on predvodnik bogobojaznih i miljenik Mi- 
lostivog, da njemu pripadaju najviše razine Allahove, dž.š., ljubavi, 
da je njegova poslanica pečat svih poslanica, da je upućen i džinima 
i ljudima te da ga je Allah, dž.š., potpomogao mudžizama, koje se 
spominju u vjerodostojnim hadisima, kao što je cijepanje Mjeseca, 

382 El-Hadždž, 75. 

383 El-Bekara, 253. 

384 Muslim bi šerhi n-Nevevi, 1 5/ 37-38. 

385 Muslim bi šerhi n-Nevevi, 1 5/ 1 20. 

nazivanje selama od strane stijene (kamena), čežnja stabla (panja) za 
njim, izviranje vode iz njegovih časnih prstiju i druge mudžize koje 
se spominju u zbirkama vjerodostojnih hadisa i djelima koja tretiraju 
dokaze poslanstva. Kada se djevojke upoznaju s njegovom veličinom 
(značajem) i kada njome ovlada ispravan iman (vjerovanje), ona će 
osjetiti sreću i ponos zbog pripadnosti uzvišenoj vjeri čiji je poslanik 
taj vođa, učitelj i uzor, pa će ga pretpostavljati svima drugima, i ocu 
(roditelju), i djetetu, i samome sebi. S tim u vezi, Enes b. Malik, r.a., 
prenosi da je AUahov Poslanik, s.a.v.s., jedne prilike rekao: "Niko od 
vas neće biti pravi vjernik sve dok mu ja ne budem draži od nje- 
govog oca (roditelja), djeteta i svih ljudi." 386 A kada djevojka zavoli 
Allahovog Poslanika, s.a.v.s., na taj način, nema nikakve sumnje da će 
izvršavati ono što je naredio te da će izbjegavati ono što je zabranio 
da se čini. 



Vjerovanje u Sudnji dan 

Peti stub imana (vjerovanja) je vjerovanje u Sudnji dan pod kojim 
se ukratko podrazumijeva vjerovanje u sve ono o čemu nas je u Svojoj 
Knjizi obavijestio AJlah, dž.š., te sve ono o čemu nas je informirao 
Allahov Poslanik, s.a.v.s., u vezi sa životom poslije smrti, kao što je 
kabursko iskušenje te patnja i uživanje, proživljenje, polaganje računa, 
vaganje djela, prelazak preko sirat-ćuprije, šefa'at (zauzimanje), Dže- 
nnet, Džehennem i sve ono što je Allah, dž.š., pripremio za njihove 
stanovnike. 

U tom smislu, roditelji su dužni pojasniti svojoj kćerki i dati joj 
do znanja da je ovaj svijet prolazan te da Allah, dž.š., nije stvorio cijeli 
kosmos bez ikakvog cilja, nego ga je stvorio s ciljem i do određenog 

386 Bilježi Buhari, 1 /39; Muslim bi šerhi n-Nevevi, 2/15. 

roka. Kada taj rok istekne, On će učiniti da ga nestane, dokrajčit će 
život na njemu i sve će uništiti, nakon čega slijedi onaj svijet koji nije 
poput ovoga. U njemu vlada red i poredak, koji se razlikuje od onog 
na ovom svijetu, te podrazumijeva vječni život nakon kojeg nema 
smrti. Otuda, ako si, djevojko muslimanko, od dobrih, čestitih i po- 
božnih žena, zamisli da će te smrt brzo stići, i zamisli sebe u smrtnoj 
agoniji, patnji, muci, tuzi, žalosti i zabrinutosti, i zamisli kako je me- 
lek počeo vući tvoju dušu iz tvojih stopa, pa zbog toga osjetiš bol u 
stopalima, i zamisli kako ti je duša povučena iz cijelog tijela, pa se s 
tvoga dna penje ka tvome vrhu, a kada tvoja tuga i žalost dostigne 
vrhunac, kada smrtni bolovi obuzmu cijelo tijelo i kada tvoje srce 
postane bojažljivo, tužno i u iščekivanju radosne vijesti o Allahovom, 
dž.š., zadovoljstvu tobom, doći će ti melek smrti u najljepšem liku i 
pružit će ruku ka tvojim ustima da ti izvadi dušu, a ti ćeš čuti njegov 
glas koji ti kaže: "Budi radosna, o Allahova robinjo, zbog Allahovog 
zadovoljstva tobom i Njegove nagrade." U tom slučaju, bit ćeš sigur- 
na u svoj uspjeh, tvoje srce će se učvrstiti, a tvoja duša će kod Allaha, 
dž.š., naći smiraj. Zato neka tvoje srce bude krajnje veselo i zadovolj- 
no kada tvoje vrijeme na ovom svijetu istekne i kada kreneš u kuću 
ljudi i naroda koji su prije tebe živjeli: "Allah će vjernih postojanom riječju 
učvrstiti i na ovom i na onom svijetu, a nevjernike će u ^abludi ostaviti; Allah 
radi šta hoće. '* s? 

I zamisli kako ti dvojica meleka postavljaju pitanja i kako Allah, 
dž.š., učvršćuje tebe i tvoj odgovor njima, zatim zamisli kako ti prila- 
ze, ukoliko te Allah, dž.š., obraduje i razveseli, te svojim nogama uda- 
raju strane tvoga kabura, čime se kabur otvara prema Džehennemu 
koji se onda udaljava od tebe, pa tvoje srce biva još veselije i zadovolj- 
nije te uvjerenije u spas od vatre. I zamisli kako se tvoj kabur otvara 
p rema Džennetu, njegovim ljepotam a i blagodatima te kako ti meleki 

387 Ibrahim, 27. 

govore: "O Allahova robinjo! Pogledaj šta ti je Allah pripremio! To je 
tvoj dom i tvoja sudbina!" I zamisli veselje i zadovoljstvo tvoga srca 
ljepotama i blagodatima Dženneta koje si vidjela te spoznajom da si 
do toga dospjela. 188 

Prema tome, djevojka vjernica mora vjerovati u proživljenje te da 
će ona neizbježno dospjeti do onoga što joj je suđeno, željela ona to 
ili ne. Zato je dužna pripremati se za dan odlaska s ovoga svijeta te 
postupati onako kako postupaju stanovnici Dženneta kako bi i ona 
postala jedna od njih. Dužna je neprestano biti svjesna toga dana te 
ga ne zaboravljati i ne ignorisati, pa će vjerovanje u proživljenje biti 
čvrsto i nepokolebljivo, kao što je dužna i stalno se prisjećati sljedećih 
Allahovih, dž.š., riječi u vezi s tim danom: "Toga Dana će se svaki čovjek 
samo o sebi brinuti. " 3 * 9 

Sve to u duši djevojke u pubertetu, iz straha od polaganja računa 
pred Stvoriteljem, razvija istinski osjećaj za odgovornost za sve po- 
stupke, kao i izvanredne odlike u njenom ponašanju, koje su trajne, 
čvrste, nepokolebljive te bez licemjerstva i hipokrizije. Takve su bla- 
gost, dobroćudnost, požrtvovanost, strpljivost u nevoljama te uzdi- 
zanje duše iz straha od Allaha, dž.š., i želje za Njegovim Džennetom 
i nagradom. Sve to čini da ona ahiret pretpostavlja ovom svijetu, da 
strpljivo podnosi udarce sudbine te da se njen um razvija u skladu s 
ispravnom urođenom naravi koja podrazumijeva sljedeće: 

1 . sve što postoji, kao što j e život i smrt te postepeno slabljenje i 
mijenjanje ukazuje na to da se čovjek bez svoje volje kreće ka 
svome kraju; 

2. da se čovjek koji svoj život provodi u trudu i zlaganju te neprijatelj- 
stvu i žestokoj svađi s drugima u društvu, koji se odlikuje razumom 
te je u stanju praviti razliku između dobra i zla, odjednom nalazi na 

388 El-Haris el-Muhasibi, Kitabu t-tcvehhum, 37. 

389 Abcsc, 37. 

samrti i gubi sve ono što čini život na ovome svijetu, s tim da su 
neki ljudi dobri a neki zli, neki čine dobro a neki zlo; 
3. analogno Allahovom, dž.š., stvaranju kosmosa i čovjeka, ispravni 
ljudski um koji nije okupiran strastima mora biti u stanju spoznati 
da Onaj Koji je to stvorio prvi put ima moć da to ponovo učini. 390 

Vjerovanje u Božije određenje i sudbinu 

Vjerovanje u Božije određenje jeste šesti i posljednji stub imana 
(vjerovanja). Svaki je musliman i muslimanka dužan vjerovati da sve 
što se zbiva, dobro ili loše, ugodno ili neprijatno, biva Božijom vo- 
ljom i odredbom. Onaj koji bude istinski vjerovao u ovaj stub imana 
živjet će mirno i spokojno imajući u vidu da je svjestan da mu je ono 
što ga zadesi propisao Allah, dž.š.: "Red: 'Dogodit će nam se samo ono 
što nam Allah odredi ... "* w A Allahovoj, dž.š., volji i odredbi moramo 
se predati i pokoriti. U tom smislu, Enes b. Malik, r.a., prenosi da je 
čuo Allahovog Poslanika, s.a.v.s., kako kaže: "Divim se vjerniku. On 
doživljava kao dobro sve što mu je Allah odredio i propisao." 192 Uba- 
de b. es-Samit, r.a., je na samrti rekao svome sinu: "Sine moj! Nećeš 
osjetiti slast pravog i istinskog imana sve dok ne budeš svjestan da 
te nije moglo zaobići ono što te je snašlo te da te nije moglo zadesiti 
ono što te je zaobišlo. Ja sam čuo Allahovog Poslanika, s.a.v.s., kako 
kaže: 'Prvo što je Allah stvorio jeste pero. Rekao mu je da piše, pa je 
pero upitalo: Gospodaru moj! Šta da pišem? Odgovorio mu je: Piši 
sudbine svega (što postoji) sve do Sudnjeg dana.' I čuo sam, sine moj, 
kako Allahov Poslanik, s.a.v.s., kaže: 'Ko umre ne vjerujući u ovo nije 
od mojih sljedbenika.'" 393 

390 Abdurrahman en-Nehlavi, Usulu t-terbijeti Uslamijje vt esalibuka, 91, 92. 

391 Et-Tevba, 51. 

392 Bilježi Ahmed u Musntdu, 3/117. 

393 Bilježi Ebu Davud u Šumnu, 76, hadis br. 4700; Tirmizi, 4/398, hadis br. 2100. 

Islam se zasniva na predavanju i pokornosti Allahovoj, dž.š., mu- 
drosti i volji te na nepostavljanju pitanja o pojedinostima božanske 
mudrosti u vezi s naredbama i zabranama. Tako su se ponašali ashabi 
Allahovog Poslanika, s.a.v.s., imajući u vidu da islam kod čovjeka biva 
čvrst i postojan samo na osnovama potpune predanosti i pokornosti. 
Naime, prvi korak u poštivanju i uvažavanju nečega jeste vjerovanje 
u isto, zatim čvrsta odlučnost u njegovom slijeđenju te preuzimanje 
inicijative u tom smislu. 394 

Roditelji su dužni pojasniti svojoj kćerki da je Allah, dž.š., odre- 
dio sve što će se dogoditi u kosmosu, ljudskom društvu i među lju- 
dima te da je svakom atomu na nebesima i na Zemlji odredio njegov 
početak i kraj, njegov sastav i strukturu te njegove veze i odnose s 
drugim atomima i kosmosom u cjelini. Isti je slučaj i sa svakim ma- 
njim ili većim tijelom. Kada djevojkom u pubertetu ovlada ova vrsta 
imana (vjerovanja), ona će: 

1 . odrastati s odlučnošću i nepokolebljivošću. Tako će ona, kada se 
susretne s različitim opcijama, vagati među njima, s drugima se 
posavjetovati te svoga Gospodara u izboru za pomoć moliti. Ona 
će ići naprijed u onome što je odlučila bez zastajanja, kolebanja 
ili straha zato što je uvjerena da su sve okolnosti i mogućnosti 
koje bi je mogle zaobići dio Allahovog, dž.š., znanja i određenja 
te da je Allah, dž.š., njen pomagač. Ako joj on olakša i omogući 
realizaciju onoga što je odlučila, onda je to znak da je to dobro 
koje joj je predodređeno, a ako joj to Allah, dž.š., ne olakša i ne 
omogući, onda je to znak da je to zlo koje je bilo moguće (da se 
desi), pa ga je Allah, dž.š., od nje otklonio; 

2. odrastati bez očaja i žaljenja za onim što je prošlo, imajući u vidu 
da je ona svjesna kako joj to ne bi bilo ni od kakve koristi te kako 
biva samo ono što Allah, dž.š., ž eli da bude, s tim da se ona ima 

394 Serhu l-'akideti t-tahavijje, 291. 

pravo osvrtati na to te se kajati za eventualno počinjene grijehe 
i greške; 

3. odrastati s hrabrošću i odvažnošću pred smrću, imajući u vidu da 
je ona svjesna kako neko može umrijeti samo s Allahovom, dž.š., 
voljom i tek nakon što ispuni ono što mu je Allah, dž.š., propisao: 
"Sve što je %ivo umire Allahovom voljom u (asu suđenom ... ' m ; 

4. odrastati s optimizmom i zadovoljstvom, osjećajem sigurnosti, 
mira i spokoja te bez praznovjerja, proricanja nesreća, zabrinu- 
tosti i sagledavanja nedaća kroz neke pogrešne povode i uzroke, 
kao što je proricanje nesreće na osnovu glasanja sove, na osnovu 
vremena (dobi) i onoga što se u njemu zbiva, na osnovu vjetra 
itd., imajući u vidu da ona vjeruje kako je nije moglo snaći ono 
što ju je zaobišlo te da je nije moglo zaobići ono što ju je zadesilo. 

5. biti zadovoljna s izgledom te imetkom i opskrbom koju joj je 
Allah, dž.š., propisao i darovao, imajući u vidu njeno čvrsto vje- 
rovanje u Allahove, dž.š., riječi: "Na Zemlji nema nijednog %ivog bića, 
a da ga Allah ne hrani. On %na gdje će koje boraviti i gdje će sahranjeno 
biti. Sve to ima u jasnoj Knjizi. m Allah opskrbljujući vas daje jednima više 
nego drugima ... " ,9? bilo u znanju (nauci) bilo u imetku (opskrbi); 

6. odrastati strpljivo podnoseći ovozemaljske nedaće ili iskušenja, 
bilo koje vrste, koja je snađu, imajući u vidu njeno čvrsto uvjere- 
nje da je to iskušenje od strane Allaha, dž.š.: "Mi ćemo vas dovoditi 
u iskušenje malo sa strahom i gladovanjem, i time što ćete gubiti imanja i ži- 
vote, i ljetine, a ti obraduj i^dr^ive, one koji, kada ih kakva nevolja podesi, 
samo ka%u: 'Mi smo Allahovi i mi ćemo se Njemu vratiti!' Njih ćeka oprost 
od Gospodara njihova i milost; oni su na pravom putu!" ,9S Kada se, dakle, 
kod djevojke učvrsti iman (vjerovanje), ona će se osloboditi straha 

395 Alu Imran, 145. 

396 Hud, 6. 

397 En-Nahl.71. 

398 El-Bekara, 155, 157. 

zato što će biti svjesna da je i dobro i zlo od Allaha, dž.š., te što će 
u svim slučajevima svoju nadu dovoditi u vezu s Allahom, dž.š. 

Ako roditelji uspiju u produbljivanju i učvršćivanju navedenih 
osnova i stubova vjerovanja u srcu i duši svoje kćerke, ona će odrastati 
s bogobojaznošću, predanošću i pokornošću Njegovom veličanstvu 
te privrženošću Njegovom putu u svemu onome što je naredio ili za- 
branio. Nadalje, ona će se u tom slučaju odlikovati savješću i imanom 
koji će je odvraćati od činjenja onoga što je loše i ružno, pa će se na taj 
način u duhovnom pogledu popraviti te će se kod nje očitovati prak- 
tični iman kojim je obavezana, imajući u vidu da su osnove i temelji, 
koje je usvojila i u koje čvrsto vjeruje, samo teoretske konstante. Tada 
će se, dakle, kod nje očitovati praktični aspekti imana te će ona biti 
spremna za djelovanje u skladu sa stubovima i osnovama imana, a na 
taj način će se kod nje realizirati i vjerovanje srcem te očitovanje jezi- 
kom, pa će ona djelovati u pravcu praktičnog primjenjivanja Allaho- 
vog, dž.š., vjerozakona, i u javnosti i u tajnosti, uz potpunu predanost, 
zadovoljstvo te duševni rnir i sigurnost. 199 Ovo ćemo pojasniti kroz 
sljedeće detalje i pojedinosti: 

1. učenjaci se slažu da nije vjernik onaj koji se o tome izjašnjava 
samo jezikom, dok u srcu ne misli tako, imajući u vidu da je to 
pravo licemjerstvo, a za one koji se time odlikuju Allah, dž.š., 
kaže da će biti na dnu Džehennema: "Licemjeri će na samom dnu 
D^ehennema biti i ti im nećeš zaštitnika naći. " tm "... Oni govore jezicima 
svojim ono što nije u srcima njihovim ... """ 

2. učenjaci se slažu i da spoznaja srcem nije dovoljna da bi se neko 
nazvao vjernikom imajući u vidu da je pored spoznaje i vjero- 

399 Hd-Deiru t-terbevi ti l-validejn, 2/52. 

400F.n-Nisa,145. 

401 El-Feth, 11. 

vanja u to neophodno i potvrđivanje jezikom. S tim u vezi, Ebu 
Ubejd 1-Kasim b. Selam kaže: "Zar ne vidiš kako ih je Allah, 
dž.š., provjeravao (iskušavao) kada je u pitanju potvrđivanje rije- 
či djelima, pa nije bio zadovoljan time što izjašnjavanje riječima 
nisu popratili konkretnim djelima, tako da je jedno od njih učinio 
od onog drugog." Ovdje se aludira na sljedeće Allahove, dž.š., 
riječi: "Elif Lam Mim. Misle li ljudi da će biti ostavljeni na miru ako 
ka^u: 'Mi vjerujemo!' i da u iskušenje neće biti dovedem?' 402 Šta da se 
slijedi osim Allahove, dž.š., Knjige, Sunneta Njegovog Poslanika, 
s.a.v.s., i puta kojeg su se držale prve generacije koje zaslužuju 
da ih se slijedi i uzme za uzor?! Ono što je kod nas uobičajeno 
jeste stav učenjaka prema kojem se pod imanom podrazumijeva 
nijjet (namjera), izjašnjavanje riječju i potvrđivanje djelom, 403 a svi 
su saglasni i u tome da vjernik, koji se ubraja među one koji se 
okreću prema kibli i koji neće vječno ostati u Džehennemu, biva 
samo onaj koji srcem čvrsto prihvati islam, bez ikakve sumnje i 
podozrenja, i koji izgovori oba šehadeta. Ako izostane bilo šta od 
toga dvoga, čovjek se apsolutno ne može svrstati među one koji 
se okreću prema kibli (vjernike), osim ako se iza izostajanja ver- 
balnog izjašnjavanja krije uzrok nad kojim čovjek nema kontrolu, 
kao što je, npr. nemogućnost izjašnjavanja zbog nekog poreme- 
ćaja na jeziku, nastupanja smrti prije izjašnjavanja, neke sile koja 
ga u tome sprečava itd. 404 ; 
3. učenjaci su se saglasili da musliman koji vjeruje srcem i to očituje 
jezikom, ali ne potvrđuje djelima, zapravo ispoljava neposlušnost 
prema Allahu, dž.š., i Njegovom Poslaniku, s.a.v.s., te da zaslu- 
žuje žestoku kaznu. Takav je onaj koji ne obavlja namaz, koji ne 



402 El-Ankebut, 1,2. 

403 Ebu Ubejd 1-Kasim b. Selam, Kitabu l-iman, 19. 

404 Imam En-Nevevi, $erhu Muslim, 1/149. 

posti, ili koji smatra da je Allah, dž.š., Gospodar srca te da je on, 
shodno tome, vjernik na osnovu onoga što osjeća u srcu. Među- 
tim, niko nema pravo da se upliće između čovjeka (pojedinca) 
i Allaha, dž.š., i zato je iman potrebno upotpuniti konkretnim 
djelovanjem. 

I znaj, djevojko, da vjerovanje {iman) podrazumijeva određe- 
ne nivoe i razine. Osnova je imana spoznavanje srcem koje prati i 
potvrđuje izjašnjavanje jezikom te potvrđivanje djelima. Za svaki je 
dio čovjekovog tijela vezana samo njemu svojstvena funkcija. Tako 
je funkcija srca vjerovanje, funkcija jezika očitovanje, funkcija ruku 
prihvatanje, funkcija nogu kretanje. Sve njih, dakle, objedinjuje riječ 
funkcija (djelovanje), tako da se iman (vjerovanje) u cijelosti zasniva 
na djelovanju, s tim da se od čovjeka do čovjeka razlikuje u razinama. 405 

Zato, djevojko muslimanko, teži tome i čini samo ono što je do- 
bro, pa ćeš biti od onih koje će, Allahovom, dž.š., voljom, uspjeti i na 
ovom i na onom svijetu. 

Uzroci jačanja imana (vjerovanja) 

Roditelji svojoj kćerki trebaju skrenuti pažnju i na to da iman, 
kao što smo već spomenuli, može jačati i slabiti. Jača ispoljavanjem 
poslušnosti Allahu, dž.š., i Njegovom Poslaniku, s.a.v.s., dok u su- 
protnom slabi. Među uzroke jačanja imana ubraja se i sljedeće: 
1. Znanje. Povećavanje j e znanja uzrok jačanju spoznaje i uvjerenja. 
S tim u vezi, Džundub b. Abdullah i Abdullah b. Omer, r.a., kažu: 
"Spoznali smo iman prije nego što smo (na)učili Kur'an, a zatim 



405 Ebu Ubejd 1-Kasim b. Selam, KJtabu /-iman, 28. 

smo (na)učili Kur'an, pa nam se iman povećao." 406 Kao što smo 
ranije spomenuli, osnova je imana potvrđivanje Allahove, dž.š., 
božanske prirode i svojstava koja Mu kao takvom priliče, te pri- 
znavanje poslanstva Allahovog Poslanika, s.a.v.s., i svega onoga 
što je dostavio od Gospodara svjetova, a sve se to očituje kroz 
dva šehadeta. Otuda, onaj koji ih izgovori vjerujući u njih odliku- 
je se osnovom imana, s dm da se ne može izjednačiti s onim koji 
je u detalje svjestan njihovog sadržaja i značenja. Nisu jednaki oni 
koji do u detalje poznaju ono o čemu nas obavještava Allahov 
Poslanik, s.a.v.s., u vezi s onim što će biti nakon smrti, kao što 
je ispitivanje u kaburu te kaburska patnja i uživanje, te oni koji 
to ne poznaju, iako to općenito ulazi u okvire svjedočenja da je 
Muhammed, s.a.v.s., Allahov poslanik. Isto tako, nisu jednaki oni 
koji poznaju onaj svijet kada je u pitanju proživljenje itd. ili oni 
koji do u detalje poznaju životopis Allahovog Poslanika, s.a.v.s., i 
oni koji su toga samo općenito svjesni. 
2. Rad i djelovanje. Činjenje dobrih djela u velikoj mjeri i ispoljava- 
nje poslušnosti Allahu, dž.š., utječu na jačanje imana i vjerovanja. 
S druge strane, činjenje dobrih djela u manjoj mjeri te pretjerano 
slijeđenje strasti i činjenje grijeha utječu na slabljenje imana. Neki 
su ljudi zbog mnoštva grijeha koje su počinili počeli negirati svo- 
je grijehe i smatrati ih dozvoljenim, te u laž utjerivati Allahovog 
Poslanika, s.a.v.s., s ciljem da opravdaju svoje griješenje i razvrat. 
Na taj način, da nas Allah, dž.š., sačuva, oni postaju nevjernici. 
Naime, osnova je vjerovanja u Allaha, dž.š., kao što smo ranije 
spomenuli, potvrđivanje Njegove božanske prirode te Njegovo 
iskreno obožavanje, robovanje Njemu. Postoje, zapravo, dvi- 
je vrste tog potvrđivanja i priznavanja: teoretsko potvrđivanje i 
priznavanje pod kojim se podra zumijeva vjerovanje i praktično 

406 Ovo predanje je već ranije spomenuto. 

priznavanje i potvrđivanje pod kojim se podrazumijeva ispolja- 
vanje poslušnosti Allahu, dž.š., i djelovanje u tom pravcu. Tako 
će iman onoga koji se ograniči na prvo spomenuto biti manjkav 
i nepotpun, a kako se ispoljavanje poslušnosti Allahu, dž.š., bude 
povećavalo, tako će jačati i iman koji će biti potpun tek uz obje 
vrste priznavanja i potvrđivanja. 
3. Sjećanje i razmišljanje. Ovdje se podrazumijeva sjećanje na Alla- 
ha, dž.š., svojstva koja priliče Njegovoj veličini i uzvišenosti te 
iščita van je Njegovog govora i ajeta, što će vezu srca sa Stvorite- 
ljem učiniti trajnijom, dok oskudno sjećanje na gore pobrojano 
rezultira zaboravljanjem i zanemarivanjem Allaha, dž.š. Razmi- 
šljanje se, pak, odnosi na ustrajnost u posmatranju onoga što 
je Allah, dž.š., stvorio uz razmišljanje o Njegovim stvorenjima, 
znakovima i nadnaravnim djelima, imajući u vidu da vjerovanje 
u Allaha, dž.š., podrazumijeva i upoznavanje s Njegovom veliči- 
nom, moću, uzvišenošću Njegovih svojstava i veličanstvenošću 
Njegovih djela, što se postiže ustrajnim posmatranjem Njegovog 
carstva koje prati razmišljanje i izvlačenje pouke. 407 

Među najznačajnijim uzrocima jačanja imana jeste i vezivanje dje- 
vojke za islamske obrede koji se smatraju jednim od dijelova vjerova- 
nja {imana) o kojima nas je obavijestio Allahov Poslanik, s.a.v.s.: 
• čuvanje čistoće. Ebu Malik el-Eš'ari prenosi da je Allahov Po- 
slanik, s.a.v.s., imao običaj reći: "Čistoća je pola (fatr) imana." 
U drugom predanju stoji da je rekao: "Čistoća je polovina (nisf) 
imana." 408 Ovdje se želi naglasiti da iman ima dva dijela: dio koji 
čisti srce i dio koji čisti dijelove tijela. Jedan od njih, dakle, čisti 



407 Muhammed Nu'ajm Jasin, Kitabu l-iman, 1 54. 

408 Bilježe Muslim, 1/203; Ahmed u Musmdu, 5/342; Tirmizi, 5/535. Ovaj hadis kod 
Tirmizija glasi: „Abdcst (čistoća; cm/«) je pola imana." 

unutrašnjost, ono što je skriveno, dok drugi čisti spoljašnost, ono 
što je vidljivo. U tom je smislu čistoća polovina imana. I zato, dje- 
vojko, održavaj čistoću srca i tijela, imajući u vidu da do abdesta 
drži samo vjernik ili vjernica; 409 
• čuvanje namaza. Ibn Abbas, r.a., prenosi da je delegaciji pleme- 
na Abdu 1-Kajs, nakon što su došli kod njega, Allahov Poslanik, 
s.a.v.s., naredio da vjeruju u Allaha, dž.š., te da je rekao: "Znate 
li vi šta je vjerovanje u Allaha?" Odgovorili su: "Allah i Njegov 
Poslanik najbolje znaju." Onda je on rekao: "Vjerovanje u Allaha 
podrazumijeva svjedočenje da nema drugog boga osim Allaha i 
da je Muhammed Allahov poslanik, obavljanje namaza, davanje 
zekata, post mjeseca ramazana i davanje petine plijena." 410 Alla- 
hov je Poslanik, s.a.v.s., dakle, namaz ubrojao u dijelove imana, a 
Allah, dž.š., u Kur'anu u vezi s tim kaže: "..-Allah neće dopustiti da 
propadnu molitve vaše Buhari veli da se u ovom kur'anskom 
ajetu pod konstrukcijom imanekum (ovdje prevedenoj molitve vaše) 
podrazumijeva riječ salatekum {namame ili molitve vaše). 412 El-Hafiz 
b. Redžeb el-Hanbeli kaže da Ebu Hurejra, r.a., prenosi merfu' 
predanje u kojem stoji da je Allahov Poslanik, s.a.v.s., jedne prili- 
ke rekao: "Namaz se sastoji od tri trećine. Jedna je trećina čistoća, 
druga je trećina ruku' (pregibanje u namazu), a treća trećina je 
sedžda. Ko namaz bude obavljao na pravi način bit će mu pri- 
mljen, a bit će mu primljena i ostala djela. Onome, pak, kojem 
bude odbijen namaz bit će odbijena i ostala njegova djela." U pre- 
danju koje prenosi Ubada b. es-Samit, a bilježi Et-Taberani, stoji 
da je Allahov Poslanik, s.a.v.s.. r ekao: "Ako čovjek bude čuvao 

409 Ibn Madža bilježi da je Allahov Poslanik, s.a.v.s., jedne prilike rekao: „Abdest održava 
(do abdesta drži) samo vjernik", 2/101, hadis br. 277. 

410 Bilježi Muslim, 1 /46, poglavlje koje se odnosi na iman; Buhari, 1/16, također u poglavlju 
koje se odnosi na iman. 

411 El-Bekare, 143. 

412 D^ami'u /-'u/um ve l-hikem, 90. 

(pazio na) svoj namaz te vodio računa o abdestu (čistoći), ruku'u 
(pregibanju u namazu), sedždi i učenju na namazu, taj namaz će 
mu reći: 'Neka te Allah sačuva kao što si i ti mene čuvao', pa će 
se čovjek sa svojim namazom uspeti na nebo, a namaz će krasiti 
svjetlo(st) koje će sezati do Allaha, pa će se namaz zauzimati za 
onoga koji ga bude obavljao." 413 Zato, djevojko, čuvaj svoje na- 
maze, pa će te pratiti svjetlo(st) i na ovom i na onom svijetu; 
• davanje zekata. Davanje se zekata u mnogim kur'anskim ajetima 
spominje zajedno s namazom, a Allahov Poslanik, s.a.v.s., ga, kao 
što smo vidjeli u gore navedenom hadisu, ubraja u dijelove imana. 
U jednom hadisu koji bilježi Muslim stoji da je Allahov Poslanik, 
s.a.v.s., rekao: "Sadaka (zekat) je dokaz (£»r6a«)."Burhan je zraka 
koja prati Sunce, pa je, s tim u vezi, sadaka (zekat) dokaz (zraka) 
ispravnosti imana i duševne dobrote. Sadaka (zekat) je pokazatelj 
i dokaz slasti imana imajući u vidu sljedeći hadis Allahovog Po- 
slanika, s.a.v.s., koji prenosi Abdullah b. Mu'avija el-Umeri: "Onaj 
koji uradi sljedeće troje osjetit će slast imana: onaj koji bude ro- 
bovao samo Allahu svjestan da nema drugog boga osim Njega, 
na svoj imetak bude davao zekat, s tim da to njegovoj duši godi 
i veseli je..." 414 Ebu d-Derda je govorio da se pri davanju zekata 
duša veseli jedino kod (pravog) vjernika, a razlog tome jeste či- 
njenica da duše osjećaju naklonost prema imetku te da u njemu 
škrtare. Kada one, kao takve, u ime Allaha, dž.š., dozvole da se 
jedan njegov dio udijeli, to ukazuje na ispravnost vjerovanja u 
Allaha, dž.š., te njegova obećanja i prijetnje. 415 Zato je dužnost 
roditelja da navikavaju svoju kćerku na davanje i žrtvovanje te 
darežljivost i nesebičnost prema siromasima kako bi se kod nje 



413 Dfami'u /-'u/um ve l-biktm, 90. 

414 Bilježi Ebu Davud. 

415 Dfamiu /-'u/um ve l-hiktm, 191. 

razvila ljubav i naklonost prema davanju sadake i izdvajanju ze- 
kata, ukoliko bude posjedovala određeni imetak, čime će čistiti 
svoju dušu i jačati svoj iman; 
• obavljanje hadža i umre. Potrebno je djevojke muslimanke upo- 
znavati i s obredima hadža te značajem tog stuba islama koji 
upotpunjuje njegovih pet ostalih stubova. Zatim joj je potrebno 
dati do znanja da je Allah, dž.š., propisao hadž onome koji bude 
u stanju obaviti ga, tj. koji bude posjedovao određeni imetak i 
opskrbu: "...Hodočastiti Hram du%an je, Allaha radi, svaki onaj koji je 
u mogućnosti ... Kada roditelji budu u mogućnosti obaviti hadž, 
pa sa sobom povedu i svoju kćerku, svi se zajedno trebaju upo- 
znati s obredima hadža i njegovim propisima kroz konsultira- 
nje nekih djela koja tretiraju tu problematiku, a kako bi njihov 
hadž bio ispravan. S tim u vezi, Allahov je Poslanik, s.a.v.s., re- 
kao: "Uzmite od mene obrede hadža." Rekao je i sljedeće: "Onaj 
koji obavi hadž i pri tome ne bude bestidno govorio niti griješio 
vratit će se čist od grijeha kao onoga dana kada ga je majka ro- 
dila." Zatim je rekao: "Dvije umre su kefaret (iskup) za grijehe i 
greške koje se između njih počine, a jedina nagrada za ispravno 
obavljen hadž jeste Džennet." Prema tome, poučavajući djevoj- 
ku obredima hadža i njegovom značaju te budeći u njoj želju 
za obavljanjem te vjerske dužnosti, u njoj će se razvijati ljubav i 
prema ostalim vjerskim dužnostima te će priželjkivati da u svome 
životu posjeti Allahovu, dž.š., kuću i obavi tu veliku dužnost, a 
njeno srce će neprestano biti vezano za Kabu, kiblu muslimana i 
utočište vjernika. I neka zna, djevojka muslimanka da je hadž za 
ženu muslimanku poput borbe na Allahovom, dž.š., putu. S tim 
u vezi, h. Aiša, r.a., kaže da je jedne prilike upitala Allahovog Po- 

slanika, s.a.v.s.: "Jesu li žene dužn e ići u džihad (borbu)?" Allahov 
416 Alu Imran, 97. 

Poslanik, s.a.v.s., joj je odgovorio: "Da, one su obavezne da idu u 
džihad u kojem nema borbe: hadž i umru." 

Na taj će se način, djevojka upoznati i vezati za obaveze prema 
Allahu, dž.š., koje joj je On propisao, a potrebno ju je upoznati i 
skrenuti joj pažnju i na neke vrijednosti i vrline te je podsticati na 
ustrajnost u njima. Takve su: 

1. obavezni i dobrovoljni post. I post je dio imana (vjerovanja). 
Takvim ga je okarakterizirao Allahov Poslanik, s.a.v.s., u gore navede- 
nom hadisu u kojem se spominje delagacija (plemena) Abdu 1-Kajs. 
Tako u jednom vjerodostojnom hadisu stoji da je Allahov Poslanik, 
s.a.v.s., rekao: "Allah, dž.š., veli: 'Svako čovjekovo djelo pripada nje- 
mu, osim posta koji pripada Meni i za koji Ja nagrađujem, zato što se 
(čovjek) kroz post usteže od strasti, hrane i pića zbog Mene.'" Imam 
El-Gazali kaže: "Postoje tri razine (nivoa) posta. Općeniti post (post 
većine ljudi), specifični post (post posebnih ljudi) i naročito specifični 
post (post posebno odabranih). Pod općenitim se postom podrazu- 
mijeva ustezanje stomaka i spolnog organa od zadovoljavanja potreba 
(strasti). Pod specifičnim postom se podrazumijeva ustezanje pogle- 
da, jezika, ruku, nogu, ušiju, očiju i drugih organa od činjenja grijeha, 
dok se pod naročito specifičnim postom podrazumijeva post (uste- 
zanje) srca od prostih i bezvrijednih briga i preokupacija, misli koje 
udaljavaju (odvraćaju) od Allaha, dž.š., te ustezanje od svega osim 
Njega u cjelini." 417 Zato, djevojko ustraj u obaveznom postu mjeseca 
ramazana i dobrovoljnom postu i znaj da se uživanje i zadovoljstvo 
u postu osigurava u vrijednim danima od kojih se neki ponavljaju 
svake godine, kao što je post šest dana mjeseca ševvala, post na dan 
Arefata, post na dan ašure te post deset dana mjeseca zulhidždžeta i 
muharrema. Neki se od tih dana pon avljaju svaki mjesec, kao što je 

417 Mubtesar minbad%i l-kasidin, 45. 

post prvog, središnjeg i posljednjeg dana u svakom mjesecu, a najbolji 
dani u mjesecu općenito su tzv. bijeli dani u koje se ubraja trinaesti, 
četrnaesti i petnaesti dan svakog hidžretskog mjeseca. Neki od tih 
dana ponavljaju se svake sedmice, kao što je post ponedjeljkom i če- 
tvrtkom. 418 

2. značaj (vrijednost) strpljivosti. Znaj, djevojko muslimanko, da 
je strpljivost dio imana te da pohvalne strpljivosti postoji više vrsta. 
Tako postoji strpljivost (ustrajnost) u ispoljavanju poslušnosti Alla- 
hu, dž.š., postoji strpljivost (ustrajnost) u izbjegavanju neposlušnosti 
prema Allahu, dž.š., postoji strpljivost u Allahovim, dž.š., određenji- 
ma (iskušenjima), a strpljivost (ustrajnost) u ispoljavanju poslušnosti 
Allahu, dž.š. i izbjegavanju onoga što je zabranjeno bolja je (vrijednija) 
od strpljivosti u Allahovim, dž.š., bolnim određenjima (iskušenjima). 4 " 
Na to da je strpljivost dio imana ukazuje i sljedeći kur'anski ajet: "... 
čestiti su oni ... naročito oni koji su izdržljivi u neimaštini, i u boks ti, i u boju 
ljutom. Oni su iskreni vjernici, i oni se Allaha boje ... " >2n Et-Taberani bilježi 
da je Ibn Mesud, r.a., jedne prilike rekao: "Strpljivost je pola imana, a 
jekin (uvjerenje) je iman u cjelini." 421 Ibnu 1-Kajjim veli: "Iman se za- 
sniva na dva temelja (stuba): jekinu (uvjerenju) i strpljivosti. Ta dva te- 
melja (stuba) spominju se u sljedećim Allahovim, dž.š., riječima: "Iz- 
među njih smo Mi pođe određivali i oni su, odazivajući se zapovijedi Našoj, na 
Pravi put upućivali, jer su strpljivi bili i u dokaze Naše čvrsto vjerovali. " >n Na 
osnovu jekina čovjek spoznaje suštinu naredbi i zabrana te nagrade 
i kazne, dok uz pomoć strpljivosti izvršava ono što mu je naređeno i 
usteže se od onoga što mu je zabranjeno. Čovjek može vjerovati da su 
naredbe i zabrane te nagrada i kazna od Allaha, dž.š., samo na osnovu 

418 Isto. 

419 D^ami'ul-'ulum ve 1-hikem, 192. 

420 Rl-Bekara, 177. 

421 Et-Taberani, Kl-Mudftmu l-kebir, 9/107. 

422 Es-Sedžda, 24. 

jekina, a može ustrajati u izvršavanju onoga što mu je naređeno te 
ustezanju od onoga što mu je zabranjeno samo uz pomoć strpljivosti, 
tako da strpljivost čini jednu polovinu imana." 423 Otuda je dužnost 
roditelja da svoju kćerku uče značaju i vrijednosti strpljenja u svim 
situacijama, a ona će spoznati kako je strpljivost jedno od djela srca, 
imajući u vidu da se pod strpljivošću, u suštini, podrazumijeva obuz- 
davanje duše ili njeno snažno i odlučno podsticanje na izvršavanje 
naredbi i izbjegavanje onoga što je zabranjeno, sprečavanje njenog 
prkosa i nepokornosti te njeno navikavanje na ispoljavanje poslušno- 
sti Allahu, dž.š. i izbjegavanje neposlušnosti. 

3. Značaj (vrijednost) zahvalnosti (šukr). Pod zahvalnošću (/«- 
krom) se podrazumijeva predočavanje blagodati i njeno isticanje (po- 
kazivanje), dok nasuprot nje stoji nevjerovanje i poricanje (nezahval- 
nost), pod kojom se podrazumijeva zaboravljanje blagodati i njeno 
skrivanje (zatajivanje). Šukr je poput hamda, s tim da je hamd općenitiji, 
imajući u vidu da se ubraja među pohvalna svojstva te da se upućuje 
Allahu, dž.š. i za ono što nam je poznato i za ono što nam je nepo- 
znato, dok se šukr izražava ljudima samo za ono što nam je poznato 
(što vidimo). 

Ibnu 1-Kajjim veli: "Allah, dž.š., šukr (zahvalnost) dovodi u vezu s 
imanom te nas obavještava da On nema za cilj kažnjavati Svoja stvo- 
renja ukoliko budu zahvalni i ukoliko budu u Njega vjerovali: "Zašto 
bi vas Allah kažnjavao ako budete zahvaljivali i vjerovali? Allah je blagodaran 
i sveznajući"* 24 , tj. zašto bi vas kažnjavao ukoliko budete izvršavali ono 
zbog čega ste stvoreni." 

Postoje tri vrste šukra (zahvalnosti): zahvalnost srcem, pod kojom 
se podrazumijeva predočavanje i isticanje blagodati, zahvalnost jezi- 
kom, pod kojom se podrazumijeva hvaljenje darovaoca i zahvalnost 

423 Ibnu 1-Kajjim, Vddetu s-sabirin, 88. 

424 En-Nisa', 147. 

dijelovima tijela, pod kojom se podrazumijeva djelovanje s ciljem uz- 
vraćanja darovaocu. 

Uzvraćanje biva u odnosu na čovjeka darovaoca, dok se zahval- 
nost Allahu, dž.š., pored one zahvalnosti u srcu i na jeziku, izražava 
kroz ispoljavanje poslušnosti Njemu konkretnim djelima. Kao što je 
zahvalnost obavezna prema Allahu, dž.š., tako smo dužni izražavati 
zahvalnost i svakom onom koji nam učini neko dobro djelo. S tim u 
vezi, Ebu Hurejra, r.a., prenosi da je Allahov Poslanik, s.a.v.s, rekao: 
"Onaj koji nije zahvalan ljudima nije zahvalan ni Allahu." 425 Zahval- 
nost se ljudima izražava uzvraćanjem (kompenziranjem, nagrađiva- 
njem) ili, pak, dovom ukoliko nismo u mogućnosti učiniti to na prvi 
način. 

Iz navedenog proizilazi da je zahvalnost (fukr) dio imana i zato, 
djevojko, nastoj je prakticirati. I znaj da je jedna od blagodati kojima 
te je Allah, dž.š., obasuo blagodat vjerovanja {imana) i lijepog karak- 
tera. Otuda, kad (god) pqgledaš one kojima je Allah, dž.š., uskratio tu 
blagodat, trebaš iskazati poslušnost darovaocu. Isti je slučaj i sa bla- 
godati zdravlja i tjelesne snage, i zato kad god pogledaš u one kojima 
je Allah, dž.š., uskratio tu blagodat, trebaš požuriti da se zahvališ svo- 
me Gospodaru itd. Allahove, dž.š., blagodati nije moguće pobrojati, a 
s tim u vezi, Allah, dž.š., u Kur'anu kaže: "Ako vi budete brojili Allahove 
blagodati, nećete ih nabrojiti ... "* 26 

Ibnu 1-Kajjim veli: "Allah, dž.š., kudi one koji su nezahvalni 
na Njegovim blagodatima te kaže: "čovjek je, zaista, Gospodaru svome 
nezahvalan. "* 27 El-Hasan veli da se pod onima koji su nezahvalni po- 
drazumijevaju oni koji broje nedaće i iskušenja u koja zapadaju, dok, 
s druge strane, zaboravljaju blagodati koje su im darovane. Allahov 

425 Bilježi Ahmed u Musmdu, 2/258. 
426En-Nahl, 18. 
427 El-'Adijat, 6. 

Poslanik, s.a.v.s., nas obavještava da će žene predstavljati većinski dio 
stanovnika Džehennema upravo iz ovog razloga: "Da nekoj od njih 
daruješ vječnost te da zatim od tebe nešto doživi, rekla bi da nikada 
od tebe nije doživjela nikakvo dobro." Ako to vrijedi za ženu zbog 
njene nezahvalnosti na blagodatima njenog supruga, koje su zapra- 
vo od Allaha, dž.š., šta onda vrijedi za onoga koji je nezahvalan na 
Allahovim, dž.š., blagodatima?! Zato, djevojko, budi zahvalna Allahu, 
dž.š., u svakom trenutku; 

4. stid je dio imana. Ebu Mes'ud Ukba b. Amr el-Ensari el-Be- 
dri, r.a., prenosi da je Allahov Poslanik, s.a.v.s., rekao: "Među onim 
što su ljudi od riječi ranijih poslanika, a.s., zapamtili jeste i sljedeće: 
Ako ne osjećaš stid, radi šta god želiš.'" 428 

Ibn Abbas, r.a., veli: "Stid i iman su u jednom pramenu vune. 
Ako iz njega bude iščupan (povučen) stid, i iman ga prati." Allahov 
je Poslanik, s.a.v.s., stid učinio dijelom imana. Tako Buhari i Muslim 
bilježe, a Ibn Omer, r.a., prenosi da je Allahov Poslanik, s.a.v.s., jedne 
prilike prošao pored nekog čovjeka koji je grdio svoga brata zbog 
njegovog stida govoreći mu: "Ti si stidan", kao da je to nešto što mu 
nanosi štetu, pa je Allahov Poslanik, s.a.v.s., rekao: "Pusti ga, jer stid je 
od imana." Ranije smo spomenuli da je Allahov Poslanik, s.a.v.s., jed- 
ne prilike rekao: "Stid je dio {šu'ba) imana." Buhari i Muslim bilježe, a 
Imran b. Husajn prenosi da je Allahov Poslanik, s.a.v.s., jedne prilike 
rekao: "Stid donosi samo dobro." U predan ju ovog hadisa koju bilježi 
Muslim stoji da je Allahov Poslanik, s.a.v.s., rekao: "Stid je u cijelosti 
dobro." 

I znaj, djevojko muslimanko, da postoje dvije vrste stida: stid koji 
je urođen i dio naravi, a ne stečen. Takav je stid među najuzvišenijim 
svojstvima koja Allah, dž.š., dodjeljuje ljudima i koja im čini urođenim. 
Zato je i Allahov Poslanik, s.a.v.s., re kao: "Stid donosi samo dobro." 

428 Bilježi Buhari. 

Naime, stid nas odvraća od činjenja ružnih djela i lošeg morala te nas 
podstiče na plemenita svojstva imajući u vidu da je stid jedno od obi- 
lježja imana. Tako se od h. Omera, r.a., prenosi da je rekao: "Onaj koji 
osjeća stid sakriva se osamljuje se, a onaj koji se sakriva (osamljuje) 
bogobojazan biva, a onaj koji je bogobojazan biva od strane Allaha, 
dž.š., zaštićen je i osiguran." 

U drugu vrstu spada stid koji je stečen na osnovu spoznaje Alla- 
ha, dž.š., Njegove veličine, Njegove blizine robovima (ljudima), Nje- 
gove obaviještenosti o njima te Njegovog poznavanja varljivih očiju 
i onoga što se u grudima krije. Takav je stid najuzvišenije obilježje 
imana, štaviše to je jedno od najuzvišenijih razina dobročinstva. 

Tako se prenosi da je Ibn Mesud, r.a., rekao: "Stid pred Allahom, 
dž.š., podrazumijeva da čuvaš glavu i ono što se u njoj nalazi (što 
razumije i pojmi), da čuvaš stomak i ono što on sadrži te da se sjećaš 
smrti i ništavila. Onaj koji priželjkuje onaj svijet odreći će se ukrasa 
ovog svijeta, a onaj koji to učini pred Allahom, dž.š., stid osjeća." 429 

Nekada se stid pred Allahom, dž.š., rađa iz posmatranja Allaho- 
vih, dž.š., blagodati i uviđanja nedostatnosti u izražavanju zahvalnosti 
na njima, a onome koji je lišen i stečenog i urođenog stida ne preosta- 
je ništa što bi ga spriječilo da čini ono što je ružno i što bi od njega ot- 
klonilo loš moral, pa biva poput onoga koji je bez vjerovanja {imana). 

Neki od načina izazivanja stida pred Allahom, dž.š. kod čovjeka 
su i sljedeći: 

• neprestano sjećanje na Allaha, dž.š., Njegovo neprestano doziva- 
nje i Njegovo ispravno slavljenje i veličanje; 

• sjećanje na smrt i pretpostavljanje onog svijeta ovome. Naime, 
onaj koji se sjeti smrti sjetit će se i onoga što nakon nje slijedi, kao 
što je proživljenje, polaganje računa, nagrađivanje, kažnjavanje, 
Džennet, Džehennem itd., pa će se za to pripremiti, jer razborit 

429 Bilježi Ahmed u Mmmdu, 5/245-246; Tirmizi, 4/637. 

je onaj koji savlada svoj nefs i koji radi za ono što slijedi nakon 
smrti. A onaj koji onaj svijet pretpostavi ovome činit će dobro za 
koje će biti nagrađen: "Onaj ko bude uradio koliko trun dobra - vidjet 
čega, a onaj ko bude uradio koliko trun %la — vidjet čega. " >}0 

• od svijesti čovjeka o Allahovoj, dž.š., blizini zavisi i nivo njego- 
vog stida pred Njim, a od jačine njegovog vjerovanja u Allaho- 
vu, dž.š., moć zavisi njegova bogobojaznost i strah da će ga On 
vidjeti tamo gdje mu je zabranio da bude ili zaokupljenim onim 
što ga se ne tiče, ili da ga neće zateći tamo gdje mu je naredio da 
bude i gdje bi trebao biti zaokupljen izvršavanjem neke dužnosti 
ili obaveze, spajanjem rodbinskih veza, širenjem znanja i nauke, 
potpomaganjem istine, naređivanjem dobra ili odvraćanjem od 
zla; 

• kada čovjek želi govoriti, ne smije to činiti nasumice i bez razmi- 
šljanja, kada želi u govoru izbjeći besposlice ili laž, treba se sjetiti 
da ga Allah, dž.š., čuje, a kada (u)šuti, treba se sjetiti da ga Allah, 
dž.š., vidi, pa neće razmišljati o zlu niti će gledati u ono što je 
zabranjeno. 411 

Navedene metode pomažu u prizivanju stida i njegovom stjeca- 
nju i zato ih, djevojko, nastoj slijediti i prema njima postupati kako bi 
uspjela zadobiti to uzvišeno svojstvo. I- nikada nemoj dozvoliti da u 
tajnosti uradiš nešto čega bi se stidjela u javnosti. 

To bi bili neki, dakle ne svi, dijelovi i obilježja imana 432 koji će bez 
ikakve sumnje, ukoliko ih se bilo koja djevojka muslimanka bude pri- 
državala i prema njima postupala, učiniti da njen iman ojača i da ona 

430 Ez-Zilzal, 7, 8. 

431 Dfamiu I- 'u/um ve l-hihem. Stručna obrada: dr. El-Ahmedi Ebu n-Nur. 

432 Onaj koji o ovome želi pročitati više neka konsultuje sljedeća djela: Šu'abu l-iman (El- 
Bejheki), Iman (Ibn Tejmije), Iman (Ibn Ebi Šejbe) i druga djela koja govore o etici 
(moralu) i vjerovanju. 

bude daleko od šejtanovih spletki i došaptavanja te da je Allah, dž.š., 
štiti i čuva u svemu onome s čim se bude susretala, jer AJlah, dž.š., je 
u društvu onoga koji je u Njegovom društvu. 




PITANJA I ODGOVORI U VEZI 
S ODGAJANJEM ŽENSKE DJECE 



Da bi korist (od ovog djela) bila potpunija, sabrao sam i neka 
važnija pitanja u vezi s odgajanjem ženske djece na koja mnoge majke 
zbunjeno odgovaraju. Na ta pitanja odgovorila je jedna skupina uče- 
njaka speci jalizovanih u oblasti odgoja, a Svemogućeg Allaha, dž.š., 
molim da se njima okoristi svaki musliman i muslimanka koji vode 
računa o odgajanju svoje ženske djece. 

Prvo pitanje: 

Imam tri kćeri čije se životne dobi kreću od jedne i pol do pet 
godina. Moj problem jeste u tome što me one nekada isprovociraju 
u toj mjeri da ih moram istući, da bi me nakon toga mučilo kajanje, 
jer se bojim da bi kod njih takvo moje ponašanje moglo izazvati neki 
duševni kompleks. Drugi problem jeste u tome što su se i one počele 
odnositi jedna prema drugoj na isti taj način, tj. s nervozom, tučom i 
u nekim slučajevima ujedanjem. 

Treći problem jeste u tome što druga i treća kćerka sisaju svoje 
prste. Primijenila sam sva moguća dozvoljena sredstva i uobičajene 
vidove batina kako bi ih u tome spriječila. Najveći problem u tome 
što su im se zubi počeli kriviti. 

Savjetnik Abdulmuhsin b. Sejf b. Ibrahim es-Sejf je odgovorio: 
"Iz tvoga pitanja, plemenita sestro, jasno je da si stroga prema svojim 
kćerkama kada je u pitanju njihovo odgajanje. Pojave koje si spome- 
nula u svome pismu, a koje se odnose na tvoje kćerke, jasno ukazuju 
na takav tvoj stav i orijentaciju. Među tim pojavama jeste i to što se 
one na isti način odnose jedna prema drugoj, što predstavlja dodatnu 
nervozu, imajući u vidu da je dijete neispisana ploča i ogledalo u ko- 
jem se odražavaju ponašanja odraslih oko njega. Kod vas je, također, 
evidentan i problem sisanja prstiju koji, prema mišljenju velikog broja 
psihologa, ukazuje na to da se djetetu ne poklanja dovoljno ljubavi 
i nježnosti, da osjeća strah od nepoznatog ili da je nemoćno suoči- 
ti se sa svojim aktuelnim problemima, pa pribjegava tzv. duhovnom 
odsustvu koje se očituje kroz grickanje noktiju, sisanje prstiju i tome 
slično što čini da dijete osjeća razonodu i rasterećenje te da pobjegne 
od stvarnosti. Jedna od takvih pojava može biti i neumjeren plač koji 
u većini slučajeva ukazuje na potištenost i slabost ličnosti. U svakom 
slučaju, životna dob kroz koju prolaze djeca od dvije do šest godina 
naziva se periodom djetinjstva. Taj period ima svoje specifičnosti koje 
ga čine različitim od ostalih perioda, a ono što očekujemo od tebe, 
plemenita sestro, jeste uvažavanje tih specifičnosti i upoznavanje s 
njima te pokušaj odnosa prema djeci na osnovu znanja koje o tom 
periodu stekneš. Tako se taj period odlikuje sljedećim: 

1 . odlikuje se time što se dijete u njemu u tjelesnom pogledu ra- 
zvija jako brzo. Ono što je još bitnije jeste da se kod djeteta u toj dobi 
povećava mišićna koordinacija što djetetu obezbjeđuje veći broj prili- 
ka za tjelesnu aktivnost, kao i to da kod djeteta uveliko raste tjelesna 
snaga i energija. Tako možete vidjeti kako veliki broj djece u toj dobi, 
kada im jedno od roditelja naredi da donesu nešto iz kuhinje ili iz 
sobe, jako brzo trče ili čak i preskaču preko dijelova namještaja te idu 

preko stolova i tome slično. U tom smislu, moguće je pojasniti pogre- 
šan odnos prema djeci od strane nekih roditelja, a posebno majki koje 
očekuju od svoje djece da ne pomjeraju ništa, da ne lome skupocje- 
nosti, da ne upropaštavaju namještaj itd. Neophodno je regulirati i or- 
ganizirati tu snagu i energiju te je iskoristiti, a ne zapostavljati i gušiti, 
jer bi se to u budućnosti moglo negativno odraziti na dijete. Moguće 
je tu snagu i energiju usmjeriti na igre koje nisu opasne, a koje u sebi 
objedinjavaju i tjelesnu i mentalnu aktivnost. Isto tako, neophodno je 
s vremena na vrijeme izaći iz kuće i otići kod nekog od rodbine ili na 
neko javno izletište koje odgovara djeci; 

2. ovaj se period, odlikuje promjenama i na emocionalnom pla- 
nu i to kroz početak razvoja samokontrole, naklonost prema iznena- 
đenjima i neuobičajenim podsticajima, razvoj duha humora i zabave, 
razmjenu osjećanja ljubavi i nježnosti s drugima, a naročito s maj- 
kom, te osjećanje straha od tame i nepoznatih mjesta, kao i od samo- 
će i izoliranosti. Imajući u vidu ranije navedeno, moguće je odnositi se 
prema djetetu pružajući mu određenu mjeru ljubavi i nježnosti koja 
ga ne bi trebala dodatno razmaziti, nego učiniti da osjeća duševnu 
sigurnost. Dijete ne treba plašiti nekim simbolima koji, npr., ukazuju 
na tlačenje ili ugnjetavanje i ne treba ga tjelesno kažnjavati teškim ba- 
tinama, jer to vodi gašenju njegovih osjećanja i njegovom navikavanju 
na neispoljavanje uzburkanih i uzavrelih emocija prema drugima koja 
su mu na umu; 

3. ovaj se period odlikuje i promjenama na porodičnom planu. 
Te se promjene očituju kroz gledanje djeteta na porodicu te svoju 
vezu i odnos prema njoj na sljedeći način: 

• orijentacije i tendencije roditelja u tom periodu predstavljaju 
osnovni izvor samovrednovanja djeteta te osjećaj sigurnosti od 
nepoznatog; 

• dijete u tom periodu u granicama svojih mogućnosti teži učešću 
u jednostavnim kućnim poslovima te u tome nalazi užitak i odu- 
šak za svoju snagu i energiju. Zato je potrebno zadužiti dijete 
pospremanjem sobe i odjeće, uređivanjem kose te brigom o nje- 
govim ličnim potrebama; 

• dijete se u tom periodu uči preuzimanju smjernica i uputstava od 
odraslih te izvršavanju onoga što mu je naređeno; 

• kod djeteta se u tom periodu javljaju osjećanja emocionalnog i 
sentimentalnog sudioništva sa ostalim članovima porodice, bilo 
u pozitivnom ili negativnom smislu, što članove porodice oba- 
vezuje na uzimanje u obzir tih osjećanja i odnos prema njima na 
adekvatan način koji se očituje u njegovom (djetetovom) podsti- 
canju, ohrabrivanju i jačanju aspekata dobra kod njega te njego- 
vom uvažavanju kao člana porodice. 

Drugo pitanje: 

Imam djevojčicu koja ima četiri godine, kod nje primjećujem jed- 
nu vrstu osjećanja i emocija kojih nema kod ostale djece. Radi se o 
tome da je netrpeljiva i netolerantna, da ne zaboravlja zlo i štetu koja 
joj je nanesena te da ne mijenja svoj odnos prema djeci za koju mi 
kaže da ih mrzi. S druge strane, primjećujem kako djeca oko nje sa 
svakim novim susretom otvaraju novu stranicu. Pitam se da li je to 
neki pozitivan pokazatelj stabilnosti njene ličnosti ili je to znak da je 
ona, ne daj Bože, zlobna i pakosna. 

Na ovaj upit odgovorila je Aiša bint Sa'd eš-Sehrani te kazala: 
"Ponašanje naše djece rezultat je odgoja i vidova vladanja (postupa- 
ka) koje oni u prvim godinama svojih života usvajaju preko roditelja. 
Netolerancija i netrpeljivost nije dobar pokazatelj, ali ne možemo reći 
ni da je to znak da je ona zlobna i pakosna. 

Moj bi savjet bio da napravite reviziju načina na koji je odgajate, 
kao i metodu koju pri tome koristi njen otac, a kako biste utvrdili da 
li, npr., primjenjujete neku vrstu strogosti i okrutnosti ili je pretjerano 
mazite. Smatram da biste trebali posjetiti psihologa koji će vam dati 
uputstva u vezi s odnosom prema njoj kako to ne bi postalo obilježje 
njene ličnosti." 

Treće pitanje: 

Moja mlađa sestra ima osam godina. Jedno je vrijeme izbjegavala 
da oblači pantalone i ogrtač (za kosu i ramena), ali sada tu vrstu odje- 
će voli i priželjkuje je, s tim da naša majka, svaki put kada ona obuče 
takvu odjeću, komentariše to na jedan neadekvatan način. Ona inače 
nije bliska s njom, nego se ja o njoj brinem. S majkom ne mogu raz- 
govarati o promjeni takvog pristupa zato što se ona u tom slučaju ljuti 
na mene. Ona se prema nama uvijek odnosi na takav način, pa vas 
pitam šta da radim u vezi s tim i mojom mlađom sestrom. 

Na ovaj upit odgovorio je Jusuf b. Abdullah b. Abdulaziz el-Hu- 
mejdan i rekao: "Na početku želim da ti se zahvalim na brizi i vjer- 
skom osjećanju. Lijepo je da čovjek bude dobr primjer i uzor svojoj 
porodici i društvu, a tebi ću, plemenita sestro, kroz nekoliko tačaka 
ponuditi moguća rješenja za tvoju mlađu sestru: 

1 . budi joj uzor u odijevanju i drugim životnim situacijama imajući 
u vidu da čovjeka može promijeniti jedna riječ, postupak ili stav 
s kojim se u životu susretne; 

2. budi ustrajna u nježnosti i blagosti prema njoj, jer sve s čime bla- 
gost u dodir dođe krasi i uljepšava, te se pridržavaj jednostavnosti 
i dalekovidnosti i ne budi nestrpljiva u rezultatima; 

3. ne pretjeruj u savjetima, naredbama i riječima koje izazivaju pr- 
kos i protivljenje. I ne nameći joj svoje mišljenje, jer je ona mala, 

a ti si sposobna da izgradiš ličnost s kojom će Allah, dž.š., biti 
zadovoljan; 

4. odaberi joj časopise i televizijske programe kojima je Allah, dž.š., 
zadovoljan i koji će joj pomoći u stjecanju odlika čestitosti i po- 
štenja, imajući u vidu da smo pred Allahom, dž.š., odgovorni za 
emanet koji nam je povjeren kada su u pitanju naša djeca; 

5. budi otvorena s njom u vezi s onim što u sebi osjećaš te onim što 
zahtijeva savjetovanje i navikavaj je na priznavanje greške, bez 
obzira koje vrste bila; 

6. dijaloge s njom i njena savjetovanja učini raznovrsnim. Tako je, 
npr., nekada možeš upućivati i podsticati na pristojnu odjeću go- 
voreći joj: 'Kako si samo lijepa u toj odjeći!' Pri tome se možeš 
koristiti i pitanjima koja bi u njoj trebala probuditi osjećanja skro- 
mnosti i čednosti, kao, npr., da joj, u slučaju kada obuče odjeću 
koja je ne prekriva dovoljno, šapneš na uho: 'Hoće li Allah, dž.š., 
biti zadovoljan s nama u ovakvoj odjeći ili ne?' Još bi bolje bilo 
da joj navedeš praktičan primjer u vezi s pristojnim odijevanjem, 
kao, npr., da joj doneseš neke umotane slatkiše, od kojih ćeš s 
jednog djelimično ukloniti omot, te da zatim zatražiš od nje da 
odabere jedan. Ako se opredijeli za neki od onih koji su potpuno 
umotani, prokomentariši to na sljedeći način: 'Tako su kod Alla- 
ha, dž.š., vrednovane pristojno odjevene i pokrivene žene.' 

Što se tiče tvoje majke, do njenog srca i onoga što bi kod nje vo- 
ljela vidjeti možeš stići time što ćeš je poljubiti u glavu i posavjetovati 
se s njom u vezi s onim što se tiče tvoje porodice ili tebe lično. To 
možeš postići i na taj način što ćeš joj to sugerirati kroz neku priču o 
majci i njenoj djeci, kroz koju ćeš spomenuti ono što bi voljela kod 
nje vidjeti. To bi moglo popraviti neke aspekte njenog odnosa prema 

djeci, a ako joj pokloniš neku kasetu čiji se sadržaj tiče odnosa majke 
prema njenoj djeci, to bi bilo još bolje. Allaha, dž.š., molim da te na- 
gradi i blagoslovi za trud koji ulažeš." 

To bi bila pitanja koja se tiču odgajanja ženske djece, a koja sam 
prikupio i preuzeo sa interneta. 

Takva su pitanja mnogobrojna, a odgovore na njih naći ćete u 
knjizi koja je pred vama. Zato se, odgajatelji i odgajateljice, čvrsto 
držite smjernica i uputstava Allahovog Poslanika, s.a.v.s., te kur'anskih 
ajeta i ne suprotstavljajte im se. Pridržavajte se Kur'ana i učinite ga 
svojom naravi i karakterom, kao što je to učinio i Allahov Poslanik, 
s.a.v.s., i primjenjujte njegove riječi i djela, pa ćete biti zajedno s njim 
u Džennetu, imajući u vidu hadis koji smo naveli u predgovoru, a u 
kojem stoji: "Onaj koji bude izdržavao dvije kćerke sve dok ne posta- 
nu punoljetne, na Sudnjem danu ćemo ja i on biti ovako", a zatim je 
spojio (približio) svoje prste. 413 

Koja je nagrada veća od toga da čovjek uđe u Džennet zajedno 
sa Allahovim Poslanikom, s.a.v.s., te da pri tome razmak među njima 
bude neznatan, tek toliki koliko je između srednjeg prsta i kažipr- 
sta?! A čime sve to biva zasluženo? Biva zasluženo na prvom mjestu 
izdržavanjem, odijevanjem, prehranjivanjem, obrazovanjem, usmje- 
ravanjem, te svim onim što je neophodno kada je u pitanju briga o 
čovjeku i njegova zaštita. 414 

Ako, brate muslimanu, priželjkuješ blagodati Dženneta u društvu 
Allahovog Poslanika, s.a.v.s., pridržavaj se njegovih smjernica i ruko- 
vodi se njegovim uputstvima u odgajanju svoje ženske djece, pa ćeš, 
Allahovom, dž.š., voljom, uspjeti na oba svijeta. 



433 Bilježi Muslim, a prenosi F.nes b. Malik, r.a. 

434 Preuzeto iz rada profesora Muhammeda Alija Kutba pod naslovom Fadlu terbijeti l-benati 
fi l-iskm. 

A ako ti, sestro muslimanko, priželjkuješ da ti kćerka bude čestita 
i neporočna, budi poslušna Allahu, dž.š., a učini da i ona bude takva. 
Prema Allahovom Poslaniku, s.a.v.s., naklonost gajite te se na njegove 
supruge, kćerke, sahabijke, žene iz generacije tabiina i vrijedne žene 
vjernice ugledajte, pa ćeš zadobiti Allahovo, dž.š., zadovoljstvo i na 
pravi način ćeš ispuniti odgovornost koju imaš čineći dobro i vodeći 
računa o ispravnom islamskom odgoju svojih kćerki i sinova. 

Nadam se da sam u ovoj knjizi ponudio informacije kojima će se 
rukovoditi svaki odgajatelj i odgajateljica te da sam doprinio pojaš- 
njavanju najboljeg načina odgajanja ženske djece u islamu, a sve što 
zauzvrat očekujem jeste hair-dova koja bi mi od Allaha, dž.š., mogla 
donijeti korist na ovom i na onom svijetu. 

Svemogućeg Allaha, dž.š., molim da ovo djelo učini korisnim svi- 
ma onima koji ga budu čitali i drugima preporučivali, a naša posljed- 
nja dova jeste zahvalnost Allahu, dž.š., Gospodaru svjetova. 

